
SUPPLEMENT. 


CHRONIQUES 


DE MATHIEU DE COUSSY. 



CHAPITRE LXIX. 


Comment après le traictd de paix faict et publié contre le duc de Bour- 
goiigne et ceux de sa ville de Gand, iceuxdeGand resinircnt 4a 
guerre et comment ceux du pays de Guyenne et Bordelais faussè- 
rent leurs serments qu’ils avoient faict au roy Charles. 


Vous avez ouy comment le duc de Bourgon- 
gne avoil fait publier le traicté qui avoit esté faict 
entre iuy et ceux de la ville de Gand, en l’année 
précédente, comme aussi les grandes conquestes 
que le roy Charles avoit fait icelle année es duchés 
de Guyenne et de Bordelois, et comment ceux 
des bonnes villes, avec lestrois estais d’iceux pays, 
avoient fait les serments de lui obéir, comme bons 
etloyauxsubjects; ce qu’ils ne tinrent pas, ne les uns 
ne les autres; car, vers la fin de ladite année, ceux 
de Gand changèrent de propos, comme font ordi- 
nairement gens de communauté qui sont sans chef 
et sans princes, ou autres gens d’entendement , les- 
quels estants pourveusde sens naturel , n’ont garde 

de s’exposer à un léger mouvement. Doncques ces 
Gantois ne voulurent tenir ne accepter ce traicté, 
qui avoit esté publié, ainsi que ci-devant il en est 
fait mention. 

Semblablement, ceux desdits pays de Guyenne 
et de Bordeaux, en ceste mesme année rompirent 
et faussèrent les serments et les lettresqii’ils avoient 
laites et baillées pour la cessation de la guerre , qui 
avoit esté faite contre eux en icelle année précé- 
. dente, par le roy Charles de France. Et bien que 
les lettres par eux passées, au moins par les députés 
en ceste partie , c’est à savoir Pierre , archevesque 
de Bordeaux; Bertrand, seigneur de Monferrand; 

, Gaillart de Durefort , seigneur de Duras ; Bertrand 
de Chartreuse , maire dudit Bordeaux; Jean de la 
Linde, seigneur de Brède; Bertrand d’Angem, sei- 
gneur de Boyon; et Guillaume Oderon, seigneur 
de Laussac , fussent signées de leurs seings manuels, 
de quoy cy-devant a esté fait pleine déclaration , 
néanlmoins ils faussèrent leurs serments, comme 
dit est, et se comportèrent tout au rebours de tout 
ce qu’ils avoient promis et juré ; et remirent ladite 
cité de Bordeaux, ensemble les bonnes vüleset for- 
teresses de ce pays-là, en l’obéissance et subjetion 
de Tallebot, chevalier anglois, au nom du roy 
Henry d’Angleterre ; ce qui se fit par la séduction et 
conspiration du seigneur de Duras , du souldich de 
Talrau, soubs-maire de ladite cité, avec le doyen 
de vSainl-Severin, et le seigneur de Lespare, qui le 
firent avec ledit de Tallebot, sous ceste condition. 


Digiiized by Google 


fiisrjj de MATHIEU DE COUSSY. 5 

qu’iceluy de Tallehot leur promit et jura, que s’il 
aclvenoit, après ccste obéissance laite, que le roj 
Charles, ou armée pour luy , semistsus pour entrer 
èsdils pays, et iceux vouloir reconquérir qu’il les 
iroit combattre , et par puissance d’armes leur fe- 
roit résistance. Et sur cette asseurance, et les seu- 
retés prises d’un costé et d’autre, il ne se passa 
gucres de temps qu’icelle cité tle Bordeaux ne fust 
remise en l’ol>éissance et subjétion d’iceluy de Tal- 
lebot; car ils lereceurent et mirent dedans, où il 
prit et arresta prisonniers le séneschal de Guyenne , 
qui lors estoit en ladite cité , lequel se noinmoit Oli- 
vier de Cottivy, chevalier; et un autre appelé 
messireJean Pied-de-Fond, avec un nommé Naudo, 
lesquels peu de jours après iceluy de Tallebot en- 
voya en Angleterre. 


CHAPITRE EXX. 


Comment le roy Charles de France, ensemble son armée , lira ès pays 
de Guyenne et de Bordelois;de la prinse de plusieurs villes et 
forteresses en iceux ; et du siège mis devant la ville de Chas- 
tillon, cnPieregort. 

Après donc que le roy Charles fut pleinement 
adverty que ceux de Bordçaux avoient ainsi faussé 
leur serment, et que le seigneur de Tallebot estoit 
entré dedans ladite ville , mesme que ses gens es- 
toient desjk envoyés prisonniers en Angleterre, il 

1 . 

Ht incontinent assembler les seigneurs de son sang , 
ceux de son grand conseil, et plusieurs nobles, 
chevaliers, escuyers et capitaines, avec lesquels il 
tint conseil , et leur demanda leur advis et délibéra- 
tion sur ceste matière , laquelle fut proposée en ter- 
mes bien au long, de poinct en poinct. Enfin, par 
eux ainsi assemblés, après plusieurs raisons par eux 
dites etremonstrées, il fut résolu et conclu que le roy 
ne devoit aucunement cesser, jusques àcequ’ileust 
reconquis lesdits pays de Guyenne et Bordelois, at- 
tendu la conqueste qu’il en avoit faite l’année pré- 
cédente, comme dit est, et qu’il devoit chastier et 
punir ceux qui, de ladite offense et rébellion se- 
roient trouvés coupables, tellement que c’en fust 
aux autres exemple et mémoire à perpétuité. 

Ce conseil fut donc tenu , ensuite duquel le roy 
ordonna que chacun se mist sus en armes , et fit à 
ce sujet son mandement en chaque contrée de son 
royaume , où il manda toutes les gens qui avoient 
lors accoustumé de servir ès guerres. Il fit spéciale- 
ment avancer les francs-archers de son royaume, 
et ceux qui estoient dispersés par les bonnes villes 
d’iceluy , en faisant tirer son armée pour entrer ès- 
dits pays de Guyenne et de Bordelois. Puis en ^u 
de jours ensuivant il se trouva devant une ville 
nommée Chalais, qui autrefois avoit été destruite, 
mais de ceste heure estoit remparée ; devant laquelle 
se logea Jacques de Ghabannes , grand-maistre- 
d’hostel de France , accompagné de cint| à six cents 
combattants, où ils furent quatre jours, ou envi- 

ron. Au bout duquel terme, iceluy grand-niaistre- 
d’hostel et ses gens prirent icelle Aille d’assaut; à 
quoy faire, de prime-face, il y eut quelques qua- 
tre-vingts à cent hommes de tues. Le lendemain, 
apres qu’on eut interrogé tons les prisonniers, 
dont il y avoitgrand nombre , ceux qui furent trou- 
vés de la langue de Gascogne furent décapités, et 
eurent les testes tranchées ; pour les auti'es , qui es- 
toient de la nation d’Angleterre , ils furent mis à 
finance. Pendantlequel temps, Louis de Beaumont, 
séneschal de Poitou , et le seigneur de la Boissière , 
lieutenant de Charles d’Anjou, couile du Mayne , 
ayants pour chef l’admirai de France, lequel avoit 
en sa compagnie HuedeSailly, fils du seigneur de 
Sailly en Picardie, et plusieurs autres, jusques au 
nombre de cinq à six cents combattants, tirèrent 
tous devers une ville nommée Gensac , où ils mirent 
le siège, qui dura deux jours, laquelle place se 
rendit à eux par composition. De là iis tirèrent à 
une autre forteresse nommée Montremau , sur la 
rivière de Dordongne, dont ceux qui esloient de- 
dans se rendirent incontinent à la volonté du roy 
Charles, sauves leurs vies , sans rien plus; à quoy ils 
furent receus. 

Après lesquelles redditions de ces villes et forte- 
resses, il fut tenu un autre conseil, pour scavoir là 
où on iroit , et devant'quelle place on feroit siège ; 
pource qu’aucuns estoient d’opinion , que de prime- 
abord le roy devoit aller tout droit devant la cité 
de Bordeaux; et d’autres débattoienl tout au con- 

traire; car ils disoient, qu’il estoit plus nécessaire 
de conquérir premier et avant toute œuvre, au- 
cunes villes ou forteresses près et à l’environ d’icelle 
cité de Bordeaux, afin d’en estre secourus de vi- 
vres et de plusieurs autres nécessités, si aucune 
chose leur survenoit estre de besoin , en tenant le 
siège devant icelle cité; et qu’en ce faisant, ce se- 
roitplus le profilet l’honneurduroy, qu’autreuient, 
attendu que toutes les villes et forteresses des envi- 
rons d’icelle cité, s’estoient rendues du parly con- 
traire. Le conseil donc fut tenu , et demandé devant 
quelle place on devoit premièrement aller ; à quoy 
il fut respondu par la bouche de Jean Bureau, che- 
valier, seigneur de Monglat , qu’il luy sembloit 
qu’on devoit le premier aller en Pieregort, et mettre 
le sié^e devant la ville de Chastillon , qui est à huit 
heures de distance de Bordeaux, sur le costé de la 
rivière de Geronde, en disant pour ses raisons, 
que qui pourroit se rendre inaLstre de cette ville de 
Chastillon , ce seroit chose fort profitable et advan- 
tageuse au roy, pour autant qu’on auroit ladite ri- 
vière ce seure pour luy. A faire se conclud tout le 
conseil; et furent à cet effect envoyés devant ladite 
ville le seigneur de Boussac, Joachim Rohault,ice-, 
luy seigneur de Monglat, et plusieurs autres, au 
nombre de quatre mille hommes d’armes, avec les 
archers en grand nombre, qui se logèrent en un 
parc assez près d’icelle ville ; lequel parc ils forti- 
fièrent grandement de fossés et de barrières , et se 
mirent environ huit cents des francs-archers en 

une abbaye auprès de la ville de Chastilloii , des- 
quels Joachim Rohault estoit chef et capitaine : sur 
quoy ceux de ladite ville voyants que les François 
estoient ainsi postes devant eux, et les approches 
qu’ils faisoient autour d’eux, sans long délay si- 
gnifièrent ces nouvelles à ceux qui gouvernoient 
les affaires dans ladite ville et cité de Bordeaux , 
lesquels incontinent en allèrent donner advis audit 
sieur de Tallebot, qui estoit lors dans leur ville. 


CHAPITRE LXXL 


Comuieiil le :>eigueiir de Tallebot assembla de huit à neuf mille com- 
battants et alla à l’intention de lever Je siège rais par les François 
devant la ville de Chastillou, en Pierregort; et comment il y 
mourut 

Quand doue ceux de Bordeaux furent assemblés 
en présence d’iceluy de Tallebot, ils lui remons- 
trèrent comment le roy Charles et son armée 
estoient déjà bien avant entrés et espars ès pays 
de Guyenne et Bordelois, à grande puissance de 
gens d’armes, enreprenantcommentilsluy avoient 
rendu ladite ville eteitéde Bordeaux, à ceste condi- 
tion qu’il devoit combattre iceluy roy et sa puis- 
sance, s’il venoil et entroit èsdils pays. Et lui remi- 
rent au-devant, comment il avoil plusieurs fois dit , 
en faisant le traité susmentionné de leur reddition , 

qu’il ne vouloit que dix mille combattants, pour 
combattre la puissance des François; et que s’il 
vouloit entretenir ce qu’il avoit promis, quand ils 
luy firent l’obéyssance et lasubjection d’icelle cité , 
il estoit heure et temps qu’il accompllst sa pro- 
messe, et qu’il allast faire lever le siég'e, qui estoit 
déjà mis parles François devant la ville de Chas- 
lillon en Pierregort. 

Ces paroles ouyes et entendues par iceluy de Tal- 
lebot, reconnaissant bien qu’ils disoient vérité, sans 
paroistre s’esmouvoir aucunement de ceste plainte , 
il leur fit response assez froidement; car il estoit 
remply de bon sens naturel, et estoit vaillant en 
armes autant que chevalier fut, qui en ce temps 
peust porter les armes ; et leur dit ainsi : « On les 
» peut bien encore laisser approcher de plus près; 
» et soyez seurs, qu’au plaisir de Dieu j’accomplirai 
» ma promesse, quand je verrai que le temps et 
» l’heure y sera propre. » Sur laquelle response 
ceux d’icelle ville de Bordeaux monstrèrent sem- 
blant qu’il n’esloient pas contents, et se doutèrent 
qu’iceluj de Tallebot n’eut pas grande intention et 
volonté de faire ce qu’il disoit; mesme ils commen- 
cèrent sur cette response fort à murmurer par en- 
semble; ce qui fut rapporté audit de Tallebot, de 
quoy il se troubla à part soy , et conclut incontinent 
de mander tous ceux qui estoient dispersés ès gar- 
nisons, tant ès villes et forteresses de l’obéissance 
des Anglois estant ès environs de Bordeaux , comme 
encore ceux qui estoient en icelle ville; et fit tant 

qu’en peu dejoursil eut de huit à dix mille combat- 
tants ramassée ensemble; puis un jour de la l'este 
de la Magdelaine, qui echéoit un lundy de cest an 
mille quatre cent cinquante et trois; il partit d’i- 
celle ville de Bordeaux , avec sa compagnie , et alla 
gister ce mesme jour en une place nommée Li- 
bourne, à cinq lieues dudit Bordeaux, et à trois 
lieues de la susdite ville de Cliastillon. Mais pour 
scavoir et descouvrir mieux la conduite des Fran- 

O 

cois ses adversaires, qui estoient logés devant ceste 
place de Cliastillon, il envoya secrctlement ses 
espions autour de leurs logements; il fit mesme sca- 
voir à ceux de dedans icelle ville qu’ils prissent cou- 
rage, et qu’il venoit à force et puissance, en inten- 
tion de les secourir, et qu’ils se préparassent le 
lendemain, quand ils le verroient approcher, afin 
que chacun d’eux fust en armes, et prestde sortir 
au dehors de leursmurailles , pourdonner sur leurs 
adversaires; car son dessein, comme il leur disoit, 
estoit de ne jamais retourner, qu’il n’eust fait re- 
tirer ceux qui estoient devant leur ville, ou qu’il y 
mourroit à la peine. 

Auxquelles nouvelles ceux deceste placedeChas- 
tillon furent grandement joyeux, et en reprirent 
courage ; car il leur sembloit par là que ledit de 
Tallebot avoit grande volonté de les secourir , d’au- 
tant qu’il venoit si hastivement, et que les François 
n’avoient encore esté là devant eux que deux jours. 
Sur lequel advis, ils luy mandèrent qu’il vinst quand 
il luyplairoil ; mais qu’il lenrsembloitqu’ilestoit ex- 

pédient en premier lieu de chasser ceux qui estoient 
logés dansTabbaye auprès de leur ville, et que de 
toute leur puissance ilsviendroientà cest effet en son 
aydepourleseconder.besquellesnouvellesluy estant 
ainsi rapportées , il partit sa ns long délai de son lo- 
gement de Libourne, et s’avança toute la nuit jus- 
ques à un bois qui est assez près d’icelle al)baye , 
dans laquelle estoient logés les francs-arcbers des 
duchés d’Anjou et de Berry, qui avoient avec eux 
Pierre de Bauval , lieutenant de Charles d’Anjou , 
comte duMayne, lequel fut commis à ceste garde , 
avec le cy-dcvant dit Joachim Rohault. 

Et ainsi comme iceluy de Tallcbot avoit pris la 
résolution de son entreprise , et que les François 
estants en icelle abbaye, n’estoient aucunement ad- 
vertis desavenue, iltiralemardy ensuivant auma- 
tin avec toute sa compagnie vers ceste abbaye, en 
jetant un cri elFroyable; au bruit duquel les Fran- 
çois qui estoient dedans se mirent en desroute , et 
sortirent dehors, en intention de venir gagner le 
parc dont dessus est faite mention, dans lequel es- 
toient logés ceux de leur party ; et dans ce désordre 
sortirent les susdits francs-arcbers; et iceluy Pierre 
de Bauval et Joachim Rohault demeurèrent der- 
rière, qui soustinrent le faix long espace de temps, 
en combattant les Anglois, et en approchant de 
plus en plus ce parc. 

Or, combien que les François estants en iceluy, 
reconnussent bien la grande alfaire que leurs gens, 
qui estoient partis de ceste abbaye , avoient à sous- 

tenir, néantrnoins.ils n’en partirent point, et ne 
leur firent aucun aide ni secours; ce (jui fut cause 
qu’il y eut de prime-face et à l’abord cinq ou six 
gentils hommes de tués du party des François, 
mesme ledit Joachim , par sa vaillance, fut plusieurs 
fois porté par terre; mais à l’ayde d’iceux francs- 
archers, qui l’aimoient fort, il fut relevé et remis 
sur son cheval , ou estant remonté, il fit ensuite de 
grandesvaillances ; car aussi avoit-il promis auxdits 
Irancs-archers de vivre et mcg.irir avec eux. Et quel- 
que chose que lesdits Anglois sceussent faire, néan- 
moins les François gagnèrent ce parc; mais avant 
qu’ils y peussent estre arrivés, furent là faites de 
grandes vaillances et beaux faits d’armes tant d’un 
costé comme d’autre ; et des deux partis y mouru- 
rent sur-le-champ de quatre-vingts à cent hommes 
ou environ. Ce fait, voyant iceluy de Tallehot que 
les François avoient gagné ledit parc, il retourna 
en icelle abbaye , où il se logea pour s’y ralTraischir 
avec ses gens, en laquelle il trouva plusieurs vivres 
que les Fi’ançoisy avoient fait venir, avec cinq ou 
six queues et pièces de vin , qui incontinent furent 
mises sur les fonds et abandonnées à chacun, les- 
quelles par conséquent ne durèrent guères; et pour 
ce que ladite escarmouche avoit esté commencée 
et laite si matin , qu’encores iceluy de Tallehot n’a- 
voit pas ouy la messe, son chapelain se disposa 
d’y chanter la messe; et furent à ce sujet l’autel et 
les ornements tous préparés ; maisen ce faisant il fut 
de trop légère créance , car il adjousla foy à un qui 

ne fit que luy rapporter mensonges , luv disant à 
peu près ces mots: «Monseigneur, li‘s François 
» abandonnent leur parc et s’enfuyent; il est heure 
» ou jamais si vous voulez accomplir vostre pro- 
» messe. » Hélas! c’est icy un Ijel exemple pour 
tous princes , seigneurs et capitaines qui ont des 
peuples à gouverner sous eux, de ne pas croire lé- 
gèrement tels ou scmblalïles rapports ; car en telle 
matière on ne se doit point fonder sur le récit d’un 
jengleur, mais de vrays et loyaux officiers d’armes, 
comme d’un chevalier et gentilhomme seur de sa 
bouche. Maisiccluy deTallcbot, pour le grand dé- 
sir qu il avoit de servir le roy Henry son souverain 
seigneur, et aussi pour tenir la promesse qu’il avoit 
faite à ceux de ladite ville et cité de bordeaux , en 
fit ceste ibis tout autrement ; car croyant trop lé- 
gèrement qu’on lui eust bien dit vérité, il délaissa 
d’ouyrla messe, contre son dessein; et en partant 
incontinent d’icelle abbaye , on lui entendit pro- 
férer ces mots: « Jamais je n’orray la messe, ou 
» au jourd’huy j ’auray r ué j us la compagnie des Fra n - 
» cois estant en ce parc icy devant moy. » 

Or, combien que les François estants audit parc, 
fussent fort esmeus et troublés de la poursuite qu’i- 
celuy de Tallebol avoit fait sur ceux qui s’estoient 
retirés de ladite abbaye et venus jusques à ce parc , 
ils disposèrent leur artillerie tout droit et en face, 
d’oùils apparcevoient venir ledit Tallebot etsa com- 
pagnie, qui s’avancoit en très belle ordonnance, 
ayant avec luy grand nombre de trompettes et cle- 

rons sonnants. Alors ces Anglois poussèrent un cry 
horrible et elFroyahle, en criant à haute voix : Tal- 
lehot, Tallebot, Sainct-Georg-e I mais comme ils 
s’appiTichoient cl’iceluy parc , un vieil gentilhomme 
^le la nation crAnglelerre , lequel avoit veu et ex- 
périmenté en sa \ie beaucoup de laids de la guerre, 
s’apperceut que les François estants dans ce parc ne 
s’esmoiivoient de rien; surquoy, considérant qu’ils 
estoient postés en forte et avantageuse place, et 
que ce qu’on luy avoit apporté de leur luite n’es- 
toitpas;il dit au seigneur de Tallebot ces mots: 
« Monseigneur , mon advis seroit que vous relour- 
» nassiez ; car vous pouvez bien descouvrir que le 
» rapport qui vous a été fait n’est pas véritable; 
» vous voyez leur camp et leur conduite, vous n’y 
» gagnerez rien ceste fois. » Desquelles paroles ice- 
luy de Tallebot fut mal content, et luy fil une rude 
response, en parlant à luy très injurieusement; 
mesme il m’a été rapporté, qu’après ce discours il 
luy donna d’une espée au travers le visag-e, duquel 
coup il mourut par après, combien que ne l’ay pas 
bien sceu à la vérité. Mais néantmoins iceluy de 
Tallebot, en suivant son grand courage, marcha 
toujours en approchant d’iceluy parc; à l’entrée 
duquel il fit porter son estendart , et le poser sur 
un des estaux, avec lequel la barrière par où on 
entroiten iceluy, se fermoil; et par celuy quiportoit 
cet estendart, dont je ne scusoncques sca voir le nom, 
fut embrassé iceluy estel avec la lance d’iceluy es- 
tendarl; et en cc poinct et ceste posture il fui tué , 

et iccliij eslendart abattu et renversé à terre dans 
les fossés dudit parc. Pub les Anglois , par le 
moyen du grand nombre d’artillerie que les Fran- 
çois de ce parc avoient , lesquels à toute puissance 
tiroient sur eux, commencèrent à se mettre en 
désordre; car à l’entrée, et à asseoir et placer le 
susdit estendart, il y eut des leurs de tués jusques 
au nombre de cinq à six cents, ce qui leur causa 
grande frayeur et desroute. Ce que voyant les Fran- 
çois, ilsouvrirent la barrière de leur parc, et sorti- 
rent au dehors d’iceluy , tant par là comme par des- 
sus les autres barrières et fossés d’iceluy , et par 
grande valeur vinrent combattre main à main , où 
il y eut de merveilleux faicts d’armes tant d’un 
costé que d’autre. 

A ceste sortie fut tué ledit sieur deTallebot, lequel 
estoit armé d’une brigandine couverte de velours 
vermeil, et ce d’un coup de dague dans la gorge , 
jà-soit-ce qu’il eust eu une trace au travers du vbage, 
et qu’il fust fort blessé de coups de traict par les 
cuisses et les jambes ; et me fut certifié par des hé- 
rauts et officiers d’armes , et par plusieurs seigneurs 
et gentilshommes, qu’à icelle heure, et pour ce 
jour , furent tués avec Tallebot quatre mille 
hommes, ou plus, des leurs; entre lesquels y de- 
meurèrent le fils et un des nepveux duditde Talle- 
bot, et un qu’on nommoit le bastard d’Angleterre. 
Les autres voyants ceste deffaite se retirèrent , sça- 
voir aucuns dedans la susdite ville de Chastülon , et 
les autres s’enfuirent tant au travers des bois comme 

de la rivière , dans laquelle il y en eut grand nom- 
bre de noyés ; et de plus , il y en eut bien deux 
cents de laits prisonniers. Tout lequel jour les morts 
demeurèrent couchés et exposés sur la terre; et 
par les François il y eut plusieurs questions, pour 
scavoir la vérité de la mort du sieur de Tallebot; 
car aucuns soustenoient qu’il estoit tué, d’autres y 
avoit qui disoient le contraire. 

Or, après que tout fut un peu appaisé, furent 
envoyés plusieurs ofliciers d’armes et hérauts, 
pour chercher entre les morts iceluy de Tallebot; 
et en faisant ceste recherche, fut trouvé entre les 
autres un homme mort, qui paroissoit d’assez bon 
âge , lequel leur sembloit avoir esté letüt sieur d(* 
Tallebot, qu’ils mirent sur un pavois, et l’appor- 
tèrent audit parc. Auquel lieu , et en ce poinct , il 
demeura toute la nuict ; durant laquelle , en la com- 
pagnie des seigneurs, et de plusieurs autres, qui 
disoient avoir connu et veu ledit sieur de Tallebol 
en son vivant, il y eut plusieurs questions, el 
grande difficulté et incertitude , sur la vérité de sa 
mort; car si ceux qui disoient l’avoir bien connu et 
veu affirmoient que c’estoit luy , il y en avoit plu- 
sieurs autres qui disoient au contraire. Toutesfois 
le lendemain furent audit champ plusieurs hérauts 
et ofliciers d’armes du party des Anglois, entre les- 
quels estoit le héraut dudit sieur de Tallebot, qui 
avoit vestu sa cotte d’armes, lesquels requirent 
qu’onleur fist grâce d’avoir licence et permission de 
chercher leur maislre ; auquel héraut de Tallel)Otil 

fut demande, s’il voyoit son maistre, s’il le con- 
noistroit bien; à quoy il respondit joyeusement, 
croyant qu’il fust encore vivant et prisonnier , que 
volontiers il le verroit ; et sur ce il fut mené au lieu 
où Tallebot estoit mort , gisant sur le susdit pavois ; 
et quand il le vit là, on lui dit : « Regardez si c’est là 
» votre maistre. » Lors il changea tout àcoup de cou- 
leur, sans de prim’e-face donner encore son juge- 
ment, ni dire son sentiment là-dessus, car il le 
voyoit fort delFait et delïigurépar la tranche qu’il 
avoit au visage ; et de plus , il avoit esté depuis sa 
mort toute la nuict, et le lendemain jusques à cetle 
heure , par quoy il estoit beaucoup changé , néant- 
moins il se mit à genoux, et dit qu’incontinent on 
en sçauroit la vérité ; et alors il luy fourra l’un des 
doigts de sa main dextre dans sa bouche, pour cher- 
cher au costé gauche l’endroit d’une dentmaceler 
qu’il scavoitde certain qu’il avoit perdue, laquelle il 
trouva ainsi comme il l’entendoit; et incontinent 
qu’il l’eut trouvée, luy estant à genoux comme dit 
est , U. le baisa en la bouche , en disant ces mots : 
« Monseigneur mon maistre, monseigneur mon 
» maistre, ce estes-vous ; je prie à Dieu qu’il vous 
» pardonne vos melFails. J’ay esté votre officier* 
» d’armes quarante ans , ou plus , il est temps que 
» je le vous rende : » en faisant piteux cris et lamen- 
tations, et en rendant eau par les yeux très piteu- 
sement ; et lors il devestit sa cotte d’armes, et la 
mit sur sondit maistre ; et par ceste reconnaissance 
cessa la question et le desbat qui estoient pour le sujet 
d’icelle mort. 

CHAPITRE LXXII. 


Comment Je duc de Bourgongne envoya une grosse armée en la duché 
de Luxembourg, et, par force d’armes, remit en son obéissance 
plusieurs bonnes villes et forteresses de ladite duché, quiestoient 
à lui rebellées par la séduction du roy Lancelot et du duc de Sacs. 


Ew ceste annee mil quatre cent cinquante et 
trois , après le trespas de Çornille , bastard de Bour- 
g-ongne , qui termina sa Tie devant la place de Ri- 
plemonde , durant la rébellion de ceux de Gand , 
comme vous avez ci-devant entendu , lequel en son 
vivant estoit gouverneur et capitaine de la ville de 
Luxenibourg , pour le duc de Bourgongne ' son 
père, par la séduction, et au moyen du roy Lan- 
celot, et du duc de Sacs se rébellèrent plusieurs 
bonnes villes et forteresses en la duché de Luxem- 
bourg , qui avoient esté mises en l’obéissance dudit 
duc de Bourgongne ; et pour ce qu’iceux seigneurs 
prétendoient y avoir quelque droit, il s’esmeutlors 
grande guerre audit pays. Desquelles choses le sei- 
gneur de Croy , qui pour lors estoit dans la ville de 
Luxembourg , commis au gouvernement d’icelle , 
de la part d’iceluy duc, son maistre, luy donna ad- 
vis et luy manda , qu’il estoit de nécessité d’y met- 
tre provision en bref, ou autrement le pays estoit 
en adventure de se mettre du tout en l’obéissance 

dudit roy Lancelot ; car déjà il y en avoit plusieurs 
qui l’avoient receu, et luy obéissoient. Sur les- 
quelles nouvelles le duc de Bourgongne , pour y 
apporter remède , manda et fit hastivement assem- 
bler grand nombre de gens d’armes , et y envoya , 
vers le mois de juin de cest an, Jean de Croy , sei- 
gneur de Chimay, bailly de Haynaut; le sieur de 
Moreul, bailly d’Amiens; les seigneurs 'de Ru- 
bempré , de Hames et de Beauvoir , avec plusieurs 
autres chevaliers et escuyers, en grand nombre, 
outre grande quantité d’archers, et gens de traict ; 
lesquels à toute diligence tirèrent audit pays de 
Luxembourg, où ils trouvèrent iceluy seigneur de 
Croy, qui les festoya et receut à grande joie, et le- 
quel , à l’aide desdits seigneurs et de ceux de leur 
compagnie , reconquit et réduisit , ceste mesme 
année , plusieurs places , tant villes comme forte- 
resses, qui s’estoient déjà tournées du parti d’ice- 
lui roy Lancelot et dudit duc de Sacs. 

Or, la première où ils tirèrent fut une place 
nommé Guiercq , où ils mirent le siège , et n’y fu- 
rent que quatre jours ; au bout duquel terme ceux 
de dedans se rendirent à ce seigneur de Croy , 
comme lieutenant du duc de Bourgongne , qui in- 
continent fit abbatre et démolir ladite place. De là 
ils s’en allèrent mettre le siège devant un autre 
chasteau , nommé Zelles, qui appartenoit à une 
dame du pays , qui avoit une fille à marier ; lequel 
chasteau , au bout de trois jours se rendit à la vo- 
lonté du seigneur de Croy ; mais pource qu’il fut 

requis par un genlilhoinnie de son hostel d’avoir la- 
dite fille en mariage , duquel le traité et contract 
fut fait, ceux de reste place s’en allère.nt, saufs 
leurs corps et leurs biens. 

Après laquelle place de Zelles ainsi rendue , et 
ledit mariage traité , iceluy seigneur de Croj , ac- 
compagné du seigneur de Warembon, et des sei- 
gneurs de la susdite compagnie , tirèrent devant 
une autre forteresse nommée Marte, où il j a un 
gros village , et unfortchasteau , au milieu duquel 
est une grosse tour ; devant lequel lieu ils tinrent 
le siège par l’espace de huit jours. Au bout duquel 
terme, comme au poinct du jour, ils assaillirent ce 
chasteau, et, par force et vaillance, d’armes ils le 
prirent et gagnèrent d’assaut, sauf ladite tour, en 
laquelle les gens de guerre , avec leur capitaine , se 
retirèrent ; mais guères ne la tinrent-ils , car assez 
peu après ils se rendirent tous à la volonté dudit 
seigneur de Croy , pour et au nom du duc de 
Bourgogne ; laquelle sienne volonté fut telle, qu’il 
fit pendre ledit capitaine , lui seiziesme , et les 
autres de qui on avoit connoissance qu’ils pou- 
voient payer rançon et finance , furent retenus pri- 
sonniers. Ainsi , toujours en poursuivant et s’ap- 
pliquant diligemment à reconquérir et réduire ce 
qui s’estoit mal gouverné, ledit seigneur de Croy , 
à grande diligence, tira devers un autre chasteau 
nommé Mesembourg , devant lequel lui et sa com- 
gagnie se logèrent ; et n’y furent que deux jours ; 
car quand ceux de dedans connurent qu’on dispîsoit 

les bombardes et canons , pour les festoyer, sca- 
chants que leur place n’estoit pas suffisante pour at- 
tendre et soustenir telle artillerie, outre aussi qu'ils 
avoient bien sceu l’exécution de ceux de ladite place 
de Marte, ils acceptèrent traité , et se rendirent , 
saufs leurs corps , chevaux et harnois. Et en fai- 
sant iceluy traité , ledit seigneur de Croy envoya 
aucuns gentilshommes allemands , qui estoient avec 
lui au service dudit duc , en icelle armée , sommer 
ceux qiii tenoient un fort chasteau nommé la Ro- 
chette , qui estoit un des meilleurs de ladite duché 
de Luxembourg , à ce qu’üs rendissent et fissent 
obéissance audit duc , ou autrement on iroit devant 
eux. Et au moyen de plusieurs bonnes remon- 
trances que ces Allemands firent à ceux de ladite 
place , ils se rendirent , saufs leurs corps et leurs 
biens. Enfin , plusieurs autres villes et forteresses 
dudit pays , voyants que chacun se remettoit en l’o- 
béissance d’iceluy duc , cinq ou six autres places le 
firent pareillement ; car ils considéroient que ceux 
de la Rochette, qui estoit la meilleure et la plus forte 
place de toutes les autres , s’estoient rendus. 

Ainsi , et par ceste manière , ce seigneur de Croy 
conquit en peu de temps plusieurs villes et forte- 
resses dans ladite duché de Luxembourg; et, en 
poursuivant ses .conquestes , incontinent que les 
choses avant dites eurent ainsi esté faites, il lira avec 
toute sa compagnie , et alla loger assez près d’un 
fort chasteau nommé Putelenge , dans lequel es- 
toient logés des gens du susdit roy Lancelot , et du 

ducs de Sacs , lesquels il envoya sommer , de la 
partdu duc de Bourgogne , à ce qu’ils lui rendissent 
ceste place; lesquels demandèrent un peu de délai, 
et prirent jour pour y respondre. Au bout duquel 
terme, ils envoyèrent devers ledit seigneur de 
Croy, le frère du seigneur à qui ceste place appar- 
tenoit , afin de scavoir et pressentir s’ils pourroient 
trouver et avoir aucun bon traité qui fust à leur 
advantage ; ce qu’ils ne peurent obtenir : de sorte 
que ce député s’en retourna jusques audit chasleau , 
où ledit seigneur de Croy le fit conduire avec une 
grosse compagnie de ses gens de guerre. 

Quand il fut revenu à ce chasteau , il dit à ceux 
de dedans ce qu’il avoit négocié , et qu’il estoit de 
nécessité qu’ils rendissent la place , où qu’inconti- 
nent ils auroient le siège devant eux ; duquel rap- 
port, à ceste heure là, ils ne tinrent compte. Mais 
quand iceluy ambassadeur eut reconnu qu’ils ne 
le vouloient croire , il ne se voulut pas enfermer de- 
dans , et s’en alla en une autre place nommée Ro- 
demacq , estant dans ledit party desdits roi Lance- 
lot et du duc de Sacs , et fit scavoir au seigneur de 
Croy ce qu’il avoit trouvé ; lequel incontinent fit 
faire ses approches, pour aller loger au plus près 
d’eux , et y asseoir son artillerie. Mais quand^ ils 
virent et apperceurent qu’il les approchoit ainsi , 
ils firent requeste qu’ils peussent être receus à 
rendre ladite jilace , saufs leurs corps et leurs biens , 
à quoy ledit seigneur de Croy les receut ; et par ce 
moyen ils luy rendirent et mirent ceste place de 

Putelenge en ses mains , comme lieutenant du duc 
de Bourgogne. En laquelle Use logea , et avec luy 
aucuns seigneurs de sa compagnie ; et fit loger ses 
gens de guerre au village , où ils furent bien estroi- 
tement logés , par l’espace de quatre jours entiers, 
pour se rafraischir, et refaire leurs chevaux. Pen- 
dant lequel séjour, il envoya sommer aucunes 
places et forteresses des environs , comme Roussy , 
Remeth, sur la rivière de Moselle , et autres , ès-r 
quelles alloit souvent une gentille femme du pays , 
nommée la damoiselle de Sullcure , qui fort s’em- 
ployoit à faire rendre lesdites places , et les remettre 
en l’obéissance dudit duc; et tellement s’y condui- 
sit et gouverna, qu’en peu de jours après , chacune 
des susdites places fit ol)éissance audit seigneur de 
Croy pour iceluy duc , et se rendit et mit en ses 
mains. Après que tout fut ainsi rendu et réduit , et 
que ledit seigneur de Croy eut bien pourvu à la 
garde d’icelles places , estant accompagné du sus- 
dit seigneur de Rubempré et de leurs gens, avec 
les Allemands quiestoient avec eux, ils se retirèrent 
en ladite ville de Luxeml)Ourg , pour passer outre 
dans le pays d’Ardenne ; et les susdits seigneurs de 
Hames, de Moreul et de Beauvoir , et leurs gens, 
furent ordonnés d’aller à une lieue près de Thion- 
ville ; ce qu’ils firent. Et y séjournèrent là autour 
l’espace de quatre jours , ou environ , en faisant 
souvent diverses courses sur le pays , et mesnie de- 
vant ladite ville de Thionville , qui estoit du parti 
contraire au duc de Bourgongne. Puis assez peu 


Digitized by Google 



{i4S5) DK M A T H I K tl DK COLISSY. 25 

après , ils furent ordonnés de tenir "arnisons, c’est 
à savoir ledit seigneur de Hames à Florenges , ledit 
seigneur de Moreul au susdit Patelenge , et le sei 
gneur de Beauvoir à Roussy ; dans lesquelles places 
ils furent l’espace d’un mois , ou environ ; et pen- 
dant ce temps , tout le reste dudit pays fut réduit et 
remis ès mains d’iceluy duc ; et par ainsi , cessa lors 
la guerre audit pays. 


CHAPITRE LXXlll. 


Des f rêves qui furent entre le Blanc de Honguerie et le Grand-Turc , 
nommé de Morbazanne , commeiichant son règne; et aussi com- 
ment la cité de Père Gl obéissance et ouverture audit duc; et de la 
prinsc de Constantinople >. 


Vousavezouï, parci-devant, comment le Grand- 
T urc et le Blanc de Hongrie lanniua (Huiniade), eu- 
rent deux journées de bataille en Grèce; mais depuis 
ces choses advenues, ledit Turc mourut en son pays 
lequel avoit trois fils, dont l’un estoit nommé Mor- 
basenne Horesti , le second Colabulabra , et le tiers 
Collatena^. Morbazanne succéda à la seigneurie, qui 


I . Clinpilre ajoulé d’après le manusn it de la biblioliièijue 
royale. 

■J Atnuralh ii. 

3 Amuralli eut cinq fîls, qui turent : Mahomet ii qui Inî 
succéda, Aladin, liasan, Orchan et Acliined. Ses quatre 
derniers éloient morts de maladie du vivant de leur père. 

povoit a voir de asge vingt-quatre ansou environ, fort 
de corps et bien membru , qui, passé long-temps , 
avoit usé et faisoit encore chacun jour lire les chro- 
niques et histoires devantlui, mesmesà son disner; 
èsquelles chroniques trouva plusieurs conquestes 
que son père et ses prédécesseurs avoient fait, par 
ci-devant, tant sur les Hongres comme sur les Gré- 
gois ; et , pour soi vouloir venger des pertes qu’il 
avoit eu par ci-devant , advisa que s’il povoit avoir 
une trêve avec ledit Blanc, que pendant icelle il 
feroit grande assemblée de gens et de finance ; et 
lui ainsi garni, pourroit faire de grandes entre- 
prinses, et plusieurs autres conquestes quen’avoient 
oncques fait sondit père ne ses prédécesseurs. Et 
ainsi qu’il avoit mis en son avis et imagination , se 
concluds et mit sus une très grosse ambassade qu’il 
envoya devers ledit Blanc de Honguerie, afin de 
avoir unes trêves entre eux , qui d’ung costé et 
d’autre furent lors accordées et conduites, à tenir 
l’espace de quatorze mois. Pendant lequel temps, 
Morbazanne fist faire unè grosse tour, moult forte 
et puissante , sur le bord du havre , qui s’em- 
bouche devant ung fort chastel , nommé la Garde , 
et laquelle tour fust nommée la Tour-Bonde. Du- 
quel havre les iharchandises qui descendent à 
Constantinople, sont contraintes de passer par illec. 
Lequel chastel estoit de long-temps en l’obéissance 
dudit Turc. Et en faisant icelle tour, où il y 
avoit grand nombre d’ouvriers , fist son assemblée 
grosse , par mer , le plus secrètement qu’il peust. 
Pendant la fachon de laquelle tenoit ses galères 

sur mer en grand nombre, avec foison d’autres na- 
na^ires , comme cracques , huskes , brigantils et 
autres vaisseaux, à l’cnvlron d’icelle et du pays, i 

afin que rien n’en peust aller en la cité de Constan- 
tinople sans son sceu ; et tint ses navires six sep- 
maines ou plus, que ceux dudit Constantinojde ne ' 

autres de la partie des chrestiens , ne savoienl la *j 

puissance ne là où il avoit volonté de descendre. Et ’ 

sur celle conjoncture fist joindre ses vaisseaux à la ' 

cité de Père (Péra), qui est au jectd’ung gros canon 1 

ladite cité de Constantinople, et n’y a fors l’eau de 
la mer entre deux. El ce véant par lesdils habitants 1 

dudit Père, se trairent devers l’empereur de Cons- 
tantinople, luy requérant ayde et conseil, car ils ' 

doubtoient que ledit Turc ne fist deseendre ses 
vaisseaux et son armée sur eux, et que s’il avoit , 

ceste volonté , ils n’estoient pas puissans pour y ' 

donner résistance. Sur lequel admonestement et ; 

requeste, icellui empereur, voyant et cognoissant ; 

la grande puissance dudit Ture, contre laquelle ne j 

pouvoit aucunement résister , leur fist responce I 

que, attendu ce que dit est, trop mieux garderoit i 

une cité que deux ; et son advis estoit qu’il valloit 
mieux qu’ils allassent au-devant lui en portant les 
clefz de ladite cité, et eux mettre en sa merci 
et volonté , que eux laisser prendre par force et 
puissance d’armes ; et que se ainsi le laisoient , il - 

ne doubtoit pas qu’il n’eust plus grand merci d’eux. 

Le conseil lut creu par ceux de Père, et bon nombre 
de peuples avec la plupart de la communauté se 

tirèrent au-devant dudit Turc , lui présefitèrent 
les clefs de ladite cité , et se soumirent du tout en 
son obéissance ; et ce voyant par icellui Turc , 
leur fist responce qu’il ne voulloit les clefz ; mais 
estoit bien content de les recepvoir à merci , et 
sans leur souffrir rien mesfaire, pourveu qu’ils 
seroient contents qu’une partie de la muraille d’i- 
celle ville seront abattue , pour , par dedans , as- 
seoir ses bombardes , afin de plus à son aise batti'e 
la cité de Constantinople. Et sy leur dist que ceste 
grâce leur faisoit pour ce qu’il nC voulloit pas faire 
guerreaux Genevois (Génois), attendu qu’ils estoient 
leurs subjects , et que sur toutes les villes de ceux 
de Génevois, il prenoit tribut. Et ainsi accordèrent 
ceux de Père , audit Turc , abattre leurdite mu- 
raille ; lequel se logea dedans la ville , où il fist 
asseoir lesdites bombardes ; et du costé où elles 
estoient assises , fist merveilleusement battre ladite 
cité de Constantinople , où il se mist à ce pendant 
quinze jours entiers, sans aucunement cesser de joui" 
et de nuit. Et ce véant par l’empereur, qui estoit 
moult desplaisant, espérant de trouver secours 
et ayde des princes chrèstiens , fist dire au peuple 
qu’il estoit moult malade. Lesquelles nouvelles fu- 
rent tantost espandues parmy la cité, jjont le peuple 
fut fort espouvanté. Et combien qu’il fut assez en 
bon point, néanmoins se al)senta secrettement de 
son palais , et tira secrettement en ung autre lieu 
seur, hors de la cité , et y laissa ung sien frère , et 
envoya hastivement ses ambassadeurs et messages 

en divers lieux , afin d’avoir aide et secours. Pre- 
mièrement, envoya devers notre Saint-Père le 
pape , qui ne fist autre responceque de dire qu’il 
avoit ^ande charf^e d’ouvriers et fj^rands ouvrag^es 
à faire , tant à Saint-Pierre , à Saint-Jehan de 
l.alran , Notre-Dame de Lardonne , comme ès 
chastiaux de Saint-Pierre et de Saint-Angle; mes- 
mement de refiaire la muraille où estoit necessaire 
autour de Rome ; mais, ce nonobstant, dict audict 
amlîassadcur, qu’ils dist audict empereur qu’il gar- 
dast la cité le plus qu’il pourroit , et que , en hrief 
terme, y mettroit la plus grande provision qu’il 
pourroit. Semblablement envoya devers le roi 
d’Arragon , qui fit responce qu’il avoit bien à faire 
à fournir à sa guerre qu’il aA'oit aux Florentins , et 
aussi que ses gallères , de quoy il se debvoit ayder, 
estoient en mer pour voyager ; mais lesdites gal- 
lèrcs retournées, et sadite guerre achevée , volon- 
tiers y mettroit résistance de sa puissance. Envoya, 
pareillement à ^ enise ces choses signifier aux 
Vénitiens , avec le péril et le danger en quoy la- 
dite cité estoit, eux requérant secours et ayde; les- 
quels firent responce qu’ils avoient guerre au comte 
Francisque (Sforza), et icelle achevée y bail leroient 
le plus d’ayde qu’ils pourvoient. Hélas! ce estoient 
petites responces et peu valables au peuple chrestien 
estant en icelle cité deConstantinople. Mais, pendant 
icellui voyage , icellui Turc , fist joindre scs gallées 
et vaisseaux au plus près de la muraille d’icelle 
cité, du costc où elle avoit esté ainsi battue par 

quinze jours et quinze nuits , comme oy avez ; au- 
quel lieu trouva grande résistance de la partie des 
citoyens , et fut , au mois de mai de cest an cin- 
quante-trois , qu’il faisoit moult chaud ; auquel 
combattirent par ung jour de mardi , main à main , 
l’espace de quatre heures et plus. Et y eut fait plu- 
sieurs beaux faits d’armes par ceux de ladite cité ; 
car ils se deffendolent vaillamment. Mais ce no- 
nobstant , ledit Turc entra dedans , car la mu- 
raille estoit fort alîattue , et y avoit grande entrée. 
Et incontinent qu’ils furent dedans, de prime face, 
firent grands meurtres et occisions des chrestiens , 
tant hommes comme femmes et enfants ; mais 
quand furent comme maistres d’icelle , et ung petit 
bien refroidis, prirent la conduite de ce qui estoit 
demeuré de femmes , jeunes filles et enfants. Ils 
prenoient les plus belles , te les vendoient pour en 
faire esclaves ; et, au regard des enfants, ils les 
g^doient à intention de les séduire et faire sarra- 
zins, pour les faire croire en leur loy. Et celui jour 
mesme de son entrée , alla à la grande église de 
Sainte-Sophie , et en icelle fist loger ses chevaux ; 
et si fist prendre toutes les images de bois qui y 
estoient , et , sur le parvis d’icelle , fit ardoir les- 
dites images, sauf une image de Nostre-Dame qui 
estoit renommée moult miraculeuse ; et sur icelle, 
comme sus ung bloc, fist plusieurs chrestiens des- 
coller. En cesle nuit, coucha avec la fille de l’empe- 
reur; qui estoit toute la plus belle jeune dame 
et fille de toute l’empire; laquelle , toute la nuit. 

admonesta fort à ce qu’elle voulust rej^nier nostre 
créateur et prendre sa loy ; à quoy ne se voulust 
oricques accorder; et pour ce, le lendemain la lit 
mener à l’église , et illec despouller toute nue et 
monstrer la descollation des autres chrestlens qui 
estoient en g^rand nombre ; mesme en fit descollei’ 
devant elle ; et encore de recliefla admonesta que 
elle prinst sa loy, lui promettant faire tant de 
bien cl aux siens que ce seroit merveilles. Mais, no- 
nobstant quelque promesse ne quelque chose que 
lui ne autres de ses gens lui scussent dire , oneques 
ne changea son propos ; mab respondit que ainioit 
mieux à mourir que laisser la loy de Jésus-Chrisl. 
Quand il vit qu’il n’en pouvoit autre chose avoir, 
sur ladite image de Nostre-Dame , la fit descollei-, 
où elle recheut la mort en gré ; et envoya la teste 
• de ladite jeune fille au frère de l’empereur, qui es- 
loit son oncle, lui estant en la prison; et avoit été 
prins à l’entrée en icelle cité. El quand les nou- 
velles de ladite prinse de Constantinople furent 
venues à la co^înoissance dudit Blanc de Ilonoue- 
rie , qui enlcndoit icelle cité estre comprise èsdiles 
tresves, fut moult courroucé et desplai'sant; et meist 
sus une ambassade , laquelle il envoya par-devers 
ledit Turc, lui signifier que par les tresves prinses 
entre eux ne debvoil faire guerre à ceux de la cité 
de Constantinople ne autres , non plus que à ceux 
de ses pays et seigneuries ; et que pour ce qu’il 
avoit prins ladite cité pendant Icsdites tresves, lui 
requéroit Icsdites trêves estre rompues. Sur les- 
quelles nouvelles lecüt Turc fit prendre tous les 

ambassadeurs dudit Blancq, et à chascun d’eux 
fist crever les yeux et coupper les oreilles tout 
le long' la teste , et en ce point les, renvoya devers 
ledit Blancq, en signe qu’il voulloit bien que 
lesdites tresves fussent rompues. Toutes ces cho- 
ses , venues à la cognoissance de notre Saint- 
Père et autres princes et chrestiens furent moult 
desplaisants, et non sans cause; et, pour y donner 
provision de résistance , ‘au mois de juillet ensui- 
vant , nostre Saint-Père y envoya six gallces bien 
fournies de vivres et de gens de guerre en grand 
nombre , avec seize mille ducats pour leur paye- 
ment ; et assez brief après y envoya encore gallées 
quatre , payées et fournies de vivres et de gens de 
bonne estolFe. Les Vénitiens y envoyèrent sembla- 
blement ung gentilhomme de Venise, nommé 
Jaspard Barbier, et six gallées de gens fournis de 
tous vivres ; mais tout ce n’y profita guères ; et 
içtoiirnèrent' sans guères porter de dommage 
atiditTorepour ce voyage. Quand ledit Turc estant 
dedans la cité de Constantinople , fut bien averti 
que nostre Saint-Père le pape estoit moult desplai- 
sant de la prise d’icelle cité , et qu’il faisoit grande 
diligence d’escripre et envoyer devers les princes 
chrestiens pour le recouvrementd’icelle , et donner 
résistance contre les entreprises d’iccUui Turc, çt 
les pardons qu’il faisoit publier aux chrestiens , et 
spécialement à ceux qui ieroient guerre audit Turc, 
icellui Turc envoya unes lettres à nostre Saint- 
Père, desquelles la teneur s’ensuit. 

CHAPITRE LXXIV. 


De la copie d’unes lettres missibles translatées de latin en François, que 
le grand Turc adressa à nostre Saint-Père le pape 


Morbasenne Horesti , ensemble ses frères Cola- 
bulabra et Collaterala , chevaliers de l’empire 
d’Orquamj, seigneur de l’isle d’Azie , autheiir de 
la Mourée , où est la cité de Batiaa j au grand- 
prestre de Rome , notre bien amé , -selon qu’il a 
bien desservy. 

Il est venu à notre cognoissance que , à la 
requeste du peuple des Vénitiens , vous faictes 
publier par les églises d’Italie , que tous ceux 
qui nous feront guerre auront plein pardon en 
ce monde et vie éternelle en l’autre; de quoy 
avons esté advertis par aucuns piétons croisés, qui 
naguère ont passé la mer ou navire des Vénitiens, 
et de ce nous donnons grands merveilles. Car, 
si Dieu vous a donné telle puissance , vous eu 
debvez user plus raisonnablement , sans pour ce 
induire les chrestiens à nous faire guerre , attendu 
que nous sommes certains que nos prédécesseurs 
ont toujours maintenu que oneques nul jour ne 
furent consentants de la inortdevostre Jésus-Christ, 


J . Aulre chapitre ajoute d’après le même inaiiuscril. 


Digitized by Google 


52 • CHIlONIQUES (M53) 

et ne possèdent pas la Terre-Sainte ; ains ont tou- 
jours haï les Juifs, pour ce que nous trouvons eu 
nos histoires et chronicles , que par envie et trahi- 
son mirent le saint prophète, vostre Jésus-Christ , 
en la main de Pilate , qui présidoit lors en Jérusa- 
lem pour les Romains, qui le fit mourir en la 
croix.* Si donc prenons à grande desplaisance que 
les Italiens nous lacent guerre, vu que nous avons à 
eux naturelle amour, pource qu’ils sont partis de 
nous, ensemble toute leur gloire et puissance; c’est 
assavoir de Athènes , et en cas du lignage du grand 
Priam , jadis seigneur de Trojcs , le grand et chef 
de la nation des Turcs; et pour ce, comme son 
successeur, entendons et proposons brief réédifier 
Ladite cité de Troyes, et remettre en estât et sei- 
gneurie, et mettre en l’obéissance de nostre empire, 
toute l’Europe , et singulièrement en vengeance 
du sang Hector , et subversion de la noble cité de 
Troyes , ensemble les terres que tiennent les Vé- 
nitiens , et qu’ils ont par force submises à eux , à 
nous promises par Iç sort de nos prophéties. Si prions 
et requérons votre prudence que doresnavanl vous 
' cessez de donner tels bulles , et que ne excitiez les 
chrestiens à nous faire guerre , attendu que nous 
sommes aulcunement deslibérez , <à cause de leur 
créance ou foy leur faire guerre , mais seulement 
pour le droict temporel que nous avons èsdites 
teri'es de notre présente conqueste. Car si nous ne 
adorons vostre Jésus-Christ , toutefois nous le cog- 
noissons et savons eslre vray prophète ; et de re- 


Digitized by Google 


__ Il 

(i453) DE MATHIEU DE COÜSSY. 35 -Ij 

chief nous avons souvent entendu que en voslre loy /•; 

ne debvez aulcun contraindre à force ; et si nous' ' 

faisons guerre aux V énitiens , nous le faisons à j uslc . 
tiltre , pour ce que, sans auctorité de prince 
ou seigneur, ils ont, de leur voîonlé ou force, 
usurpé les terres qu’ils détiennent en Europe , ce | 

que ne pouvons ne debvons bonnement souffrir. 

Ainsi, puisque le temps de nos promesses est pré- 
sentement advenu , sommes deslibéré de mettre 
lesdites terres hors de la tyrannie et subjection des 
Vénitiens ; et mesmement que le peuple ne com- 
munique en rien avec les autres nations d’Italie , 
ains se réputé les plus grands des autres. Pour([uoi, 
à l’aide du grand Dieu Jupiter, avons intention de 
rabaisser leur orgueil et les mettre du tout en bas. 

Toutefois, si pourles choses dessusdites n’estes des- 
libéré de nous faire et esmouvoir guerre , soyez ^ ’ 

certain que nous mettrons sus toute notre puis- • 

sance , et requerrons l’aide de l’empereur d’Orga- 
nys et autres roys et princes d’Orient qui , jusqu’a- 
lors , feignants qu’ils dorment , ne vous font guerre; ^ 
et assemblerons si grande puissance que nous pour- 
rons bien légièrement résister, non mye seulement 
à vos piétons croisez que avez envoyez , mais se vous ' •= 
esmouvez contre nous les Gaules , les Germains et 
les pays latins , nous y résisterons à toute puissance 
et par l’aide de Neptune , dieu de la mer, à la puis- 
sance de notre navire, conquerrons l’isle de Iléles- 
pont, etd’illec entrerons en Garthageet Daramatliie 
(Dalmatie),régionsd’Aquilon. Donné en notre palais 

triumphal , l’an de Macliomet quarante , ou mois 
de juillet. 


CHAPITRE LXXV. 


Du meurtre île Jean de FicOes par les gens an seigneur de Flavy. 


Vers la fin du mois d’aoust de cest an mil quatre 
cent cinquante et trois , Jean , seigneur de Flavy , 
qui estoif jeune seigneur, issu de haute et noble 
génération , et lequel avoit à son service aucunes 
gens de léger conseil , se transporta en la ville de 
Dourlens, accompagné de douze à seize de ses gens, 
où se trouvant mécontent de ce que Jean de Fieffes, 
chevalier , fils du seigneur de FiefFes , durant la 
guerre de Gand , dont cy-devant est fait mention , 
avoit esté loger sur aucunes de ses terres , avec 
grosse puissance de gens d’armes, cardl estoit le 
meneur des gens de guerre d’Anthoine ,' has^ 
tard de Bourgongne, chevalier, rencontrant le- 
dit chevalier à l’hostel à l’Angle , sur le marché , 
il y descendit luy et ses gens , qui le cherchèrent 
tant dans cest hostel , qu’ils le trouvèrent dans un 
estable à chevaux où il s’estoit retiré , parce qu’il 
estoit adverty que ledit de Flavy lecherchoit; là où 
il fut battu et mutile en telle manière, qu’au bout de 
quatre jours il alla de ne à trespas. Quoy fait, ice- 
luy de Flavy s’en retourna en sa place de Maize- 

roUes, assez près dudit Dourlens , où il se tint sur 
ses gardes aucun espace de temps : et cela estant 
venu à la connoissance d’iceluy bastard de Bour- 
gongne, il en lut très mal content ; de quoj ledit 
de Flavy estant bien adverty , il partit d’icelle place 
de Maizcrolles et se retira en une autre forteresse 
à luy appartenant, nommé Liencourt, ayant avec 
luy quelques cinquante à soixante compagnons de 
guerre , là où il se tint sur ses gardes assez longue- 
ment. Pour lequel cas , il obtint peu après rémis- 
sion du roy. Mais, nonobstant cela, monseigneur 
Jean de Fieffes , père dudit deffunt , fit si grande 
poursuite contre icehiy de Flavy , en parlement et . 
ailleurs, qu’il en fut long-temps prisonnier dans la* * 
conciergerie du palais royal à Paris; et à très grande. . 
peine et difficulté fut ladite rémission entérinée par ’fÿ 
la cour de parlement ; qui condamna iceluy de •• 
Flavy , pour l’intérest de partie , en grosses sommes ■ t 
de deniers et en réparations.honorables , qui luy ^ 
coustèrent plus de trente mille francs ; et à ceste 
cause , il luy convint de vendre plusieurs .de ses 
terres et seigneuries. ‘ 

CHAPITRE LXXVI. 


De la prinsc de Cadillac, en Guyenne, et de la rçndition du chastri 
d’icelle ville; et aussi du traicté des ville et forteresse deBenanges, 
audit pays. 


Vous avez ouj par cy-devant comment le roy , 
après sa conquesle de Normandie, lira es duchés 
de Bordelois et de Guyenne , qui de long-temps 
' , avoient esté eu l’obéissance des Anglois ; lesquels 
par son sens , conduite et vaillance , il réduisit et 
remit en son obéissance. Et firent ceux d’icelles du- 
chés, tant les bonnes villes comme les trois estais, 
serments solennels de demeurer bons elloy aux sul>- 
jets à iceluy roy Charles : ce qu’ils promirent et 
jurèrent sur les saints évangiles, ès mains du comte 
de Dunois , bastard d’Orléans , son lieutenant- 
général en icelle conqueste. Mais assez tost après, 
romrne’gens mal conseillés, et allant directement 
contre leur foy et serment , par la séduction des 
seigneurs de l’Esparre et de Montferrand , grands 
seigneurs en icelle duché , et à la poursuite du sus- 
mentionné seigneur de Tallebot , lequel estoit vail- 
lant chevalier et sage en armes, ils luy rendirent la 
ville de Bordeaux , comme vous avez ouy. Mais 
pour icelle recouvrer avec tous le pays , le roy mit 
sus une grosse armée , dont il bailla la charge à 

iceluy comte de Danois, qui estoit son lieutenant- 
général , et lequel, le dix-neuvième jour de sep- 
tembre de cest an mil quatre centcinquantc et trois, 
jour de mercredj , prit d’assaut une ville au pays 
deGuyenne, nommée Cadillac, laquelle, auparavant 
ccst assaut, avoit est éfort battue de bombardes et de 
canons, des plus gros que le roy Charles avoit en son 
siège , que lors il tcnoit devant la ville de Bor- 
deaux. Lesquelles bombardes et artillerie avoient 
esté ledit jour de mereredy au matin mises à point, 
et assises à propos délibéré de les tirer et jetter tous 
ensemble, et à une fois, à l’encontre d’unboulevert 
que les Anglois avoient fait devant la porte d’icelle 
ville; mais quand ils virent le susdit appareil, ils 
abandonnèrent ce boulevert et se retirèrent dedans 
la ville, enmeltantles feux dedans iceluy boulevert. 
Ce que voyant les François , ils approchèrent dudit 
boulevert , et par grande vaillance et en diligence, 
ilsesteignirent le feu en se jettant dedans; puis incon- 
tinent furent tirées toutes les ^grosses bombardes , 
avec les canons qui estoicnt là ajustés, à l’encontre 
d’une grosse tour estant proche la porte de la 
vUle , et contre la muraille d’icelle ;*eten cheurent 
les pierres , tant de ladite tour comme de la mu- 
raille , dans les fossés de la ^âlle , en si grande 
abondance, qu’il en remplit grande partie. 

Or, auparavant le ject desdites bombardes , cha- 
cun des gens de guerre des François estoient gar- 
nis d’un fagot en leurs mains, lesquels ils jettèrent 
dans lesdits fossés; et ce fait, crièrent à l’assaut. 

Et au moyen , tant desdits fagots comme d’icelles 
pierres , qui ainsi avoient remply partie d’iceux 
fossés, les François abordèrent auprès de ladite mu- 
raille , qui ainsi avoit esté abattue et rompue , où 
ils combattirent mainàmain contre ceux de la ville, 
là où il y eut de beaux faits d’armes , tant d’un 
costé comme d’autre , par longue espace de temps; 
et se monstrèrent chacune des parties fort vail- 
lants ; mais enfin les Anglois, voyants qu’i Is ne pou- 
voient résister , abandonnèrent ladite ville , et se 
retirèrent au chasteau ; et par icelle retraite ceste 
ville fut gangnée , où il n’y eut guères de gens de 
tués d’un costé ne d’autre. 

Bref, après que les Anglois, qui s’estoient ainsi 
retirés audit chasteau , considérèrent qu’ils ne le 
pouvoient tenir contre la puissance du roy Charles, 
et qu’il estoit en personne tenant le siège devant 
la ville et cité de Bordeaux , comme dit est , qui 
estoit à deux lieues près d’eux , ils requirent d’a- 
voir seureté de pouvoir parler aux capitaines, c’est 
à scavoir au grand maistre-d’hostel et à Potton de 
Sainte-l’raille , ce qui leur fut accordé ; puis, après 
plusieurs ouvertures sur ce faites par les parties , 
iceux Anglois offrirent de mettre en l’obéissance du 
roy Charles ledit chasteau, qui estoit très fort puis- 
sant , et promirent en outre de payer dix mille es- 
cus, moyennant qu’ilss’en iroient leurs vies sauves, 
chacun un baston blanc au poing. Lesquelles nou- 
velles furent incontinent par lesdits seigneurs en- 
voyées au roy , qui tenoit encor le siège devant la 

\t11c de Bordeaux; et luy fut déclaré tout au long 
les offres et requeste que faisoient les Anglois es- 
tants dans le susdit cliasteau. 

Surquoy, estant bien adverty que dedans ice- 
luy cliasteau il y avoit des gens de grand renom , 
tant du pays d’Angleterre comme des Bordeloiset 
de Guyenne, il dit de sa bouche mesme, qu’il ne 
les recepvToit pas à ces offres , et que pour ce qui 
cstoil des dix mille csrus, il avoit assez d’argent , 
et q’ue son intention cstoit de les avoir à sa volonté 
et discrétion. Incontinent après laquelle response 
ainsi baillée , il ordonna de faire encore conduire 
partie de son artillerie, do la meilleure, et plus 
grosse qu’il avoit en sondit siège, et de la faire as- 
seoir et ajuster devant ledit cliasteau ; ce que voyant 
les Anglois qui estoient dedans, et aussi ce;te res- 
ponse du roy , considérant en outre , que contre la 
puissa ncc e t les préparatifs qu’ils voy oient, ils ne pou 7 
voient donner résistance, ilsrequirentd’avoirseureté 
pour pouvoir parler aux gens du roy, ce qui leur fut 
accordés; et pareuxavec lesditsgensduroi un traité 
fntfaitenla manière qui s’ensuit. C’est à scavoir, 
qu’ils rendroient au roy Charles ce cliasteau de 
Cadillac , avec les villes etchasteaux de Benansreset 
de Rions, qu’occupoient et détenoient les Anglois, 
moyennant que ceux dudit cliasteau de Cadillac , 
et tous ceux qui estoient èsdites villes de Beuanges 
et de liions , qui estoient de la nation du royaume 
d’Angleterre, seroient pris à rançon et recensa 
payer finance, comme prisonniers, etqueceuxqui 

se trouveroient estre descUts pays de Bordelois et dé 
Guyenne,et des autres places du royaumede F rance, 
seroient et demeureroient du tout à son bon plaisir; 
lequel traité fut signifié au roy , qui l’eut de la sorte 
pour agréable. 


CHAPITRE LXXVII. 

» 

De la rcndition de la placedeBlanquafort ;et du sauf-conduit par ceux 
de Bordeaux du roy Charles obtenu , par la scuretë duquel furent 
dcTcrs lui requérir merci , et pour aucuns autrcsccrtain traicté. 

Après que les traités furent ainsi faits desdites 
villes et du cbasteau de Cadillac, et autres, comme 
avez ouy , le roy Charles ordonna à son grand m aistre 
d’hüSteletàPottondeSainte-Traille, bailly de Tou- 
raine , qui estoicnt les chefs de l’armée qui avoit est 
employéedevantCadillac,soubslebastard d’Orléans 
de Dunois , lieutenant-général , qu’ils tirassent has- 
tivement devant une forte place , nommée Blan- 
qùafort ;' car plus n’en restoit-il en Guyenne et 
dans le’pays Bordelois , que toutes ne fussent ré- 
duites et remises pour la seconde fois en l’obéis- 
sance dudit roy , tant par sa bonne prudence et con- 
duite', comme d’iceluy comte de Dunois et des 
autres capitaines , qui soigneusement et diligem- 
ment s’estoient respandus par tout ce pays-là , et 
qui-avoient mis des siéges'devant les villes et for- 
iéresses dudit pays , sans diminuer en rien le siège 

que le roy ténoit en personne devant la ville de 
Bordeaux , qui duroit desjà depuis long'-temps. 

Or, incontinent que ceux de Blanquafort furent 
advertis de ces grands progrès, mesine qu’ils virent 
et reconnurent bien qu’ils estoient en hasard de . 
n’avoir aucun secours ne ayde , dans le mois d’oc- 
tobre de c'est an mil quatre cent cinquante et trois , 
ils requirent d’avoir traité avec le roy ; ce qui leur 
fut accordé. Si furent envoyés des députés d’un 
costé et d’autre , pour conclure en ceste matière , 
qui fut telle : scavoir que ladite place de Blanqua- 
fort seroit mise et rendue ès mains du roy Charles , 
à condition que les gens de guerre estants dedans , 
de la nation du royaume d’Angleterre , seroient 
receus à payer rançon ; et les autres , originaires 
des pays de Bordelois et de Guyenne , et de son 
royaume , demeureroient àsa volonté. Incontinent 
après lequel traité ainsi fait et passé , le roy fît re- 
tirer tous ses gens d’armes, avec l’artillerie qui 
avoit esté devant lesdites places et forteresses, tant 
de Cadillac comme de Blanquafort , à son siège de- 
vant la ville de Bordeaux; lequel fut par ceste ma- 
nière beaucoup plus renforcé. Ce que voyant ceux 
de ladite ville , sans long séjour ils envoyèrent de- 
vers le roy Charles, le supplier de leur accorder 
un sauf-conduit, pour pouvoir parler àluy enseu- 
reté , ce qu’il leur octroya ; et assez peu après , 
furent dev ers luy ceux de ladite .ville de Bordeaux, 
jusqués au nombre de cent hommes à cheval , tant 
nobles comme gens d’église , et autres de la com- 

niunauté ; lesquels estants venus devant sa personne, 
ils luy requirent très humblement pardon , et qu’il 
luy pleust les prendre à mercy , et qu’ils estoient 
contents de luy rendre ladite ville de Bordeaux el 
de la mettre entre ses mains et en son obéissance, 
pourveu qu’ils eussent leurs biens et leurs vies 
sauves. 

Ap rès que le roy eut entendu leur proposition , 
de sa bouche mesme il leur respondit : « Si vous 
» n’avez charge d’autrement parler, vous avez seu- 
» reté de venir devers nous et de vous en retourner, 
» vous pouvez dresser le chemin de vostre retour 
» quand bon vous semblera ; car de la requeste 
» que vous nous faites , nous ne ferons rien , at- 
» tendu les grandes fautes que par cy-devant nous 
» avons trouvé en vous. Et c’est notre intention , 
» à l’ayde de nostre créateur, d’avoir la ville, tous 
» ceux qui sont dedans, et leurs biens, à notre 
» plaisir et volonté, pour de leurs corps prendre 
» punition selon ce qu’ils ont offensé , pour avoir 
» esté contre leurs serments, et fautes à nous faits 
» par cy-devant , en telle manière que ce sera 
» exemple aux autres et mémoire au temps à ve- 
» nir. » Après qu’iceux de Bordeaux eurent ouy 
cette response , ils furent fort troublés ; et comme 
ils s’en retournoient en leur ville fort dolents , 
survint là maistre Jean Buriau, chevalier, sei- 
gneur de Monglat, trésorier de France, et maistre 
de l’artillerie du roy Charles , qui dit ces mots ou 
en substance: « Sire, je viens d’autour delà ville, 

» et ay regardé et bien visité à mon pouvoir les 
» places les plus convenables à asseoir votre ar- 
» tillerie; mais si vostre bon plaisir est, je vous pro- 
» mets , et sur ma vie , qu’en peu de temps je vous 
» rendray la ville toute destruite et exilée par vos 
» engins volants, en telle manière, que ceux qui 
» sont dedans ne se scauront où tenir , et que 
» vous les aurez ainsi du tout à vostre bon plaisir et 
» volonté. » Sur quoy le roy luy dit, qu’il fist bonne 
diligence , et que son intention n’estoit pas de 
partir de là sans les avoir remis en son obéissance. 


CHAPITRE LXXVIII. 

De la renditiou de la ville et cité de Bordeaux , et ausxi de la forme 
du traicté de ceux qui estoient dedans, tant Anglois et citoyens , 
comme autres. 

Peu de jours après que ceux de ladite vUle de 
Bordeaux furent retournés en leur ville , et qu’ils 
eurent fait leur rapport de ce qu’ils avoient né- 
gotié, voyant les grands préparatifs qui se faisoient 
parlesFrancois, pour assaillir une bastille quiestoit 
merveilleusement forte , que les Anglois de dedans 
icelle ville avoient faite sur l’eau de la mer, 
devant letlil siège , se doutants ainsi que la vUle ne 
fust en suite attaquée , lesquels préparatifs condui- 
soient lesadmiranx de France et de Bretagne, qui 

avoient le gouvernement des navires et vaisseaux 
qui estoient sur la mer; car desjà il estoit arrivé 
quinze grands navires , merveilleusement beaux et 
puissants , qui estoient venus des pays de Rolande 
et Zélande , appartenants au duc Philippe de 
Bourgôngne ; de sorte que par ce moyen ils se sen- 
toient assiégés en deux lieux, c’est à scavoir par 
mer et par terre ; et ce qui se faisoit par terre , 
conduisoit le comte de Clermont , qui en ceste par- 
tie estoit lieutenant du roy ; ce que considérants, 
et s’estants derechef assemblés en ladite ville de 
Bordeaux , ils conclurent avec un chevalier d’An- 
gleterre , qui se nommoit messire le Camus , qui 
y estoit chef pour lors , de la part du roy Henry 
d’Angleterre , de faire scavoir à Joachim Roault , 
lequel avoit autrefois esté , par l’ordonnance du 
roy Charles , dans leurville , qu’il voulust deman- 
der licence au roy, à ce qu’il luy pleust permettre 
qu’ü peut^, venir, sous passe-port, par-devers eux, 
pour le bien de la paix , et qu’ils luy bailleroient 
bon sauf-conduit pour aller et retourner. Ce qui 
estant venu à connoissance d’iceluy Joachim , il fit 
scavoir aussitost ces nouvelles au roy Charles et à 
ceux de son conseil ; sur quoy il luy fut donné 
congé d’y allér , afin de scavoir leur volonté. 

Après donc qu’il eut sa seureté , il se transporta 
en ladite ville de Bordeaux , ou il fut bien receu 
d’iceluy messire le Camus , et d’autres chevaliers 
et escuyers ; et après sa réception , ils se mirent 
ensemble ; c’est à scavoir les principaux de ladite 

ville de Bordeaux avec iceluy Joachim, où il fut 
parlé de plusieurs choses d’un costé et d’autre ; et 
toute leur conclusion n’estoit que pour parvenir à 
un traité ; et conclurent avec ledit Joachim , que 
le vendredy ensuivant ils iroient jusques au nombre 
de ving't-cinq à trente personnes, à une place nom- 
mée l’Armour , où il n’y a distance de ladite ville 
que de deux lieues ou environ, où là ilstrouveroient 
des gens ordonnés , de par le roy Gliarles , pour 
travailler entièrement avec eux s’ils en avoienl vo- 
lonté. Il leur fut donc envoyé sauf-conduit et seu- 
relé pour le nombre dessusdit , afin d’aller et de 
venir audit lieu de l’Armour ; et pour les recevoir 
etouyr ce qu’ils voudroient dire, le roy ordonna 
le seigneur de Torsy , le séneschal de Poitou et 
maislre Jean de Jambes, pour négotler avec eux; 
lesquels arrivèrent cedit jour de vendredy au sus- 
dit lieu , environ entre dix et onze heures , ou vers 
le midy. 

Et incontinent après qu’ils eurent disné dans 
l’hostel d’iceluy admirai , se mirent ensemble les- 
dites deux parties ; et là dit ce seigneur le Camus, 
qu’il estoit dans la cité de Bordeaux commis et or- 
donné de par le roy d’Angleterre , son souverain 
seigneur; mais que, nonobstant cela, voyant etsca- 
chant que le roy Charles estoit à l’entour et ès en- 
virons de ladite ville , en grande puissance , il trai- 
teroit volontiers avec luy pour luy faire bailler 
ladite ville et cité de Bordeaux, moyennant qu’il 
voulust abolir le passé et pardonner à tous ceux 

qui estoient dedans , et au pays bailler abolition 
générale pour leurs corps et biens quelconques. A 
quoy il fut respondu par la bouche du chancelier 
de France , lequel luy remonstra plusieurs raisons, 
pour lesquelles ils ne seroient pas receus à ceste 
condition , veu et considéré les grandes fautes et 
offenses qu’ils avoient commises envers le roy. Et 
en ce débat , ils employèrent tous le jour sans rien 
conclure ; de sorte qu’environ le soleil couchant 
d’iceluy jour , ils s’en retournèrent en la ville ; et 
à leur départ , ils requirent d’avoir un sauf-con- 
duit nouveau , pour retourner le samedy ensui- 
vant ; ce qui leur fut accordé. 

Lequel jour de samedy , retourna audit lieu de 
l’Armour ledit seigneur le Camus, et autres, qui 
se remirent ensemble avec les seigneursdeFrance, 
cy-devant nommés ; et après plusieurs ouvertures 
faites sur cette matière, ils s’approchèrent et furent 
presque en estât d’estre d’accord. Car ces députés , 
de Bordeaux estoient contents d’avoir abolition 
pour ceux qui estoient dedans la ville , et de la 
rendre au roy, et de renoncer à tous leurs privi- 
lèges, et de donner cent mille escus. Sur lesquelles 
offres les seigneurs de France demandèrent cent 
mille marcs d’argent, et vingt personnes à prendre 
dedans ladite ville, au plaisir et choix du roy. Sur 
lesquelles ouvertures , ils ne peurent encore estre 
d’accord pour ce jour ; et par bon sauf-conduit et 
en seureté , ils s’en retournèrent audit lieu de Bor- 
<Ieaux. Mais le mWdy , neufiesme jour dudit mois 

d’octobre, fesle de sainct Denys, ledit seigneur le 
Camus et environ huit ou dix des plus notables, tant 
Anglois comme de ceux de la ville, allèrent à Mont- 
ferrand , devers le roy Charles, qui y estoit logé ; 
et estoit bien accompagné , tant des seigneurs de 
son sang comme de plusieurs autres nobles hommes 
et gens de conseil , auquel ledit seigneur le Ca- 
mus dit: «.Sire, je viens devers vous et vous amène 
» ces chevaliers , escuyers et bourgeois de la vUle 
» de Bordeaux, vous suppliant qu’il vous plaise 
» leur quitter et pardonner l’offense qu’ils ont ^ 
» faite et commise envers vous, et leur donner abo- • 

» lilion de corps et de biens meubles et immeubles, 

» et ils renonceront à tous privilèges ; et si je vous 
» bailleray et mettray en vostre obéissance ladite 
» A'Ule et cité de Bordeaux ; et outre plus , ils vous 
» donneront cent mille escus ; et si pourrez tou- 
» jours bien prendre et tirer d’eux ce qu’il vous 
» plaira ; et pour Dieu , sire , ayez pitié et mercj 
» d’eux. » 

Sur lesquelles requesles le roy les fit retirer en 
arrière , et sur ce il tintconseü , auquel il fut touché 
de plusieurs choses ; et entre les autres , il fut dit 
qu’üseroit bon que le roy prist et acceptast cest ap- 
pointement, attendu le danger de l’impédimie, qui 
avoit desjà couru par long-temps , et encores con- 
tinuoit dans sonost; et qu’attendu ce que dit est , 
il debvoit estre plus enclin à les recevoir à raercy , 
et que les offres avant dites il devoit accepter en 
prenant vingt de ceux de ladite ville , des pluscoupa- 

blés ,-dont le soulclicb et le seigneur de Duras se- 
roient les premiers, pour en faire justice selon qu’il 
apparliendroit. 

Après quoj furent rappelles les susdits députés 
de Bordeaux , ausquels on dit et déclara la conclu- 
sion telle que le rùy et son. conseil avoient pris ; 
sur quoy ils débattirent beaucoup , et n’y vouloient 
aucunement condescendre. Mais, à la fin ; ils l’ac- 
cordèrent , moyennant que le roy leur donneroit 
les vies , et qu’ils seroient quittes pour estre bannis 
perpétuellement et à tousjours du royaume de 
France, et que les Anglois-.de la nation d’Angle- 
terre s’en iroient avec tous leurs biens , et ren- 
droient tous prisonniers , et quitteroient tous scel- 
lés et promesses qu’ils avoient eus ou pouvoient 
avoir des François, de gens de quelque estât qu’ils 
fussent ; et aussi lesdits de Bordeaux renonceroient 
à tous leurs privilèges et franchises , pour en faire 
au bon plaisir du roy : ainsi , et par cette manière , 
le roy leur accorda composition , et en fut content. 
Et pour cedit traité entretenir , fournir et accom- 
plir , le douzième jour ensuivant du mesme mois , 
lurent baillés douze oslages ; c’est à scavoir six An- 
glois et six Gascons , jusques à l’accomplissement 
des choses dessusdites. Enfin , le dimanche ensui- 
vant fut baillée et délivrée la bastille qui estoit de 
leur party; et le mardy d’après , ils dévoient bailler 
ladite ville et cité de Bordeaux ; mais pour aucun 
débat qui survint en icelle le lundy au soir, la 
reddition fut différée jusques au vendred y dix-neu- 

flesme jôur dudit mois ensuivant , auquel jour y 
entrèrent les commis et députés de par le roy 
Charles , lesquels mirent ses bannières et ensei- 
gnes sur les portes , ainsi qu’il est accoUstumé de 
faire en tel cas. Après qu’icelle reddition fut faite , 
et que les pays et duché de Guyenne et de' Borde- 
lois furent ainsi reconquis et remis en l’obéissance 
du roy , il fit mettre par compagnies les Anglqis 
qui avoient esté trouvés èsdits pays , lesquels , 
suivant le traité susmentionné , s’en debvoient re- 
tourner franchement en Angleterre ; et par divers 
lieux , il les fit passer et conduire jusques en lieu 
de leur party , par hérauts , officiers d’armes , et 
gens de guerre , et à chacun d’eux il fit donner un 
escu. Ainsi furent lesdits pays délivrés des Anglois. 


CHAPITRE LXXIX. 


Comment ceux des villes et forteresses de Benan;^es et Rions ne tin- 
rent pas leur traicté fait avec le roy Charles; et comment leur en 
advint. 


Vous avez ouy la manière de la reddition de la 
ville et du chasteau de Cadülac , et comment par 
le traicté qui de ce fut fait , les gens du roy Henry 
debvoient remettre ès mains et en l’obéissance du 
roy Charles , les villes et chasteaux de Benanges 
et de Rions ; mais quand les ambassadeurs de par 

lui clépulés allèrent auxdites villes et chasteaux , 
pour d’iceux avoir la possession et délivrance, les 
Anf'lois estants dedans leur firent response que leur 
intention n’estoitpas de rendre lesdites places sans 
débat et résistance , et que si aucune promesse avoit 
esté faite avec les gens du roy Charles , ce n’avoient 
pas esté des gens qui eussent pour cest efFel puis- 
sance et pouvoir du roy Henry^ leur souverain sei- 
gneur. Bref, Us dirent aux susdits ambassadeurs 
qu’ils ne rendroient pas lesdites places , sans ordre 
de leur souverain seigneur , ou sans débat. Ce qui 
estant venu à la connoissance du roy Charles , il fit 
hastivement faire les entreprises et assauts de ces 
‘ places et forteresses ; à qnoy la raison le mouvoit , 
d’autant qu’il voyoit le refus , et le contraire de 
ce qu’on avoit traiclé. Et, pour y pourvoir, il fit 
garnir suffisamment de vaillantes gens , et de bonne 
conduite , tous les lieux et places là où on pouvoit 
penser que ceux desdites villes de Benanges et de 
Rions pouvoient sortir et passer, et ainsi il les tint 
en tel danger et si à l’étroit , qu’il ne leur venoit 
plus aucuns vivres ; de plus , il y avoit dedans les- 
dites places des gens de trois nations ; c’est à savoir 
de la nation d’Angleterre , d’autres estrangers , et 
des pays de Guyenne et Bordelois , lesquels pen- 
dant ce temps se divisèrent fort les uns avec les 
autres , tellement qu’il y eut , et se passa entre 
eux de grands massacres , jiar aucun espace 
de temps. 

CHAPITRE LXXX. 

f ^ 

Commnit la navire de la ville et cité de Bordeaux fut mise à sul jee- 
tion et prinse durant le siège de devant la ville. 

Ceux cTicelle ville de Bordeaux, pendant leurdit 
siège , et durant leur division , bien qu’ils fussent 
en voye de traiclé , comme vous avez ouy, ne lais- 
soient de tenir une grosse armée navale entre leur 
ville , et nie d’Amadot , à un quart de lieue près 
d’icelle ville de Bordeaux ou environ , laquelle ar- 
mée navale ne pouvoit aller ne en avant ne en ar- 
rière , mais toutesfois , elle estoit fort préjudiciable 
aux François tenants ce siège; et par la puissance 
qui estoit dedans , il leur estoit fait beaucoup de 
dommage. Pour à quoy remédier , le roj Charles 
fit partir de la Rochelle, le huitiesme jour d’octo- 
bre audit an mü quatre cent cinquante et trois , 
seize gros navires bien garnis et fournis de gens 
d’armes et de traict , qui mirent ceste flotte des 
Bordelois en la subjection et en l’obéissance dudit 
roy Charles. 

CHAPITRE LXXXÎ. 


Commeut le duc de Bourgongnc, à son arrivée pour parachever la 
guerre contre ceux de Gand , tint son chemin de Audenarde à Se- 
cannbecque; cl de ce qui y fut faicl. 


En ceste année mil quatre cent cinquante et trois , 
environ la Saint-Jean-Baptiste , le duc de Bour- 
{vongne , accompagne du comte de Charrolois , son 
fils , du comte d’Estampes , du comte de Saint- 
Pol , d’Anthoine , bastard de Bourgongne , des sei- 
gneurs de Fiennes , de Crequy , de Saveuse , de 
Crevecœur , de Roye , de Haubourdin , de Mo- 
reul , deCroye, deChimay , de Halevin, du vidame 
d’Amiens , des seigneurs de Grutuze , de Roche- 
Ibrt , de Vaux , de Noyelle , de Rubempré , de 
Miraumont , de Hames , d’Avelus , et de plusieurs 
<iutres chevaliers et escuyers, en grand nombre, des- 
logea d’ Audenarde et des pays d’environ , où il 
s’estoit allé camper , pour parachever et mener à 
fin la guerre qu’il avoit eue , l’année précédente , 
avec ceux de la 3'ille de Gand ; et avec toute sadite 
compagnie, il s’alla loger en un gros village nom- 
mé Renais, à six lieues près d’une place nommée Se- 
canesbecque , et au pays d’environ , où ils séjour- 
nèrent deux nuits et un jour. Puis , le lendemain , 

le susdit bastard de Bourfrongne , avec les com- 
pagnies des garnisons, dont il estoit capitaine, qui 
esloil allé par un autre clieniin , se trouvèrent tous 
ensemble audit lieu de Secanesbecque, marcliissant 
d’une petite forteresse nommée Boulers , oü se lo- 
gèrent toutes les compagnies , et avec eux , ledit 
comte d’Estampes et ses gens , qui assiégèrent cette 
forteresse , en laquelle il y avoit grand nombre 
de ceux tenants leparty de Gand. Devant laquelle 
jjlace fut affustée la pluspart de l’artillerie dudit 
duc , parmy laquelle il y avoit lieux grosses bom- 
liardes , quisouventefois tiroient et jettoient devant 
ladite forteresse, de laquelle ils abattirent la plus- 
part de la muraille , et la porte de dessus le pont. 

Quand ceux qui estoient dedans , au nombre 
environ de soixante , virent qu’ils ne pouvoienl 
résister ne tenir contre la puissance qui estoit de- 
\ant eux , mesme sachant que le duc de Bour- 
gongne y estoit en personne , ils se rendirent à la 
volonté de ce duc , lequel , incontinent , les fit pen- 
dre aux arbres estants ès environ de ladite place ; 
et quant au lieutenant du capitaine d’iceux , il le 
fit pendre à l’avant - porte de ladite forteresse ; 
tpiant au capitaine d’icelle , il demeura prisonnier 
deux ou trois jours , pour ce qu’il se faisoit fort 
de faire rendre la forteresse de Gaure , qui estoit 
un fort cliasteau que les Gantois lenoient en leur 
obéissance , par le moyen duquel se faisoient plu- 
sieurs dommages sur les subjets dudit duc ; laquelle 
chose il ne peut faire ; et jiour ceste cause , iceluy 

duc le fit aussi pendre sûr spn cheniih , ainsi comme 
il s’en alloit de devant ladite place , avec deux 
autres qui estoient du^parly de ceux de la ville 
de Gand, à la croisée d’un moulin à vent , qui 
n’estoit pas encore parlait ni entièrement achevé. 


CHAPITRE LXXXII. 


Delà prÎDSe ilc la forteresse et garnison de Poticques; et de lu mort 
de messire Jacques de Lalain. 


Après la prise de la place de Secaneshecque , cl 
l’exécution faite comme vous avez ouy , le duc de 
Bourgongne , avec son armée , le troisiesme jour 
après qu’il fut deslogé dudit lieu de Secaneshecque, 
s’alla loger, et mettre le siège devant une autre 
place nommée Poucques, qui est située à trois 
lieues près de Gand , ou environ , là où il fit poser 
son artillerie , et les bombardes- qui y estoieut 
parmy, dont ladite place fut battue. Pendant le 
temps duquel logement un chevalier de noble race 
etfortrenoïnmé poursa grande vaillance, qu’on ap- 
peloit messire Jacques de Lalain , natif du pays de 
Hainaut , alla voir et considérer le ject de l’une 
desdites bombardes , laquelle estoit affûtée et preste 
à tirer contre cette forteresse de Poucques ; et 
ainsi comme ledit chevalier estoit descouvert à de- 
my-teste du manteau d’icelle bombarde , un cauo- 

nier de ladite place , (ju’on disoit estre preslre , lira 
trun coup de veuglaire sur ledit rnessire Jacques, 
qui l’atlei”-nit par-tlessus la teste, duquel coup luy 
l'utoslée la vie. Apres sa mort, son corps futpronij)- 
lement porté en l’église de ladite ville. Le duc de 
Bourgongne , les princes , capitaines , et nobles 
lioinmes de sa compagnie , furent fort déplaisants , 
et non sans cause , de ceste mort ; car , à la vérité , 
il estoit chevalier de grand honneur , et bien rc,- 
nommé en vaillance ; et cela fit que ledit duc en fut 
plus esmeu contre ceux d’icelle place , et fil si 
grande diligence à leur porter dommage , qu’ils ne 
lardèrent guères de temps à se rendre à.sa volonté ; 
puis quand ainsi en fut fait, sans long délai, il les 
fit tous pendre à des arbres qui estoient auprès de 
ladite place. 


CHAPITRE LXXXIII. 


Comment lu forteresse de Gaure fut prinsu; de la punition de ceux 
de la garnison ; etcomment ceux de Gand saillirent hors , à inten- 
tion de ruer jus le duc de Bourgongiic. 

En ce mesme temps , et incontinent après les red- 
tlitions des susdites forteresses de Poucques et de 
Secanesbecque, et après t|ue le duc de Bourgongne 
eut laissé rafraisebir ses gens, tant en la ville de 
Courtray comme ès faubourgs, et ès environs, 


56 CHnONIQUES , (1453) 

par l’espace de quinze jours; pendant ce temps il 
lut adverty qu’il y avoit des Gantois dedans le 
chasteau de Gaure , jusques au nombre de soixante 
à quatre-vingts hommes de guerres; sur quoi, 
voyant qu’il n’y avoit plus de place ès environs de 
la ville de Gand , qui lui fust préjudiciable , il déli- 
béra d’y aller mettre le siège ; ce qu’il fit ; et , avec 
toute son armée , au bout desdits quinze jours , il 
se logea autour et ès environs de ce chasteau de 
Gaure, en tenant le siège devant icelui, où il fut 
par l’espace de seize ou dix-huit jours. Auquel 
temps il fut adverty , par aucuns qui estoient en sa 
compagnie , que si c’estoit son plaisir de leur don- 
ner licence de parler, et communiquer avec le ca- 
pitaine d’icelle platée, il leur sembloit que ceseroit 
le bien et le profit dudit duc, comme aussi l’abrévia- 
tion de la prise d’icelle ; sur lesquels advertisse- 
ments , iceluy duc fut content qu’ainsile fissent. 

Après laquelle permission obtenue, ils trou- 
vèrent manière de communiquer avec le susdit ca- 
pitaine ; auquel pourparler furent faites plusieurs 
ouvertures d’un cosléet d’autre, pour toujours par- 
venir à la fin de mettre ce chasteau en la main et 
obéissance dudit duc. Entre lesquelles ouvertures 
il fut proposé, scavoir, comment ledit chasteau se- 
roit mis en icelle main, et comment on pourroil 
faire faire une sortie téméraire à ceux de la vüle de 
Gand , afin de trouver quelque moyen de pouvoir 
prendre sur eux punition et vengeance de leurs 
Iwutaines et grandes entreprises. Sur quoi il fut 

conclu parle capitaine d’icelle place, que préalahle- 
inent lui , avec d’autres , jusques au nombre de 
quatre ou cintj de ses gens, tels qu’il voudroil 
prendre et choisii' , s’en iroient franchement liors 
il’icelle place , et iroient à Gand , pour adverlir 
ceux d’icelle ville, et leur feindre que l’armée du 
duc se rompoit et dissipoit , et que la pluspart de 
ses gens l’abandonnoient et le quittoicnt])arlaute de 
paiement, et qu’iceluy duc n’estoit demeuré qu’avec 
un petit rombrc de gens, et qu’il y avoit en son osl 
grandes finances , là où on pourvoit bien gangner. 

Comme donc il avoit esté conclu par entre eux , 
ainsi en fut-il fait; et sur ces entrefaites, iceluy ca- » 
pitaine dudit chasteau de Gaufe en partit, lui cin# 
quiesine , en disant à ceux ({u’il y laissa , que le len- 
demain dedans le terme de dix heures üs auroient 
du secours, et qu’ils fissent cependant bonne garde; 
et ainsi partit-il d’iceluy chasteau, de nuict , sans 
autre chose déclarer à ceux (ju’il y laissa. Après 
quoi, estant arrivé à Gand, il fit assembler ceux 
de cette ville en grand nombre, auxquels il rapporta 
les choses cy-devant dites, en leur représentant, 
([UC s’ils se vouloient inettrcsus eh bon nombre , et 
le lendemain y aller , on rueroit jus entièrement 
ledit duc et ses gens. 

Sur lequel rapport et advis , les bofmans (hoofl- 
mans) dans icelle ville , en diligence firent scavoir 
par toute la ville,, que chacun fust prest en armes , 
pour aller donner sur ledit duc , en intention de le 
ruer jus. Mais en prenant ces conclusions, ils* 

dirent au susdit capitaine qu’il vinst avec eux ; 
sur quoi il dit, pour s’en excuser, qu’il avoit esté 
longuement en grande peine et dilficile travail , 
pour garder ladite place ; et mesme que cette nuit , 
qu’il en estoit sorti ,il n’avoit pas eu de repos j et re- 
quit , à ce sujet , qu’on le laissast reposer ; dequoi 
ceux deGand, qui déjà s’estoient assemldés jus- 
ques au nombre de vingt-huit mille combattants , 
ou, environ, croyant qu’iceluy capitaine leur eust 
dit vérité , en furent contents , et ainsi il demeura 
et resta dans la ville. Doncques sur cestc confiance, 
iceluy jour du lendemain , les Gantois partirent de 
leur ville, au nombre que dit est, prenant leur che- 
«lin vers ledit lieu de Gaure , dans la croyance de 
parvenir à leur dessein ; mais le duc , qui de tout 
ostoit bien adverty par les moyens dessusdits , sca- 
cbant cette venue , et aussi leur puissance et leur 
conduite , fit de tant plushaster son artillerie , et ti- 
rer fréquemment à l’encontre du susdit cliasteau de 
' Gaure , pour toujours donner plus grande crainte à 
ceux de dedans. Lesquels , cjuand ils se virent si 
fort pressés d’icelle artillerie, voyants que le temps 
et l’heure estoit 'passée du secours que leur avoit 
promis leur capitaine , appréhendant qu’ils ne fus- 
sent pris d’assaut et de vive force , ils se mirenten 
la grâce et mercy d’iceluy duc , et lui firent ouver- 
ture de ce chasteau ; où incontinent qu’il en fut 
rendu le maistre , il les fit tous jiendre à une 
justice (potence) qu’il avoit fait faire et asseoir à ce 
♦propos devant ladite place. 

Or, ainsi comme celte exécution se faisoit, le 
duc, qui desjà avoit rang'é et mis en ordonnance ses 
g'ens d’armes, c’est à savoir avant-garde, bataille et 
arrière-garde, justement au-devant par où ceux de 
(iand debvoient passer et arriver, se trouva de ceste 
manière tout prest pour les recevoir. Nonobstant 
<|uoj, iceuxGantüis, quiestoienlbien munis de tout, 
et Tournis de grand nombre d’artillerie, la disjio- 
sèrent au-devant de latlite avant-garde , de laquelle 
estoil chef le seigneur de Blammont, maréchal dfe 
Bourgongne. Ce que voyant, ils se joignit avec la 
bataille dudit duc ^ et tous ensemble marchèrent 
jusque contre l’avant-garde des Gantois , en inten- 
tion de la gangner. En quoy faisant , les artilleries , 
tant du duc comme des Gantois , tirèrent de cha- 
que costé un coup , où il y en eut aucuns de tués de 
part et d’autre ; puis soudainement , sans plus tirer, 
les parties se joignirent l’une contre l’autre , et 
commencèrent à combattre main à main très vail- 
lamment , par l’espace de deuxheures, ou environ ; 
mais assez peu après ces Gantois lurent mis en des- 
roule , dans laquelle il y demeura de tués à ceste 
heure sur le champ , de quelque cinq à six mille 
Gantois. Les autres, qui lors s’esloient mis en fuite, 
se rassemblèrent et joignirent ensemble, dans un 
pré lermé de bayes l>ien fortes , qui estoient fré- 
quemment garnies de longues jiicques , à la façon 
du pays ; et aussi bordées d’archers et d’arbales- 
triers , qui l'ort entammèrent et blessèrent les gens 
du duc , qui s’ellbrçoient d’entrer dedans ledit pré.. 

Mais, nonobstant cela, Iceluj duc , et la pluspart 
de sa compagnie entrèrent dedans, et par grande 
vaillance deffirent les Gantois , en telle manière 
qu’il en demeura de morts sur la place , scavoir 
dans ce pré , jusques au nombre de dix-neuf cents , 
ou environ ; outre cinq à six mille qui se pensoient 
sauver à une sortie , dedans la rivière de l’Escaut , 
où ils se noyèrent ; et le surplus de ces pauvres 
Gaqtois , croyant se retirer à sauveté’ dedans leur 
^ille , se mirent bien en chemin de le faire ; mais ils 
furent poursuivis si asprementpar les gensduduc, 
qu’à cette chasse il en mourut , comme il me fut 
certifié , de trois à quatre mille , ou plus ; ce qui 
arriva parce que ce duc ordonna et commanda 
- que tout homme qui avoit des leurs prisonniers , 
les tuast. ^ 


• CHAPITRE LXXXIV. 

Du traicté que ceux, do la ville de Gand curent avec Philippe, 
duc de Bourgongne et comte de Flandres , leur naturel seigneur; 
et comment, pour leur faute, il les punit cruellement et honorable- 
ment. 


« Phiu^pe , par la grâce de Dieu , duc de Bour- 
gongne, de Lothiers, de Brabant et de Lembourg, 
comte de Flandres , d’Artois , de Bourgongne , 
palatin de Hainaut , de Hollande , de Zellande et 
de Namur, marquis du Saint-Empire, seigneur de 

Frise , de Salins et de Malines : A tous présents et 
à venir. Comme après ce que , par la grâce de 
Dieu , nous ayons été victorieux de la bataille qui 
(ïit devant Gaure , entre ceux de nostre ville de 
(iand et leurs adhérants, lundy dernier passé, 
vingt et troisième jour de ce mois , lesdits de 
nostre ville de Gand , le vingt et sixième jour dudit 
mois , envoyèrent par-devers nous en nostre ost , 
devant ledilGaure, leurs députés en grand nombre, 
nous suppliants et requérants eu toute humilité, 
qu’en ayant pitié et compassion d’eux et du pauvre 
peuple, et pour éviter plus grande elTusion du sang 
humain , et la destruction de nostredite ville de 
Gand, il nous pleut de leur im par tii' nostre grâce 
et miséricorde, et leur pardonner leurs fautes, • 
leurs délits et leurs grandes olfenses qu’ils ont com- 
mises contre nous et nostre hauteur et seigneurie , 
disants qu’ils n’avoient pouvoir ne faculté de nous 
faire amendises convenables ne suffisantes pour la 
réparation de leursdites offenses, se nostre grâce 
ne leur estoit volonl0'ement et libéralement oc- 
troyée , en nous offrant nous faire plusieurs choses 
pour amendises profitables , selon leur faculté, et 
aussi l’accomplissement de certains poincls , à l’oc- 
casion desquels ceste présente guerre avoit esté 
commencée. Sur quoy, nous, meus de pitié et com- 
passion, et sans avoir ne vouloir nous arrester aux- 
dites fautes, mesmement qu'audit jour de lundy 
passé tous les conseillers , eschevins et autres de 
nostredite ville de Gand , avec tous leurs adhérans. 

estoienl issus cricelle noslre ville en armes , et ve- 
nus en la bataille à l’encontre de nous, avons receu 
leursdites offres ainsi et par lamanière qu’il eslcon- 
lenu en certaines lettres reçues en forme d’instru- 
ment public , duquel la teneur s’ensuit : 

» In nomine Domini y Amen. Per hoepræsens pii- 
hlicum instrwneiilam , cunclis apparent evi^enler et 
sit notum , quod atino ejusdem domini millesimo 
(juadringenlesimo octavo, ponlificatus Sanctissimi in 
Christo Patris et domini , Nicolaï y divinâ pro- 
videnlia papas d^y anno septimo y coram illustrissi- 
mo et potentissimo principe acdomino domino Philip- 
pe y Deigratiâ y Biirgundiœ , Lotharingiæ y Braban- 
tiæ y etc. y duce y comité Flandriœ y etc. y ac in meï 
• notarii publici , testiumque infrascriptorum y ad hoc 
spécialité!' vocatorwn et rogatorum prœsentiâ y per- 
sonaliler constilutiy reverendi in Christo patres, do- 
minus ahhas N., dominas prior cartusiensis , do- 
minas Baldvinusde FosseuXy religiosus Sancti-Ba- 
vonis y juxtavillam Qandensem ymagister Joannes 
MarvoUy Joannes de Quer^y Joannes de Rard y 
Anthonius de Senders y Joannes F anden y Joannes 
F an-den-Prele y Guillermus de Poictiersy nuncii et 
deputali oppidi Gandensis y ex parte ejusdem suf- 
ficienter fundati y ad supplicanduniy ciun omni humi- 
litatey illustrissimo principi domino duci prœfato y pro 
ohtinendo pacijicationem guerræ nuper subortœ et 
existentis inter eunidém illustrissimuni dominum du- 
ce m , ex unâ , etsuos subditos y incolas y seu inha- 
bitantes dicti oppidi Gandensis y,et eorum adhœren- 

1rs paviihvs , exaltera : prniit de eorum deputatnruw 
fimdatione jjacidtale. et polestaie in hac parte eis 
Iradita salis constilil per litleras patentes prædicti 
oppidi sigdlo rnajori sigillatas , qiias ipsi depntati ibi- 
dem exhibiierunt . Quiquidem depntati j nomine quo 
supra J per organum dicti magistri de Quercu , re- 
cngnoscentes et conjitentes se pliira critnina , de- 
licta y et offensas contra dictiim (^miniim di/ceni 
et suant majestateniy perperam , inique et indebitè 
perpétrasse et commisisse , fatenles se emendam 
condignam facere non posse , humillimè supplica- 
verunt dicto domino duci , cunctis super iisdern cri- 
mitiibus y offensis et delictis de suis benignitute et 
clementia ipsis gratiam et remissionem plenariam 
misericorditer impartire y ac bona eorum immohiliu , • 
fcodaetalia hœreditalia y ubicumque situata sunty 
restituere y prævilegia eorum illœsa conservare y ac 
in suant gratiam eos recipere dignaretur ; offerentes 
ad huncjinem y et ut animum suum adhiic redde- 
rent magis inclinatum y virlute potestatis in hac 
parte eistraditœy ut præfertury tenere y facere y et 
realiter adimplere omnia ea y et singula quæ que- 
madmoduni in articidis siibsequentibus contenta y 
facta et expressa sunt y promittentur. Quorum ar- 
ticulorum ténor verbis Gallicis seq^itury et est talis : 
» I. Premièrement. Touchanrta création et le 
renouvellement de la loi de GancI, ils offrent et 
sont contents qu’audit renouvellement de la loi, il 
st)it procédé doresnavant selon la forme et la teneur 
du privilège du roi Pliilippes, de l’an mil trois cent 

ét'un , elsans’ce que les tloyens fies mesllers el 
les tisseranlsscpuLssent'nedoibvent entremellre de 
ladite création et renouvellement de la loi , ne de 
l’élection des éliseurs desnomniés audit privilège . 
ne qu’ils puissent ou doibvent nommer, ou faire 
nommer èsdits éliseurs aucuns pour les élire en ' 
nouveaux eschevins ou conseillers, et aussi ne s’en- 
tremettront a*çunement de l’exercice et juridic- 
tion d’icelle loy, ne des jugements qui se doibvent 
faire par lesdits eschevins et conseillers, ne estre 
présents en la chambre desdits eschevins , quand ils 
conseilleront ou jugeront les procès pendants de- 
vant eux. Et aussi n’y seront pas présents quand 
lesdits de la loi éliront lesdits quatre éliseurs ; et 
s’entremettront seulement de ce qui touche et 
peut toucher la charge de leurs offices. Et s’ils , 
par subornation , ou par prendre promesses , s’ef- 
forcoient de faire procéder à ladite création de 
la loy, ou qu’ils s’entremettent à juger ou appoin- 
ter causes avec lesdits eschevins, ou qu’ils voudront 
estre présents à nommer lesdits quatre éliseurs de 
la ville , ou empescher lesdits de la loy en leurs 
offices ; en ce cas , iceux doyens seront privés des- 
dits offices de doyens , réputés inhabiles pour estre 
en lov , et en ou^je , punis selon l’exigence du cas. 

Et sera doresnavjftit procédé audit renouvellement 
fie la loy, selon* ledit privilège , en prenant et éli- 
sant vingt-six i^ersonnes notables et suffisants , de 
ladite ville, sans avoir égard aux tisserants ne aux 
autres mestiers; et sans ce què lesdits quatre éli- 

seurs puissent élire des nombrez des vingt-six per- 
sonnes hors de trois mestiers de ladite ville; mais 
demeurera en la faculté desdits éliseurs de prendre 
et choisir, à leur advis ledit nombre de vingt-six ‘ 
personnes, des plus notables et suffisants de ladite 
ville. Et aussi demeurera en la faculté des vieux 
eschevins d’eslire les quatre preud’hommes de la 
part de la ville, tels qu’ils verront en leurs con- 
sciences pour le mieux, afin de faire l’élection des 
nouveaux eschevins et conseillers , sans que lesdits 
doyens ne autres s’en entremettent, nonobstant 
toutes coustumes et usages au contraire; et dès 
maintenant sont contents, que sans attendre la my- ♦ 

août, ladite loy soit créée selon la forme dudit 
privilège, ainsi que dit est. Et que la dite loy ainsi 
créée, demeure jusques à ladite my-aoust prochaine, 
et qu’elle dure encore jusques à la my-aoust .de 
l’année suivante mil quatre cent cinquante-quatre. 

« II. Jlem. Touchant la bourgeoisie desdits de 
Gand , ceux de Gand, tant au regard de l’acquisi- 
tion , que de la continuation et enlretenement de 
leurs bourgeois et bourgeoisies, en jouyront et 
useront doresnavant selon le contenu de leurs pri- , 
viléifes et non autrement, nonobstant toutes cous- 
tûmes et usages au contraire. 

» III. hem. Au regard des bannissements qui se 
font à G Aid , les- eschevins ne pourront doresna- 
vant faire lesdits bannissements , sans octroy et con- • 
seutementde monseigneur le duc ou de son bailly- 
de Gand; et si ledit bailly neVouloil estre présent 

avec lescUts eschevins pour faire lesdits bannisse- 
ments, quand requis en seroit, lesdits eschevins 
deGand en pourront faire complaintes et doléances 
à mondit seigneur estant au pays ; et, en son ab- 
sence , aux gens de son conseil , pour y pourvoir 
ainsi qu’il appartiendra par raison. Et s’il est trouvé, 
parties ouïes, que ledit bailly ait été en défaut , il 
sera privé de son office, et un autre mis en son 
lieu, et, avec ce, puny selon l’exigence du cas. 
î » IV. Item. Des édicts estant audit lieu de Gand, 
et des statuts. Lesdits eschevins ne pourront ne ne' 
debvront doresnavant faire aucuns édicts , ordon- 
nances ou statuts, sans le congé, licence etoctroy 
de monseigneur de Bourgongne , ou de son bailly 
dudit Gand , en déclarant nuis et de nulle valeur 
les statuts et édits qui avoient esté faits par lesdits 
eschevins de Gand, sans le congé , licence, octroy 
ou consentement de monseigneur le duc , ou de 
sondit bailly. 

» Vi Item. Au regard de la connoissance des 
officiers , laquelle connoissance mondit seigneur 
dit à luy appartenir, lesdits de Gand ont accordé, 
que cette connaissance en tous cas criminels et ci- 
vils , concernant et regardant lesdits officiers , à 
cause de leurs offices et de tout ce qui en dépend 
et pourra dépendre, sera et appartiendra à mondit 
seigneur seul et pour le tout ; et s’il aflvient que 
. lesdits officiers, sous couleur de leur offices, pren- 
. nent ou arrestent, ou entreprennent connoissance 
sur les bourgeois de Gand , autrement et en autre 

cas (jii’ils sont déclares audit privilège du comte 
Guv, ledit bailly de Gand sera commis, et aura 
puissance , de par mondit seigneur, de , sur et à la 
complainte desdits de Gand, apjxjintcr, ordonner 
et contraindre lesdits officiers à remettre et délais- 
ser ladite connoissance aux eschevins de Gand, se- 
lon leurdit privilège;' et tpii trouvera, parties 
ouïes , avoir niesl'ait , il y sera pourvcu , cpmme 
il appartiendra par raison. Et si ledit hallly est 
trouve en défaut, lesdits eschevins en pourront 
faire complainte à mondit seigneur, s’il est au 
pays , et en son absence , aux gens de son conseil ; 
et mondit seigneur, ou les gens de son conseil y 
pourvoyront , ainsi qu’il appartiendra par raison. 
Et s’il est trouvé que lesdits officiers ayeut este en 
défaut , ils seront privés de leurs offices , et d’autres 
mis en leurs lieux, et en seront autrement punis 
selon l’exigence du cas. 

» V I. lu^m. Au regard de la connoissance des 
débets et maléfices commis et perpétrés par bour- 
geois de Gand^ lesdits de Gand accordent que si 
aucun , qui soit vray bourgeois de Gand , commet 
ou perpètre aucun débet ou maléfice, borsmis les 
franchises ès villes de loy, lesdits délinquants , qui 
sont vrays bourgeois ou vrayes bourgeoises , pour- 
ront choisir d’estre traités , à cause desdits débets 
ou maléfices, par eux commis, par-flevant lesdits 
eschevins de Gand , ou en la jvirisdiction où le cas 
sera advenu ; sans toutesfois que lesdits de Gand 
puissent attirer à eux la connoissance des excès ou 

maléfices commis par les malfaicteurs , avec les- 
quels aucuns de leurs bourgeois auront esté , sup- 
posé que le principal malfaicteur fust leur bour- 
g-eois ; et n’auront connoissance , fors seulement 
desdits bourgeois qui auront commis et perpétré 
lesdits excès et maléfices , horsmis lesdites franches 
villes de loy, comme dit est. 

» VII. Item. Touchant les placards et lettres 
closes desdits de Gand , qui escrivent aux officiers 
de mondit seigneur et autres, ils s’escriront et 
soubs-escriront dessous , sans eux mettre en marge 
ne au-dessus en teste ; et s’y conduiront et régle- 
ront, ainsi que font les autres trois membres de 
Flandres , et non autrement. 

» VIII. Item. Offrent, que par leurs hofmans, 
eschevins et doyens , avec ceux qui viendront au- 
devant de mondit seigneur, ou de mondit seigneur 
deCharrolois , son fils , pour crier miercy, ils feront 
porter leurs bannières , les présenteront à mondit 
seigneur, et les luy rendront pour en faire à sa 
volonté , en signe et pour partie de la réparation 
de l’offense que ceux de Gand ont commise, en 
eslevant et portant contre luy icelles. 

» IX. Item. Des blancs chaperons. Lesdits de 
Gand n’useront plus desdits blancs chaperons , ne 
autres gens de telle condition et soubs quelque nom 
qu’ils puissent être nommés , et dont parcy-devant, 
. par mauvaise coustume, ils ont usé, icelle mise 
sus contre raison, sous couleur d’exécuter leurs 
sente'nces et commandements ; laquelle coustume 

est et sera abolie , et mise jus; mais pour l’exécu- 
tion desdites sentences et autres exploits de justice 
(pii seront et se délivrent faire es cas et par la ma- 
nière qu’il appartiendra, mondit seigneur pour ce 
y commettra et ordonnera son bailly de Gand. 

»> X. hem. Des évocations des causes et procès 
introduits et pendants par-devant les lois et autres 
officiers des villes et chastellenies d’Audenarde et 
de Courtray, de la comté d’Allos , des pays de 
AV aise, et des quatre mestiers de Brevillers, de 
Thenremonde, et d’ailleurs, au pays de I landres, 
lesdils de Gand n’en useront plus. 

» XI. 7/e/H. Touchant lesdites vill(?s et cliastel- 
lenies de Courtray, d’Audenarde, de Brevillers 
avec Thenremonde , d’Allos et dcsdils pays et ter- 
roiiersde Wats , et des Quatre Mestiers , lesc|uelles 
villes et chastellenies, pays et terroüers, mondit 
seigneur veut estre et demeurer à tousjours et en 
tous cas, francs et exempts du pouvoir, authorité 
et cliastellenie de Gand , pour les raisons alléguées 
de la part de mondit seigneur, les susdits de Gand 
sont contents que lesdites villes, cliastellenie de 
Gand et terroiiers , demeurent en tel estât qu’ils 
seront de présent , sans y estre rien fait ne -innové 
d’une part et d’autre , durant le temps et terme de 
demy-an , à compter du jour que lesdits de Gand 
auront fait ce qu’ils seront tenus de faire à mondit 
seigneur pour l’amende honorable. Pendant lequel 
temps, et le plus tost (jue faire se pourra, il sera, 
sur ceste matière, apjiointé et ordonné par voytf 

amiable ou de justice, ainsi que cy-après sera ad- 
visé , et dont mondit seigneur et ceux de Gand se- 
ront contents , sans toutesfois qu’en celte partie 
lesdils de Gand se puissent ayder de la grâce , abo- 
lition et pardon que mondit seigneur leur fera de 
leurs offenses et mespresures , ny qu’icelle grâce 
leur puisse profiter, ou préjudicier à mondit sei- 
gneur, touchant le faict desdites villes et cbastel- 
lenies de Courtray, d’Audenarde, Thenrcmondc, 
Allost, Bervillers, les pays et terroiiers de Wals 
et des Quatre Mestiers, dont dessus est fait mention. 
Et demeureront au surplus lesdits de Gand , au re- 
gard de ce , en tel droict qu’ils doibveut et peuvent 
avoir de présent. 

» XII. Item. Touchant l’amende honorable , 
ils offrent que leurs hofmans , et conseillers d’iceux 
hofmans, avec les eschevins de la lov vieille ou 
nouvelle, et avec tous les doyens et autres des 
bourgeois et habitants d’icelle ville de Gand , jus- 
ques au nombre de deux mille hommes du moins , 
viendront au-devant de mondit 'seigneur, ou de 
monseigneur de Charrolois son fils , à demi-lieue 
hors d’icelle ville, à tel jour qu’il plaira à mondit 
seiijneur ordonner et déclarer ; c’est à savoir les- 
dits hofmans et conseillers tous nus en leurs che- 
mises et petits draps, et tous les autres deschaussez 
et nue teste ; et tous se mettront à genoux devant 
mondit seigneur le duc, ou monseigneur de Char- 
rolois; d eux estants en l’estât dessusdit, dirontet 
feront dire hautement, par la bouche de l’un d’eux. 

cil laiif^ag-e François : « Que lausseinent el inau- 
» vaisemenl, comme rebelles et désobéyssanls, en 
» entreprenant grandement à l’encontre de mondit 
» seigneur, et de sa hautesseetseigneurie, ilssesonl 
» mis sus en armes, et crée des holmans, couru sur 
» mondit seigneur et ses gens, et lui ont faitet com- 
» mis plusieurs invasions et voyes défait; qu’ilss’en 
» repentent, et en requièrent en toute humilité mcr- 
» cy et pardon à mondit seigneur : » Et à une voix 
crierontmercy à mondit seigneur, et tous ensemble 
luy requerront pardon , grâce et miséricorde. 

» \1I1. Item. Touchant les trois portes; c’est 
à scavoir les deux portes de ladite ville de Gaud , 
l’une nommée Persel le- Porte, et l’autre Armée- 
Porte . par lesquelles portes lesdits de (îand sor- 
tirent et partirent dudit Gand deçà el delà la ri- 
Adère de l’Escaut, pour assiéger Audenarde, el 
l’autre jiorle nommée l’Hospital , porte qui est du 
costé du pays de Wats, par laquelle les dessusdits 
de Gand issirent, pour aller à Riplcmonde, el 
courir sus à mondit seigneur et son armée, lesdits 
de Gantl olTrenl et sont contents que lesditcs deux 
])ortes, par lesquelles lesdits de Gand issirent, 
pour aller assiéger ladite ville d’Audenarde , qui 
fui un jour de jeudi après Pasques, l’an mil quatre 
cent cinquante-deux , feront et demeureront closes 
et fermées perpétuellement et i tousjours, chacun 
jour de jeudy de chacune semaine de l’an ; en telle 
manière que par icelles deux portes, lesquelles se- 
ront fermées el closes, comme dit est, aucuns ne 

pourront, ceditjour de jeudy'de chacune semaine 
de l’an , entrer ou sortir de ladite ville. Et sont 
aussi contents que ladite autre porte nommée l’Hos- 
pital-Porte, en perpétuelle mémoire, soit fermée 
et murée , et à tousjours condamnée , sans la pou- 
voir jamais ouvrir, ne par icelle faire entrée on 
sortie en ladite ville , si ce n’est du bon plaisir de 
mondit seigneur ou de ses successeurs, comtes et 
comtesses de Flandres. 

« XIV. Item. Touchant la restitution des dom- 
mages et intérests advenus à mondit seigneur pour 
la diminution de son domaine , en ses pays de 
Flandre et de Hainaut , à l’occasion de la guerre , 
lesdits de Gand , avec les autres membres, s’assem- 
bleront pour ceste cause, et communiqueront en- 
semble pour adviser aucune voye, et consentir et 
accorder chose qui soit suffisante , et dont mondit 
seigneur se doibve contenter. 

» XV. Item. Pour l’amende profitable , offrent 
lesdits de Gand qu’au casque les susdits membres 
adviseront et accorderont avec lesdits de Gand au- 
cune chose raisonnable , de laquelle mondit sei- 
gneur se contente pour la récompense d’iceux 
dommages et intérests , dont en l’article précédent 
est fait mention , ladite amende profitable sera de 
deux cent mille rides ; et si lesdits membres n’ac- 
cordent et appointant sur ladite restitution desdits 
dommages , par manière que mondit seigneur soit 
content, en ce cas ladite amende sera de trois ccul 
mille rides d’or. 

» XVI. Item. Pour la réparation plus ample, 
et pour la rééclification de plusieurs églises des- 
truites en Flandres , et mesmement de l’église de 
Riplemonde , pour faire croix eslevées et augmen- 
tées en fondation de messes audit Riplemonde , et 
ailleurs , où il plaira â mondit seigneur, lesdits de 
Gand offrent de payer à mondit seigneur la somme 
de cinquante mille rides d’or. 

» XVII. Item. Au regard des points et articles 
qui furent passés à Gand par les députés de ladite 
ville d eGand, avec monseigneur l’évesque de 
Tournay et autres conseillers de mondit seigneur, 
touchant plusieurs doléances, lors faites de la part 
de mondit seigneur; lesquels articles sont signés 
des seings manuels de maîtres Jean Rin , Gilles 
Papal et Pierre Gretghebur ; les susdits de Gand 
sont contents que ceux desdits articles qui ne sont 
compris ne appointés ci-dessus , et lesquels mondit 
seigneur voudra excepter, seront par lesdits de 
(iand agréez et consentis, ainsi qu’ils ont esté pas- 
. ses et signés par les dessus nommés clercs de ladite 
ville. » 

« Quihiis quideni ohligationibus et promissionibus 
dictonim deputatonim Gaudavi, per ilium illuslvis- 
simum dominum ducem aiiditis et considerulis , et eis 
mediantibiis y ipse dominus diix noluit y ut asseruil , 
tiltendere y nec habeie l'especlum ad qualitalem enor- 
mium cviminwn y et qffensamm contra ipsum et 
suant majeslalempetpetratorum j sed more piiprin- 
cipis , misericordiam rigori jusiitiœ anteferri , oh 


~jU C H n O N I (J V 1% s . ( 1 45:1} 

lionorem et reverentiani Dei omnipotentis , ne Dnmini 
iXostri Jesu-Chrisli , nh magnum ipsius ilonnin ihicis 
coixlis contpassionem , quâ erga afflictinrics et cala- 
m liâtes populisui Gandavi , tant iniqui , tumque se- 
ducti , et à viâ leclâ obedientiœ deviantis , maocimè 
cnmpatitur. 1^1 ut ad cngnilionem obedientiœ ledu- 
calur, idem' doniiniis dux prœfatus depulalis , ore 
pmprio y dijcit , qnùd eos iu suain gratiam adjiinge - 
bat et recipiebat , addiciendo , et iudilatè dici faciendo 
per dominiim Pelrum de Goux , mililem , consilia- 
riiini suum y quia , médian le eo qubd omnia et sin- 
gida contenta in prœdictis articulis face re , et ejfec- 
tualiler adimpiere tenerenlur , et qubd ilia facetent , 
et adimpleivnt. Ipse dominus dux super prœdictis 
quibuscunique eoriim criminibiis , excessihus y offen- 
sis et delictis y sid> umbrâ et occasioiie prœsentis gtier- 
ne y et eâ durante , coinmissis et perpetratis , lilteras 
suas ohlalionis gratiæ y et renussionis in forma conde- 
centi y et in tali casu opportunas , ipsis dure et con- 
cedete annuil et consensit j neenon omnia et sùigula 
enrum bona iiumobilia , uhicumque situata surit y in 
statu quo prn niinc reperientur , appreherulenda et 
singidis temporubus restituenda fore voluil et declu- 
ravil J sub eâ tamen conditione y et eo mediante qubd 
iidem deputati y nomine quo supra ibidem promise - 
l'unt , una cum aliis tribus memhris Flandriœ , con- 
sentire ex mine consenserunt , in quantum in eis 
est, ad hoc cerluin tributum y dum tamen erigi et 
levait possil adopuscl utililnlein dicli domini ducis , 
super cerlis rebus et ma relui ndisiis in patriam Flan- 

driœ adveheridis , sic utma^i^ expediens quoad hoc, 
et pnt/ùs elipendum ')ùdehUur, Ideo qitod duvaute 
eodem tribu lo , spatio quindecim anttorum dura (un), 
res pivvenientespassiiit talis 'imloris existe re sir/gulis 
annis , sicut reditus et dominia ipsius domini ducis , 
occasion e hujusinodi guerrœ dimiuutd et dej)ertitâ oui- 
lehnnt , et ante tenipus guerrœ , singulis annis va/ere 
pnterant, modo et forma alias super hoc latiàs per- 
locutis. Nec non pro prœmissis omnibus et singulis 
adimplendis , procurare cwn ejfectu promiseriin t , 
quod dicti de tribus membris se obligabunt et piv- 
rnittent se facturos et loculut'os pt'o et nomine dicto- 
riitn Gandensium , quod contenta in dictis articulis 
per ipsos Gandenses adimplebuntur , et quod de 
promissione et obligatione prædictis suqs dabunt lit- 
teras aidenticas , et in forma débita , ad ofms et uti- 
litatem prædicti domini ducis expeditas. Super qui- 
bus prœmissis omnibus et singulis ,prœfatus dont in us 
Peti'us de Goux, pro et nomine illius illuslrissimi do- 
mini ducis , petit à me notario publico irrfrascripto , 
sibi fieri atque tradi instrumentum publicum unum , 
vel plura testimonia a-stantiurn invocavi.. yieta fue- 
runt hæc in campis , in exei'citu dicti illustrissimi 
principis J ptxrpe castrurn de Gaure , in domunculd 
portatili ipsius domini ducis , præsentibus et astan- 
tibus cum dicto illustrissimo ^omino duce , illustri- 
hus principibus domino Carolo de Burgundia , comité 
Kadralesi J Joanne de Burgundiâ , comité de Stam- 
pisj illuslri domino À dolf O de C lèves et de Morts 
cum domino de Ravestin j domino Joanne de 

Poiiingalia J domino Theobaldo de Luxembourg ) 
domino de Fiennes j domino Jacobo de Luxem- 
howg J domino Antonio y baslarde de Burgondiâ ; 
domino Theobaldo de Neuchnstelj domino de Blaj- 
' mont , mareschallo domini ducis ; domino Petro de 

' V 

Bauftremont ; domino de Claron; domino Joanne 
de Cray ) domino Claudio de Montagu, domino 
Joanne de Lannoj j domino Joanne de ÏMxem- 
bourg, bastavdo de Sainct-Paul; et domino de Jlau- 
bourdin ; domino Carolo de Roche fort; domino 
Simone de Lalain, domino de Montegny ; dicto 
domino Peti'o de Goux , militibus , et Bertrando 
de le Bloquiere. Et ego Joannes de ScoenhovCy 
clericus Cameracensis diocesis y publicwi aposto- 
licd et imperiali aiictoritatibus notarius y quia prœ- 
missis omnibus et singulis dictis , ut sit y ut præmit- 
titurÿ agerentur et dicerentiUy una ciun prœnomina- 
tis dorninis astantibus prœsens interfui y eaque sic 
fieri vidi-et audivi; idcirco hoc prœsens publicum 
instrumentum y manu meâ propriâ scriptum con- 
sensiy signoque meo publico et consueto signavi ; 
hic me etiam manu pwpriâ subscribendo y in vali- 
dius testimonium omnium et singulorum prœmisso- 
rum requisitus et rogatus. 

« Sic signaUim y pe Scoeithove. » 

Et depuis, les susdit^ de nostre ville de Gand nous 
ont supplié et requis, que nous nous voulussions 
transporter près de Gand , à demi-lieue , en telle 
place que bon nous sembleroit, pour recevoir 
d’icelle notre ville la réduction et l’obéissance ; 

et avec ce, la susdite amende •honorable, ainsi 
qu’il est contenu en l’un desdits articles des susdites 
offres. Laquelle chose rfoué avons accordé de faire, 
en ordonnant auxdits députés, que ceux de nostre- 
- dite ville de Gand , pour faire ce que dit est , fus- 
sent et vinssent au-devant de nous, aujourd’hui 
vingt et neufiesme de ce mois , date de ces pré- 
sente , à l’heure de midi d’icelui jour ; ce qu’ils 
ont fait en nous criant et demandant mercy , et 
en nous rendant leurs bannières, ainsi en l’estât, en 
la forme et en la manière qu’il est contenu èsdits 
articles. Et ce fait, nous, estant en armes devant 
nostre dite ville de Gand , leur avons dit et fait dire 
par nostre très cher et féal chevalier et chancelier, 
messire Nicolas Rolin , seigneur d’Anthoin , que, 
moyennant l’accomplissement desdits articles , et 
du contenu en iceux nous leur baillerons nos lettres 
de grâce , d’abolition et de pardon , et que nous 
ferons publier par tous nos pays , tant de Flandres 
que autres, bonne et ferme paix et toute seureté, 
pour les habitants de nostredite ville de Gand, et 
pour ceux qui les ont servy en armes, et fait guerre 
avec eux, tenants à présent leur party. Lequel ac- 
complissement du contenu ès susdits articles , tous 
ceux qui se portoient eschevins et hofmans , les 
doyens, grands et petits, et autres en grand nombre, 
représentants leurs corps et toute la communauté 
de nostredite ■ville de Gand , en ratifiant , approu- 
vant et agréant tout ce que leurs députés avoient 
fait et offert , ont promis d’accomplir et entretc- 

lîir (le poinct en |X)inct, et de nous en bailler lettres 
patentes en forme deue , scellées du scel de nostre- 
dite ville de Gand. Scavoirdaisons , que nous , ces 
choses considérées , et pour les causes , raisons et 
considérations dessusdites, et principalement pour 
l’honneur et la révérence de Dieu nostre créateur, 
ayant aussi pitié et compassion de nostreditc ville 
de Gand , et de nostre peuple habitant en icelle , 
de nostre certaine science, auctorité et pleine 
puissance , avons auxdits de nostre ville de Gand , 
aux habitants en icelle , tant hofmans , conseillers , 
comme autres, de quelque estai ou condition qu’ils 
soient (qui les ont servy en armes et l'aict de guerre, 
avec eux , tenants à présent leur party , comme dit 
est, contre nous et nos subjets obéissants) , remis, 
quitté, pardonné et aboly ; et par ces présentes 
remettons , quittons , pardonnons et abolissons 
perpétuellement et à tousjours, tous les délicts, 
mesfaits et offenses. qu’ils, ou aucuns d’eux, ont 
et peuvent avoir commis, pour et à l’occasion de 
la guerre, division et rébellion par eux faite contre 
nous , nos pays et subjects , en quelque manière 
que ce soit ; et sans ce que , à ladite occasion , il 
leur en soit jamais rien demandé, ne qu’aucune 
poursuite criminelle ou civile en soit faite à l’en- 
contre d’eux. Et, afin que bonne et ferme paix soit 
et demeure eh nostredit pays de Flandres, et que 
pour le faict de ladite guerre ne puissent, cy-après, 
sourdre aucuns débats , procès ou différents entre 
ceux de nostreditc ville de Gand , et les autres nos 

siibjects , de nostre science , aiictorité et pleine 
jiuissance , avons ordonne et ordonnons qu’un clm- 
cun , d’une part et d’autre, retournera de plein 
droict à ses maisons, rentes, censes , fiefs, héri- 
tages et biens immeubles, et qu’un chacun en 
joujra,et les aura et prendra à la charge et en tel 
estât qu’il les trouvera de présent, sans les pouvoir 
autrement calenger, requérir, avoir, ne demander. 

Kt si aucuns meubles sont trouvés èsdiles maisons . 
qui auparavant la guerre y estoient , et qui appar- , 
tenoient, avant ladite guerre commencée, à ceux 
à cpil icc.'lles maisons appartenoient , iceux meubles 
leur demeureront. Et au regard de tous autres 
meubles , debtes , arrérages , louages de inaLsons , 
et fruicts recueillis , pris et levés avant la date di? 
ces présentes, l’on n’en pourra jamais faire que- 
relle ne poursuite aucune d’une part et d’autre. • 
Le semblable voulons et nous plaLst estre fait , au 
regard des fruicts et profits des bénéfices des gens 
d’église, levés et perceus durant ladite guerre et 
rébellion; desquels fruicts et profits reçus, ne 
sera aussi faite aucune poursuite d’un costé nv 
d’autre. Et en outre, avons ordonné et ordon- 
nons, de nostredite science, auctorité et pleine 
puissance, que tous bannissements, déclarations , 
edicts et statuts faits en nostredite ville de Gand , 
durant le temps de ladite guerre et rébellion, ne 
sortiront aucun efïéct ; et lesquels, comme nuis, 
nous avons rappcllés et révocqués, rappelions et 
révocquons, et mettons au néant du tout par ces 

mesmes présentes. Et afin que ce soit chose ferme 
et stable à tousjours , nous avons fait mettre nostre 
scel à cesdites présentes , et aux semblables. Donné 
en nostre ost devant nostredite ville de Gand , le 
pénultiesme jour du mois do juQlet , l’an de g'râce 
mil quatre, cent cinquante et trois. Ainsi signé , 
par monseigneur le duc , 

. » J. DE Mauboeoe » 

. ^ I» 

CHAPITRE LXXXV. 

• X 

D’uitc remonte et destrousse des chrétiens sur les Turcs, venants et 
cuidants mettre ^le siège devant une cité nommée Négrepontj et 
comment le grand Turc manda au roy de Hongrie et au Blanc que 
il les iroit visiter 

Vous avez oj la manière de la reddition et du 
traité que ceux de ladite ville de Gand eurent 
avec ledit Phelippe de Bourgoingne , comte de 
• Flandres , leur naturel seigneur, et comment, pour 
les faultes qu’ils avoient faites l’année précédente , 
il les punit criminellement, cruellement et hon- 
norablement.- Si lairons de ceste matière à parler, 
et retournerons aux entreprises que le Grand-Turc, 


I. Chapitre ajouté d’après le manuscrit de la bibliothè- 
que royale. 

dont devant avons parlé , faisoit en ceste année cin- 
quante-trois. Vray est que, environ la Saincl- 
Martin d’hyver, icellui Grands-Turc mist sus grand 
nombre de gallées et vaisseaux, fort garnis de 
gens de guerre et de vivres , à intention de mettre 
et poser le siège devant une cité , nommée Négre- 
pont. Mais ce venu à la: congnoissance de ceux de 
ladite cité , et d’ung gentilhomme nommé Jaspard 
Barbier , vénitien , se assemblèrent grand nombre 
de chrestiens des marches d’environ , et se mirent 
tous ensemble au-devant dudit Turc, et sur le 
cbemin qu’U debvoit tenir à voulloir mettre sondit 
siège, où ils rencontrèrent si l’ung l’autre ; auquel 
rencontre ot merveilleuse rencontre et dure ba- 
taille; car icellui Jaspard et les chrestiens, qui 
estoient en grand nombre en sa compaignie , s’y 
jiortèrent si vaillamment , que sur le champ y de- 
meura morts , de la partie des Turcs, jusques au 
nombre de dixmUleou environ. Et furent iceux 
Turcs mis en fuitte et en desroy , où les chrestiens 
gagnèrent en finance ; et ne peult à ceste heure , 
ledit Turc, fournir son entreprise; et, par ce 
moyen , demoura ladite cité paisible , et sans avoir 
quelque siège. Et ne fault pas doubter si ledit Jas- 
pard , à son retour en icelle cité , fut grandement 
festoyé et honnoré par les habitants d’icelle. Aussi 
y avoit bien raison; et, assez brief après, icellui 
Jaspard s’en retourna à Venise, et dit aux Véni- 
tiens scs nouvelles , qui, semblablement, en furent 
moult joyeux ; et par eux fut grandement festoyé. 

Monstrelet. T . XI . — Chr. de Ma.tii. deCodsst. (j 

Mais , en hrief temps après icelle desconfiture , 
ledit Turc manda et escripvit au roy de Hongrie, 
et à ungk grand seigneur du pays, nommé Jonia- 
nus(Humiades) Blanc de Hongrie , dont cy-devant 
avons parlé , que bref les iroit visiter au cas que à 
luinevoulroient faire obéissance. Et, sur ces nou- 
velles , icellui Blanc , du consentement du roy , lui 
manda qu’il n’attendroit pas sa venue , et que , à 
l’ayde de Dieu , la saison d’esté venue , le iroit vi- 
siter , et le chasseroit aussi loin que il avoit oncques 
son père. Lesquelles besongnes on fit savoir à 
Phebppe , duc de Bourgongne , à intention de sur 
^e donner aide et secours. 


CHAPITRE LXXXVI. 

Comment le roy Henry d’Angleterre fut mis en tutelle. 

Vous avez ouy la manière de la reddition et du 
traité que les habitants de la ville de Gand eurent 
avec le duc Philippe de Bourgongne , comte de 
Flandres, leur naturel seigneur, et comment , pour 
les fautes qu’ils avoient faites et commises l’année 
précédente , il les punit criminellement , civile- 
ment et honorablement. Si lairrons-nous à présent 
de parler de ceste matière , pour dire qu’en cette 
mesme année , le roy Henry d’Angleterre fut mis 
en tutelle par les trois estats de son royaume ; et 

pour le gouvernement d’iceluy lut ordonné, afin 
de régenter ledit rojaunae, le duc d’Yorck ; de 
quoy le peuple fut fort esmeu , se doutant qu’il ne 
tendist à vouloir avoir la couronne , et en peu de 
temps se faire roy ; et sembloit à aucuns , que pour 
cela il avoit fait mourir le duc de Glocestre. 


CHAPITRE LXXXVIl. 

Comment plusieurs banquets se firent en la ville de Lille , en Flan- 
dres , par Je duc Philippe de Bourgongne et aut res princes ; et com- 
ment le duc d’Allençon alla devers icelui duc de Bourgongne. 

Droit èsmois de février et de mars de ceste année 
mil quatre cent cinquante.'et trois, le duc de Bour- 
gongne, estant en sa ville de Lille-lez-Flandres , se 
firent plusieurs banquets et assemblées , tant de no- 
bles prince, chevaliers et escuyers, comme de nobles 
princesses , dames et damoiselles ; c’est à sçavoir 
du duc de Clèves , nepveu dudit duc , qui fit le sien 
en rhostel'du sieur des Ambiaux.; un mardy ving- 
tième jour de janvier. Le comte d’Estampes en fit 
un en son hostel , le mardy cinquiesme jour de fé- 
vrier ensuivant ; et ledit duc de Bourgongne , en 
son hostel lez-Saint-Pierre dans icelle ville , le 
dimanche dix-huitiesnae jour dudit moisde février ; 
auquel banquet d’iceluy duc, furent faits plu- 
sieux vœux de la part de plusieurs grands princes 

6 . 

et seigneurs , chevaliers et escuyers estants là , pour 
aller en Turquie contre les Turcs et infidèles de 
nostre foy , comme cy-après je vous en feray plai- 
nement déclaration. 

En ce mesme temps , environ le premier bou- 
hourdicli( tournoi), le duc d’ Alençon arriva en la 
ville de Tournay , où il estoit venu des contrées de 
la France, d’où il partit un jour inconnu, et s’en alla 
en ladite ville de Lüle , accompagné d’aucuns qui 
menoient les sommiers; et luy, de sa personne, 
en ce poinct , il alla descendre , sans avoir autre 
compagnie , droit à l’hostel dudit duc ; et sans au- 
trement se faire connoistre, il fut jusques à la 
chambre d’iceluy duc ; auquel , sans autre con- 
duite, il alla faire la révérence. Quand ce duc 
l’eut bien connu , il luy fit grande réception , et fut 
mal content du seigneur d’Harsy et d’Hervé Mé- 
liade , lesquels il avoit envoyés en ladite ville de 
Tournay, devers iceluy duc d’Alencon, afin de sca- 
voir sa venue de bonne heure, dans le'dessein de 
vouloir aller aux champs au-devant de luy. Les- 
quels, de ce, ne peuvent faire leur devoir, parce 
que ledit d’Alençon ne se voulut oncques descou- 
vrir à eux de son despart ; néantmoins il fut gran- 
dement receu et festoyé par ledit duc de Bourgon- 
gne , et les princes et seigneurs de son hostel. Et 
après qu’il eust esté ainsi receu , à son départ le 
duc fit payer toits ses despens et de ceux de sa com- 
pagnie , qui estoient en nombre de deux cents che- 
vaux ou environ ; de plus, il leur fit plusieurs grands 

dons de joyaux et vaisselle d’arg-ent, se montant 
à grosses sonknes de deniers. De là il prit son che- 
min par la ville d’Arras , à Dourlens et à Abbe- 
ville, et tira son chemin à Rouen et en Normandie. 
Mais , assez tost après , il eut plusieurs grandes 
affaires de sa personne comme vous orrez , dont 
ledit duc de Bourgongne fut courroucé et desplai- 
sant. 


CHAPITRE LXXXVIII. 

Comment et par quelle manière les banquets du duc Philippe de 
Bourgongne et autres princes furent faicts à Lille ; et des vceux qui 
furent faicts au banquet du seigneur d’Eu pour aller en Tuniuie. 

Or , je vous veux déclarer la manière et la con- 
duite qui fut tenue ès banquets des seigneurs, dont 
cy-devant est fait mention , comme aussi des mets 
et entremets qu’on servist à iceux banquets , avec 
la déclaration des vœux pour aller en Turquie, 
qui y furent faits, tant par ledit duc de Bourgongne, 
le comte de Charrollois, son fils , comme les au- 
tres princes, barons et grands seigneurs, avec 
plusieurs chevaliers et escuyers de grande auc- 
torité , selon ce que j’en ay peu voir , et avoir re- 
tenu de mon petit entendement * . Donc , le com- 


1 . Celle même fêle a clé raconlcc par Oliv icr de laMarcke, 

menceinenl desdits banquets , fut par une jouste 
qui se fit en icelle ville de Lille , le dix-septiesme 
jour de février , audit an mU quatre cent cinquante 
et trois , et laquelle avoit esté criée à un banquet 
que le duc de Clèves y avoit fait , environ dix- 
huit jours auparavant. Auquel banquet se trouva 
ledit duc de Bourgongne , ensemble les princes , 
seigneurs , dames et damoiselles de sa maison ; et 
fut le cry tel, que le chevalier au chine (cigne) , 
serviteur aux dames , faisoit scavoir à tous princes 
et nobles hommes , que le jour que le duc de Bour- 
gongne feroit son banquet , on le trouveroit en la- 
dite ville de LUle , armé de harnois de jouste , en 
selle de guerre , pour jouster à la toise de lance de 
mesure , et de courtois rochets , à l’encontre de 
tous ceux qui y voudroient venir. Et celuy qui , 
pour le jour, feroit le mieux , au jugement des 
dames , sans qu’il s’en exemptast en rien , auroit 
et gagneroit un cigne d’or , enchaisné d’une chaine 
d’or ; et , au boiit d’icelle chaisne , un riche rubis , 
que les dames présenteroient à celui qui l’auroit 
desservy. ’ ■ ' • 

• Tel fut le cry par ' l’ordonnance et adveu de 
messire Adolf de Clèves , frère dudit de Clè- 
ves, et nepveii dudit' duc Philippe de Bourgon- 
gne , qui estoit celui pour qui la criée se faisoit. 


dans scs Mémoires. ( Vuyei ce fragment dans l’Appendice 
de la Chronique de Jacques de Lalain , pag. 3g5 et suiv.) 

Et à ce que je vis , ladite criée et jouste se faisoit 
au propos d’un entremets qui fut fait à cedit ban- 
quet , et qui contenoit en largeur la pluspart de la 
table principale. El fut une nef à voile levée, fort 
bien faite , dans laquelle il y avoit un chevalier 
tout droit et tout armé , dont le corps estoit paré 
et revestu d’une cotte d’armes des pleines armes 
de Clèyes. Plus avant, il y avoit un cigne d’argent 
l'ort bien fait , lequel cigne estoit orné par le col 
il’un collier d’or , auquel estoit attaché une longue 
chaisne d’or, à laquelle ledit cigne estoit noué par 
engins subtils en icelle nef. A un des bouts de la- 
dite table estoit posé un chasteau, fort riche et bien 
l'ait, qui sembloit estre xm chasteau bien situé et 
bien fortifié , au pied duquel flottoit un faucon sur 
une grosse rivière ; et me fut dit que cela signifioil 
et démonstroit comment , jadis miraculeusement , 
un cigne mena et conduisit dans une nef, sur la 
rivière du Rhin, un chevalier, jusqucs dans le 
chasteau de Clèves ; lequel estoit fort vertueux ; et 
vaillant , et l’espousa la princesse du pa js ’, qui pour 
lors estoit veuve ; et en eut .lignée , diont lés vducs 
de Clèves sont venus depuis ce temps-là; et tient- 
on que ceux de présent en sont issus et descendus , 
qui est si noble lignée ès Allemagjaes , comme Ton 
sçait; et pour ce, me sembla que la manière de 
la criée ensuivoit l’effect de l'entremets. 

En cesle nuit, fut présenté le chappelet au comte 
d’Estampes , pour faire le second banquet ; ce qu’il 
fit par un jour de mardi audit lieu de Lille , dans 

son hostel, environ dix jours après, 'Lequel banquet 
futfort plantureux , et richement garnj de plusieurs 
nouveaux entremets, dont je me passe pour abré- 
ger.:, car, à toid déclarer, la chose seroit trop 
longue , et veux venir à mon intention. Au reste , 
en ce banquet-là , le chappélet fut présenté au duc 
Philippe de Bourgongne ; et la manière fut telle , 
qu’après que les mets ^furent levés de dessus les 
tables , sortirent hors d’une chambre grand nom- 
bre de gens , chacun tenant en sa main une torche 
de cire ; après lesquels vint un officier d’armes , 
serviteur dudit comte d’Estampes , nommé Dour- 
dain , vestu de sa cotte d’armes ; après lequel of- 
ficier , venoient deux chevaliers , chambellans du- 
dit comte , dont l’un se nommoit messire Robert 
de Miraumont , et l’autre Messire Gauvain Quieret, 
seigneur de Drueil ; et estoient iceux chevaliers 
vestusde longues robes de velours noir , fourrées 
de martres , et n’avdient rien sur leurs chefs ; et 
portoient' chacun en une^ main un gentil chap- 
pelet de fleurs. Ensuite d’eux venoit une très belle 
dame , de l’âge de douze ans ,-revestue d’une robe 
de couleur de soye violette, richement bordée et 
esloffee d’or , et luy estoit percée une manche en 
outre de la robe , d’une fort desliée toile , marquée 
d’escriture grégeoise, en lettres d’or;, et estoit son 
chef paré de ses cheveux beaux et blonds , ayant 
par-dessus jine locque , affulée et couverte d’un 
volet ( bawlet ) fort enrichy de pierreries. Geste 
dame estoit montée sur une très belle hacquenée, 

couverte et houssée de soye bleue , que inenoicnt 
trois hommes à pied , vestus de manteaux de soye 
vermeille, portants chapperonsà cornette de soye 
verte ; et alloient ces trois chantants une chanson 
faite à ce propos. -En ccst (5?dre , ils passèrent, par- 
devant les tables, et allèrent jusques devant le 
lieu où estoit assis ledit duc de Bourgong-ne ; et 
quand l’officier d’armes et les deux chevaliers eu- 
rent fait la révérence comme il appartenoit, ledit 
officier dit ce qu’il luy estoit enchargé en ceste ma- 
nière : « Très excellent, haut prince , ét redoubté , 
» à vous venons en toute révérence , pour charg'e 
» qu’avons qu’il vous soit présenté ce chappelet , 
» lequel est apporté par cette dame , de très noble 
» naissance; le comte d’Estampes, en son absence , 
» le vous transmet , qui cy le vous envoyé ; et la 
» nommons la Princesse de Joye. » Quand l’officier 
d’armes eut dit et achevé sa charge, les deux che- 
valiers qui tenoient le chappelet vinrent à la dame , 
et lui baillèrent ledit chappelet en ses mains ; puis 
les autres trois qui l’amenoient là , la desce^idirent 
à bas de sa hacquenée; et sitost qu’elle fut ainsi 
descendue, ils l’adextrèrent , et là elle fît la ré- 
vérence audit duc ; puis , par un petit degré fait 
exprès à ce sujet, elle monta sur la. table, et après 
se mit à genoux devant iceluy duc ; et en ce point, 
elle demeura jusques à ce qu’elle eust baisé ledit 
chappelet , et qu’elle l’eust mis sur la leste dudit 
duc; et, à son relever, ce duc la baisa. Ce fait, 
ladite dame s’en retourna au lieu d’où elle estoit 

partie. Ainsi fut présenté le susdit chappelet audit 
duc , par quoy la Teste fut entreprise, dont cy-après 
je feray mention. 

Comme j’ay dit une fois , le dix-septiesme jour 
de février, l’an mil qua^e cent cinquante et trois, 
fut fait le banquet dont je devise , par Philippe , 
duc de Bourgongne et de Brabant ; et commen- 
ceray par messire Adolf de Clèves , qui se fit crier 
I pour ce jour le Chevalier au Cigne, lequel se ren- 
<Ut de très bonne heure sur les rangs ; et fut ac- 
compagné , depuis l’endroit d’où il partit , jusques 
audit lieu , par lé duc de Bourgongne , son oncle , 
le comte de CharroUois , fils dudit duc , et messire 
Antoine , bastard de Bourgongne, qui estoient tous 
trois vestus de velours de couleur, sur velours noir, 
et avoient chacun un collier d’or , fort enrichy de 
pierreries, tant de diamants et balais, que de per- 
les ; et .porta le duc en ceste journée une cornette 
en son chapperon», si enrichie de pierreries , que 
cela me' ‘sembla ,i^t autrement ne le puis-je esti- 
mer , sinon un habillement de prince puissant. Le 
comte d’Estampes , cedit jour , accompagna pa- 
reillement le Chevalier au Cagne, lequel partit de 
son hostel en la manière qui s’ensuit : 

Premièrement, tous ceux qui estoient vestus de 
ses robes alloient devant , et après eux venoient 
.ses tabourins ; puis alloit un poursuivant d’armes, 
nommé L<^al , qui portoit une cotte d’armes pleine 
de cignes. 'Après cela , paroissoit un grand cigne 
merveilleusement et subtilement fait, qui avoit 

une couronne d’or au col, à laquelle pendoit un 
escu des pleines armes de Clèves ; et à ceste cou- 
ronne , qui servoit comme de collier audit c^ne , 
pendoit une cliaisne d’or, laquelle tenoit à la tresse 
de l’escu du chevalier ; ledit cigne estoit adextré 
de deux sagittaires , fort bien faits , qui tenoiei^t 
des arcs et des flèches en leurs mains , et faisoient 
manière de tirer à l’encontre de ceux qui vouloient 
approcher ledit cigne ; ce qui estoit belle chose 
et plaLsante à voir. ’ ' 

Après, alloit ledit chevalier, tenant à la chaisne, 
comme j’ay dit , armé de toutes armes fort riche- 
ment et gentiment ; duquel le cheval estoit cou- 
vert de drap de damas blanc , bordé de franges 
d’or, et ayant son escu de mesine ; et à dextre et 
sénestre , et au derrière , il avoit trois jeunes en- 
fants, pages, habillés de blanc , allants en manière 
d’angel , montés sur de beaux coursiers enhar- 
nachés de drap blanc bien découpé. Après eux 
venoit un palfrenier, tout vestu de blanc, monté 
sur un petit cheval, lequel condûlsoit à la main un 
destrier tout couvert de drap blanc, bordé de 
grandes lettres d’or , et frangé d’or', à la devise 
d’iceluy messtre Adolf; et derrière ïuy venoit le 
duc de Clèves, frère dudit chevalier entrepre- 
neur, et monsieur Jean deCoimbre, nommé l’en- 
fant dom Petre, qui fut fils du bon roy dom 
Jean de Portugal, avec grand nombre de cheva- 
liers et nobles hommes , tous vestus de blanc , à 
la parure et livrée du Chevalier au Cigne , qui 
portoient des lances en bonne ordonnance. 

Ea tel estât et compagnie , fut amené le che- 
valier devant les dames , et fut présenté par Toi- 
son-d’Or , roy d’armes , à la duchesse de Bour- 
gongne, compagne et espouse dudit duc, et aux 
autres princesses , dames et danmiselles ; lequel 
fut bienvcingné comme il appartenoit. Et tost 
après qu’il fut amené dedans les lices , et le cigne 
qui l’avoit amené, ensemble les sagittaires sus- 
mentionnés, furent mis sur un hourt (échaffaud) 
à ce propice ,* pour’ attendre le retour. 

Gérard de Roussillon fut le premier qui se pré- 
senta à l’encontre du chevalier , auquel le chevalier 
bailla si grand coup de la première course , qu’il 
luy perça et fendit son escu tout outre , dont ledit 
Gérard eut grand destourbier. Après vint messire 
Jean de Montfort , moult grandement houssé de 
soye et de bordure. 

Assez tost après suivit Louys de Luxembourg, 
comte de Saincl-Pol , houssé d’un riche drap d’or, 
la moitié gris, et la moitié cramoisy , et le seigneur 
de Fiennes , son frère , couvert de velours noir , à 
larmes noires, monstrées d’un peu de blanc. 

Tost après que le chevalier fut sur les rangs, 
le comte de Charrolois, et le cy-devant nommé 
Antoine, bastard de Bourgongne, lesquels l’a- 
voient accompagné et amené, s’en allèrent armer ; 
et aussi tost après , revinrent sur lesdits rangs tout 
d’une parure habillés et houssés richement ; c’est 
à scavoir de velours noir , bordé de franges d’or 
et de soye , et leurs escus de mesme. Et estoient 

lesdites houssures chargées fort espaissement de 
cloches d’argent , en manière de campanes ( clo- 
chettes) à brebis j et estoicnt accompagnés de plu- 
sieurs princes, chevaliers et escuyers, revestus de 
robes violettes. Le comte d’Estampes servoit en 
ceste occasion le comte de Charrollois, pour luy 
présenter la lance au rencontre. ' 

Ce mesme jour , joustèrent plusieurs chevaliers 
et nobles hommes bien en poinct , comme le sei- 
gneur de Grutuse , qui estoit couvert , à mon advis , 
de velours cramoisy ; le seigneur de Mourcouzt, 
aussi de velours cramoisy, fourré de martres ; mes- 
sirc Chreslien de Digonne, enharnaché de harnois 
de drap , chargé de campanes dorées ; messire 
Hérard de Digonne , son frère , couvert d’orfévre- 
rie ; messire Jean de Ghistelle , couvert de menu- 
vair ; messire Philippe de Lalain , houssé de ve- 
lours, à larmes d’or bordées, lequel avoit sur la 
croupe de son cheval une croix de Sainct-André 
de velours cramoisy , outre plusieurs autres cheva- 
liers et nobles hommes qui joustèrent ; mais il ne 
me souvient de leurs habillements , comme de 
messire Claude de Rochebaron , messire Prestre- 
Vasl, et Louys de Chevalart ; lequel Louys, comme 
on me dit , rencontra si durement avec le Chevalier 
au Cigne , qu’ils se portèrent tous deux par terre , 
les chevaux sur leurs corps , tels à tourner , qu’il 
leur fut force et à l’un et à l’autre d’abandonner 
les jousles pour celuy jour. Aussi jousla un che- 
valier , nommé messire Jean de Bremettes. Et Jean 


Digilized by 



q'[.‘ CHIIOMQUES (t453) 

de Chassau , autrement Benetou , vint luy et ses 
gens enherminés, qui crioit : « Peine pour joie ». 
Et aussi jousta Jean de Massilles. Et fit chacun du 
mieux qu’il peut , comme il affiert en tel cas. 

Au demeurant , comme la jouste fut achevée , je 
n’en saurois parler ; car je m’en allay là où le ban- 
quet debvoit estre ; auquel lieu je trouvay cinq 
portes à passer, avant que vinsse jusques en la salle ; 
et à chacune porte il y avoit des archers ordonnés 
pour les garder , et des gentilshommes avec eux 
pour reconnoistre les gens ; et estoient les archers 
vestus de roljes de dlrap gris et noir , et les géntils- 
hommes , de sa^io gris et noir j, et pareillement 
tous ceux qui sfervirent le banquet ; les chevaliers , 
de drap de damas , les escuyers , de satin , les var- 
lets, de drap de laine, de chacun estât, à grand 
nombre , tous gris et noirs , pource que ce sont les 
couleurs dudit duc. 

La salle , qui estoit grande et spatieuse , fut ten- 
due de tapisserie fort belle, en laquelle estoit 
représentée la vie avec les mystères d’Hercules , 
fort richement et bien parée. Outre quoy , estoient 
en icelle salle trois tables levées et couvertes, 
dont l’une estoit à potences , et l’autre contenoit 
la pluspart de la grandeur de la salle ; la troi- 
sième estoit la moindre des trois, dont cy-après 
s’ensuivent les entremets ; à scavoir , ceux qui es- 
toient mis dessus. Pour à quoy parvenir, je com- 
menceray à la table qui faisoit potences, pource 
que ledit duc y estoit assis. 

Le premier entremets fut mis au bout d'icelle 
table, qui représentoit une église croisée, verrisiée, 
et faite de fort gentille façon , en laquelle il y avoit 
une cloche sonnante , et quatre chantres qui y 
chantoient et jouoient des orgues, quand leur tour 
venoit, comme vous orrez. 

Le second fut un petit enfant tout nud sur une 
roche, lequel pissoit de l’eau rose continuellement, 
et fut si bien assis , que la nef d’argent où l’on met 
l’aumosne dudit duc , se trouva justement en ces 
endroit-là, tellement qu’il l’emplit toute de ladite 
eau rose. 

Le troisième fut une carraque ancrée de ces 
marchandises que tels vaisseaux ont coustume de 
porter, garnie de personnages tenants la forme de 
mariniers, les uns montants en la hune, les autres 
jouants et grimpants sur les cordes, les autres te- 
nants, comme par manière de porter, bagues d’un 
lieu à autre. Et ne me semble point qu’en la plus 
grande carraque du monde, il y eut plus d’ouvrages 
et de manières de cordes et de voiles , qu’il y en 
avoit en celle-là , à prendre grandeur pour gran- 
deur. 

Le quatriesme cstoit une fort belle fontaine, dont 
la plus grande partie estoit de voirre (verre) , et le 
surplus estoit de plomb , de fort bel ouvrage ; car 
il y avoit des arbrisseaux fort petits , de voirre ; 
et des feuilles et fleurs si nouvellement faites que 
merveilles ; et l’espace de tout l’artifice estoit 
ainsi qu’un pcllt pré clos de roches remplies de 

saphislrins et d’autres estranges pierres ; et , au 
milieu d’iceluy, un petit sainct André tout droit, 
ayant sa croix devant luy ; et , par un des bouts , 
dessus la croix , sortoit la source d’une fontaine , 
bien 'un grand pied de hauteur, laquelle rechéoit 
dedans le pré par si subtile manière , que l’on ne 
scavoit pe que l’eau en devenoit ; et n’estoit autre 
chose toutesfois, que de la claire eau de fontaine. 

A la seconde table , qui estoit la plus longue , 
estoit premièrement un pasté, dedans lequel il y 
avoit vingt-huit personnages vifs , jouants de divers 
instruments, chacun quand leur tour venoit, comme 
je diray. 

■ Le second entremets d’icelle table , estoit un 
■■ chasteau à la façon de Lusignen , sur lequel , au 
haut de la maistresse tour, estoit Mellusine; en 
forme de serpent. Duquel chasteau , par deux des 
moindres tours sortoit , 'quand on vouloit , de l’eau 
d’orange , laquelle tomboit ès fossés d’iceluy. 

Le troisième fut un moulin à vent, haut eslevé 
sur une motte , sur le plus long volant duquel il y 
* avoit une 'longue perche , au-dessus de laquelle 
estoit une pie, et des gens à l’entour, de tous estats, 
ayants arcs et arbalestres , qui tiroient à la pie ; et 
me sembla*, .à voir ceste manière -de faire, que 
c’estoit un mestier commun de voir toutes gens 
tirer à la pie. 

Le quatriesme fut un tonneau posé comme au 
milieu d’un vignoble , dans lequel il y avoit deux 
manières de breuvage, dont l’un estoit doux et 

bon, et l’autre estdit ajner et mauvais , ce qui me 
seinbla représenter la susbtance bonne et mauvaise; 
et sur ledit tonneau estoit assis le persônnage d’un 
ours fort richement vestu ,> lequel tenoit en sa main 
un brevet , dans lequel il y avoit en escrit : Qui 
en veut si en prenne. 

Le cinquiesme fut la représentation d’un désert , 
ainsi que d’une terre inhabitée , dans lequel il y 
avoit un tigre merveilleusement bien représenté au 
vif , lequel tigre se combattoit à l’encontre d’un 
serpent. • *■ ■ 

Le sixiesme fut un homihe^i^uvage , monté sur 
ung cheval, faisant manière comme 4’aller par pays. 

. IjC septiesme fut un personnage d’un homme qui 
d’une perche battoil un buisson plein» de petits 
oiseaux ; et près d’eux , en un verger clos de treilles 
de rosiers , fait fort gentiment , il y avoit' un che- 
valier et une dame assis à tablé , lesquels man- 
geoient les oisillons , dont l’un battoit le bulsfon , 
et monstroit ladite dame au doigt qu’il y travail- 
loit en vain et y perdoit son temps. 

Le huitiesme fut un fol monté sur vin ours, qui 
estoit entre plusieurs montagnes, et diverses roches , 
chargées de grésil et de glaçons pendants. 

Le neuviesme fut un lac environné de plusieurs 
villes et chasteaux , dans lequel il y avoit un navire 
à voiles levées , tousjours nageant parmi l’eau à 
part soy. 

En la Iroisiesme table , qui fut la moindre , il y 
avoit une manière de forest d’Inde, dans laquelle 

(;sloientplusiciirsbesles(restran<:^e façon, qui d’eiix- 
incsnies se inouvoient. 

Le second entremets d’icelle table fut un lion 
mouvant attaché à un arbre , au mUieu d’un préau . 
et J a voit auprès le personnage d’un homme qui 
batloit le cliien devant le lion. 

Le troisiesme et le dernier entremets assis sur les 
tables, fut un marchand passant par un village, 
portant à son col une hotte pleine de toutes manières 
de merceries. 

()r, pour deviser de la manière du service et 
des viandes , ce seroit longue chose à raconter ; et 
aussi j’avois tant ailleurs à regarder , qu’à peine 
en scaurois-je deviser au vray ; mais de tant me 
souvient que chacun plat fut servy de quarante- 
quatre manières de mets. Les plats de rosi estoient 
portés sur charriots tous estoffés d’or et d’azur, 
peints à la devise dudit duc, comme j’ay dit. 

•En 'icelle salle, au plus près de la table, il y 
avoit un grand et haut buffet chargé de vaisselle 
d’or et d’argent, et d’autre matière , comme pots 
de cristal et de voirre , garnis d’or et de pierreries , 
fort gentiment et richement ; et n’approchoit au- 
cun de ce buffet plus avant que les gardes de lx)is 
qui y estoient faites , sinon ceux qui furent ordon- 
nés à servir du vin. Environ le milieu de la lon- 
gueur de la salle , assez près de la paroy, à la pointe 
de la longue table , estoit dressé un haut pUlier 
sur lequel estoit eslevée la statue d’une image de 
femme mie , excepté que ses blonds cheveux la 

c ouvroienl par derrière jusques aux reins ; etsurson 
elief elle portoil un très riche chapeau ; et estoit en- 
veloppée , comme pour mucer (cacher) ce qu’il ap- 
partenoit , d’une serviette en manière de viole bien 
délié , et cscrile en plusieurs lieux de lettres ffré- 
geoises violettes, en fort gentUle façon; et jeltoit 
icelle image, par la mamelle dextre^ de l’hvpocras 
tant que le souper dura. Auprès d’elle, en tirant 
contre le huOet, il y ayolt un autre pillier, non pas 
SI eslevé que celuj cpii souslenoil la susdite imacre 
mais qui estoit un peu plus large , en manière d^un 
fiourt (échalfand), sur lequefestoit attaché, à une 
chaisne de fer, un fort beau lion tout vif, en si^me 
d’estre le gardien et le deffenseur d’icelle image” et 
contre son pilier estoit escrit , en une tarcm cfe let- 
tres d’or : ÎS'e touchez à nui daine. 

Ainsi me prist qu à peine fus-je assouvi de regar- 
der toutes ces choses , quand ledit duc de Bour- 
gongne, la duchesse et toute la noble compagnie 
eurent esté parmy la salle , en si grand nombre , 
qu à peine se pouvoit-on tourner , l’un pour l’au- 
tre ; et toutesfois , ne me semble-t-il pas que je 
me fusse oncques trouvé en compagnie de tant de 
gens , ou il y eust moins de valets qu’il y en avoit 
la. Et est bien à sçavoir qu’ils mirent assez lon- 
guement à visiter les entremets avant qu’ils s’as- 
Ils n’eurent gnière demeuré là , que nuatre ou 
cinq hourts, tapisses et bien mis à point, qui estoient 
ordonnes pour ceux qui ne voudroienf point s’a.s- 

seoir à tal)le , lurent aussitost pleins d’hommes et 
de l'emmes , dont la plus grande part estoient dé- 
guises , et non connus ; et tant en sçaj qu’il y avoit 
des chevaliers et des dames de grande maison , qui 
estoient venus de loing, lès uns par. mer et les 
autres par terre , pour voir cette leste , dont il s’es- 
toit publié de grandes nouvelles. 

Après que chacun eut assez regardé les entre- 
mets du banquet , et l’ordonnance de la salle , les 
seigneurs et maistres-d’hostel qui conduisoient la 
besongne , virent l’ordonnance de l’assiette , qui 
fut en partie telle que je diray. 

Au milieu de la moyenne table, qui faisoit comme 
une potence , s’assit le duc de Bourgongne , et au- 
près de luy , à sa main dextre , la damoiselle de 
Bourbon , fille du duc de Bourbon ; puis le duc 
de Clèves , nepveu d’iceluy duc de Bourgongne ; 
la damoiselle de Ravestin , niepce de ladite duchesse 
de Bourgongne , et femme de messire Adolf de 
Clèves ; la duchesse de Bourgongne , et la dame 
de Charny. A la main sénestre dudit duc fut pla- 
cée la damoiselle d’ Estampes , fille du comte d’Es- 
tampes ; le comte de Saint-Pol , la dame de Beu- 
vres , femme de messire Antoine , bastard de Bour- 
£ronffne , le seigneur de Pons , et la chancellière 
de Bourgongne : telle fut l’assiette de la table du- 
dit duc , et plus n’y en eut. 

A la grande et seconde table fut assis le comte 
de Charrolois , le comte d’Estampes , messire Adolf 
de Clèves , monsieur Jean de Coimbres , nepveu de 

ladite duchesse , le seigneur de Fiennes , Antoine , 
haslard de Bourgongne ; le comte de Homes , le 
comte de Buchan , et tant d’autres chevaliers et 
nobles hommes meslés avec le grand nombre de 
dames et de damoiselles , tellement que les tables 
estoient pleines et d’un costé et d’autre. Pareille- 
ment , à la troisième table s’assirent des escuyers 
et damoiselles ensemble ; et ainsi furent-ils assis 
et les tables fournies. Et les chevaliers et gentils- 
hommes, qui de la conduite se mesloient , alloient 
par-devant les tables , pouf, toir et regarder que 
tout fust conduit selon qu’il estoit ordonné. 

Si furent assis les princes et dames , et toute cette 
noble compagnie. Mais il est temps de deviser des 
entremets vivants , mouvants , et allants par terre , 
qui furent conduits et desmonstrés en la manière qui 
s’ensuit. 

Premièrement , sitost qu’ils furent appaisés el 
asseurés sur la primûpale table , en l’église , qui 
fut le premier entremets , sonna une cloche très 
haut ; et après cette cloche cessée , commencèrent 
trois petits enfants d’église et un teneur , une très 
douce chanson : quelle elle fut , je n’en scay rien, 
mais il me sembla que c’estoit un plaisant hene- 
dicite pour le commencement du souper. 

Ap rès que ceux de l’église eurent fait leur de- 
voir au pasté > , qui estoit le premier entremets de 


I. C’étoitune manière de jubé ou pupitre. 

la* longue tal)lc , un berger joua d’une nuiselte 
l’ort noùvellemenl. ' ' 

Après cela , il ne demeura guères.que , la 
porte de l’entrée de la salle, entra un ‘cheval cà re- 
culons , richement couvert de soye vermeille , sur 
lequel estoient assis deux trompettes tournés dos 
contre dos et sans’seHe ,.vestus de journades (casa- 
ques ) dé sbye grise et noire, ayants des chapeaux en 
leurs testes, et portants faux vissages ; elles mena et 
ramena ledit cheval allant toujours à reculons , tout 
le long de la salle , au milieu de laquelle ils jouè- 
rent de leurs trompettes une batlure ; et fut con- 
duit icelui entremets et tous les autres , par quinze 
ou seize chevaliers vestus de robes de la livrée. 

Après que cest entremets du cheval , toujours 
ainsi reculant , fut passé , alors commença l’on , 
dans l’église , de jouer des orgues fort doucement ; 
et quand l’église eut achevé , dedans le pasté fut 
joué et sonné d’un cornet d’Allemagne , moult es- 
trang'ement. 

Ne tarda guères après , que la grande porte ne 
fust ouverte , par laquelle saillit un monstre ou 
luitin , fort estrangement défiguré ; car il estoit , 
depuis le faux en bas , comme les jambes et les 
pieds, d’un griffon velu et à grands ongles , et de- 
puis le faux en amont, en forme d’homme. Il es- 
toit vestu de soye verde et royée de blanc , d’une 
* jacquette juste , et le chaperon tenant ensemble ; 
et avoit estrange barbe et visage; et porloit à ses 
mains deux dards et une large ; et sur sa teste il 

avült UH boMiine ilroil eslevé , .les pieds dessus , le- 
quel se sousteuoil âvtîc les deux mains sur les es- 
paules dudit monstre, lequel estoit monté. sur un 
san^^lier graud et merveilleux , qui (isUnt tl’ès ri- 
chement couvert.de soye verde, suivant J’Iiahille- 
ment dudit monstre , qui me sciubla astre un fort 
eslrange personnage. Puis, quand il eut l'ait ^on 
tour au travers de la salle , il s'en retourna d’où 
il estoit venu. 

En l’éirlLse fut recommencé et dituuechanson très 
bien et très doucement ; et après le chant de l’église 
cessé, il fut joué, au pasté, d’un luth, d’undoucaine 
(llùte), avec un autre instrument concordant ; la- 
quelle chose il fit très bon et très doux d’ouyr. 

Au bout de la salle , sur la porte, il y avoit un 
grand hourt , sur lequel fut Joué l’histoire de Ja- 
zon , comme vous orrez. Devant lequel hourt , il 
y avolt une courtine de soye verde , qui gardoit 
(ju’on ne vist ce qu’on y faisoit , jirsques au temps 
destiné. Après que les entremets que j’ay dits fu- 
rent passés et veus , sonnèrent derrière lesdites 
courtines , sur le susdit hourt , quatre clerons une 
batture fort hautement ; et sitost que la batture fut 
achevée , les courtines furent tirées , et fut veu là 
Jazonarmé de toutes armes, fort gentiment et riche- 
ment , l’espée ceinte , et la lance en sa main , ayant 
à son col un targon pendu à la mode d’Espagne , 
et bien re.ssembloit homme d’armes , au dire d’un 
chacun. Ledit .lazon se promenoit par icelle place , 
en regardant tout autour de luy , comme s’il fust 

venu.en une terre toute estrange,^ à son regard ; 
puis’ il s’agenouilla , et regarda devers’ le ciel , et ' 
lut «n bref' , lequel Médée -luy^avoit baillé quand 
il partit d’auprès d’elle pour aller conquérir la toi- 
son ;.et à son relever de genoux, il vit venii? à l’en- 
contre de luy de grands et horribles bœufs , les- 
quels luy vinrent courir sus ; et aussitost ledit Ja- 
zon mit sa lance en sa main , et s’appointa pour 
combattre ces espouvantaldes bestes, lesquelles l’as- 
saillirent de merveilleuse force ; ce qu’ils firent en 
manière que c’estoit afireuse chose à les voir ; car 
ils jettoient feu et flamme par le nez et par la gorge ; 
et ledit Jazon se défendoit et les coihbattoit avec 
si belle grâce , que tous disoient qu’il avoit bonne 
contenance d’homme de bien et de façon. Geste ba- 
taille dura longuement , tant que ledit Jazon jella 
sa lance à l’encontre des feux , et mit la main à 
l’espée ; et lors , en se combattant , il luy souvint 
que Médée luy avoit autresfois donné une phiole 
remplie de certaine liqueur , servant à ce que , par 
le moyen d’icelle , il pourroit subjuguer , matter 
et dompter lesdits bœufs , et esteindre leur ardent 
feu, qui grandement luy nuisoit. Si leur jetta-t-il 
de ceste liqueur , et prestement se rendirent et sou- 
mirent ces bœufs , comme maltés et vaincus ; ainsi 
fut la courtine retirée , et le mystère , quant à ce , 
achevé. 

Après ce mystère , fut joué en l’église , des or- 
gues , ainsi comme le long et l’espace d’un mo- 
let ; et tost après , fut chanté , au pasté , par trois 

ilouces voix , une chanson tout au long, laquelle 
se nommoit la Sauve-Garde de ma vie. 

'Parla porte où* les autres entremets estoient ve- 
nus , après que l’église et le pasté eurent joué cha- 
cun quatre fois , il entra un cerf merveilleusement 
grand et beau , lequel estoit tout blanc , et portoit 
de grandes cornes toutes d’or , et estoit couvert 
d’une riche couverture de soie vermeille. Selon 
mon advis, dessus icelui cerf estoit monté un jeune 
lîls , âgé de douze ans , habillé d’une robe courte 
de velours cramoisy , ayant un petit cliaperon 
noir découpé , sur la teste , une chausse noire , et 
gentiment chaussé de souliers ; et se tenoit ledit 
enfant à deux mains aux cornes dudit cerf , fort 
gentiment. Et à l’entrée de la salle commença le- 
dit enfant le dessus d’une chanson , fort haut et 
clair, et ledit cerf luy tenoit la teneur, sans avoir 
autre personne , sinon l’enfant , et l’artifice du 
cerf, et nommoit-on la chanson qu’il disoit : Je 
ne vis la pareille. En disant celle chanson , ils fi- 
rent leur tour par-devant les tables, et puis s’en 
retournèrent ; et me sembla celuj entremets bien 
bon. Et volontiers veu. 

Après l’entremets de ce blanc cerf , les chantres 
dirent un motet en l’église, et après fut joué au 
]>asté d’un luth avec deux bonnes voix ; ainsi l’é- 
glise et le pasté faisoient toujours quelque chose 
entre deux entremets. 

Sur le hourtoù l’histoire de Jazon jouoit, com- 
mencèrent une batlure les quatre clerons qui au- 

])aravant avoient joué ; et après leur batture ache- 
vée, on tira la courtine. Et là fut veu Jazon se 
promenant , et embastonné comme à l’autre fois ; 
puis soudainement luy vint courir sus un hideux 
serpent et merveilleux , ayant la gorg'e ouverte et 
béante , les yeux et les narines ouverts et effrayés, 
qui par grande partie de ses conduits jettoil du 
venin puant et un leu cspouvantable. Ledit Jazon 
se mit en deffense fort bien et en bonne manière ; 
et faisoient le serpent et l’homme si bon debvoir*, 
que ce sembloil aigre bataille , sans mystère. Et 
pour l’assouvissement de leur bataille , Jazon luy 
jetta sa lance et puis le combaltoit de son espée ; 
et tint manière de se ressouvenir d’un anneau que 
Médée luy donna à ce propos , lequel anneau il 
monstra prestement au serpent , dont il se rendit 
vaincu; et ledit Jazon frappa tant de son espée , 
qu’il luy couppa la teste devant tous , puis luy ar- 
racha toutes les dents , et les mit , ce me semble , 
en une gibecière qu’il portoit ; et sur ces entre- 
faites , se retira la courtine et cessa le mystère pour 
ceste fois. 

En l’église fut joué des orgues, et après au 
pasté, jouèrent quatre méneslreux de flûtes. 

Après quoy , par le plus haut de la salle , partit 
d’un bout un dragon tout ardent , lequel vola , la 
pluspart de la longueur de la salle , en l’air , et 
passa tout outre les gens , qu’on ne sceut ce qu’il 
devint. 

Ap rès le dragon , fut chanté en l’église encore 

une fois ; et après , au pasté jouèrent les aveugles , 
de vielles , et avec eux un luth bien accordé ; et 
chantôit avec eux une dâmoiselle de l’hostel de 
ladite duchesse , nommée Pacquette , dont la chose 
ne valoit pas pis. 

Après, à un des bouts de la salle, en haut, partit 
en l’air un héron , lequel , quand il fut apperceu , 
fut rescrié de plusieurs voix , à guise de faucon- 
niers et de gens de déduit , en criant: A l’aguet , à 
l’aguet ! et tantost partit d’un autre coin un faucon, 
qui vint touppier et prendre son vent pour monter 
le héron. D’un autre coin partit un autre faucon, 
lequel venoit de si grande roideur , qu’il férit 
le héron si rudement qu’il l’abattit au milieu de la 
salle ; et après la criée faite , fut apporté audit 
duc le héron et présenté à sa table. 

Eh l’église il fut chanté encore une fois , et après 
au pasté , jouèrent trois tabourins ensemble une 
très joyeuse chanson. 

Sur le hourt , après ces choses , sonnèrenj; les 
quatre clerons pour la troisième et dernière fois , 
et leur batture achevée , fut tirée la courtine , et là 
fut veu Jazon armé et embastonné , comme j’ay 
dit , devant lequel il y avoit de pris et liés les deux 
bœufs qu’il avoit subjugués et mattés aune charrue, 
laquelle il tenoit et gouvernoit en guise de labou- 
reur , et faisoit tirer et aller en obéissance devant 
luy les deux bœufs dessusdits ; puis quand il eut 
par ce party aré et labouré la terre, il abandonna 
ses bœufs et sa charrue , et prit les dents qu’il avoit 


Digiîizôd by Google 


Iü8 CHKONIQUUS (i455) 

arrachées au serpent, et les sema parmy la terre qu’il 
avoit labourée , ainsi que luy avoit dit Médée , qui 
en cette matiëve l’avoit conseillé ; et selon ce que 
ledit Jazoïi passoiten avant, en parfaisant son mys- 
tère , lesdiles dents sourdoient , et en naissoit des 
l^ens armés et cmbastonnés , qui se regardoient l’un 
l’autre , et puis s’entre-couroienl sus si i'elonne- 
ment , qu’ils s’entre-faisoient couler le sang- ; et 
enfin se tenoient les uns aux autres et cbéoient 
tous morts. Et quand Jazon fut au bout du champ, 
il se retourna et vist ' cette merveille , car encore 
duroit la bataille , et il tint une manière très as- 
surée ; et prestement qu’il se furent tous abattus 
et tués devant luy , fut retirée la courtine ; et en 
ce poinct finit ce qui louchoit le fait de Jazon. 

L’église , pour assouvir et parfaire son ordon- 
nance, joua encore une fois des orgues et la fin de 
son mystère ; et après, au pasté, fut fait une chasse 
qui glatissoit en manière de petits chiens, et à la 
fin en manière de lévriers ; et houoient valets de 
chiens et braconniers , qui sonnoient de trompes 
en iceluy paslé , comme s’üs eussent esté dans une 
forest : et par icelle chasse fut assouvie et par- 
faite toute l’entremise , tant du pasté comme de 
l’église. 

Ainsi furent passés et monstrés tous les entremets 
et passe-temps mondains d’icelle feste. Si est bien 
besoin de venir et entrer en la matière principale , 
et la vraye cause , à mon advis , de cette haute feste 
etde cette nobleet grandeassemblée. Vrayest, qu’a- 

près loules ces choses passées par la jiorte où les 
autres entremets esloient venus, entra maintenantiin 
"rand géant, plus grand sans nul artifice qu’homme 
(pie je veLsse oncques , d’un grand pied ,• celuj 
géant cstoit vcstu d’une longue robe de soye verte, 
royée en plusieurs lieux, ayant «ur la teste une 
tresse, à la guise de Sarrasin de Grenade, et en sa 
main il portoit une grande et grosse guisarme (hache) 
à la vieille mode , et de sa main dextre il tenoit et 
condiiisoit un éléphant houssé et couvert de soye , 
sur lequel il y avoit un chasteau , dans lecjuel il y 
avoit une dame , en guise de religion ou réduite à 
dévotion. Geste dame estoit vestue d’une robe de sa- 
tin blanc fort simplement laite , pour monstrer la 
hautesse de sa naissance et le noble lieu d’où elle 
estoit venue ; et par-dessus icelle robe elle avoit un 
manteau de drap noir , dont elle estoit simplement 
alFublée, en signifiant son deuil et son adversité ; 
et avoit sa teste couverte et atournée fort douce- 
ment d’un blanc couvre-chef, à la guise de Bour- 
gongneet de recluse; laquelle, si tost qu’elle entra 
dans la salle, et qu’elle vist et eboisist la noble com- 
pagnie , qui lors estoit là, comme nécessairement 
embesongnée , dit au géant qui la menoit , ce qui 
s’ensuit. 

Géant , je veux ry arrester ; 

Or je voy noble compagnie ‘ 

A laquelle me faut parler ' 1 

Géant, je veux ey arrester. i 

Dire leur veux et remonstrer 
Chose qui doit binn estre ouye. 
Géant, je veux cy arrester 
Car je voy noble compagnie. 


Quand legcanl ouyt ainsi parler la dame à luj, il 
la regardoit ; et toutefois il n’arresta point jusques 
à ce qu’il vint devant la table dudit duc. Et s’assem- 
blèrent plusieurs gens , s’esmerveillants quelle 
dame ce pouvoil estre. Etchacun désirant de l’ouyr, 
elle y melfoit bien peine pour estre ouye. Et sitost 
que son éléphant fut arresté , elle commença sa 
complainte et lamentation à voix piteuse et fémi- 
nine ; et.au vray dire , sa manière et requesle ne 
sembloit point faite sans grande nécessité, dont 
après s’ensuit la proposition. 

Jlclas, hélas ,moy douloureuse i , 

^ Triste , desplai^ant , ennuyeuse , 

Désolée , las ! peu heureuse 
Jà plus que soit. 

Chacun me regarde et me veoit, 

Mais ame ne me reroguoist 

Et melaisse-on en rest endroit 
En tell’ langueur , 

Qu’ame vivant n’eut oneques tel douleur! 

J’ai cœur presse d’amertume et rigueur. 

Mes yeux fondus flétrie ma rouleur , -- 
Qui bien y vise. 


1. Toule celte partie en vers est omise dans lès imprimés. 

Oyez mes plaiiiU , vous tous , ou je ravise , 
Secourcz-moi sans me mettre en faintise, 
Plourez mes maux , car je suis saiucte Esgliie , 
La vostrc mère 


Mise à ruyne et à douleur amère. 

Pillée au pied paraspre vilu|.èrc 
Et ses soiiffraictes soeffre, porte et comiære 
Par vos dessertes. 


Petitement vous souvient de mes perles , 
I.esquelles soct si elères et appertes , 
Mes maisons arses , honnies et désertes , 
Et mes enfans 


Morts et noies et pourris par les ehamps ; 
D'autres en prison , faiblement Dieu créans , 
Mon droit demainne ès mains des meseréans , 
Et moy chassée 


Honteusement comme povre esgarée , 
Musant , fuyant par dure destinée. 

Si travaillée , si estainte et grevée. 
Qu'à peines say 



Dire les maux oii je sois et que j'ay. 

Plus me complains, et moins de secours ay , 
Et toutefois ma povretç maintenray , 

Pour essayer 

Lesquels premiers se voudront employer 
A secourir saincte Esglise et aider, . 

Qui ne requiert le travail sans mestier. 
Ainsi je cours 

De lieu en lien , et puis de coim en cours , 
Criant premier l’empereur au secours ; 

El puis après, je jette cris et pluiirs 
A toute outrance, 

Pour eslrc ony et avoir audience , ^ 

Devant le très chresiïen roy de Fronce , 
Victorie\ix, où j’ai bien ma fiance 
Et doibz avoir. 

Puis m’achemines sans gaires me ravoir, 

Aux autres roys , pour leur faire savoir 
I.e grand raeschief où il me fault mansoir ; 

Et puis reviens 

Aux ducs, aux comtes, aux puissans terriens , 
Princes, marquis, aux grands et aux moyens, 
Généralment à tous bons chrestïens , 

Pour remcmbrance 

I 

Du Créateur qui est notre espérance. 

Que tout chacun s'appareille et advance. 

Pour le secours qui est ma désirance , 

Où suis joyeuse. ' 

Que puis faire ma complainte piteuse. 

Devant toy. Dieu , dont je suis désireuse ; 

Mets eu rocs mots entente savoureuse , 

^ Et je t’en prie. 

Aussi fais-je à ceste compaignie , 

Pour mon ayde l’uhg à l’autre saillie , 

Ainsi me va par le divin vouloir, 

Qu’en ceste feste je me suis embattue , 

•Venant de loin pour efforcier pouvoir ; 

Sachant les lieux où cœurs sont à mouvoir , 

A secourir mo^dolante , esperdué. 

Loué soit Dieu que je suis ci venue; 

Car il me semble que j’ai fait le voyage , 

Pour rachepter mou ennuyeux domage. 

O toi , ô toi , noble duc de Bourgongne , 

Fils de l’Esglise et frère à ses enfans , 

Entens à moy ; si pense à ma besongne , 

Poincis en ton coeur la honte et la vergongne , 

Les griefs rcniors «jn’en moi je porte el seus. 

Les infidclles par milliers et par eens , 

Sont triompljans en leur terre dampnée. 

Là ou jadis soiilojc es tre honorée. 

Vous autres princes, puissans et hoiinourés , 

Elourez mes maux , larmoyez ma douleur. 

Ma joie est née , s’ emprendre le voulez , ' 

A moy venger, que bien faire debvez , 

En servant Dieu et acquérant boniioiir. 

Par mes enfans je suis en ce malheur : 

Par eux seray, se Dieu plaist secourue , 

Sy requiers Dieu de conseil et d’aihue. 

Vous , chevalliers, qui partez la toison , 
îN’ouhIicz point le très divin service ; 

Aussi les autres nez de bonne maison , 

O gcutilshommcs , voici belle occasion. 

Pour acquérir de los,de bénéfice : 

Mon secours est pour jeunes gens propice , 

Les noms croistront et l’ame enrichira. 

Du service qne chacun me fera. ^ 

Dont en amour de Dieu premièrement , 

Et en faveur de nom et de noblesse , 

Je te requiers acertecs et fermement , 

Mon amé fils , pour mon recouvrement ; 

Et vous , seigneurs , pour toute gentillesse , 

Partout m’en voy , car mon œuvre me presse ; 

Mon fait piteux, hélas’qu’on ne m’oublye; 

Soubz tel espoir Dieu vous doint bonne vie. 

La lamentation de nostre mère sainte Eglise es- 
tant faite, vinrent grand nombre d’officiers d’armes, 
desquels , elle dernier d’eux, estoit Toison-d’Or, 
roy d’armes , lequel por^t en ses mains un phai- 
sant en vie , orné d’un iBie collier d’or ; garny 

Mo«stbei.et. T . XI . - Clin, de iNîath. de Coüssy. 3 


Diçitized by Google 



f 


CHRON I g CHS 

tle pierres fines el de perles ; et après iceluy Toi- 
son-d’Or ^inrent deux damoiselles ; c’est à scavoir 
daiuoisclic Yoland , fille bastarde dudil duc de 
Bourffongne , et Isabeau de Ncufcbastel , fille du 
seio-neur de Moutagu, adcxtrées de deux dieva- 
llers de la Toison-d’Or , c’est à sçavoir le seigneur 
de Créquyetmessire Simon de Lalain. En telle or- 
donnance vinrent les officiers d’armes le roy. 
d’armes , et ce pbaisant jusques devant ledit duc ; 
où après avoir fait la révérence, ledit ToLson-d’Or 
parla à iceluy duc en ceste manière. 

« Très haut et très puissant prince et mon très 
» redoubté seigneur , voyez icy les dames qui très 
» humblement se recommandent à vous ; et pour 
,> ce que c’est la coustume qui a esté anciennement 
» instituée , qu’ès grandes festes et nobles assem- 
» blées , on présente au prince et seigneurs et aux 
» nobles hommes, le paon ou quelqu’autre noble 
,> oiseau , pour faire des vœux utiles et valables ; 

» pour ce subjet on m’a cy envoyé avec .ces deux 
» damoiselles , pour vous présenter ce noble phai- 
» sant , vous priant que le veillez avoir en sou- 
“ » venance. » 

Ces paroles estants dites, iceluy duc pnstun brel 
escript, lequel il bailla à Toison-d’Or, et dit tout 
haut : « 3e voue à Dieu mon créateur , à la glo- 
» rieuse Vierge Marie , aux dames et au phaisaut , 
» que je feray et entretiendray ce que je baille par 
» escript. » Etprestem^ prist ledit Tlioison-d Or 
le bref et le leut tout ha^, dont la teneur s’ensuit. 

Le vœu du duc Philippe de Bourgongne. 

Je voue à Dieu mon crcaleur , tout première- 
ment , et à la très glorieuse Vierge sa mère , et en 
après aux dames et au phaisant, que si le plaisir du 
très clirestien et très victorieux prince monseigneur 
le roy , est d’entreprendre et exposer son corps pour 
la deffense de la foy clirestienne, et pour résister 
à la damnable entreprise du Grand-Turc et des in- 
fidèles , alors si je n’ay loyale ensonne ( embarras ) 
de mon corps , je le serviray en ma personne et de 
ma puissance audit saint voyage , le mieux que 
Dieu m’en donnera sa grâce ; et se les affaires de 
mondit seigneur le roy estoient telles qu’il n’y 
peut aller en sa personne , et si son plaisir estoit 
d’y commettre aucun prince de son sang, ou autre 
chef et seigneur de son armée , je, à sondit commis 
obéiray et serviray audit saint voyage, le mieux que 
je pourray, ainsi que se luy-même y estoit en per- 
sonne. Et se pour ses grandes affaires , il n’estoit 
disposé d’y aller ne d’y envoyer , et que princes 
ebrestiens entreprennent ledit saint voyage , je les 
V accompagneray et m’employeray avec eux, pour 
la défense de la foy clirestienne, le plus avant que 
je pourray , pourveu que ce soit du bon plaisir et 
congé de mondit seigneur, et que les pays que 
Dieu m’a commis à gouverner soient en paix et 
seureté ; à quoy je travailleray et me mettray en 
tel debvoir de ma part, que Dieu et le monde con- 

8 . 

noistra qu’à moj n’aura tenu ne ne tiendra. Et se 
durant ledit saint voyage, je puis, par quelque 
voye ou manière que ce soit , scavoir ou connoislre 
que ledit Grand-Turc ait volonté d’avoir affaire à 
moy corps à corps , je , pour ladite loy clirestienne 
soustenir , le combattray , à l’ayde de Dieu tout 
puissant et de sa très douce mère , lesquels j’ap- 
pelle toujours à mon ayde. Fait à Lille, le dix- 
septiesme jour de février , l’an de l’incarnation de 
Nostre-Seigneur, mil quatre centcinquante et trois. 

Le vœu dudit duc estant leu et ouy, l’Eglise , 
qui ne s’estoit bougée d’icelle place, tint manière 
de réjouissance pour le bon vouloir de ce vœu , et 
de la très haute entreprise ouye dudit duc ; si le 
remercia en cette manière. 


Dieu soit servy et loué haultement i , 

De toy , mon fils , doyen des pairs de France. 
Ton très hauU veu m'est tel enrichement. 
Qu’il me semble que je sois clèrement , 

De Ions mes maux à plaine deslivrance. 

Partout m’en vois requérir alliance; 

Je prie à Dieu qu’il t’octroye la grâce , 

Qeu ton désir à son plaisir il face. 

O vous , princes , chevaliers , nobles hommes , 
Voyez patron pour haults fait entreprendre ; 
Froissiez vos aises , accourcissez vos sommes . 
Levez vos mains tandis que nous y sommes. 


1. Ces vers sont omis dans les imprimés. 

Offrez à Dieu ce que lui debtez rendre. 

Si prens congé, je ne me puis deffendre , 

* Mais vois tirant la terre chrestienne , 

Pour servir Dieu et abréger ma peine. 

Après cela , le géant reprit son éléphant et le 
remena par-devant les tables , en la manière qu’il 
estoit venu. Et quand je vis la manière de l’entre- . 
mets , c’est à sçavoir l’Eglise dans un chasteau,sur 
une si diverse beste , je arguay en moy-mesme si 
je pourvois comprendre et entendre ce que cela 
vouloit dire ; et ne poeus autrement entendre ne 
trouver, fors que cette beste, qui nous est estrange 
et diverse par-decà , elle avoit ammené , en signe 
qu’elle travaille et laboure sur gTandes et diverses 
adversités en la partie de Constantinople, les- 
quelles nous connoissons ; et le chasteau en qui elle 
estoit , si petit qu’on le pouvoit porter de lieu à 
autre , me sembloit comme le Chasteau de la Foy, 
lequel chasteau est dans le cœur des pauvres créa- 
tures , soys la subjection et dans la servitude des 
Infidèles ; et n’y a en icelle partie demeure au- 
cune , sinon en iccluy chasteau de Foy, lequel il 
faut qu’il soit caché dansl’Isle de Dévotion. En ce 
rencontre , estoit ladite dame conduite et menée 
par ce grand géant , ayant la main armée. Et me 
sembla que cela signifioit qu’elle sent et voit après 
elle une grande quantité de ses ennemis embas- 
lonnés et armés, prests pour la chasser hors du 
monde, s’ils peuvent , se prompte résistance ou pour- 

Toyance n’y estoit faite par les vrays catholiques , 
ses enfants. Et pour inonstrer le merveilleux dan- 
ger et le cloute en quoy elle est continuellement , 
elle estoit montée , logée et accompagnée comme 
j’ay dit. Ainsi s’en alla le géant et l’Eglise ; et les 
vœux commencèrent de tous costés , lesquels s’en- 
suivent cy-après , pris et tirés sur ce que les nobles 
hopimes se vouants ont signé de leurs mains , et 
baillé par escrit au roy d’armes de la l’hoison- 
d’Or. Et pour ce que tant de vœux se faisoient et 
s’appareilloient de faire, que la chose eut esté 
merveilleusement longue , ledit duc fit crier , 
par Toison -d’Or, que la chose cessast atant ( alors ) , 
et que tous les nobles hommes qui voudroient vouer, 
baillassent le lendemain leurs vœux audit Toison- 
d’Or , et il les tiendroit valables et les auroit agréa- 
bles, comme s’ils eussent esté faits en sa présence. 

Nous commencerons maintenant à deviser des 
vœux faits à cause de la lamentation et pitié de 
l’Eglise , et me soit pardonné , si je ne les mets si 
bien par ordre cpi’il appartiendroit ; car si je 
manque en quelque chose , c’est par cause d’igno- 
rance , et pour ne sçavoir pas bien ce que je dois 
faire. 

L«vœuda dur. de Cléves *. 

Je voue aux dames et au phaisant que je serviray 


I. Tous ces vœux sont omis dans l’imprimé , cl Denys 

monseigneur mon oncle, s’il luiplaist, ou casque 
les affaires de mon pajs le puissent souffrir. 


Le vœu du comte de Saiut-Pol. 


Je voue aux dames etau phaisantque, ancoisque 
soit six sepmaines, je porterai une emprinse à in- 
tention de faire armes à pied et à cheval , laquelle 
je porterai an et jour en la plus grande partie du 
temps ; et ne laisserai, pour chose nulle qu’il m’ad- 
vienne , se le Toy ne le me commande , ou quelque 
armée souffisant se face à aller sur les Infidèles , 
par le roy en sa personne , ou par son comman- 
dement , ou autrement pour y aller ; en laquelle 
armée , se c’est le bon plaisir du roy, afin de faire 
servir la chrestienté , je irai de très bon cœur , et 
mettray peine , au plaisir de Dieu , d’estre des pre- 
miers qui assembleront avec les Infidèles. 


Le vœu du seigneur de Pons. 

C’est le vœu que j’ai faict au banquet de très 
haut prince monseigneur le duc de Bourgongne : _ 


Godefroy s’est coiilenté de les analyser en une page. On 
les retrouve imprimés à peu près de la même manière dans 
les Mémoires d’Olivier de la Marche. (Voyez l’Appendice de 
la Chronique du chevalier de I^alain , par Georges Chaslel- 
lain.) 

Premièrement , je voue à Dieu , aux dames et au 
phaisantque, s’il plaistàmon trèsredoubté seig^neur 
et puissant prince , monseigneur le duc de Bour- 
gongne , d’aller encontre le Grand-Turc, ou autre 
part sur les Sarrasins, et me faire iceluy honneur 
que voise ( aille ) en son service , je le secourrai de 
mon corps tant que ma vie rue durera , et qu’ü luy 
plaira moy commettre. 

Item, et se son plaisir n’estoit que je y allasse 
en son service , je voue à Dieu , comme dessus , que 
dedans demy an prochain , ne séjournerai en ville 
quinze jours passés, jusques à tant que corps à 
corps j’aye combattu ung Sarrasin d’icellui Turc , 
ou d’autres lieux, où je pourrai premiers trouver 
tenants sa loy, ou en leur terre, se autre part ils ne 
veullent choisir nul juge, en l’honneur deNostre- 
Dame; de quoy , pour l’honneur d’icelle , ne cou- 
cheray en lit jamais le samedi, jusques j’aye fait 
et accompli. Fait le dix-septième jour de febvrier 
mil quatre cent cinquante trois. 

C’est le vœu du comte de Charrolois. 

k 

Je voue à Dieu, mon créateur , et à la glorieuse 
vierge Marie mère, aux dames et au phaisant, que 
si mon très redoubté seigneur et père va au saint 
voyage , ainsi qu’il l’emprent et le désire accom- 
plir, et se c’est son plaisir que je y voise avec luy , 
que je iray, et le secourray au mieux que je pourrai 
ne sauray faire. 

C’est le vœu du comte d’Estanipcs. 

Je voue à Dieu, mon créateur, et à sa glorieuse 
mère premièrement, et en après, aux dames et au 
pliaisant , que , se le plaisir de mon très redoublé 
seigneur et oncle est que je voise en sa compagnie 
au saint voyage de la défence de la foi chrestienne , 
et résister à la dampnable entreprise du Grand- 
Turc et des Infidèles, je l'accompagneray et ser- 
Gray de ma puissance ; et , durant le saint voyage , 
se je puis cognoislre ou savoir qu’il y ait aucuns 
grands princes ou seigneurs de la compagnie dudit 
Grand-Turc et tenant sa loy, qui aye volonté d’a- 
voir affaire à inoy corps à corps , deux à deux , 
trois à trois , quatre à quatre , cinq à cinq , je , pour 
ladite foy chrestienne , les combattrai, à l’aide de 
Dieu tout puissant et de sa très douce mère , les- 
quels j’appelle toujours en mon aide, par la ma- 
nière que dessus. 

Le vœu de monseigneur Adolf de Cléves. 

Mon vœu est tel : Je voue à Dieu mon créa- 
teur, à sa glorieuse mère , aux dames et au phai- 
sant, se mon très hault, très redoublé seigneur 
et oncle, monseigneur de Bourgogne, va en ce 
sainct voyage , et son plaisir est , je suis près d’al- 
ler avec luy tout partout où son plaisir sera ; et , 
se tant est que mondit seigneur ne peust aller au- 
dit sainct voyage, et qu’il luy plusl de moy faire 

cest honneur de nioy envoyer audit sainct voyage , 
je m’offre de le servir de mon corps et de ma 
chevance , tant et si avant qu’il me sera possible. 

Le vœu de mcssire Jehan de Coymbres. 

Je voue à Dieu, à Nostre-Dame, aux dames et 
au phaisant , que de la commission et charge de 
guerre que monseigneur le duc de Bourgogne 
me baillera en ce très sainct voyage, je m’acquit- 
terai bien et léallement à mon pouvoir , que nul 
ne pourra dire, à la vérité, que j’aye espargné 
mon corps et ma chevance. 

Le vœu de messire Anthoine , bastard de Bourgongne. 

Je, Anthoine, bastard de Bourgogne, voue à 
Dieu mon créateur, aux dames et au phaisant , que 
se mon très redoubté seigneur va en ce voyage , 
que je iray avec luy , et le servirai de mon corps 
et de ma chevance ; et, au cas qu’il n’y voise, et 
il lui plaist à moy y envoyer , et à mOy rien com- 
mander sur ce, en quelque manière que ce soit, 
je m’y emploiray de tout mon pouvoir, comme 
tenu y suis ; et que, dès le jour que je partirai , de 
prendre une emprise , laquelle je porterai tout le 
voyage durant , pour combattre un Turc , en quel- 
que manière que me vouldra requérir , et ce faire 
savoir en l’hostcl dudit Turc. 


♦ 

Le vœu du comte de Heurnes , extrait d’allemant en françois. 


Je voue à Dieu, aux dames et au faisant, que , 
jà-soit-ce que je tienne la comté de Ileurnes de 
trois seigneuries, assavoir de l’empereur, mon- 
seigneur de Geldre , et de monseigneur de Liège , 
ét avec ce plusieurs autres seigneuries du royaume 
de France, toutesfois, se mon très redoubté sei- 
gneur , monseigneur le duc de Bourgogne , va 
mesme sur les Turcs et Infidèles de la foy, je iray 
avec luy en personne ; et l’ayme mieux à servir 
que ceux dont je tiens les terres dont je porte le 
nom. 


Le vœu du comte de Buclian. 


Je fais vœu à Dieu, aux dames et au phaisant, 
que , ou cas que mon très redoubté seigneur, mon- 
seigneur le duc de Bourgogne entreprendra le 
sainct voyage, je le serviray de mon corps, et 
emploiray telle chevance qu’il plaira à monsei- 
gneur mon père me donner ; et, s’il advenoit que 
les affaires de mondit très redoubté seigneur fus- 
sent que audit sainct voyage ne peust aller , et 
mon très redoubté seigneur, monseigpeur le comte 
de Charrolois , ou mon très redoubté seigneur , 
monseigneur le comte d’Estampes y allassent pa- 
reillement , les secourray audit sainct voyage de 
mon corps et de ma chevance , comme dessus est 
dit ; et aussi que trestout ce que dessus est dit soit ^ 

le bon plaisir de mon très redoublé seigneur , 
monseigneur le duc. 


Le vœu de messire Hue de Lannoy. 

Je voue à Dieu et à la glorieuse vierge Marie sa 
mère , en la présence de très haulte et très puis- 
sante princesse , des nobles dames et damoiselles 
qui y sont, et à ce phaisant, que, se le roy ou mon 
très redoublé seigneur monseigneur le comte de 
Bourgogne entreprennent la croisie , pour résister 
à puissance allencontre de l’empereur des Turcs , 
ennemi de la sainte foy chrestienne, que je les y 
accompagneray et serviray en ma personne l’es- 
pace d’ung an ; et , se à l’occasion de ma vieillesse 
et foiblesse de corps je n’y pouvois aller , se en- 
voyerai-je pour acquérir les pardons et satisfaire 
aux peschés et aux faultes que j’ay par-cidevant 
commis , et moy acquitter de l’obligacion de la 
foi de Jésus-Christ , à cause du sainct baptesme , 
deux hommes d’armes et deux archers suffisam- 
ment montés et armés , lesquels je payerai et 
souldoieray l’espace d’ung an à mes dépens. 

Le vœu de messire Anlhoine, soigneur de Croy , comte de Poursie- 
vant, premier chambellan de monseigneur le duc de Bourgougne , 
chevallier de l’Ordre delaThoison-d’or. 


Je , Anthoine de Groy , comte de Poursievant , 
premier chambellan de monseigneur le duc de 
Bourgogne , considérant le vœu que a faict mon 

1res redoublé seigneur, monseigneur le duc de 
bourgogne et de Brabant, et en ensuivant icelluy , 
voue à Dieu mon créateur, aux dames et au phai- 
sant , que , ou cas que rnondit seigneur le duc de 
Bourgogne entretienne son voyage et armée, que , 
soubs les conditions contenues en sondit vœu, il a 
voué faire sur les Sarrasins et mescréants, par ainsi 
que soit son plaisir , que je iraj avec luy et en sa 
compagnie et le secourray pour l’honneur de 
Dieu , audit sainct voyage , de mon corps et à mes 
despens ung an entier , sans pour ce prendre de 
luy ou d’autre prince ebrestien quelques gaiges ou 
bienfaits; et obéiray à luy ou à ccluy qu’il luy 
plaira ordonner et constituer son lieutenant en 
ceste partie , tout ce qu’il luy plaira à moi enjoin- 
et commander ; et rcnonchant à toutes vaine 
gloire, orgueil, et autres choses mondaines qui, 
en aucune manière, pourroient cmpescher ou re- 
tarder ce que dessus est dit, et généralement à 
toutes autres choses qui me pourroient empescher, 
excepté mort, prison, ou maladie, ou autre ern- 
peschement raisonnalile , et tels que à rnondit sei- ' 
gneur le duc et autres princes scmbleroient estre 
dignes d’excusation ; et tellement que ce sera au 
plaisir de Nostre-Seigneur , à la salvation de mon 
asme , et à mon honneur. Tesmoing ceste cédulle 
signée de ma main , le dix-septiesme jour de feb- 
vrier mil quatre cent cinquante-trois. 

I.p vœu de mrssirc Allo«t de la Marbre, extrait pareillenieni et voué 

à une fois. 

Je voue aux dames et au phaisant, et déjà je me 
submcls en l’ordonnance et volonté de mon très 
redouhté seigiieur, monseigneur le duc de Bour- 
gongne, pour faire en ce que dessus est dit, selon 
ma l’acuité , tout ce qu’il plaira à mondict seigneur 
à moj commander. 

Le vœu de messire Pierre de Boisfreraont , seigneur de Charny , de 

Molient et de MontforI, chevalier de l’ordre de la Tlioison-d'Or. 

Je voue aux dames et au pliaisant, que se mon 
très redouhté seigneur, monseigneur le duc, en- 
tretient le sainct voyage sur les Infidclles , je le 
servirai de mon corps et de mes biens , ou cas 
touttefois que je n’auray maladie ou léale ensoinne 
(embarras) de mon corps; auquel cas je y envoierai 
huictoudix gentilshommes à mes despens, paicz 
|X)ur ung^n. 

I.e vœu de messire Jehan de Croy , seigneur de Cliimay , grand bailli 
de Hainaut , chevalier de la Thoisoii-d’Or. 

Et je , Jehan de Croy, seigneur de Chimay, et 
grand bailli de Hainaut , chevalier de l’ordre de la 
Thoison-d’Or , fay autel (égal ) et semblable veu à 
Dieu mon créateur, à sa glorieuse mère, aux dames 
et au phaisant, que a fait monseigneur et frère, et 
Ici que dessus est contenu ; et au cas que par ma- 
ladie ou autre empeschement, fust si apparent, 

que chacun le cog’neult, n’y puisse aller, que jq. y 
envoierai buict hommes de nom et d’armes à mes 
despens, et paiez pour ung an entier pour servir, 
à l'honneur de Dieu , monseig neur et prince , sous 
et par la manière dessusdile. 'resmoing' mon sein;::^ 
cv mis le jour et an dessus. 

vœu de monseigneur de Créquy , chevalier de la Thoison-d’Or. 


Je ouy et entendu la pitoyable complainte de 
nostre mère saincte Eglise, dont mon cœur a reçu 
amère et douloureuse dcsplaisance ; mès quant je 
veu le haut et puissant veu de mon très redoulitc 
seigneur, ceste douleur s’est ainsi comme cessée 
et adoulcie , pour le grand espoir que j’ai que 
aulcun bon et sainct fruict s’en ensuivra. Et bien 
que chose que faire puisse , pourroit peu profîllei- 
et valoir de la rescouvrer de la grande désolation 
d’icelle, pource que, avec les grands princes de 
chrestienté , raison est, qu’elle soit servie à la né- 
cessité des moyens et des petits je voue aux dames 
et au phaisant que , moyennant la grâce de nostre 
benoist créateur , de sa benoLste mère , ou cas que 
les affaires de mon très redoublé seigneur pourroni 
souffrir qu’il emprendra le sainct voyage dont 
en son veu est faicte mention , et il luy plaist de 
moy recepvoir en sa compaignie, je me melteray 
en son service à mes despens , en tel estât et com- 
paignie de gentilshommes ou autres , que bonne- 
ment faire pourray , selon les biens qin* Dieu m'a 

donnés; et m’y omjdoieray de telle façon, de mon 
pouvoir , que j’espère que Dieu et le monde seront 
de moy contents , pourveu loutesfois , que lors ne 
serois cmpesché de mon corps. Et s’il advenoit , 
que Dieu ne veuille ! j’y envoyeray, tant de g’en- 
iilshommes comme autres , en si grand nombre 
<pie la faculté de ma chcvance pourra porter. 

Le vœu' de messire Simon de Lalain, seigneur de Montigny, che- 
valier de l’ordre de la Thoison-d’Or. ' 

Messire Simon de Lalain voue aux dames et 
au pliaisant, que se mon très redoubté seigneur, 
monseigneur le duc de Bourgongne , va ou envoyé 
au sainct voyage contre le Turc, il le secourra, 
s’il lui plaist , et y emploiera son corps et sa clie- 
vance , fournira et accomplira à son pouvoir, toutes 
les charges et ordonnances , que audit voyage , par 
sondit seigneur ou son commis, lui seront ordon- 
nées. 


Le vœu de Jehan de Luxembourg, bastard de Saint-Pol , seigneur de 
Haubourdin , chevalier de l’ordre de la Thoison-d’Or. 


Je voue à Dieu mon créateur, à sa glorieuse 
mère, aux dames et au phaisant, que se mon très 
redoubté seigneur, prend la croisie, et va en ce sainct 
voyage, je lui servirai de mon corps et de_ma puis- 
sance, tout le mieux que pourrai; et se monseigneur 
avoit ensoinne (embarras) par quoi il ne peult 
aller de sa personne , et il y envoyé aucun de son 

sang et son nom , je le serviray , et obéirai comme 
je ferois à mohclit seigneur, et ne lairav que je 
ne voise (aille) audit sainct voyage , en la manière 
que dict est , se meschaing ( malheur ) ou prison 
ne me destournent ; et ne m'en retourneray , que 
je ne m’y soie employé, un an du moins, se ce 
n’est pour aucun grand bien ou prouflit pour la 
chrestienté, et par exprès commandement et ordon- 
nance des princes. Si je puis, à la bataille ou eschiele 
à l’endroiet où le Turc soit , je aborderai le jour à sa 
personne , et se Dieu , par sa grâce , donne victoire 
aux chrcsliens , et que je puisse voir que le Turc 
parte de la bataille pour se saulver , quelque chose 
qui me puist advenir, je ne le lairay ne partiray 
de lui, si je ne suis mort, ou si fort navré que je 
ne puisse parfournir , ou que mon cheval ne me 
faille en chemin , jusques que je l’aye mort ou pri- 
sonnier, se avant que je le trouve en forteresse, 

OJi par si fort passage qu’on ne le puisse passer. 

« 

Le vœu de Jehan , seigneur d’Auxi , conseiller et chambellan du duc 
de Bourgongne , et premier chambellan du comte de Charrolois , 
chevalier de l'ordre de la Thoison-d’Or. 

Je voue aux dames et au phaisant, que se mon * . 
très redoubté' séigneur , monseigneur le duc de 
Bourgongne, va en sa personne en ce sainct voyage 
contre les Turcs , que , se son plaisir est que je y 
voise en sa compaignie, je le servirai de mon corps 
et de ma chevance , ou cas que je n’aye ensoinne 
(embarras) de corps ou de maladie ; et ou cas que 

Mokstrelet. T . X , — Chr. de Math, de Codsst. n 

malade serois en tel estât que je n’y puisse aller , 
je y envoierai six gentüslioinmes , pavés à mes 
despens , pour un" an. . 

I.e vœu du seigneur de Lannoy , conseiller et chambellan du duc de 
Bourgoiignc , châtelain de Voniichon et de |iar lui son lieutenant 
en ses pays de Hollande , de Zélande et Frise , chevalier de l’ordre 
de la Thoison-d’Or. 

Je voue à Dieu mon créateur , à la benoiste 
Vierge Marie, sa mère , aux dames et au phaisant , 
que toutefois que mon très redoultté seigneur sera 
disposé de soi mettre sus allencontre du Ture et 
des Inlldelles", pour la défense de la foi clires- 
tienne , je lui ferai en ce voyage de mon corps et 
de ma puissance, s’il lui plaist, au mieux que 
faire le pourrai, à l’aide de Nostre-Seigneur, et à 
mes despens pour l’année , se l’armée se entretient 
autant. Et" se les affaires de mon très redoublé 
seigneur -fussent tels qu’il n’y peult aller en sa 
personne si hastivcmenl comme la cliose se pour- 
voit désirer. Et son plaisir esloit d’y envoyer au- 
cune armée , premier je iray , se c’est son bon 
plaisir ; et dès maintenant je lui supplie tant lium- 
* blenient comme je puis, que, par sa grâce, lui 
plaise me accorder. Et se ainsi estoit que lesdites 
affaires ne poussent bonnement souffrir d’y en- 
voyer , et il plaist au roy d’envoyer ladite armée , 
pour conforter ladite chrestienlé , je irai en leur 
compaignie, pourveu que ce soit le bon plaisir du 
roi , et aussi de mon très redoublé seigneur ; et 

sans avoir si grand empeschement de mon corps 
ou de mes membres , que chacun le 'cognoisse 
estre tel , qu’il ne me soit possible d’y aller. 

Escript à Lille, le dix-septiesme jour de février 
l’an mil quatre cent cinquante-trois. 

Si^né de mon seinof manuel. 

O O • ^ 

, V 

Le vœu de Nicolas Bolin , chevalier, seigneur d’Anthoing , chancelier 
du duc de Bourgongne. 

PouRCE que je , Nicolas Rolin , obstant mon 
ancienneté et foiblcsse , ne poufrois .bonnement 
aller en personne ou voyage que mon très re- 
doubté seigneur, monseigneur le duc de Bour- 
gogne, entend faire pour la delTense de la foi chres- 
tienne , ainsi et par la manière que déclar.é est en 
son veu sur ce faict , je voue premièrement , et 
après aux dames et au phaisant , quo , en ce lieu , 
je envoierai à mondit seigneur et en son secours 
audit voyage , ung de mes enfants accompagné de 
vingt-quatre gentilshomnics armés et montés souf- 
Csamment , et liiy entretiendray à mes despens , 
tant et si longuement , comme il y sera. 

/ ^ i .. 

Le vœu du seigneur de Ligney. 

•V 

Voue aux dames et au phaisant , en brîef lan- 
gaige , qu’il volra estre obéissant à son très re- 
doublé seigneur et souverain prince, comme son 
vrai etloial subject. 


S 


9 - 

Le vœu du seigneur de Lalain et de messire Sanse de Lalaiii , frères , 
vouants ensemble. . ‘ 

Le seigneur de Lalain et messire Sanse de La- 
lain n’ont point esté appelés pour vouer ; mais , ^ 

par, commandement de mon très redoublé sei- 
gneur accomplir , ils mettent leur'veu par escript , 
qui est tel que , se leurdit très redoublé et souve- 
rain seigneur est disposé d’aller au sainct voyage, 
et son plaisir soit qu’ils voisent en son service , 
moyennant qu’ils ayent santé pour y aller , ils le 
secourront de corps et de chevance à leur pouvoir. 

Le vœu de messire Charles de Chaalon , ncpveu du prince d’Orenge. 

Je voue à Dieu et à Nostre-Dame , aux dames 
et au phaisant , que s’il est ainsi que mon très re- 
doublé seigneur , monseigneur le duc de Bourgon- 
gne , empraigne le sainct voyage, et que son 
plaisir-soit que je y voLse en sa compaignie , je le 
secourrai de mon corps , sans abandonner, jusques 
à la mort ; et au cas qu’il y aura journée de ba- 
taille assignée , que je mettrai peine d eslre des 
* premiers saillants allencontre des Infidelles , et de 
mon pouvoir tant ferai qu’il en sera mémoire. Et 
au cas que monseigneur n’y allast, et son plaisir 
fust d’y envoyer aucuns de messeigneurs de son 
sang , et que j’y voise , je irai et mettrai peine de ^ 
accomplir mon veu. 

, Le venu de messirc Charles de Kochcfort. 

« Je , Cliarles, seigneur de Rocliefort , fay veu à 
Dieu mon ci-éateur , et à la glorieuse vierge Marie , 
aux dames et au pliaisant, que se montrés redoubté 
seigneur le duc va au sainct voyage sur les Infi- 
delles et ennemis de notre foy , se son plaisir est , 
je irai avec lui, et l’accompaignerai audit sainct 
voyage de mon corps et de ma puissance ; et au 
cas que mondit seigneur n’allast audit voyage , et 
mon très redoubté seigneur et maistre, monsei- 
gneur le comte d’Estampes y alloit, je irai avec 
lui semblablement; et se c’est son plaisir , je le ser- 
virai de mon corps et de ma chevance , pourveu 
que aucun accident de maladie ou ensoinne ( em- 
barras) ne mesurvienne , par quoy je ne puisse^ller 
audit sainct voyage ; auquel cas je y envoierai six 
gentilshommes armes et habillés, et les paierai et 
souldoicrai pour ung an entier. Et se ainsi est que 
monseigneur le comte d’Estampes, mon maistre , 
trouve des Infidelles qui lui fournissent son veu , 
c’est assavoir trois contre trois, quatre contre 
quatre, cinq contre cinq, et le plaisir de mondit 
seigneur et maistre soit moi faire cest honneur que 
je l’accompàigne en ce cas , je serai vollontiers ung 
de ceux qui combattront avec lui, lesdits Infidelles, * 
par la manière dicte , et ainsique mondit seigneur 
et maistre l’entend ; et, de ce , lui en supplie très 
humblement. 

Le vœu de messire Jehan de Ghines , soigneur de Bergues-sur-Ie-S®n, 
premier chambellan du duc de CIcves. 


. Je voue aux dames et au phaisant, que ou cas 
que mon très redoubté seigneur , monseigneur le 
duc de Bourgogne , voise en ce sainct voyage , et 
qu’il lui plaise que je le serve , je le servirai de ma 
personne en telle façon , que mondit seigneur le 
me ordonnera ; et se , par maladie ou autrement , 
estois empesché que n’y pousse aller, je y envoierai 
et entretiendrai douze gentils compaignons crane- 
quiniers (arbalétriers), ung an à mes despens. 

Escript et signé de sa main en la ville de Lille, 
le dix-septième jour de febvrier l’an mil quatre 
cent cinquante-trois. 

Le vœu de inessire Philippe de Homes , seigneur de Bausseguier, de 
llondescote, de Hésc et vicomte de Bergues. 


Je, Philippe de Homes, seigneur de Bausse- 
guier et de llondescote , de Ilèse , et ^iscomte 
de Bergues , voue à Dieu mon créateur , et à la 
benoiste Vierge Marie , sa mère , aux dames et au 
phaisant , que par ainsi que mon très redoubté 
prince et seigneur entretienne son voyage , qu’il a 
• voué faire sur les Turcs et les mescréans , je irai en 
sa compaignie , par ainsique ce soit son plaisir ; et 
le servirai, pour l’honneur de Dieu , de mon corps, 
à mes despens , ung an entier. Et au cas que j’eusse 
empeschement de maladie ou autrement , qui fust 

apparent et évident à mon très redoubté seigneur 
et prince , ou aux princes chrestiens , estre digne 
ou souffisant pour excusation , que je envoierai , 
comme dessus, ung chevalier noble homme, mon 
parent , accompagné de trois gentilshommes à mes 
despens, paiés pour ung an. Tesmoing mon seing 
manuel cy-mis , le dix-septiesmc jour de février 
l’an mil quatre cent cinquante-trois. 

Le vœu de messirc Louis de la Viefville , seigneur de Savis , capitaine 
de Gravaughes et de Bourbourg. 

Je voue à Dieu, à la benoiste Vierge Marie sa 
doulce mère, aux dames et au phaisant, que se le 
plaisir de mon très redoubté seigneur , monsei- 
gneur le duc de Bourgongne , est de moi faire si 
haut honneur que de moi prendre en sa compai- 
gnie pour le servir en ce noble et sainct voyage , 
lequel, au plaisir de Nostre-Seigneur , U a emprins 
à faire sur les Turcs et Inlidelles de la. foy chres- 
tienne, que le secourray dé mon corps et de ma 
chevanche , accompagné d’ung noble chevalier , 
d’ung gentilshomme et de trois archers , tant qu’il 
sera audit voyage, et jusques à son retour en ses 
pays, moyennant son bon plaisir, et en tout tel 
estât et manière , que, de sa grâce , il lui plaira moi 
ordonner et commander. 

he Yoeu du chcyalier de Commincs. 

Je , Jehan de Commines , voue à Dieu , à la be- 
noiste Vierge Marie , aux dâmes et au pliaisant, que 
se mon très redoublé seigneur, monseigneur le duc, 
va en ce saint voyage qu’il a intention de faire pour 
résister aux emprises du Grand-Turc et des mé- 
créants, je le servirai par tout où l)on lui semblera, 
soit par terre où par mer , de mon corps et à mes 
despens; et au casque pour cause de maladie ou autre 
empeschemenl, si apparant que chacun le cognust , 
je n’y puisse aller, jey envoierai trois gentilshommes 
de nom et d’armes, à mes despens et frais, lesquels je 
paierai tant et si longuement que l’armée de mon- 
seigneur s’entretiendra'par de là , pourveu que ce 
soit le bon plaisir de mon très redoublé seigneur. 


Le vœu de messire Antlioinc de Crèrecœur. 

Je , Anthoine , seigneur de Crèvecœur , voue à 
Dieu mon créateur, aux dames et au phaisant , que 
se c’est le bon plaisir de mon très redoublé seigneur 
monseigneur de Bourgongne , je le servirai en son 
voyage et armée de Turquie ou cas qu’il y voise, ou 
monseigneur son fils , de mon corps et chevance , 
ung an entier, et plusse mestier est, à mes despens ; 
et obéirai à tous leurs commendemenls et ordon- 
nances, en quelque manière que ce soit ; et, au plai- 
sir de Dieu , je m’y emploierai tellement que mon 
honneur et grâce y seront jgardés. Et se , par for- 

tune de maladie ou autre «j^rand empeschernent 
raisonnable, je n’y puisse aller, je envoierai ung- 
chevalier et ung gentilhomme à mes despens, 
payés pour ung an. , 

Le vœu de messire Jehan de Bos , seigneur de Heiibepin. 

Je voue à Dieu , à Nostre-Dame , aux* dames et 
au pliaisant, que s’il est ainsi que mon très redoubté 
seigneur , monseigneur le duc deBourgongne, en- 
treprenne et aille audit saint voyage , qui est emprins 
et ordonné pour la deffensc de la- foy chrestienne, 
et que son bon plaisir est que je y voise en sa com- 
pagnie , je le servirai de mon corps et de ma che- 
vanclie , et m’y abandonnerai tant qu’il y sera 
et que la vie me durera ; et dès le jour que me 
partirai, ne mangerai pas le vendredy de chose qui 
ait receu mort , jusques à ce que me serai trouvé 
combattant main à main à un ou plusieurs ennemis 
de la sainte foy. 

hem, et se mondit très redoubté seigneur a ba- 
taille au Grand-Turc, et celles de ses adversaires y . 
soient desployées, et je soie en ma franche liberté, 
sans estre mehaingné (blessé), je m’aborderai à la 
bannière du Grand-Turc, se je la puis nullement 
cognoistre et la tresbucherai ou je mourrai ; et au 
cas que les affaires de mondit très redoubté seigneur 
ne peussent porter d’y aller en personne, et y com- 
mettre monseigneur son fils ou monseigneur d’Es-' , 
tampes , je le servirai en toute obéissance , comme . 
en la personne de mon très redoubté seigneur. Et 

advient que inonseigneur d’EstamjxîS empreigne 
l)ataillcr à aucun prince accompagné de ung cer- 
tain nombre de nobles hommes , et il luy plaist de 
sa grâce m’en faire cet honneur que j’en soie l’ung, 
je m’y ein])loierai tellement que, au plaisir de Dieu, 
de Noslre-Dame et de monseigneur Saint-George , 
je luy ferai honneur , auxquels je prie qu’ils m’en 
donnent la grâce. 


Le vœu de messire Pierre , seigneur de Boussu, et de messire Philippe 
de Lalain , vouants ensemble. 

Monseigneur de Boussu et messire Philippe de 
Lalain vouent ensemble à Dieu , à Nostre-Dame , 
aux dames etauphaisant, que se mon très redoublé 
seigneur , monseigneur le duc de Bourgongne , va 
en Turquie sur les Infidelles , les dessusdits le ser- 
viront bien et loyalement , se le plaisir de mondit 
seigneur est qu’ils y voisenl ; et, du jour qu’ils par- 
tiront , porteront emprinse pour combattre deux 
Infidelles; et si le tiers y venoit , ils emprendroient 
telle advenlure que Dieu et Nostre-Dame leur voul- 
droient octroyer. 

Le vœu de messire Thiébault de Rougemont. 

Je voue à Dieu et au phaisant , se mon très re- 
doublé seigneur et souverain , monseigneur de 
Bourgongne , va en ce sainct voyage à l’encontre 
des mescréans et Infidelles, je irai avec luy, se c’est 
son plaisir ; et au surplus , ferai tout ce qu’il luy 

j)laira moj commaiitler , de tout mon' pouvoir et 
de bon cœur, au plaisir de Dieu et de sa glorieuse 
mère , à qui je me recommande mou corps , mon 
ame et toutes mes afïiiircs. 

Le vœu de monseigneur d’Hallewin et de messire Caiilles du Fossé, 
vouants ensemble. 

% 

Lb dix-septiesme jour de février, année mil quatre 
cent cinquante-trois , messire Josse llallcwin , sei- 
gneur de Priennes , en la ville de Lille , en la cour 
et salle de monseigneur le duc , emprès l’église 
saint Pierre , en la présence de monseigneur le 
duc , voue à Dieu , à la glorieuse Vierge , aux 
dames et au phaisant, que se mondit seigneur per- 
sonnellement entrepresit le voyage allencontre des 
Turcs etmescréans, ety allast, ledit monseigneur 
Josse le serviroit de son corps et de sa chevanche ; 
et ou cas que monseigneur n’y allast en personne , 
mais y envoyast monseigneur de Charolois ou mon-^ 
seigneur d’Eslampes, encore serviroit celuy d’eux 
qui iroit de corps et de chcvance. Et pour ce que 
mondit seigneur d’Estampes en son veu voue que 
si , personne à personne , deux contre deux , trois 
contre trois, quatre contre quatre, cinq contre 
cinq desdits Turcs, volsisscnt combattre mondit 
seigneur d’Estampes les fourniroit , iceluy messire 
Josse supplie mondit seigneur d’Estampes , que son 
plaisir luy fust luy faire l’honneur qu’il puist estre 
l’un des cinq qui feroient ladite entreprise; et ou 

cas que de ce t’usl content, voue d’accomplir loya- 
lement et à son pouvoir. 

Le vœu de messire Louis de Gruthuse. 

Grüthuse voue à Dieu, à Nosti’e-Dame , aux 
dames et au pliaisant, que ou cas où mon très re- 
doubté seigneur , monseigneur de, Bourgongne , 
entroprcigne d’aller au sainct voyage, je le servirai 
de mon corps et de ma chevanche j et s’il luy plaist 
de sa grâce de moy ordonner et l'aire cest honneur 
d’estre avec luy , je me abandonnerai jusques à la 
mort ; et pareillement ferai en tous autres voyages 
où monseigneur sera. Et s’il advient que les af- 
faires de monseigneur fussent tels que audit saint 
voyage ne peust aller , et que mon très redoubté 
seigneur , monseigneur de Charrolois et monsei- 
gneur le comte d’Estampes y allassent, pareille- 
ment que dessus , le servirai audit sainct voyage ; et 
au plaisir de Dieu et de Nostre-Dame , je ferai ce 
que dit est ou cas que je n’aye maladie ou ensoinne 
(embarras), par quoy'je ne peusse faire ledit veu, 
et que ce soit le bon plaisir et congé de mon très . 
redoubté seigneur , monseigneur le duc de Bour- 
gongne. 

Le Voeu de messire Philippe Pot. 


Je voue à Dieu , à Nostre-Dame , aux dames et 
au phaisant , que s’il est ainsi que mon très redoubté 
seigneur , monseigneur le duc de Bourgongne , 
aille au sainct voyage qui est empris et ordonné , 

pour maintenir la foi et pourladeffense delachres- 
tienlé , que me Iroiiverai en sa compag’nie s’il luy 
])laisl de sa ffrace , pour le servir de toute ma puis- 
sance autant qu’il y demourera et que la vie me 
durera. Et dès le premier jour que je partirai , je 
ne mettrai armure quelle qu’elle soit en mon bras 
droict ; et après ce, je ne me sierai à table le mardi, 
jusques à ce que je me serai trouvé en besongne 
contre les ennemis de la foi , où il y ait desconfiture 
de millecomballanls. Etse lesairairesdemondil très 
redoublé seigneur esloienl si grands qu’il n’y peust 
aller en personne , et son jdaisir soit d’j envoyer 
aucuns, en moi faisant cet honneur que j’en soie 
l’un, je m’offre d’v aller pour accomplir tout ce 
qu’il luy plaira à moy commander , et aussi, de 
faire ce que dessus est dit , se je n’ay empesche- 
ment si grand que chacun doibve bien cognoislre 
que je ne soie point en estât d’y aller. Et ce je pro- 
mets à tenir au plaisir de Dieu et de sa très glo- 
rieuse mère , lesquels j’appelle en mon aide en 
toutes choses. 

Quand le duc eust ouy le vœu du chevalier des- 
susdit , il commanda au roy d’armes de la Tboison 
d’escripredessoubscedit vœu , de sa main, et signer 
desmesmes, ce qui s’ensuit. 

« Ce n’est point le plaisir de mon très redoublé 
seigneur, que messire Philippe Pot voise en sa 
compagnie au saint voyage qu’il a voué , le bras 
désarmé ; mais il est content qu’il voise avec luy 
armé bien et suflisamment , ainsi qu’il appartient. 

Tesmoin" mon seing cj-mis par le coimnanclenient 
(le montlit très redoublé seigneur. » 

Le vœu de messtrc Claude de Tlioulonjon , seigneur de la Barre. 

Je voue à Dieu , à Nostre-Dame , aux dames et 
au phaisant que je servirai mon très redoublé sei- 
gneur, monseigneur le duc et comte de Bour- 
gongne , au saint voyage qu’il a intention de faire 
à l’encontre du Turc, ennemy de nostre foy , et le 
Servirai (Je corps tout le temps qu’il y sera ; et des 
biens que Dieu m’a presté , je y emploierai tout ce 
qui me sera possible ; et ou cas que mondit sei- 
gneur ait quelque empescliement parcpioy il ne 
peust aller par de là , et il y envoie aucuns de son 
sang , je le servirai et obéirai durant ledit voyage 
comme je ferois à la personne de mondit seigneur; 
et outre, que incontinent que je serai hors des 
marches de par de ces , je porterai une emprinse 
pour faire armes à pied et à cheval allencontre 
d’un des gens dudit Turc, laquelle je ferai signi- 
fier , si je puis , en son ost , et tout par le bon gré 
et licence de mondit seigneur ou son commis, je 
l’irai combattre devant ledit Turc , moyennant que 
je puisse avoir bonne seurelé. 

Le vœu de messirc Anthoine de Rochefort^ 

Je , Anthoine de Rochefort , voue à Dieu mon 
créateur , à la benoiste Vierge Marie , aux dames 
et au phaisant , que se mon très redoublé et souve- 

rain seigneur, monseigneur de Bourgongne, mon- 
seigneur le comle de Chairolois, ou monseigneur le 
comte d’Estani|îes, voisent et entreprennent d’aller 
au sainct voyage sur les Infidelles , eux tous en- 
semble , ou les deux , ou l’ung seulement , je irai 
avec eux à leur bon plaisir , et les accompagnerai 
et servirai de corps et de biens , se toutefois évi- 
dent ensoinne de maladie je n’avoie , et durant ce 
(ju’il seront audit voyage. Et ou cas cjue nul des 
trois u’yallast, et leur plaisir fust d’y envoyer gens, 
je irai à leur bon plaisir , et olicirai aux commis 
d’eux coninu; si eux-mesmcs en personnes y es- 
loient, lit si mondit seigneur d’Eslampes, mon 
maistre, me vouloit de sa grâce faire cest honneur 
d’estre au nombre des cinq ou des quatre que a in- 
tention de fournir , si le cas y escbet , je serai vol- 
lenticrs l’ung de ceux dudit nombre, et luy en sup- 
])lie très humblement. Et se le plaisir de mondit 
seigneur il’Estampes n’est pas ipie je soie en sa 
compagnie comprins audit nombre , il ne teiulra 
jK)intà moi que je ne combatte ung desdits Infi- 
delles, moi seul , .soit par moi en requérir ou au- 
trement , au mieux que je |K)urrai , à l’aide de 
Dieu et de Nostre-Dame. Et pour ce que mondit 
seigneur ordonna ce jourd’hui, dix-septiesme jour 
defebvrier mil quatre cent cinquante-trois, que ung 
cliascun qui avoit volonté de faire vœu , j’ai mis par 
escript en ce lirevet toute madite volonté, tes- 
raoing mon seing manuel, cy-mis le dix-sep- 
tiesme jour de febvrier audit an. 

Le vœu de messirc Anthoiiic liolin , seigneur d'Enreviers. 

Je, Antlioine Rolin ] 'seigneur d’Enreviers, voue 
à Dieu premièrement, après aux dames et au pliai- 
sant, que je irai requérir à monseigneur mon père, 
que avec mondit très redoubté seigneur , monsei- 
gneur le duc de Bourgongne, et à son service au- 
dit voyage , me veullc envoyer, avec tel nombre de 
gens qu’il plaira à icelui monseigneur mon père ; 
et qüe iceux gens à moi il fournisse de payement ; 
et ce qu’il plaira à mondit seigneur et père , je le 
ferai et acconjplirai à mon pouvoir. 


Le vœu de messirc Hue de Longucval, seigneur de Vaulx. 

Je , Hue de Longucval, seigneur de Vaulx, voue 
aux dames et au phaisant, que se mon très redoubté 
seigneur, monseigneur de Bourgongne , monsei- 
gneur de Charrolois ou monseigneur d’Estampes , . 
ou l’un d’eux, entreprenne d’aller au saint voyage 
sur les Infidèles , je irai avec eux ou l’un d’eux , se 
c’est le plaisir de monseigneur le duc et monsei- 
gneur d’Eslampes mon maistre , et les servirai de 
toute ma^ puissance si avant que possible me sera ; 
et dès què je partirai pour aller audit voyage , je 
ne burai de vin jusques à ce que j’aie tiré du sang 
d’un Infidelle et ennemi de nostre foy. Et si ne re- 
tournerai dudit voyage jusques que je ÿ aie esté 
par l’espace de deux ans entiers, posé ores que la 
compagnie avec laquelle je irai s’en retournast , et 

y eust rompture d’armes , se ce n’estoit toutefois 
que pendant iceux deux ans ,• et devant ce qu’ils 
fussent expirés , la ville de Constantinople lust re- 
conquestée et mise en la main des chrestiens. 

Le vœu de messire Hubert, seigneur de Mirniiniont. 

Monseigneur de Miraumont a voué et promis- 
à Dieu, à sa benoiste mère, aux dames et au pliai- 
sant, que se mon très redoubté seigneur, monsei^ 
gneur le duc de Bourgogne, va audit voyage contre 
les Turcs et Infidèles, et, an cas que mondit sei- 
gneur d’Estampes y va , il promet de y aller et de 
soy y employer le mieux qu’ü pourra selon sa 
puissance , et tellement que , au plaisir de Nostre- 
Seigneur,, son honneur y sera gardé, au cas que 
léalle ensoinne (obstacle) n’ara. 

Le vœu demessire Aiithoinede Ray, seigneur de Feneu. 

Je voue à Dieu premièrement mon créateur , à 
la très glorieuse Vierge sa mère, et après, aux 
dames et au phaisant, que se mon très redoubté sei- 
gneur, monseigneur le duc de Bourgogne, va en ce 
sainct voyage qu’il a emprins , que se c’est de son 
plaisir , je iray avec lui et le serviray de ma per- 
sonne et de tout mon loial pouvoir, pourveu que je 
n’aye ensoinne de ma personne, et que ce soit du bon 
plaisir et congé de monseigneur mon père ; et se 
ainsi est que je me trouve en bataille contre le 
Turc et les Infidèles, je serai à mon pouvoir des 

premiers effrondrant sur lesdils Infidèles; et, dès le 
jour que je serai parti avec mondit très redoublé 
seig’ueur pour aller audit sainct voyage, je ne se- 
rai à table le samedi , ne ne mangerai que pain et 
eau en l’honneur de la Vierge Marie , laquelle je 
appelle toujours en ayde , jusques j’aye veu lesdits 
Infidèles en bataille ou autrement. 

^ Le vœu de messire Guillaume de Vandres , seigneur de Collerun. 

‘ Je voue aux dames et au phaisant que, ou cas que 
mon très redoubté et souverain seigneur ira au 
sainct voyage , je le servirai un an durant à mes 
despens, s’il luy plaist de sa grâce, le mieux que 
je pourrai ne sauray, s’il plaist à Dieu , mon créa- 
teur , et à sa doulce mère ; et ne me partirai jus- 
ques à ce que je luy en aye présenté ung prins. 


Le vœu de monseigneur de Conlay , maistre-d’hostel de la duchesse 
de Bourgongne. 


Je voue à Dieu, aux dames et au phaisanl, se mon 
très redoubté seigneur, monseigneur le duc de 
Bourgogne , entreprend le sainct voyage , à aller 
contre les Turcs et Infidèles , que j’iray en son ser- 
vice , s’il luy plaist , et le servirai loyallement à 
mon pouvoir et à mes despens, aussi long-temps 
que sondit. voyage durera. 

Le voeu Je njcàsire Geoffroi de Thorsi , seigneur de Mineusse. 

Je voue que , à mon pouvoir, je serai des pre- 
miers prest pour aller au sainct voyage avec mon- 
seigneur, et l’abandonnerai que des derniers , sinon 
que par son commandement il m’employast autre 
part, auquel commandement serai toujous obéis- 
sant. 

Le vœu de messirc Jehan de Rosimbos-, seigneur de Fourmelles.cham. 
bellun du comte de Cbarrolois. 

Je voue à Dieu , mon créateur , aux dames et 
au phaisant , que se mon très redoublé seigneur et 
prince, monseigneur le duc de Bourgogne, va 
en ce présent voyage , et il soit son bon plaisir 
que je y voise en sa compaignie , je irai de bon 
cœur , et le servirai de mon corps et de ma clie- 
vance , en tout et partout là où il luy plaira moi 
commander , soit par terre ou par mer ; et , au 
plaisir de Dieu, mon benoist créateur, et de la 
Vierge très excellente , je ne retournerai aux par- 
ties dont je suis né , tant que j’aurai esté en bataille 
contre les ennemis de la saincte Eglise et de nostre 
foy, et aussi pareillement tant que j’aurai esté 
contre eux en une encontre ou bataille par mer; 
et servirai mondit seigneur et prince ung an entier 
à mes despens, et plus avant, se je le puis. 


lO. 

Le vœu de mcssire Baudin d’Oignies, gouverneur de Lille et 
seigneur d’Estrées. 


Je voue aux dames et au phaisant que, s’il plaist à 
Dieu mon créateur que , se mon très redoubté 
seigneur entreprend à faire le voyage que de pré- 
sent a voué , et son plaisir soit , que je le servirai 
de bon et loyal vouloir ung an à mes despens, ou 
cas que je n’aye léalle ensoinne de mon corps. 

Le vœu de messire Jehan de Beauvoir. 


Je, Jeban, seigneur de Beauvoir, conseiller et 
chambellan de monseigneur le duc de Bourgogne , 
fais vœu à Dieu, mon créateur, aux dames et au 
phaisant que , se mondit seigneur emprend d’aller 
et voise au sainct voyage sur les Infidèles, ou qu’il 
y envoie monseigneur le comte d’Estampes , je 
irai avec ceux ou l’ung d’eux audit voyage , se leur 
plaisir est ; et les accompagnerai et les servirai de 
corps et de biens par l’espace d’ung an à mes des- 
pens , en tel estât qu’il plaira à mondit seigneur le 
duc moi retenir en son hostel. 

Le vœu de messire Jehan de Hingettes , seigneur de Fretin. 

Je , Jehan de Hingettes-, seigneur de Fretin , 
voue à Dieu , mon créateur , aux dames et au 
phaisant que , se c’est le plaisir de mon très re- 
doublé seigneur, monseigneur le duc de Bourgo- 
gne , je le servirai au voyage et armée qu’il a vo- 

lonté àe faire sur les Turcs el mescréanls , et mes- 
mement ou cas qu’il y voise en personne , ou mon- 
seigneur son lîls , démon corps et clievance, iing 
an entier ou plus, se j’en ai la puissance et que 
mestier soit ; el obéirai à scs commandements et 
ordonnances à toutes manières à moi possibles; et au 
plaisir de Dieu , je m’y emploierai tellement que 
mon honneur y sera gardé ; et se , par fortune de 
maladie ou autre empescliement raisonnable , je ne 
puis aller, je y envoierai ung gentilhomme à mes 
despens , payé pour ung an. 

En tesmoing de vérité , j’ai signé cette cédulle el 
vœu de mon seing manuel. 

Le Toeu de messire Allard de Rabodenges. 

• 

Je, Allart de Rabodenges, voue à Dieu, mon 
créateur, à la benoiste Vierge Marie, aux dames 
et au phaisant , que , se c’est le bon plaisir de mon 
très redoublé seigneur, monseigneur le duc de 
Bourgogne , je le servirai en son voyage el armée 
de Turquie , ou cas qu’il y voise, de mon corps et de 
ma chevance, ung an entier à mes despens; et obéi- 
rai à ses commandements et ordonnances, en quel- 
que manière que ce soit; et au plaisir de Dieu, je 
m’y emploieraitellement que mon honneur y sera 
gardé. Et, ou casque mon très redoublé seigneur, 
monseigneur le duc n’y alloit , et il fust disposé de 
y envoyer monseigneur de Groy , je le servirai de 
corps et de chevance à mes despens , comme dit 
est , se par fa>rtune de maladie , ou autre grand 

rmpeschement raisonnable , je n’y pouvois aller. 

En tesmoing’ de vérité, j’ai eesle oédulle signée 
de ma main, le vingtiesme jour de febvrier, l’an 
mil quatre cent cinquante trois. 

Le vœu de messire Simon , seigneur du Chastellcr, couseillei et 
maisfrc-<rhostel du duc de Bourgongne. 


Je voue en ce que , tant que mon service plaira 
à mon très redoublé et souverain seigneur, monsei- 
gneur le duc de Bourgogne , soit au sainct voyage 
qu’il a intention de faire , comme il appert par son 
vœu , ou autre part , je mettrai peine d’accomplir 
ce qu’il luy plaira à moi ordonner et commatider 
comme son loyal subject et serviteur , ou cas que 
griêve maladie ne m’empcscheroit. Et , se tant est , 
qu’en faisant sondit voyage il ait bataille , je le ser- 
virai de mon corps et de ma cbevance ; et , pour 
quelque chose qu’il ne me puist advenir , ne le 
, laisserai , se ce n’est par exprès commandement. 


Le vœu de raessirc Gui de Brimes , seigneur de Hnmbercourt. 


Je, Guyot, seigneur de Humbercourt, voue à 
Dieu , à Nostre-Dame , aux dames et au phaisant . 
que se mon très redoubté seigneui*, monseigneur 
de Charrolois, va sur les Turcs en la compagnie de 
montré» redoubté seigneur , monseigneur le duc, 
je i ray en son service , s’il luy plaist , et le servirai 
ung an à mes despens audit voyage , se je n’ai loyal 
ensoinne de prison ou de maladie. El s’il advenoil 

qu’il n’j allast point , et mon très redoublé seig’iienr 
y alloit en personne, j’envoierai au service de mon- 
seigneur le duc quatre hommes d’armes payés pour 
ung an à mes despens , et je iroye en personne , et 
le serviroye semblablement ung an à mes tlespens, 
lequel que bon me semblera. 


Le vœu (le messire Jac({ucs Dringh.iiii. 

Je , Jacques de Dringbain , etc., ai voué à Dieu, 
à sa benoiste mère , aux daines et au phaisanl, que 
quand mon très redoublé seigneur partira pour 
aller au sainct voyage , allenconlre du Turc ou 
autres Infidèles, pour garder la saincte foy , de le 
servir audit voyage, de mon corps, selon mon pou- 
voir , ung an durant à mes despens, au cas qu’il 
plaist à mondit seigneur ; et ferai à mon pouvoir 
tout ce qu’il plaira à mondit seigneur à faire com- 
mander , soit d’entreprendre ou faire armes, ou 
autrement , ainsi et par la manière qu’il plaira à 
mondit seigneur. Et , ou cas qu’il plaira à mon 
très redoublé seigneur, monseigneur d’Estampes, je 
serai un de ses cinq combattants avec lui. Tesmoing 
mon nom et seing manuel cy mis, le vingt-deuxiesme 
jour de febvrier mil quatre cent cinquante trois. 

Le vœu (le messire Chrestien de DigonxMS , seigneur de Thiauges , 
et messire Erard de Digonnes , seigneur de Douay, frères, vouants 
ensemble. 

Nous, Chrestien et Érard de Digonnes, frères , 
chevaliers , vouons à Dieu , à la benoiste Vierge . 

Marie et au phaisant , que , se noslre très redoublé 
seig'ueur, monseigneur le duc de Bourgogne, va au 
sainct voyage contre les Infidèles , que nous irons 
et le servirons de nos corps et de nos avoirs. Et , 
s’il advient que nous nous trouvions en bataille 
contre lesdits Infidèles, nous ferons nostre pouvoir 
de porter jus nostre première enseigne qu’il ap- 
perra des ennemis, et de ce, faire si grand debvoir, 
qu’il ne sera poinct dict que nous n’en ayons faict le 
possible. Et , s’il plaisoit à noslre très redouble 
seigneur, monseigneur le comte d’Estampes, à nous 
faire cest honneur et grasce que nous fussions deux 
de ceux dont il se accompagnera pour fournir les 
armes , nous le servirons tellement, que , au plai- 
sir de Dieu , luy et tous autres debvronl estre con- 
tents; et de ce , luy en supplions très humblement. 
El outre, je, Chreslien de Digonnes, voue, comme 
dessus, que, s’il plaist à nostre créateur et à sa 
glorieuse mère moi faire tant do grasce que je re- 
tourne dudit voyage , à mon retour je repasserai 
par trois royaumes chrestiens, dedans lesquels je 
porterai emprinse pour faire armes à pied et à 
cheval. Tesmoings nos seings manuels cy mis, le 
vingtiesme jour de febvrier , l’an mil quatre cent 
cinquante-trois. 

Le Toeu de rnessire Claude de Bochebaron , seigneur de Sanures. 

Je , Claude de Bochebaron , voue à Dieu , à sa 
glorieuse mère , aux dames et au phaisant , que , se 

mon très rcdoul)té seigneur, monseigneur le duc, 
va au sainct voyage contre les Infidèles , et il plaist 
monseigneur mon père, je iray et servirai mondil 
seigneur, en ce qu’il me voudra commander, de mon 
corps , et , au surplus , s’il plaist à monseigneur 
mon père que je y voise par son gré et plaisir. 
Toutefois, si monseigneur le hastart l’aict armes, 
comme son vœu le porte, et le Turc qui sera armé 
contre lui veuille prendre compaignie , en telle 
manière que monclit seigneur le baslard combattra , 
je luy aiderai, au cas qu’il veuille fournir l’autre ; 
et en ce , je prends en aide mon benoist Sauveur, 
sa glorieuse mère , et tous les benoists saincts et 
sainctes du paradis. 

Le vœu de mesire Louis de Contay, seigneur de Mourcourt. 

Je, Louis de Contay , voue à Dieu , aux dames 
et au phaisant, que se mon très redoubté seigneur, 
monseigneur le duc de Bourgogne, et mon très 
redoubté seigneur, monseigneur de Charrolois, en- 
treprennent d’aller à l’encontre des Turcs et Infi- 
dèles , que je irai avec eux , s’il leur plaist ; et les 
servirai loyalement à mon pouvoir de mon corps et 
chevance et à mes despens, autant et si longue- 
ment que ils ou l’ung d’eux seront audit sainct 
voyage , ou cas toutefois que ce soit le bon plaisir 
de monseigneur mon père, à qui je prendrai peine,, 
affin que de ce il veuille estre content. 

I-c vœu de messire Antlioinc , bastard de Brabant , et inessire FddiVric 
de 'Witero, vouants ensemble, et messire Philip{>e, bastard de Bra- 
bant, frère dudit messire Aiithoine , pareillement que les autres 
<leux. 


Messire Antlioinc et messire Philippe , hastards 
de Brabant, et messire l'édcric de Wilem, vouons 
à Dieu, à la benoiste Yierye Marie, aux dames et 
au pbaisant, d’aller et accompagner noslre très re- 
doubté seigneur, monseigneur le duc de Bourgo- 
gne, ou monseigneur de Cliarrolois , audit sainct 
voyage, ou cas qu’il luy plaise, comme tenus y 
sommes , et de Faire ce qu’il luy plaira à nous com- 
mander à noslre pouvoir; et prierons à nostre très 
redoublé seigneur , ou au capitaine dessoubs qui 
il nous commettra, qu’il luy plaise nous donner 
congé d’estre des avant-coureurs ; et ou cas que 
nous ayons ledit congé , nous porterons l’enseigne 
de Nostre-Dame en bannerolle , sur nos salades ou 
sur l’habillement de teste que nous aurons ; ou 
ferons tant , au plaisir de Dieu , nostre créateur , 
que nostre dite enseigne de Nostre-Dame et nos 
noms seront cognus entre chrestiens et Sarrasins , 
et à nostre honneur , à l’aide de Nostre-Seigneur 
Jésus-Christ. 

Le vœu de messire Josse de Creninghe. 

Je, Josse de Creninghe, chevaher, fais vœu à 
Dieu , aux dames et au phaisant , ou cas que 
mon très redoubté seigneur, ou autres de son sang, 

entrepreignent le saint voyage , de les servir de 
corps et de clievance, au plaisir de niondit sei- 
gneur. 

Le vœu de messire Jehan de Chastclet. 


Je, Jehan de Chastelet , chevalier , voue à Dieu . 
aux dames et au phaisant , de servir mon prince 
et mon souverain seigneur au saincl voyage sur les 
Infidelles , ou aucuns commis à ce par momht sei- 
gneur, et d’y obéir et servir tant que la vie me du- 
rera ou corps. 

Le vœu de messire Pierre de Wast deSaivedra. 

Je voue aux dames et au phaisant, que, s’il y a ba- 
taille dedans ung an allencontre du Grand-Turc , 
que pour l’amour et révérence de Dieu notre Sau- 
veur Jésus-Christ, se il me garde d’encombrement, 
je y serai ; et pour le jour je suivrai le bon 
chevalier le seigneur de Ilaubourdin , de tout mon 
pouvoir , pour lui aider à accomplir son vœu ; ou 
de moi aborder à la bannière à signe dudit Grand- 
Turc , de telle manière que je la baisserai ou y lais- 
serai les enseignes , se en la voie pour ce accomplir 
je ne suis mort , ou en icelle manière navré que je 
ne peusse fournir , ou que mon cheval me faulsist 
(manquât) au chemin. 

Le vœu de messire Philippe de la Viesvillc , seigneur de Mamincs. 


Je , Philippe de la Viesville , voue à Dieu , à la 
vierge Marie , aux dames et au phaisant , que se est 
chose que mon très rcdoubté seigneur , monsei- 
gneur le duc de Bourgogne, voise contre le Grand- 
Turc et les Infidèles de la foi chrestienne, je le ser- 
virai de mon corps et de ma puissaneeque Dieu m’a 
donné ; et se ainsi estoit que monseigneur , pour ses 
affaires, ne fust point délibéré d’y aller , et qu’U y- 
envoyast monseigneur de Charroloisou monseigneur 
le bastard de Bourgongne , et qu’il leur pleust moi 
avoir ep leur compagnie , je les servirai à mon pou- 
voir , et porterai enseigne à combattre à cheval et 
à pied contre Turc et Sarrasin , tout ce voyage 
durant, en soutenant la foi de Jésus-Christ; et la 
guerre accomplie, se Dieu me fait cette grasce que 
je vive , je requerrai à mondit très redoublé sei- 
gneur le duc, ou à son capitaine soubs lequel je 
serai, de moi donner congé d’aller au saint voyage 
de Hiérusalem , et de là oultre , s’il est possible , et 
loyalement je servirai ceux à qui j’ai fait mon vœu. 

Le vœu de messire Jacques de Harchies. 


Le seigneur de Harchies voue aux dames et au 
phaisant. Dieu et la Vierge Marie en son aide, que 
la première besongne que de cha à deux ans se 
trouvera contre les ennemis de son très redoubté 
seigneur, monseigneur le duc de Bourgogne, quels 

qu’ils soient , ils s’emploiera de son pouvoir d’as- 
saillir avec les premiers sur lesdils ennemis , s’il 
n’a charge de sondit seigneur ou d’aulcun grand 
chef, de par lui , avec qui il soit, pour s’employer 
ledit jour en autre lieu avec ce de devant , où il 
seroit tenu d’y obéir ; et portant ledit jour en- 
seigne , où d’ung costé et d’autre on pourra *co- 
gnoistreson bon vouloir. 

Le vœu de messire Pierre de Miranmont , seigneur de Bouteilloye. 

Messire Pierre de Miraumont a voué à Dieu , à la 
henoiste Yierge Marie , aux dames et au phaisant , 
que se mon trèsredoubté seigneur, monseigneur le 
duc de Bourgogne, va au sainct voyage contre les 
Infidelles, que il y sera, se prison ou maladie ne 
l’empeschent , et servira mon très redoubté sei- 
gneur ung an de sa personne à ses despens ; et au 
cas que mondit seigneur n’ÿ pourra aller , et y en- 
voiera aucuns de son sang , il ira s’il plaist à mon- 
dit très redoubté seigneur. 

Le vœu de messire Jehan , bastard de Henty, seigneur de Clary. 

Je, Jehan , bastard de Renty , seigneur de Clary, 
conseiller, chambellan et maistre d’hostel de 
monseigneur le duc de Bourgogne, de Brabant, etc. , 
considérant les vœux que ont fait mon très re- 
doubté seigneur , monseigneur le duc de Bour- 
gogne , et mon très honoré et très redoubté sei- 
gneur, monseigneur deCroy; et en ensuivant iceux 

veux, voue à Dieu mon créateur, à sa glorieuse 
mère, aux dames et au phaisant, que ou ('as (|ue 
mondit seigneurie duc entretienne le voyage qu’il 
a voué faire sur les Sarrasins et les mécréants , se 
c’est son hon plaisir, que je iray avec lui et le ser- 
virai de mon corj)S, à mes despens, cinq ans entiers, 
en tout ce qu’il lui plaira me commander et en- 
joindre à mon pouvoir. Et s’il advenoit que mon- 
dit seigneur n’y allast point , et y envoyast mondit 
seigneur de Croy , je iray en sa compaignie et le 
servirai en la manière dessusdite, toutefois se je n’ai 
maladie ou autre empeschement si raisonnable que 
pour estre digne d’excusation. Tesmoing cestecé- 
dulle signée de ma main , le vingt-liuitiesme jour 
de febvrier, l’an mil quatre cent cinquante-trois. 

Le vœu de mcssirc Lyon de la Houarderie. 

Messire Lyon de la Houarderie voue que se mon 
Irèsredoubtéseigneur, monseigneiirleducde Bour- 
gognevaau sainct voyage contre le Turc, ou qu’il y 
envoie messire Simon de Lalain, il ira en personne 
avec ledit messire Simon, et s’emploiera à son pou- 
voir d’accomplir tout ce que par son dit capitaine 
lui sera ordonné, comme un jeusne chevalier est 
tenu de faire. 

Le vœu de messire Louis Morel. 

Je vone aux dames et au phaisant, que se mon très 
redoubté seigneur , monseigneur le duc de Bour- 
gogne, va au saincf voyage dont il a fait vœu, que je 

irai avec lui, s’il lui plaist, pour le servir et obéir 
en tout ce qu’il lui plaira moi ordonner ou com- 
mander, comme Taire le doibs, et de cœur le ferai , 
de corps et de chevance , tant et si avant que pos- 
sible me sera, se je n’ai ensoig'ne pour quoi faire ne 
le ])uisse , si évident que mondit seigneur m’en dust 
terfir pourexcuséj duquel ensoinne Dieu me veuille 
f^arder ! et en icellui voyage , au plaisir de INostre- 
Seignenr , de sa benoiste mère , monseigneur saint 
(îeorge et saint Claude , me emploierai si avant 
que mondit seigneur debvra de moi se contenter. Et 
ou cas que pour ensoinne n’y pourrois aller , j’ai 
l'erme propos de y envoyer ung gentilhomme, 
mon prochain parent, tel qu’il appartient, à mes 
despens , pour ungan. 

Le vœu de messire Philippe de Noyclle , chastelain deLangle. 

Je, Philippes de Noyelle , chastelain de Langle , 
voue aux'dames et au phaisant, que, s’il plaist à mon 
très redoubté seigneur, monseigneur le duc de Bour- 
gogne, moi envoyer en son armée de Turquie , que 
je le servirai de mon corps à mon loyal pou voir, et de 
vouloir et de chevance, à la volonté de monseigneur 
mon père ; et s’il advient que je me trouve en ba- 
taille où le Turc soit, et je le puisse cognoistre, je 
feraimon pouvoir d’aborder à sa personne, pour Dieu 
et saincte église, et pugnition des grandes outrages 
qu’il a faits; et se je ne le puis cognoistre, se mettrai- 
je peine d’aborder cellui qui portera la bannière, et 

de faire pareillement. Et pour ce que tous ne peu- 
vent estre à l’endroit de sa bannière, s’il y a, à l’en- 
droit ou je me trouverai, roy ou prince d’Inlidèles, 
je ferai comme dessus, se d’aventure je ne voy 
mon très redoubté seigneur en danger de son corps 
ou autre , que je feusse tenu de garder son corps 
comme le mien , comme seroit monseigneur son 
fils , ou monseigneur mon père , pour lesquels se- 
courir je me occupasse. El se pour les grandes af- 
faires de mondiltrès redoubté seigneur, il n’y pour- 
roit aller en personne, et lui plaisoit envoyer 
monseigneur son fils , et il lui plaisoit moy y en- 
voyer , je feray comme dessus ; et si d’adventure je 
m’y trouvoye sans l’ung d’eux , si accomplirois-je 
mon vœu , s’il plaist à Dieu de me garder d’encom- 
brement ou loyale ensoingne. 

T.e vœu de Guillaume de Cicon , premier escuyer d’escurie du comte 
de Charrolob. 

Guillaume de Cicon fait vœu aux dames et au 
phaisant, que en toutes manières qu’il plaira à 
mon très redoublé seigneur lui employer allen- 
contre des mescréants , ce qu’il désire de tout son 
cœur , et en toutes autres aussi , le servirai loyalle- 
ment de tout mon pouvoir , comme mon seigneur 
et prince souverain , et que en tous lieux d’armes 
où je me trouverai , je ferai de tout mon pouvoir 
ce que par honneur à gentilhomme appartient à 
faire ; et que se aulcun des mécréants me requiert 
. d’armes , ou que le plaisir ou commandement de 

mon très redoublé seigneur soit que j’en requière 
aulcun de quelque estât ; et pour vivre et mourir, 
l’accomplirai, au plaisir dcNostre-Seigneur et de sa 
benoiste mère , auxquels je requiers très humble- 
ment aide. 

Le vœu d’Ânthoine de Lournay, escuyer trancliant dudit duc de 

Bourgongne. 

Je voue à Dieu mon créateur, à sa glorieuse 
mère , aux dames et au phaisant , que se montrés 
redoublé seigneur , monseigneur le duc de Bour- 
gogne , va au sainct voyage , je le serviray, s’il lui 
plaist , et m’abandonnerai tant que mon service lui 
plaira ; oultre , en la première escarmouche où je 
me trouverai, je mettrai peine d’assembler au plus 
apparent et monstrant la plus grande assistance in- 
fidelle que je pourrai choisir , et se je me trouve en 
lialailh; où monseigneur soit en personne, et je 
puis voir roy jidîdelle portant couronne sur sa teste, 
je lui donnerai ung coup d’espee sur ladite cou- 
ronne, à l’aide de Dieu , au cas que je n’aye charge 
de mondit seigneur , laquelle par honneur je ne 
peusse abandonner. 

Le vœu de Emait Bouton , cscuy(>r, essan^oii du duc île Bourgongne. 

Je, Emard Bouton, voue à Dieu, à Nostre-Dame, 
à madame sainte \nne, et après aux dames et au 
jtliaisant, tpie je irai au service démon très redoublé 
seigneur, monseigneur le duc de Bourgongne, où il 

a intenlion d’aller; et se ainsi est que momlit sei- 
'-■neur aye bataille , je nie mettrai en peine , et fe- 
rai mon tlebvoir d’estre avec la première enseig-ne 
de ia nation dont je suis , qui abordera allencontre 
desinfidelles. Signé de mamain. 

Le vœu de Jehan de Boiidault. 

Je voue aux daines et an phaisant, que se mon très 
redoubté seigneur, monseigneur le duc de Bour- 
gogne , va au voyage allencontre du Grand-Turc, 
enjui’ieux et greveur de la sainte clireslienté , et 
soit ainsique monseigneur le comte d’Estampeset 
prince , voisc en la compagnie de mondil seigneur 
le duc , je l’accompagnerai se c’est son bon plai- 
sir , et serai avec lui en toutes les eniprinses du- 
rant ledit voyage ; et ne l’abandonnerai jusques à la 
mort. Au casque au jour de son parteinent je n’aye 
grand ensoingne par prison , par maladie ou autre- 
ment, par laquelle je n’y pourrois aller, je pro- 
mets d’y envoyer ung gentilbomme , mon parent , 
lequel je monterai et armerai comme il appartient, 
et je paverai pour ung an de ses gaiges , à 1 aide de 
Nostre-Seigneur et de sa très doulce mère, qui me 

donnent grasce d’accomplir mon vœu. 

« 

Le vœu de Jacques de Villieis,cscuycr, seigneur duditlicu , essansoii 
dudit duc de Bourgongne. 

Je voue à Dieu, à la Vierge Marie, aux dames 
et au phaisant, que se mon très redoubté seigneur, 

monseigneur le duc, va ausainct voyage qu’il a em- 
prins à faire, que je le servirai au mieux que je 
pourrai; et au cas que je ne pourrai , je y envoierai 
ung homme de bien avec mondit seigneur , à mes 
despens pour ung an. 

Le voeu de Guyot Duzy, essaiison dudit duc de Bourgongne. 

Je, Guyot Duzy, voue aux dames et au phaisant, 
que se c’est le plaisir de mon très redoubté sei- 
gneur , qu’il ne fera armes de ces quatre ans contre 
quelques gens que ce soient , que je ne le serve 
de mon corps et de ma puissante et en toutes les 
places que je trouverai allencontre de ses ennemis, 
je porterai une emprinse pour combattre celui qui 
la vouldra lever des ennemis de mon très redoubté 
seigneur. 

Le vœu de Jacques de Montmarton , panetier du duc de Brctaigne , 
Guillaume de Saux , essanson dudit duc , et Pierre de Hagaubac , 
chambellan du duc de Clèvcs , vouants ensemble. 

Nous, Jacques de Montmarton, Guillaume de 
Saux et Pierre de Hagaubac , vouons à Dieu , 
nostre créateur, et à Nostre-Dame , aux dames et 
au phaisant , que s’il est ainsi , que nostre très re- 
doubté seigneur, monseigneur le duc de Bourgogne, 
entrepreigne et aille au saint voyage qui est entre- 
pris et ordonné pour la défense de la foy cljres- 
tienne, nous nous trouverons en sa compagnie, ou 
cas que ce soit son plaisir, et ne l’abandonnerons 

1 I . 

tant qu’il lui plaira ; mais le servirons le plus dili- 
gemment et loyalement que nous pourrons; et dès 
le jour que nous partirons, nous ne serons le lundi 
de tout le jour à table, ung an durant; et porte- 
rons emprinses pour faire armes à pied et à cheval 
contre trois des gens de la compagnie du Turc ; et 
ce nous signiffierons en ladite compagnie du Turc, 
a\i plaisir de Dieu et de Nostre-Damc , qui nous 
donnent si bon pouvoir que nous avons bon vouloir. 


Le vœu de Hervé Mériades, escuyer d’escurie du duc de Bour- 

gongne. 

Je, Hervé de Mériades, escuyer d’escurie du duc 
tie Bourgogne , voue à Dieu , à la Vierge Marie , 
aux dames et auphaisant, que se mondit seigneur va 
en ce sainct voyage qu’il a intention de faire, pour ré- 
sister aux entreprises du Turc et desmescréants , je 
iray avec lui partout où il ira en personne, parterre 
ou par mer, et je irai de son commandement et 
ordonnance partout où il me vouldra envoyer ou 
ordonner d’aller par terre ; et le servirai tant et 
si longuement que corps aura puissance et que 
le pourrai porter et soustenir ; et se nous arrivons 
par-delà et trouvons aulcuns Infidellesque veuillent 
combattre pour la foy de Jésus-Christ , je me met- 
trai en tout debvoir de les fournir en champ ou 
autrement, de pied, tant et si avant , que l’ung ou 
l’autre de nous soit outré , pourveu que ce soit le 
bon plaisir de mondit très redoublé seigneur. 

Le vreu de Jcb.in de Chassa , autrement Beneton , escuyer tranchant 
du duc de Bourgongne. 

Je, Jehan de Chassa, voue aux dames et au 
phaisant, que , au plaisir de Dieu , se mon très re- 
doublé seigneur va en ce. sainct voyage contre les 
mescréans , que je irai et le servirai , quant à mon 
corps , le mieux que je pourrai ; et si lais vœu que 
à la première bataille qu’il aura contre eux , que , 
au plaisir de Dieu , je serai ; et quand ce viendra 
à marcher les uns contre les autres, je chevau- 
cherai le plus que je ])Ourrai , et jamais la teste 
de mon cheval ne retournera que je n’aye veu la 
bannière du Turc abattue ou gaingnée. 


^ Le voeu de Louis de Chevallart, essauson du duc de Bourgongne» 

Louis de Chevallart voue a Dieu, à Nostre-Dame, 
à madame sainte Barbe , aux dames et au phaisant , 
que s’il advient que mon très redoublé seigneur, 
monseigneur le duc de Bourgogne, voise au sainct 
voyage allencontre desinfidelles , comme il espoire 
et désire de tout son cœur, il ira et servira de son 
corps , se c’est son bon plaisir ; et dès lors que 
mondit seigneur approchera à quatre journées 
près des frontières des ennemis de la foy, il ne 
portera chappel ou chapperon sur son chef, jus- 
ques à ce qu’il aura trouvé ung des Inlîdel les pour 
le combattre à pied ou à oultrance ; et aura le bras 
dextre mid , excepté le gantelet; et se mettra en 

si grand debvoir pour le trouver, que chacun cog- 
noistra qu’il n’a point tenu à lui , et que c’est ung 
des plus grands désirs qu’il ait en ce monde. 

Le vœu de Jehan de Sailly, escuyer tranchant de inadciuoiselle 

d'Estampes. 

Je voue à Dieu, à la Vierge Marie, aux dames 
et au phaisant , que se mon très redouhté seigneur, 
monseigneur le duc de Bourgogne, ou monseigneur 
d’Estampes, aille en personne au sainct voyage al- 
lencontre des Infidelles et mescréans, que s’il leur 
plaist, jeiray, et emploierai mon corps, et ce que 
Dieu m’a preste, en leur service, au cas que léal en- 
soingne de maladie ne me destourne ; et depuis 
qu’il sera là arrivé , s’il plaist à mon très redoubté 
seigneur, j’en combattrai ung corps à corps, ou s’il 
ne lui plaist , je ferai tant , qu’en la première ba- 
taille où je me trouverai entre eux ; que j’en con- 
questerai ung à faire à ma volonté , ou sinon je 
demourrai deux Uns en la plus prochaine frontière 
que faire se pourra allencontre des Infidelles. 


Le vœu de Gérard de RoussiIJon , cscuycr panctier de monseigneur de 

Charrolols. 

Je voue à Dieu, àNostre-Dame, aux dames et au 
phakant , que se mon très redoubté seigneur, mon- 
gneur le duc de Bourgogne, va en ce sainct voyage, 
que je iray avec lui et le servirai de tout mon pou- 
voir; et s’il advient que lui estant de par-delà et 

nul Infîdelle vienne en son ost, requérant de coin- 
hallre, ou le lace savoir audit ost , je supplie à 
inondit très redoubté seigneur, que je soje cellui 
qui lui acconqdira tout ce qu’il vouldra demander; 
et s’il advient ainsi que à aller ou retourner dudit 
voyage, aucun estranger portoit emprinse en son 
dit ost jîour faire armes, ou de présent sa cour, 
je supplie à inondit seigneur, comme dessus, moyen- 
nant, pour le tout, le congé démon père. 

Le vœu de Inglcbert d’Orlay, essanson de monseigneur 'le duc de 

Bcurgongne. 

Inglebert d’Orlay voueauxdameset au pliaisant. 
t{ue se ce voyage s’entretient sur les Sarrasins , et 
que mou très redoubté seigneur y voise ou aucun 
' de son sang , je l’accompagnerai de mon corps . 
ou cas que ce soit son plaisir, ne ne porterai le 
bras droit armé par le voyage jusques à cc ([lu- 
j’aye combattu un Sarrasin corps à corps. ; 

Le vœu dcEstevénc deFaIcntin , oscuyer tranchant de inonseigncur 
le duc de Bonrgongno. 

Je voue à Dieu, à Nostre-Dame, aux dames, t*t 
au phalsant , que se mon très redoubté seigneur, 
monseigneur le due de Bourgogne, va en ce sainct 
voyage allenconlre des Tnildelles , je le servirai de 
mon corps au mitïux et le plus loyalcmeul (jiie 
je pourrai . et y demourerai tant et si longuement 
comme il v demonrera, si mon 1res redoublé sei- 

gneur ne m’ordonne et commande faire autre 
chose telle comme il lui plaira ; et quand je serai 
en lieu ou en place que je pourrai veoir lesdits Infi- 
delles, je mettrai peine d’estre avec la première 
enseigne de ma nation qui sera à effondrer dedans 
eux. 

Le Tœu de Roland Disqucnnes. 

Je, Roland Disquennes, voue aux dames et au 
phaisant , que se monseigneur le duc emprend le 
sainct voyage sur les Turcs qu’il a intention de faire, 
je le servirai à mon pouvoir ung an à mes despens ; et 
s’il advenoit que mondit seigneur, pour certaines 
causes feist ledit voyage , et que monseigneur de 
Croy y allast, je le servirai , comme dessus ; et là 
où plaira à mondit seigneur moi envoyer, je suis 
presld’y aller, soit par terre, soit par mer. Tesmoing 
mon seing manuel cy mis. 

Le voeu de Robert , bastard de Saveuses, escuyer tranchant de mon- 

• * seigneur le duc de Bourgongne. 

Robert, bastard de Saveuses, voue à Dieu , à 
sa glorieuse mère , aux dames et au phaisant , que 
s’il est ainsi que mon très redoubté seigneur, mon- 
seigneur le duc de Bourgogne, soit disposé d’aller 
au saint voyage contre les Turcs , il offre son corps 
à le servir et obéir de tout son pouvoir, soit pour 
vivre ou pour mourir ; et au surplus , s’il est nul 
de quelque estât qu’il soit de la compagnie dudit 
Grand-Turc qui veuille exposer son corps contre 

le sien, il ofFreà le fournir et combattre , soit de 
pied ou de cheval , tant que l’unjç ou l’autre soit 
vaincu, et de ce nonchier (annoncer) et faire scavoir 
en la compagnie du Grand-Turc, pourtant que ce 
soit le bon plaisir et volonté de sondit très redoul)té 
seigneur et prince. 

Le vœu de Jehan deHarsilles , escuyer panctier de monseigneur de 

Bourgongne. 

Je voue à Dieu , à sa glorieuse mère , aux dames 
et au phaisant , que se mon très redoubté seigneur , 
monseigneur le duc de Bourgogne, va au sainct 
voyage contre le Grand-Turc pour deffendre lafoy 
chrestienne , et se je ne suis si malade que l’on n’y 
espoire aulcunement vie , de servir mondit très- 
redoulé seigneur de corps et de clievance, tant et si 
avant que je pourrai fournir, et de non abandonner 
mondit très redoubté seigneur pour quelque néces- 
sité, l'ortune ou adversité qu’il m’advienne, jusques 
à la mort. Tesmoing mon seing manuel cy mis. 

Le vœu de Garin de Brimeu, panetier de monseigneur le duc , et 
maistre veneur de son hostcl. 


Je voue à Dieu , à la benoiste Vierge Marie , 
aux dames et au phaisant, que se mon très redoubté 
seigneur va au sainct voyage qu’il a emprisde faire, 
je le servirai à mon pouvoir ; et en cas que je n’y 
pourrois aller, je y envoierai homme de bien à mes 
despens, payé pour ung an. 

Le vœu de Guillaume de Moiuigny, escuyer tranchant de monsei- 
gneur le comte d’Êstampes. 

* 

Je, Guillaume de Monligny, voue à Dieu, à 
Nostre-Dame, aux dames et au phaisant, que ou cas 
que mon très redoublé seigneur, monseigneur le 
duc de Bourgogne,oumon trèsredoubté seigneur, 
monseigneur le comte d’Estampes , iront sur les 
Infidelles, que je irai . se c’est leur vouloir, néant- 
moins toutefois que prison ou maladie ne s’ensuive , 
et que jamais ne sera , dès l’heure que mon très 
redoulité seigneur, monseigneur d’Estampes, se 
partira pour aller audit voyage, que je ne porte jour 
et nuit une pièce de harnois , jusqu’à ce que j’aye 
eu à besogner à un ou plusieurs Inlulellesen l’hon- 
neur de Dieu et de la Vierge Marie ; et en signe 
de pénitence , jamais ne buray de A in le samedi , 
ne coucheray en lict , ne seray à table cedict jour 
de samedi ; mais je ensuier.ai et porterai l’estamine 
(chemise de laine) ou la haire veslue audit jour de 
samedi , depuis le parlement jusques à ce que j’aie 
accompli le vœu dessusdit ; laquelle chose je ferai 
au plaisir de Dieu et de la Vierge Marie. 

Le vœu de Philippe Je Scoonboove , essansou du duc de Bour- 
gongne. 

Je , Philippe de Scoonhoove , voue à Dieu , à 
nostre doux sauveur Jésus-Christ, et à sa très 
glorieuse mère, la Vierge Marie, aux dames et 
au phaisaiil . se mon très riHloubté seigneur va on 

son sainct voyage sur les Sarrasins, je le veuille 
servir de mon corps et pouvoir ; et si voue que, moi 
venu à qjiatre journées près , je ne mangerai point 
de chair le dimanche , jusques à ce que je me 
a ay combattu contre ung Sarrasin,, et l’aray 
matté et desconfit au plaisir de nostre doux Sau- 
veur Jésus; et se mondit seigneur n’y alloit point, 
et aulcun de son hostel y volsist aller , c’est assa- 
voir, monseigneur d’Estampes , ou monseigneur 
Adolf de Clèves , si suis-je prest , et mon corps, à 
mon pouvoir, de eux servir, s’il plaist à mon très 
redoubté seigneur, et de faire ce qu’il lui plaira. 

I^e vœu de Jehan de Grigault , e:icuyer panetier du due de Bour- 

gongne. 

Je, Jehan de Grigault, voue à Dieu, à INostre- 
, Dame , aux dames et au phaisant , que s’il est ainsi 
que mon très redoublé seigneur , monseigneur le 
duc de Bourgogne, entrepreigne et aille au sainct 
voyage qui est emprins et oi'donné pour la dclTense 
de la foi chreslienne, je me trouverai en sa com- 
paignie, au cas que son plaisir ce soit ;,et ne l’aban- 
donnerai tant qu’il lui plaira ; mais le servirai de 
tout mon pouvoir le plus dilligemment que je 
pourrai ; et, dès le jour que je partirai pour aller 
audit voyage, ne buray le samedi point de vin de 
tout le jour ung an durant, ou jusque j’en aye 
abattu un les pieds contremont desdits Infidelles. 
et Dieu me doint la puissance comme j’ai le 
vouloir! 

, Iæ vœu de Martin Fruse. 

Je voue que J’irai avec monseigneur ani sainct 
voyage , et le servirai par mer et par terre en telle 
manière qu’il me commandera ; et jamais je n’en 
retournerai jusques à tant que je trouverai partie 
pour moi employer et servir monseigneur. 


Le vœu de Jehan de Bremettes, escuyer tranchant du bastard de 

Bourgongiic. 

Je , Jehan de Bremettes , fais vœu aux dames 
et au phaisant, qu’au premier voyage de mon- 
seigneur le duc , irav avec monseigneur le bas- 
tard , soit en Turquie, où en Sarrazinanie , ou 
en chrestienté ; que le premier qui me vouldra 
fournir, qui soit ennemi de monseigneur le duc, de 
rompre trois lances de fers esmolus , s’il plaist à 
monseigneur le duc et à monseigneur le bastard 
de Bourgogne , mon iivaistre ; et au regard dudit 
voyage , se je ne joys point de ma dame entre cy 
et le voyage J que la première dame ou damoi- 
selle qui aura vingt mille escus , je l’en prendrai 
en mariage si elle veult. 

Le vœu de Guillaume de Cathandre, escuyer, essanson de monsei- 
gneur icduc de Bourgongne. 

' / 

Je voue à Dieu, mon créateur, à la benoiste 
V ierge Marie , aux dames et au phaisant , t[ue se 
mon très redoubté seigneur va au sainct voyage , 

que irai avec lui et le servirai de mon corps et de 
ma chevance, telle que Dieu me l’a donnée , 
jusqucs îi la mort , soit par mer ou par terre, où il 
lui plaira moi commander ; et s’il advenoit que 
mon très redoubté seigneur envoyast devant par 
mer ou par terre aucune armée , spécialement par 
mer, je lui supplie et offre de tout mon cœur de 
moi J envoyer avec les premiers, pour moy tous- 
jours mieux y employer à sondit service. 

Le vœu de Olivier de la Marche. 

Je voue à Dieu , mon créateur et rédempteur 
Jésus-Christ, à la glorieuse Vierge Marie, sa mère, 
aux dames et au phaisant , que quand mon très re- 
douté et souverain seigneur, monseigneur le duc 
de Bourgogne, ira au sainct voyage allencontre des 
Infidelles , que s’il lui plaist , et à monseigneur le 
comte de Charolois à qui je suis serviteur , je 
irai et le servirai loyalement de ma puissance , et 
n’en retournerai , pour quelque chose qui me * 
puist advenir, si ce n’est par l’exprès commande- 
ment de mondit seigneur, jusques à ce que je me 
sois trouvé en lieu ou par honneur je puisse vestir 
ma cotte d’armes , s’il me plaist , allencontre des 
Infidelles, ou en si honorable rencontre au besoino* 
qu’il y ait cinq cents hommes desconfits ou moins ; 
siijné de ma main. 

O 

Tels furent les vœux des princes , chevaliers , 
pour celle fois , voués , faits et baillés audit roy 
d’armes de la Thoison-d’Or, lesquels vœux j’.û 

enregistré au plus presque j’ai peu, siiivanl son or- 
donnance, laquelle il avoit faite comme il debvoit, 
selon et par l’ordre qu’ils lui avoient esté baillés 
par escript. 

Apres tous ces vœux faits , comme j’ay dit , le 
banquet , qui si longuement avoit duré , prit fin , 
et les nappes lurent levées ; et demeura chacun sur 
ses pieds dans la salle. Quant à moi , ce me sembloit 
feintisc (fiction) ou chose songée ; car il n’estoit de- 
meuré en toute la salle , de tous les entremets sus- 
mentionnés des tables , un seul , sinon la fontaine 
de verre. Alors, quand je ne vis plus rien de nou- 
veau , à quoy passer le temps , mon entendement 
'commença à semondre et mettre en avant plu- 
sieurs pensées touchant ceste matière. Première- 
ment , je pensai en moy-rnesme le très oulrageux 
excès , et la grande despeuse qui , pour l’occasion 
et la cause de ces banquets, ont esté faits depuis 
peu de temps ; car celte manière de cliappelets avoit 
' desjà très longuement dm é ; et sur cela chacun s’ef- 
l’orcoit à son ordre , et mettoit peine , à son tour , 
de recebvoir la compagnie le plus hautement qu’il 
se pouvoit , ledit duc , principalement , qui avoit 
fait un si grand appareil , coust et assemblée , sans 
que ce l’ust au sujet de l’aire nopces ou alliance 
d’autres princes , ou bien des festoyements d’es- 
trangers. Pour dire le vray , je disois et nommois 
ceste chose là outrageusc et déraisonnable mis- 
sion , sans Y scavoir ne trouver entendement de 
vertu . fors volonté de prince . sinon touchant l’eu- 

Ireiviets de l’église , et les vœux ensuivis en consé- 
quence de cela ; et encore me semliloitsi haute en- 
treprise trop soudainement et trop précipitamment 
commencée. Or , en cette pensée et imagination je 
demeurai fort longuement , et tant <pie d’aventure 
je me trouvai auprès d’un seigneur chambellan et 
bien privé dudit duc, avec lequel j’a vois assez d’ac- 
cointance et de familiarité , et je Inj demandai de 
ceste chose , en luy récitant la fantaisie où je mu- 
sois , et luy déclarai tout ce que j’en pensois ; lors , 
tout privement , il me respondit : 

« Mon amy , scache , et je le l’afferme , en foy 
» de clievalier , que ces chappelets , Jianquets et 
» fesloyements qui se sont menés et maintenus de 
» longue main , et de plus en plus montés et ac- 
» crus , n’a esté , sinon pour la ferme emprise et 
» secrète désirance de monseigneur le duc , de par- 
» venir à faire le sien en telle manière , comme 
» il appert, ahn que, sans grand semblant, il puisse 
» conduire l’effet tle son ancien propos , lequel a 
» esté et pouvoit estre congneu par le vœu dont 
» maintenant il a fait publication ; c’est à scavoir 
» pour le bien de|^' a chreslienté et résistance des 
» ennemis de nosti-e l’oy ; et de pieca a bien montré 
» le grand désir qu’il y avoit , comme d’y envoyer 
» et souldoyer navires et gens d’armes très longue- 
» ment. Mesmement il y a trois ans ou environ , 
» qu’en la ville de Mons en Haynaut , mondit sei- 
» gneur tint la l'este de l’ordre de la Thoison-d’Or; 
» cl là furent assemblés grand nombre de cheva- 

» liers portants le .collier d’iceluy ordre ; et à la 
>> messe , en ce jour , monseigneur l’évesque de 
» Chaalons , chancelier d’icèlle , proposa en un 
» Sermon gçneral la grande désolation et la ruine 
»‘en laquelle l’église militante estoit , en. requé- 
» rant les chevaliers dudit ordre et autres , pour 
» le réconfort d’icelle nostre mère désolée ; et sur 
») ceste matière , par iceux chevaliers , furent prises 
>► de fort l)elles conclusions , pour augmenter le 
» service de Dieu , et pour maintenir la foj ; des- 
■» quelles choses mondit seigneur fut tousjours 
» principal esmouveur , et le premier délibéré d’j 
» employer corps et chevance. Depuis lors , comme 
» il est certain , luy est venue la rébellion de ceux 
» de Gand ; pour laquelle subjuguer , il a despendu 
» du temps et de l’avoir ; et par la grâce de Dieu , 
»' il est venu à si bonne et honorable conclusion que 
» chacun sçait. Or est ainsi , que pendant ce 
» temps le Turc a fait de grandes choses sur la 
» chrestienté , comme d’avoir gaigné Constantino- 
» pie , qui jamais n’avoit receu ne souffert vilen- 
» nie si grande des mescréants, l’empereur mort , et 
» l’empire destruit. Ces choses ont tousjours entamé 
» le cœur de mondit seigneur , et le désir au service 
» du benoist Jésus-Christ ; car au besoin est deu le 
» secours. Donc, pour respondre .à cestê demande, 
» scachez que luy-mesme a conduit ceste besongne, 
» et qu’il l’a demenée de longue main , pour avoir 
» le temps de pouvoir monstrer et vouer le bon 
» vouloir et le désir qu’il a pour le bien public et 
» le général profit de la chrestienté. » 

Ainsi que ce chevalier et moy parlions et de\'i- * 
sions de la cause et principale occasion pour quoj' 
à son enldndeincht , ccstc fesle et Grande asscin- 
I)lce fut faite , entrèrent en la salle , par la grande 
porte , quantité'de torches ; après lesquelles venoient 
plusieurs personnes jouants de divets instruments, 
comme tahôui'ins , luths , harpes ; et après eux 
venoit une dame vestue de satin blanc , fort sim- 
plement faite , en guise de religieuse , par façon ; 
et par-dessus estoil habillée et affublée d’un long 
et large manteau de damas blanc ; et estoit atourné 
son chef fort simplement d’un blanc couvre-chef, 
mis tout ainsi qu’à une chose sainte et dévote ap- 
partenoit. Sur son espaule sénestrc elle portoit un 
rollet où estoit escrit en lettres d’or, Grâce-Dieu , 
signiffiant et monstrant à tous le nom de ceste dame. 
Après venoient douze chevaliers , chacun tenant et 
menant en la main une dame. Les chevaliers furent 
habillés de ])Ourpoints de couleur crainoysi , avec 
des chausses noires , et estoient revestus tic palle- 
tots (tunique) à manches , la moitié gris et l’autre 
moitié noirs, de satin ; et furent lesdits paletots bor- 
dés de feuillages d’or , et chargés d’orféverie très ri- 
chement ; et leurs habillements de teste estoient des 
cha})caux de velours noir , bordés et orléverisés 
comme lesdits palletots ; et estoient habillés de faux 
visages tl’or , tenants chacun une torche en son 
poing. Les douze dames furent habillées et vcstucs 
de cottes simples de satin cramoisy, fourrées et bor- * 
dées de lélices ( fourrures) ou menu vair, et par- 

' dessus cestc cotte elles avoient, en manière d’un ro- 
chet de Brabant , un gentil habillement de si fine 
toile qu’on vbyoit la coite cramoisy parmy ; lequel 
rochet estoit bordé d’une frange assez longue de fil 
d’or ; etelles furent atournéesd’un atour tout rond, 
à la façon de Portugal , tout blanc , dont les boure- 
lets esloient en manière de roses , et passoient par 
derrière ainsi que pattes de chaperons pour hommes, 
de déliés voiles , chargés et bordés, et pareillement à 
bourelet desdits atours d’orféverie d’or branlant, cl 
esmaillés fort gentiment. Et avoient colliers d’or au 
col, de pierreries toutes pareilles ; etestoienl leurs 
visages couverts d’un voilet si délié qu’elles pou- 
voient voir au travers, et on les voyoit par-dessus. Or, 
pour mieux déclarer ce que je vis d’icelles , en la 
manière que la dame qui conduisoit les autres se 
nommoit, par son cscript, Grâce-Dieu, chacune des 
autres portoit par escripl, sur son espaule sénestre , 
son nom en un brevet , qui estoient noms de ver- 
tus. Et par ainsi conduisoit et menoit Grâce-Dieu , 
douze vertus ; laquelle dame , comme j’ai dit , en- 
semble sa compagnie , vint parmy la salle jusques 
au lieu où ledit duc estoit ; et sitost qu’elle vint 
devant luy , elle s’arresta et luy dit son intention , 
comme vous orrez. 

Grâce-Dieu suis, la divine auniosuière >, 

Qui des bienfaits de paradis pourvoye , 


I. Ces vers sont omis clans l’imprimé. 

Ferme seurlé et espérance entière; 

Miscricord’ se tient sous ma bannière ; 

Dieu ne permet nul don que je n’y soie, » 

Par son plaisir à toy droict cy m’envoie 
Pour loi bailler c’est brief, et au surplus ■ 

Toi présenter ces dames de Vertus. 

Quand ceste dame , nommée Grâce-Dieu , eut dit 
sa raison et achevé son rollet, et monstré les douze 
dames de Vertus , qu’elle amenoit avec elle, alors 
elle prit le bref dont elle avoit parlé , et le pré- 
senta audit duc et luy mit dans sa main ; lequel le 
bailla incontinent au seigneur de Créquy , qui le 
leut tout haut; et contenoit ledit bref ce qui s’ensuit : 

« Pour ce que mon benoist créateur a ouy le 
» vœu que toy , Philippe , duc de Bourgongne et 
» de Brabant, as naguères fait en présence de ceste 
» noble compagnie, et mesmes plusieurs autres no- 
» blés hommes et vertueux courages cy-présents , 

» toy ensuivants; lequel ton vœu, ensemble iceux* 

» procédants de bonne volonté, sont agréables à 
» Dieu et à la benoiste Vierge Marie sa mère, qui 
» m’envoyent par toute chrestienté devers les em- 
» pereurs, roys, ducs, princes , comtes , barons, 

» chevaliers, escuyers, ou autres bons chrestiens 
» leur présenter, de par eux, douze dames que j’ay 
» en ma compagnie, chacune portant le nom de 
» Vertu. Lesquelles sieux et toy voulez croire, et 
» continuellement user de leur conseil , vous v/en- 
>* drez à bonne et victorieuse conclusion de votre 
» entreprise, qui moult pourroit profiter; et jede- 

12 . 

» meureray ce temps pen-dant avec vous. Et en ce 
» faisant acquerrez bonne renommée par tout le 
» monde , et le royaume de Paradis en la fin ». 

Lequel bref estant leu et ouy , ladite dame , 

' nommée Grâce-Dieu , reprit sa raison , parlant 
audit duc , et luy dit : 

■ « Ces hautes douze dames bailleront par escnt 
» leur parfaits noms, lesquels je vous liray. Qui 
» bien les garde moult plaist a Jesus-Cbrist , au- 
» quel je prie , et au Sainct-Esprit , dont elles pro- 
» cèdent, de vous conserver ; si m’en resjouiray, 
» voicy la Foy que je présenteray premièrement : 
» je vous prie ores , oyez de tous leurs brefs ce que 
» lire m’orrez. » 

En son langage proposant , comme vous avez 
ouy , ladite dame présenta la vertu de la Foy , la 
première; laquelle dame portoit son brevet en sa 
main , qu’elle baüla à Grâce-Dieu leur conduc- 
trice. Et pareillement toutes les autres se présen- 
tèrent et baillèrent leurs brefs , et ladite dame les 
lisoit; car ils signifioient et monstroient leurs 
noms ; lesquels s’ensuivent par ordre, ainsi qu’elles 
se présentèrent ' . 

Fot. 

Je suis la Foy, très dWine espérance. 

Que chacun doibt connoLstre sans erreur, 

Qui ïiens à vous , duc de noble naissance , 

Et à tous ceux qui sont cy en présence, 


I. Ces vers soiU omis dans les imprimés. 

l*our mercier l’emprise de valeur 
Touchans aux vœux de mcrile et d’honuciir , 

El au secoure que vous me présentez , 

Qui moult vauldra , se vous ne m’oubliez. . 

Chàbité. 

Charité, mère des biens faits, 

Suis au palais des deux nommée. 

Qui par vos haulls vouloirs (>arraits, 

Signes d’amour non coutrefàits , 

J’espère la foi confortée : 

Si suis en ce lieu arrivée 
Afin que la guide je soye 
Qui vos œuvres vers Dieu convoyé. 

JnSTICE. 

Justice ay nom, la droicturière. 

Le reffuge des moins pnissans. 

Quoiqu’on me nomme aspre et fière , 

Si ren-jc |>ar bonne manière 
Les humains corps obéissons. 

Or viens- je à vous donc en ce tems 
Pour advertir que servirez >- 
Faiblement Dieu quand ne m’aurez. 

Rsisoh. 

Je suis Raison, fille de Sapience, 

Amée de Dieu , son affine et prochaine ; 

Guerre amortis ; paix est ma nourrissance ; 
Amour soustiens ; droirt maintiens en puissance 
En tous débats , je rends raison prochaine , 

Car Dieu le veut , pour ce qu’en son service, 

A vous servir je mettrai toute peine. 

Sur toutlcs viens suis vallable et propice. 

Pr.üDENCE. 

' Pour vous jMrer. prince de huulc aflairc, 

Prudence suis, que Dieu à vous envoyé , 

Eu fcîpcrauce que ferez, pour lui plaire , 

Et entendrez, pour le plus nécessaire , 

A sccourii l’Eglise qui larmoie. 

Tant que m'aurez et serez où je soye. 
Adversité n’aura nulle espérance 
De vous ester Foy ne Bonne Espérance. 

Attempébamce. 

Attempérance, qui les hauts faits mesure , 

Me nomment ceux qui cognoissent mon estai ; 
11 n’est nul heur qui sans moi gaires dure; 

. ' Mon faict est seur, non pas à l’adventure ; 

Souldain vouloir ne peust es Ire mon maître. 
De vous servir je me veulle enlremcllre. 

Se vous m’avez, je le dy seurement. 

Rien ne ferez qu’à bon entendement. 

Fonça. 

Force ou magnanimité 
M’apelle-on , pour ce que je (rensc , 

Par effort de bonne équité, 

Pour tous en généralité , 

A livrer vive résistance. 

Je suis contre vices deffense; 

Eu armes je pub moult servir : 

Pensez donc de me retenir. 

VÉniTÉ. 

A fous je viens en telle intention 
Que ne ferez rien contre mon vouloir: 

Vérité suis, en telle cxmdition, 

Que je ne fais nulle part racuiiun. 

L’hooneur de bouche ue m’y fait remaooir. 

Pesez vos mots , se me voulez avoir ; 

Par vos vertus faites crier Mont-joie 
Et je serai la vostre où' que je soie. 

Largesse. 

Sans moi grand faict nul ne [leult achever, 

Los acquérir, u’acquérir bon renon. 

Qui me reboutte, il fait moult à blasmer; 

Par moy peult on moult de gens assembler, 

Et avoir bruit, qui que le veuille ou non. t 

K vous je viens; Largesse m’appcllc-t- ou 
Je servirai pour les pauvres aider, * 

Que serviront quand viendra le mestier. 

Diligence. 

Diligence, la noble poursuivaude 

M’apelle-t-on, pour ce que tant travaille , % 

Que mainte fois mes fortunes amende, ~ 

Dieu me transmeta vos yeux, et vous mande •i' 

Qu’à le servir sans sommeiller on veille, 'S. 

Et que m’ayez, afin que je réveille 
Les lascbes cœurs qu’on ne peut csmoiivoir, 

A travailler pour tous les biens avoir. 

'S. 

Espérance. Z - 

Espérance, guidée de bon vouloir. 

D’ardent désir, à voUs je me présente. 

Le grand honneur, la richesse et l’avoir 
De tout le monde conquesterez pour voii'. 

Nul n’osera devant vous faire attente , 

Requérez Dieu, et mettez feime attente 
D’estre en brief tems prest pour le Turc combattre; 

Et vous verrez son grand orgueil abattre. 

V^1LLA^CE. 

Prince, enllanibé de désij' pitoyable , 

El vous , nobles , où tout honneur s’avance ; 

, Cœurs tous unnez de vouloir honorable , 

Âinians renom , quérans œuvre louable, 

A vous accours en grande esjouissaucc : 

Fiir d’honneur suis, et m’appelle- t-ou Vaillance. 

Je vous requiers, qu’on ne me laisse point. 

Car sans m’avoir grand faict ne se faict point. 

Après la présentalion faite des douzes vertus 
sus-nientionnces, par Grâce-Dieu, elle, comme 
s’estant acquittée de sa charge, et achevé son ou- 
vrage, prit congé , en conseillant et saluant le 
duc avec des vers. 

Ainsi s’en retourna Grâce-Dieu , et laissa les 
dames qu’elle avoit amenées. Et pource que le 
mystère estoit parachevé, leur furent ostés les 
brevets qu’elles portoient sur leurs espaules ; et 
commencèrent à danser en guise de mommeries , 
et à faire bonne chère , pour remplir et rachever 
plus joyeusement la feste. 

S’ensuivent les noms des chevaliers d’icelle 
mommerie ; le comte de Charrollois , le duc de 
Clèves, le comte d’Estampes, Adolf de Clèves, 
Jean de Coimbres , le bastard de Bourgongne , le 
comte du Buchan , Antoine , bastard de Brabant , 
Philippe Pot , Philippe de Lannoy , Ghrestien de> 
Digonne , Philippe , bastard de Brabant. 

S’ensuivent les noms des dames d’icelle mom- 
merie : les damoisclles de Bourbon , d’Estampes, 

(le Ravestain ; les dames de Beuvres , d’Arsy , de 
(]ommines , des Aubeaux , du Chasteler , Mar^ue- 
l’ite , bastarde de Bourgongne ; Antoinette, l'emine 
de Jean Boudant , ^ sabeau Conslaine. 

Tandis qu’on dansoit en telle manière , les 
l'ojs-d’armes et hérauts, avec des nobles hommes 
(jui furent ordonnés pour l’enquestc, allèrent aux 
dames et aux damoiselles, pour scavoir à quion 
devoit donner et présenter le prix , pour avoir le 
mieux jousté et rompu bois en cette journée. Or 
il fut trouvé que c’esloit le comte de Gharrollois 
qui l’avoit gagné et desservi. Si jirircnt les ofliciers 
d’armes, deux damoiselles princesses, c’est à sca- 
voir les damoiselles de Bourbon et d’Estamjies, 
})Our présenter le prix, qui fut baillé par elles 
audit comte de Gharrollois ; lequel les baisa, comme 
il est de coutume en tel cas , et fut crié Montjoye 
fort hautement. 

Entre deux et trois heures après minuit, partit 
icelui duc et sa conqiagnie du lieu où le banquet 
avoit esté fait , et s’en revint en son hostel ; après 
quoy , un chacun se départit , et se sépara. 

CHAPITRE LXXXIX. 

Comment, le comte ?le Saint-Pol tint la feste de la Licorne , en la citë 

de Cambray. 

Vous avez ouy la déclaration de la feste du ban- 
quet , dont cy -devant est fait mention , en la fin 
duquel Louys de Luxembourg , comte de Sainct- 
Pol , qui avoit esté à icelle , fit crier et faire à 
scavoir à tous nobles , tant de l’hostel dudit duc de 
Bourgongne , comme d’autre part , que le dix- 
huitième jour de mars ensuivant , il feroit une feste 
en la ville et cité de Cambray , qui est ville d’Em- 
pire , laquelle se nommeroit la feste de la Licorne , 
auquel jour il seroit luy quarantième de nobles 
hommes , montés et armés chacun la lance et l’es- 
pée au poing , et icelles espées seroient rabattues 
et les pointes coupées , pour courre la lance contre 
autres quarante qui y viendroient , et puis tour- 
noyer lestlites espées. Auquel jour comme U avoit 
fait crier , il se trouva sur le marché de ladite cité , 
où il avoit fait faire un parc grand et spacieux , 
bien fourny de bonnes lices de bois , luy quarante 
et deuxième , tous de ses gens , sans y estre venu 
aucuns autres de l’hoslel dudit duc , ne d’autres , 
sinon deux gentilshommes , dont l’un estoit cheva- 
lier, et se nommoit messire Waultre, lequel es- 

toit du pays de Brabant , assez près de Louvain , 
et portoit sur son heaume un morion; et l’autre 
s’appelloit Pliilippe de Lalain. 

Quand ledit comté vit qu’il avoit fait une grande 
despense pour fournir à ladite l'este, et la rendre 
plus solemnelle , en plusieurs manières et grandes 
préparations pour les banquets, et qu’il n’y avoit 
aucun autre de venu, sinon ceux dessusdits, il re- 
connut assez qu’aucuns avoient pris peine envers 
ledit duc , afin qu’il n’y laissast aller aucun de 
('eux de son hostel ; ce nonobstant , il n’en mons- 
tra aucun send)lant de courroux ; mais joyeuse- 
ment , quand ils se trouvèrent audit parc , il fit 
départir lescUts quarante , avec les deux dont des- 
sus est faite mention , et puis partirent l’un contre 
l’autre , c’est à scavoir vingt et un d’un costé , et 
vingt et un de l’autre ; et, en ce poinct, selon le 
contenu de ladite criée , ils coururent les lances , 
<jù il y eut de beaux horions donnés ; ce qui estant 
fait , ils tournoyèrent desdites espées ; en quoy fai- 
sant, ledit comte fut désarmé en deux lieux, et y 
fit grandement son debvoir. Car pour celuy de 
dedans , il eut ce jour le prix ; et, pour celuy de 
dehors , il fut donné audit chevalier estranger. Et 
me fut dit que la cause pourquoy il y eut si j>eu 
de gens de l’hostel dudit duc , ce fut au moyen 
du comte d’Estampes, parce que durant la guerre 
de Gand, dont cy-devantest fait mention, il y avoit 
eu aucuns rcinours (débat) entre iccux comtes d’Es- 
lampes el de Saincl-Pol, loucliant l’avant -gard(' 

de l’armée ; et combien que leurdit remours vinst 
peu à la connoissance du peuple , néanlmoins ils 
ne s’entre-aymoient pas l’un l’autre. Et toutefois 
il n’en arriva point de voye de faict , parce que 
chacun d’eux craif^^noit de courroucer ledit duc. 

Ce nonobstant, iceluy comte de Sainct-Pol, fil 
de soy-mesme tousjours grande chère ; et y eut le 
jour de ladite feste , au banquet qui se tint dans 
l’hostel épiscopal de l’évesque de ladite cité , plu- 
sieurs nobles chevaliers et escuyers , dames et da- 
moiselles , avec les plus notables bourgeois et 
bourgeoises d’icelle cité , qui furent servis de plu- 
sieurs et divers mets, tant de poissons de mer, 
comme d’eau douce , fort exquis , grands et mer- 
veilleusement gros, pource que ladite feste escheut 
en temps de caresme. Lesquels poissons ce comte 
avoit fait rechercher avec soin long-temps avant , 
espérant, qu’à icelle feste, deubt estre présent 
ledit duc de Bourgongne en personne , accom- 
pagné de son fils , le comte de Charrollois , et de 
. leur noble chevalerie ; et estoit iceluy de Sainct- 
Pol , en grand désir et volonté , à icelle feste , de 
recebvoir et bien traiter lesdits duc , son fils et ses 
gens. Semblablement y furent servis de vins bons 
et exquis de plusieurs manières , en grande abon- 
dance. Quant à l’hypocras , il fut quasi mis à l’a- 
bandon, comme s’il n’eusl rien cousté. Et, pour 
entremets, y fut faite au plus près l’histoire de 
Merlusine , et ses enfants en grands personnages. 
Finalement ladite feste fut de grande despense et 

excessive , à ce que je peus connoistre de la chose. 
Et fut grand dommage qu’il n’y avoit de hauts 
princes en grand nombre ; car les préparatifs cl 
ladite despense, et aussi la grande chère et la bonne 
volonté qu’y fit paroistre ce comte, le valoient bien . 


CHAPITRE ex. 


Comment le duc de Bourgongne envoya devers le duc de Bourbon et 
la duchesse sa femme, signiPier les fiançailles qui estoient faites 
entrele comte de Charollois , son fils, et Isabelle, fille du seigneur 
de Bourbon. 

Pendant que ledit duc , avec les princes et no- 
bles chevaliers de ses pays , faisoient toiles festes 
et assemblées, et aussi qu’il avoit l’intention de 
faire et accomplir le vœu qu’il avoit fait à son ban- 
quet à Lille , dont cy-devant e»t faite mention , 
pour le bien de ses pays et s^gneuries , il traita 
le mariage du comte de Charrollois, son fils lé- 
gitime, et d’Ysabelle, fille du duc de Bourbon , qui 
estoit sa niepee , pour autant qu’elle estoit issue 
de sa sœur , femme d’iceluy due de Bourbon , et 
par ce moyen estoit cousine-germaine dudit comte 
de Charrollois. Les premières conventions en lu- 
rent faites dans la ville de Lille , un vendredy , 
vingt et troisiesme jour dudit mois de mars , au 
susdit an mil quatre cent cinquante et trois. Ce 

l’ait ; il envoya incontinent un gentilhomme , 
nommé Jean Boudaut , devers lesdits duc et du- 
chesse de Bourbon , qui lors estoient en Bourhon- 
nois , pour scavoir si ce seroit leur plaisir. Les- 
quels , quand ils ouyrent ces nouvelles, en furent 
fort joyeux , et firent audit Jean Boudaut de grands 
honneurs et recueillette, tant pour l’honneur dudit 
duc comme pour les bonnes et joyeuses nouvelles 
qu’il leur avoit apportées, disants qu’ils estoient 
très contents de ladite alliance, pourveu que ce 
fust le plaisir du roy Charles; duquel, en peu de 
temps, ils sauroient la volonté. 


GHAPITBE CXI. 


Comment le duc de Bourgongne se saillit de la ville de Lille et alla 
en Allemagne à petite compagnie , pour le faict du voeu qu’il avoit 
faict d’aller en Turquie. 

% 

Après lesdites fiançailles ainsi faites , le duc de 
Bourgongne fut adverty que l’empereur d’Alle- 
magne et plusieurs autres roys , grands princes et 
seigneurs, tant des marches des Allemagnes comme 
sur les frontières des Infidèles, faisoient et levoient 
de grandes armées et assemblées de gens de 
guerre, chacun selon son possible. Et pour en estre 
mieux asseuré , il conclud d’y aller en personne ; 
et auparavant son départ, il délibéra d’aller èsdits 

pays à petite compagnie, Pour lequel suhjet , il 
partit inconnu de sadite ville de Lille , le vingt- 
([uatriesme jour dudit jour de mars, un jour do 
saniedy , à cinq heures du matin , luj trentiesine ; 
entre lesquels il avoit seulement à sa suite de nom . 
et de marque , messire Simon de Lalain , Philippe 
Pot, et Jean , bastard de Renty , chevaliers. Il alla 
ce mesme jour au giste en sa ville du Quesnoy-le- 
Comte , en Haynaut ; et avoit auparavant son dé- 
part, ordonné que le mardy ensuivant, qui fut le 
vingt-septiesme jour dudit mois , il fut publié en 
son hostel et par ses pays , que tous ceux de sondit 
hostel qui avoient aecoustumé d’estre à gages , 
quels qu’ils fussent , fussent rayés l’espace de deux 
ans entiers ; ce qu’il lit pour ce qu’il luy sembloit 
que dedans ledit temps il auroit bien fourny et ac- 
comply le vœu dont cy-devant est fait mention. Et 
par ceste ordonnance il pouvoit bien espargner no- 
tablement par chacun mois , plusieurs milliers de 
francs , qui estoit une grosse finance : laquelle il 
avoit intention d’employer, pour accomplir et pa- 
rachever son entreprise. Desquelles ordonnances , 
quand elles furent publiées et que son départ fust 
sceu , qui avoit esté si soudain et tenu si secret , 
plusieurs en furent fort esmerveillés , spécialement 
ceux qui estoient aux susdits gages. 

Quant à ses arcliers du corps et autres serviteurs, 
qui l’avolcnl servy long-temps , et auxquels on 
debvoit de grands arrérages de leurs gages., ils di- 
soient que puisqu’ainsi on leur vouloit faire ce 

traicteinent, on les deubt avoir payés de ce qui leur 
estoit deu , car il leur sembloit que c’estoit un es- 
trange congé donné. Mesme aucuns d’eux disoient, 
comme par désespoir, qu’ils iroient servir, les uns 
en Angleterre, les autres en autres marches. Néant- 
moins la chose s’entretint long-temps ; et ne vou- 
lut souffrir lesdiles ordonnances estre publiées , 
jusques après son départ susdit, pour ce qu’il re- 
doutoit et appréhendoit les requestes d’un chacun. 
D’icelle ville du Quesnoy , il tira en toute diligence 
en son pays de Bourgongne , où il avoit aucune- 
ment affaire ; et luy sembloit que de là il auroit 
plus souvent des nouvelles des armées qu’il en- 
lendoit que les susdits princes faisoient pour aller 
sur les Infidelles ; car son intention estoit de se 
trouver à la première besongne , avec si grand 
nombre de gens de guerre , qu’il pourroit bien 
fournir et accomplir sondit vœu. Et ordonna que 
son fds, le comte de Charrolois, demeureroit en ses 
pays pour les régir et les gouverner , en le com- 
mettant son lieutenant-général. Or , pour aucuns 
affaires qui estoient survenues ès pays de Hollande, 
iceluy comte de Charrolois y alla , assez peu après 
le départ'de sondit père. 

En CCS mesmes jours, le duc deClèves , nepveu 
dudit duc , partit d’iceluy lieu de Lille et tira en 
sa duché de Clèves ; et fut conduit hors ladite 
ville , par le comte d’Estampes , accompagné de 
grand nombre do chevaliers. Et escuyers et ainsi 
chacun tira en sa marche , sauf ceux qui furent et 

estoient ordonnés pour eslre et demeurer avec ledit 
comte de Charrolois. 


CHAPITRE XCII. 


Coratnent le duc de Bourgongne alla es Alletnagnes; des réceptions 
qui lui furent faites , et de ce qu’il y bcsangna. 

Vous avez ouy la manière et comment ledit duc 
de Bourgongne partit de la ville de Lille , et les 
ordonnances qu’il fit, en intention d’aller es Alle- 
magnes, où il espéroil trouver principalement l’em- 
pereur et plusieurs hauts et puissants princes, afin de 
résister contre les entreprises que faisoit le Grand- 
Turc surla sainte foi chrestienne. Sivousveux-jéun 
peu déclarer de sondit voyage, et aucunement de ce 
qu’ilybesongna. Vrai est qu’il ne séjourna guères en 
sondit pays de Botirgongne; mais comme désirant 
fournir et parachever sou entreprise, il tira toujours 
avant par les villes de V erne (Berne), \ aulde (Baden). 
Constance , Olnie (Ulm) et plusieurs autres bonnes 
villes, jusques en la ville de Rasemhourg (Ravens- 
purg). Or, en passant parmi cesdiles bonnes villes, 
il fut partout grandement et si honorablement re- 
ceu et festoyé, qu’on ne pourroit mfeux. Et jouissoit 
partout où il passoit de toutes prérogatives, comme 
sic’eust esté l’empereur en personne ; car ceux des 
bonnes villes alloient au-devant de luy en grand 

honneur el révérence , car ils rencloient les villes 
anxliannis, et (lefTra voient luy et tousses ^ens. Ceux 
(le ladite ville de Verne , enla(]uelle il fit la leste de 
l*as(|ues llories de (vst an mil quatre cent cinquante 
et trois , à son entrée , firent aller au-devant dç luv 
avec* eux de (juatre à cinq cents enfants , au-des- 
sous de dix à douze ans , chacun portant une han- 
nière armoyée des armes dudit dnc . criants à liante 
voix : Vive Bour^’ongne ! et ce firent-ils afin de le 
plus révérender , et qu’au temps à venir il en fust 
mémoire. Et en continuant, à son départ, ceux d’i- 
celle ville le convoyèrent , c’est à scavoir dudit lieu 
de \erne, jusques à une ville nommée Bourtef 
(Burgdorf ) ; de Là à une autre nommée Arau, où ils 
jurent (couchèrent) la nuit, et y ariàvèrent le sei- 
ziesme jour d’avril ensuivant. Dudit lieu de Arau , 
le lendemain, ils allèrent disner à une place nommée 
Vaulde (Baden), et cedit jour au giste à une ville 
nommée Sirich (Zurich), (]ui est de l’alliance dessus-: 
dits de\ ernc ; par lesquelles villesdessusditcs furent 
faits à ce duc de grands présents, réceptions et hon- 
neurs tant de vins comme de poissons et d’avoines. 

Il partit d’iceluy lieu de Sirich , et alla au giste 
H une autre ville nommée Constance , en laquelle 
iceluy duc fit la feste de la grande Basques; et y 
séjourna cinq jours entiers , où ceux de ladite ville 
luy firent pareillement de grands honneurs et ré- 
ceptions , avec plusieurs dons et présents de vins , 
d’av(fin(*s et (L; poissons. Et après qu’il eut passé 
en icelle ville lesdiles l’estes de Basques, et (pi’il 

eut remercié cliacim des préscntset lionneursqu’on 
lujfaisoit, il en partit par un lundy , vin^t cl 
dcuxiesine jour d’avril . apres Pasques, l’an 1454 . 
et alla au giste enune autre ville nommée Rasem- 
hourg (Uavenspurg), où semblablement il fut 
grandement festové des seiiîneurs et bourireois 
de ladite ville , qui luy firent de grands présents. 

Le lendemain, il partit dudit Rasembourg, ctallaau 
giste en une autre ville nommée Wali'ze fVV'^oI- 
fegg), appartenant à un chevalier du pays, nommée 
Jacques d’Ourses , qui là le deffraya et sa com- 
pagnie ; et lequel , continuellement depuis sadite 
ville, l’accompagna toujours jusques à ce qu’il l’eut 
conduit en la ville de Rasembourg , sauf que ledit 
duc l’envoya en ambassade devers le duc Louis de 
Bavière , afin d’avoir de luy un sauf-conduit pour 
passer seurement par ses pays, où il séjourna en_ 
i'aisant ladite ambassade , certain espace de temps. 

Et alla iceluy duc eu une ville nommée Olm (Ulm j, 
où il se tint ledit temps , en attendant le retour du 
susdit ambassadeur. Dans laquelle ville d’Olm , 
iceluy duc fut grandement receu et festoyé par les 
seigneurs et bourgeois, dames et damoiselles d’icelle 
tant de joustes commede danse, et autres joyeux es- 
battements, en luy faisant plusieurs grands présents, 
tant de vins et avoines, comme de poissons et autres 
vivres ; et en laquelle il rendit à plusieurs bannis 
la ville. Et pour luy faire plus d’honneur, et aussi 
pour faire voir qu’ils le reconnoissoient , par ixj- 
nommée , sage et prudent , d’autant qu’il y avoit ' 

on icelle de grandes divisions , questions et ran- 
cunes entre les plus grands lignages d’icelle ville , 
et que auparavant on n’avoit sceu trouver manière 
ne moyen de les niellre d’accord , il lut recfiiis de 
mander les parties ; et de luy mesme , avant son 
départ, il les remit en paix et union, et leur fit 
pardonner réciproquement les olTenses qu’ils pou- 
voient avoir laites les uns aux autres, dont chacune 
des parties lut hicn contente. Pcmlant que ce duc 
fut en icelle ville d’Olin , en attendant le retour du 
susdit Jacques d’Ourses , andiassadeur , et que ceux 
delà ville le fesloyoient et lionoroient , comme vous 
avez ouy, lecomtedeVerlemborg(W urtemhe rg)le 
jeune comte de Mouliart, avec le comte d’Kulrich, 
leur oncle, envoyèrent par plusieurs fois audit duc, 
en icelle ville d’Olm, plusieurs grands présents, tant 
de vins , d’avoines comme de venaisons fraisches 
et salées J et si lut devers luy le comte d’Eulrichen 
personne , qui luy offrit plusieurs fois son service, 
requérant audit duc , qu’il luy plust à son retour 
passer par son pays et visiter sa femme , qui estoit 
sœur du duedeSavoyeetissuede germain audit duc 
de Bourgongne ; et à son départ , il luy fit présent 
d’un beau cheval , en s’offrant à son service aussi 
humblement, comme s’il eusteslé un de'ses nep- 
veux ou serviteurs. En icelle ville d’Olm , le duc 
d’Authriche envoya une ambassadedevers ledit duc 
de Bourgongne , pour luy requérir, qu’à son départ 
d’icelle ville , il luy pleust aller et passer par une 
sienne place à deux lieues près , dans laquelle il le > 

festoyeroit et lui feroil trèsgrantle chère. Or, le duc 
Louis de Bavière, sus-mcnlionné, (|uand il ajîprit les 
nouvelles , par le dessus nomiué .lacques d’Ourses, 
que le duc de Bourgongnc cstoil en icelle marche, 
et qu’il deuiandoil passage et sauf-conduit , il luy 
envoya son ambassade luy présenter ce sauf-con- 
duit et ce passage , à son bon jilaisir , et ordonna 
à scs ambassadeurs de demeurer clse tenir toujours 
avec ledit duc , tant comme il liiy plairoit ; de la- 
quelle chose il fut très joyeux et content. 

Pendant son séjour audit lieu d’Olive, un sei-r 
gneur , nommé Eulricb de Bepar , envoya sem- 
blablement ses ambassadeurs devers ledit duc, luy 
oflVir son service , avec deux ou trois cents che- 
vaux , pour le servir et l’accompagner là où il luy 
plairoit aller, disant que ledit seigneur leur maistre 
leur avoit chargé de luy dire , et aussi de le faire 
à qui qui fust bel ou laid; de quoy ledit duc de 
Bourçîonerne fut «rrandemcnt content , en le remer- 
ciantde bon cœur. El ne demeura guères que. ledit 
Eulricb de Bepar ne vinst en personne devers ledit 
duc, avec le dessusdit comte de \erlcmborg, 
et l’accompagna toujours jusques au plus près de 
la ville de Basemhourg. Or, pource que Jean de 
Bepar, frère dudit seigneur, avoit lors une guerre 
contre aucunes bonnes villes de l’empire, qui es- 
toient jusques au nombre de vingt-six, toutes d’une 
alliance, laquelle avoit longuement duré, et qui 
avoit fait de grands dommages les uns aux autres, 
et si il n’y avoit jjoint d’autre guerre ès marches 

(l’Alleniag'ne , les parties se sousinirenl volontai- 
rement fie tout leur discord à ce qu’en ordon- 
neroit et résoudroit ledit duc, offrant de prendre 
droict par appointement amiable ou par justice. 
Auxquelles parties, ledit duc fît tels ajipoiiite- 
ments et accords si raisonnables , que chacune 
d’elles en liit contente ; et par son moyen fut leur 
u^uerre appaisée, qui long’uenient avoit duré. 

Après toutes ces choses ainsi faites, iceluy 
duc de liourgon^ne partit de ladite ville d’Olm , 
le quatriesme jour de may ensuivant ; et le con- 
voyèrent ceux d’icelle ville jusques au nombre de 
deux cents chevaux ou plus , tous en armes et bien 
en poinct. Comme il estoitsurson chemin, vint au- 
devant de luy le duc Aubert d’Autriche , qui avec 
faraud amour elrévcrencclenienaensa villedeGui- 
seboury; (Giintzbourgj, par un vendredy , au j^iste ; il 
y demeura le lendemain et le dimanche ensuivant 
jusques au disner, où il fut grandement bien fes- 
toyé et deffrayé , luy et tous ceux de sa compagnie, 
en requérant audit duc qu’il luy pleust séjourner 
là encore un espace de temps ; ce qu’il ne voulut 
accepter , pource qu’il désiroit fort d’estreauditlieu 
de llagembourg(|{atisbonne), àla journée qu’il en- 
tendoit que l’empereur et les princes du pays y dé- 
voient tenir ; mais au départ, ledit duc Aubert luy" 
donna un beau coursier et un bon cheval de Hon- 
grie, avec un jazeran et un gorgerin, luy requérant 
plusieurs fois qu’il le voulust tenir pour son fils , 
et de luy espcrirc comme un père à son fils ; car en 

tout il s’offroit à son service ; et le convoya hien 
(leux lieues , jusques à ce que ledit duc de Bour- 
g’ongrie fut assemblé avec le dessusdit duc de Ba- 
vière , qui avoit eu sa compagnie bien quatre cents 
chevaux, parmy lesquels il y avoit grande nombre 
de clicA^aliers ; mesme y estoit le cardinal de Aus- 
l)Ourg , qui enscirible allèrent au-devant luy. 

Et ordonna iceluy Albert d’Autriche une ambas- 
sade , pour de par luy aller et se trouver avec ice- 
luy duc à la journé sus-mentionnée. Auxquels am- 
bassadeurs , il bailla charge de faire et conclure 
en ceste journée tout ce que ledit duc de Bonr- 
gongne leur ordonneroit , comme s’il y estoit en 
personne ; et lors il prit congé de luy , dudit duc 
Louis et d’iceluy cardinal , et s'en retourna en sa- 
dite ville de Guisebourg. 

Après quoy, ce duc Louis mena le duede Bour- 
gongne ce mesme jour au gisle , en une sienne 
ville nommée Lambinguen ' , où le conduisirent, ice- ^ 
luy duc Louis de Bavière et le cardinal, jusques 
à l’hostel où il coucha. Lequel cardinal, pour cette 
nuit , s’en alla gister en une de ses places, à de- 
mi-lieue près dudit Lambinguen ; en laquelle 
ville , iceluy duc Louis festoya grandement le duc 
de Bourgongne, cedit jour de dimanche , au giste, et 
le lendemain et le inardy à disner, en le delFrayanl 
de tous poincls luy et s<is gens. Et iceluy jour de 

martlj, il le mena, accompagné de quatre cents 
chevaux, parmi lesquels il y avoit, conune dit est 
cy-dessu^ , grand nombre de chevalerie , armés et 
bien en poinct , jusques à une sienne ville nommée 
Ralngre, où pareillement il le deffraya. De là ils 
partirent,- toujours ensemble, le mercredy hui- 
tiesme jour dudit mois de may ; et le mena , ce duc 
Louis , avec toute sadite compagnie , en une sienne 
ville nommée Inglestat (Ingolstadt), où il le logea 
en son propre hostel , qui estoit beau et plaisant, 
et qui paroissoit bien un hostel de prince , où 
pareillement il le deffraya de tous poincts lui et 
ses gens ; et ceux de ladite ville lui présentèrent 
grande quantité de poisson , avec quatre poinçons 
de vin doux et de la malvoisie ; lesquel poinçons 
ledit duc Louis ne voulut point souffrir estre là 
employés et consumés, mais il les fît mener audit 
lieu de Ragembourg, en l’ hostel d’iceluy de Bour- 
gongne , les destinant pour sa bouche, durant le 
temps de son séjour en ce lieu-là. Et pource que 
ledit de Bourgongne avoit envoyé devers l’empe- 
reur et autres princes , pour sçavoir quand ils se- 
roient audit lieu de Ragembourg , à la journée qui 
y estoit prise et arrestée , et qu’encore il n’avoit 
ouy aucunes nouvelles de ceux qu’il y avoit en- 
voyés , iceluy duc Louis de Bavière requit plusieurs 
fois le duc de Bourgongne , qu’il voulust séjourner 
dans sa ville susdite, en attendant ceste response ; 
à quoi ledit de Bourgongne ne voulut optempé- 
rer , ne s’y accorder, pource qu’il désiroit tousjours 

estre à ladite journée, et de parvenir à son inten-^ 
tion , comme dessus est dit. 

Quand iceluy duc Louis reconnut que le duc de 
Jlourgongne n’y sejourneroit point, il lit ajipoin- 
ter quatre grands vaisseaux , scavoir deux pour 
luy et deux pour icelui de Courgongne et 
leurs gens, lesquels il lîl garnir largement et four- 
nir amplement de tous vivres, et autres choses né- 
cessaires; déplus, il accompagna toujours en per- 
sonne ledit duc, jusques en icelle ville de Ragem- 
hourg, en laquelle ils arrivèrent tous ensemble 
par eau, un jeudy, neuviesme jour dudit mois de 
may, environ le soleil couchant. Quant aux che- 
vaux desdits deux princes, avec la plusparl de 
leurs gens, icelui de Bavière les fil mener par 
terre, en les deffrayant de tous points, de leurs 
despens ; auquel lieu ils n’arrivèrent jusques au 
vendredy ensuivant, qui fut le dixiesme jours dudit 
mois. 

Quand ces deux princes descendirent de leurs 
vaisseaux en ladite ville de Regemhourg, le car- 
dinal de Sainct-Pierre d’Amerela.ut , l’évesque do 
Pavie, légat du pape, les ambassadeurs de l’em- 
pereur, qui là représentoient sa personne, et plu- 
sieurs autres ambassadeurs, allèrent tous en grande • 
révérence au-devant desdits deux princes ; et tous 
ensemble, menèrent le duc de Bourgongne en 
son hostel. Or, combien qu’icclui duc se mist fort 
en devoir de reconduire et de remener ledit duc 
Louis en son hostel, néanmoins il ne le voulut 

O ncques souffrir ; mais chacun jour qu’il /'ut audit 
lieu, il accompagna toujours iceluv duc; et l’al- 
loit visiter aussi familièrement comme si c’eut esté 
son frère ou son fils. 

Ce mesme jour de vcndredy, après que le duc de 
ïlourgongne eut disné, lesdits cardinal, légat et 
aml)assadeurs do l’empereur, allèrent devers luy 
en son liostel, pour excuser la personne dudit em- 
pereur , de ce qu’il n’estolt pas là venu , ainsi 
comme il l’a voit mandé ; déclarants de bailler so- 
lutions et décisions des causes pour lesquelles ils 
offroient audit duc de venir par-devers liiy, enta- 
mer et commencer la matière pour laquelle ils 
s’estoient là assemblés ; desquelles offres il les re- 
mercia grandement, ne voulant accepter qu’ils 
vinssent par-devers luy ; mais au contraire . il fit 
response qu’il estoit prest d’aller par-devers eux et 
les princes , en tel lieu qu’il leur plairoit luy mar- 
quer, et ce , toutes les fois qu’ils se voudroient 
mettre ensemble. 

Pendant le temps que ledit duc de Bourgongne , 
et iceux ambassadeurs estoient en ladite ville de 
Ragembourg , il arriva en cette vûlle là ün cheva- 
lier nommé messire Fédéric, venant de devers 
• l’empereur, qui rapporta pour vérité, que ledit 
empereur , pour certaines causes qu’il manda , ne 
viendroit pas audit lieu de Ragembourg ; et pour ce 
il fut conclu par les dessusdits , de remettre la jour- 
née à la Sainct-Michel ensuivant, et icelle tenir en 
la ville de f ranqueforl ; auquel lieu le susdit em- 

pereur, et tous les autres princes , promirent de 
comparoir en personne; car, comlMen que eliacmi 
d’eux avoit promisauparavantd’eslre audit Itageni- 
hourg^ , néanimoins il n’y comparut personne que 
lesdits duc d<; Uourg'ongne cl de Bavière, avec le 
marquis de Brandebourg. El j)ource qu’iceluy duc 
de Bourgongne reconnut celte nouvelle journée 
estre encore de longue attente , voyant tpi’il s’es- 
toit mis en son debvoir d’y estre venu en personne , 
aussi qu’il désiroit retourner en ses pays, pour y 
vacquer à ses aflaires , sur ce qu’on lui avoit rap- 
porté que les Anglois, durant les trêves, estoient 
descendus en ses j)ays et seigneuries , où ils avoienl 
pillé , desrobé, bruslé , tué gens, pris prisonniers, 
et lait toutesles autres œuvres et maux qui se com- 
mettent ordinairement en guerre; quand donc il 
entendit ces nouvelles, il déclara franchement i 

qu’il ne pourroil assister ni estreen personneà ceste 
nouvelle journée; mais des lors il délibéra de sa 
volonté , qui fut telle , que s’il plaisoit au susdit 
empereur d’entreprendre le sainct voyage, pour 
faire résistance aux entreprises des Infîdelles, il le 
serviroil en personne, et n’y espargneroil corps, 
chevance, ne tous les biens (pie Nostre-Seigneur 
Dieu lui avoit prestes ; et s’il arrivoit ainsi (pi’jce- 
luy empereur , elle roy de Hongrie et de Behaigne 
(Boliéme) n’y peussent aller en personne, et qu’il y 
eust des aulix's princes callioliques qui voulussent 
entreprendre ce voyage , on nombre convenalile , 
comme en U'I cas appartient , ilolfroilde les ao- 



Di^ized by Google 


C 11 n O N I Q ü E s 


2ü4 


(« 454 ) 


compagner en personne , comme il promettoit au- 
dit empereur , pourveu toutes fois qu’ai ors que le- 
dit sainct voyage se feroit , il n’auroit de si grandes 
affait 'es , que Dieu et tout le monde pcust con- 
noistre que le retardement d’iceluj ne seroif pas 
par sa faute , qui lui seroit la chose au monde qui 
plus lui déplairoit ; et au cas qu’ainsi il lui en ad- 
vinst, il offroit d’y enyoyer en sa place prince, ou 
autre seigneur de son sang , accompagné de gens 
tels , et en si grand nombre , qu’alors il lui seroit 
possible. 

Après qu’il eut ainsi dit et déclaré sa bonne vo- 
lonté , iceux princes et ambassadeurs furent très 
contents de lui, et le tinrent pour excusé de n’y 
estre , ni d’aller en personne à ladite journée de 
Franquefort; mais ce nonobstant, il ordonna et 
députa certains ambassadeurs, pour aller et se trou- 
ver de sa part à icelle journée ; auxquels il donna 
pleine puissance et autorité de conclure avec le- 
dit empereur , et les autres princes , en la manière 
qu’il l’avoit déclarée , ou plus amplement , s’il le 
falloit faire. Au départ d’icelle journée, ledit duc 
fut justement pressé et requis par les ambassadeurs 
susdits de l’empereur , d’aller devers lui en la ville 
de Neufville(Heuburg), où il estoit lors, dequoy ils 
le soliieitoient , afin de le festoyer , et de lui faire 
grande chère ; à quoy il ne voulut déférer. 

Aussi le marquis de Brandebourg , et plusieurs 
des })onnes villes d’Allemagne , où il n’avoit pas 
esté, le pressoient fort de passer par leurs terres. 


Digitized by Google 


(i4H) DE MATHIEU DE COU S S Y. 2o5 

afin semblablement de le régaler ; sur lesquelles 
requestes il fit toujours ses excuses , telles que cha- 
cun fut content de lui. Il partit enfin dudit lieu de 
Ragembourg , et prit son chemin aveciceluy duc 
Louis de Bavière , en sa place de Lanshorg ( Lands- 
hut) où il avoit fait venir la duchesse sa femme, pour 
festoyer ledit duc ; ce qu’il fit si amplement , qu’on 
ne pourroit mieux; de là il le mena parmi son 
pays, jusques ès terres du comte de Vertemborg, 
qui pareillement le festoya en sa ville d’Estocart 
(Stuttgai'dt) , en laquelle estoit lors la comtesse sa 
femme , qui estoit fille de Savoye , laquelle receut 
grandement et honorablement ce duc de Bour- 
gongne ; puis à son départ d’icelle ville , il s’avança 
jusques ès pays du duc Aubert d’Austriche, où il 
trouva ce duc et la duchesse sa femme, qui en 
grande diligence et honorablement le receurent et 
festoyèrent. Après tous lesquels divertissements et 
l'estins ainsi faits, il fut conduit jusques à Basle, 
et de là encor jusques à ce qu’il rentrast dans 
ses pays de Bourgongne, et qu’il fut en seureté ; 
èsquels pays le festoyèrent le prince d’Orange , le 
comte de Fribourg, et plusieurs autres grands 
seigneurs, comme aussi les bourgeois et commu- 
nautés des bonnes villes par où il passoit. 

CHAPIIIIE XCIII. 

Coiniiu'ut lo seigiiiHit <le H tul>ourdin , bast ii'd de Saincr-Pol , se i>r(*- 
poi a de voiiloif faire guerre à l’dvesciue ilo Lidgc. 

Penïtant le temps que le duc deBourgon^rie es- 
toit au voy;i‘j^e dont cv-devant est fait mention , 
Jean de Luxembourg , bastard de Sainct-Pol , sei- 
gneur de Haubourdiu , et aucuns autres chevaliers 
de la Toison-d’Or, qui auparavant avoient ésté re- 
quis par l’évesque de Liège , d’appaiser aucunes 
questions qui apparemment s’alloient esmouvoir 
entre ledit duc , cest èvesque et ceux du pays , à 
cause de la comté de Namur , et pour ce faire 
leur avoicnt esté pi'omis certaines grandes sommes 
de deniers , et combien qu’ils s’en fussent acquittés, 
et que par leur bon moyen avoient esté les ques- 
tions qui s’en pouvoient ensuivre appaisées et le 
tout mis en douceur , tant entre iceluy duc , cest 
évesque , comme ceux dudit pays , néantmoins le 
susdit évesque , qui avoit fait ces promesses, n’en 
vouloit tenir aucune chose; et pour ceste cause, le- 
dit bastard de Sainct-Pol , considérant que cest 
évesque ne vouloit tenir sa promesse , l’envoya 
defîier, disant que s’ils n’estoient payés de ce qui 
leur avoit esté promis, il se récompenseroit sur le 
pays et sur les subjets de cet évesque. Pour à quoy 

pan enir et prendre peine de porter domnia^’e , tant 
au susdit éves(pie , comme à ceux dudit pays , il fît 
Jurande assemblée de gens de guerre, jusques au 
nombre de dix-huit cents combattants, ou environ; 
entre lesquels y esloient Penot, David, Artus de 
Longueval , et autres capitaines, qui avoient charge 
de par le roy Charles , de se tenir sur les fron- 
tières , es marches <le la Normandie, contre les 
Anglois; lesquels partirent de leurs dites frontières, 
et furent jusques en Ilaynaut, assez près d’une 
yille nommée le Qucsnoy-le-Comte , en passant 
par plusieurs terres et seigneuries dans la Picar- 
die , et ailleurs , de plusieurs grands seigneurs, 
comme le comte de Saint-Pol , et autres , de quoy 
il n’estoient pas content. 

Or, quand ceux de Liège furent advertis que le- 
dit de Saincl-Pol faisait si grande assemblée de 
gens de guerre , mesme que déjà il avoit et tenait 
en sa place de Ilauboiirdin aucuns bans prison- 
niers dudit pays de Liège , qu’aupai'avanl ladite 
assemblée il avoit pris dans le pays de Braliant , le 
tout du consentement d’iceluy duc de Bourgongne ; 
aussi qu’il avoit plusieurs fois entrepris , et pris 
peine de vouloir prendre et avoir par emblée le 
chasteau de Bochefort , et autres places dans ledit 
pays ; car bien lui sembloit-il que s’il y pouvoit 
avoir quelque bonne place, que ce seroit grand 
dommage et inconvénient , tant audit évesque 
comme à son pays ; pour ces causes , et pour éviter 
lesdits inconvénients et dommages, ils trouvèrent 

moyen d’appaiser ledit bastard de Sainct-Pol, qui 
estoit chef et entrepreneur pour les aulx'es; telle- 
ment que de tout leur différend lesdites parties se 
soumirent et rapportèrent à l’ordojlnance et ap- 
poinlemcnt de la duchesse, femme dudit duc, du 
comte de'Charrolois, leur fils , et du comted’Estam- 
pes, qu’icelles parties appointèrent, sans autre 
débat. Et quand la soumission fut ainsi faite, ice- 
luy bastard de Sainct-Pol , par l’ordonnance et 
commandement d’iceux de Charrolois et d’Estam- 
pes, rompit et congédia son armée, et renvoya 
lesdits Penot, David, Arlusde Longueval, et autres 
capitaines, avec leurs gens , chacun en sa marche, 
en les remerciant grandement de ce qu’ils avoient 
ainsi esté prest à le servir; et fit>à chacun d’eux 
de beaux dons. 


CHAPITRE XCIV. 


Cumment an royaume d'Angleterre eut plusieurs divisions sans y 
avoir corps de' justice. 


En ceste année, il y eut plusieurs grandes divi- 
sions dans le royaume d’Angleterre, pource que 
le roy Henry , comme vous avez ouy par ci-devant, 
n’y estoit pasobéy; et qu’au gouvernement d’ice- 
luy royaume avoit esté commis le duc d’Iorck, qui 
à toute puissance s’établissoit et acquéroil amis 

dans ce royaume-là , pour parvenir à la couronne ; 
car à la vérité son intention 'estoit de se faire un 
jour roy. Auquel royaume^ s’estoient retirés plu- 
sieurs gens de guerre , qui par le roy Charles de 
France avoient esté mis hors des pays de Guyenne 
et de Bordelois , quand il en fit la conqueste , dont 
ci-devant est fait mention. Et en tant que touche 
les petits compagnons; quin’avoient point d’occu- 
pation , ils se mettoient sus audit royaume d’An- 
gleterre, et d’emblée souventes-fois déroboient et 
destroussoient les marchands , et autres gens qu’ils 
pouvoient rencontrer à leur advantage ; tellement 
qu’aucun , sinon en grand danger et péril , n’dsoit 
aller en iccluy royaume , de ville à autre ; car à 
cestc heure la justice n’y avoit point de cours. 


CHAPITRE XCV. 

é 

* 

Comment Charles , comte d’Eu , espousa la fille au seigneur d’An- 

thoing. 

t 

En la fin du mois de septembre de cet an mil ^ 
quatre cent cinquante et quatre , Charles , comte 
d’Eu , qui auparavant avoit espousé la fille du sei- 
gneur de Saveuse , et laquelle , depuis peu de • 
temps , estoit allée de vie à trespas , espousa Hé- ' 
lène, fille du seigneur d’Anthoing-lez-Tournay;; e^; 
en iceluy hostel furent faites les nopces , où il n’y 

Mohstrelet. '!'• XI . — Chr.de Math, de Coussï. 

eut guère grande seigneurie ; car ledit comte ne 
voulut pas souffrir y faire grande assemblée ne 
excessive despense , pour ce qu’il ne vouloit pas 
qu’iceluy seigneur d’Antboing , son beau-père , fut 
guères travaillé. Avec laquelle femme , audit hos- 
tel, il coucha deux nuits , et après il en partit , et 
tira son chemin en sa ville d’Eu , où il fit faire 
de grands préparatifs , pour en peu de jours rece- 
voir la comtesse sa femme. Auquel lieu icelle com- 
tesse fut menée par ledit seigneur d’Anthoing , son 
père , qui fut accompagné de grande seigneurie , 
tant de seigneurs , comme dames et damoiselles , 
ipii par ledit comte furent receus grandement , et 
honorablement festoyés. 


CHAPITRE XCVI. 

Comment on envoya devers le roy Charles pour sçavoir si c'estoit son 
plaisir que le comte de Charrolois eust en mariage la fille au duc de 
Bourbon. 

En ceste mesme année , après et incontinent que 
le duc de Bourgongne fut retourné de son voyage 
d’Allemagne , dont vous avez ouy parler cy-devant , 
il se trouva en la ville de Nevers ; et luy estant là , 
il fit sçavoir au duc de Bourbon et à la duchesse 
sa femme , comment U estoit retourné de son 
voyage , et qu’ils vinssent ,‘ou envoyassent devers 

liiy pour conclure et parfaire ce qui avoit esté en- 
commencé , touchant le mariage de son fils , le 
comte de Charrolois , et de leur fille. Desquelles 
nouvelles iceluy duc de Bourbon et ladite duchesse 
furent fort joyeux en une partie, et en l’autre des- 
plaisants ; car , à ceste heure , iceluy duc estoit si 
fort oppressé de la maladie des goûtes, qu’il n’eust 
peu aller en aucune manière devers iceluy duc de 
Bourgongne. Pour ceste cause , ils estoient très 
tiesplaisants ; mais il ordonna aller la duchesse sa 
femme , la comtesse de Clermont , fille du roy 
Charles, qui avoit espousé le comte de Clermont, 
fils dudit duc de Bourbon et de ladite duchesse sa 
femme ; si y furent aussi le duc d’Orléans , et le 
comte de Nevers. Lesquels seigneurs et dames fu- 
rent receus à grande joie de par ledit duc de Bour- 
gongne. Après qu’ils eurent parlé de ceste matière, 
bien au long , et que les parties furent chacune 
contentes desdites alliances, ilsconclurentd’envoyer 
devers le roy Charles , |X)ur sçavoir s’il donneroit 
son consentement à ce traitté , et si ce seroit bien 
son plaisir ; pour à quoy parvenir , il fut arresté 
qu’on y envoyeroit ladite comtesse de Clermont , 
pour autant qu’elle estoit fille d’iceluy roy , comme 
dit est ci-dessus ; laquelle , par l’ordonnance des 
dessusdits , alla devers lui , chargée de bons mé- 
moires du contenu d’iceluy traicté , laquelle fit 
grandementson debvoir de remonstrer au roy le bien 
(pii en pourroit avenir entre les parties et les sub- 
jets du pays. Et api'ès qu’elle eut dit et remonstré 

sa charge , le roy eut tout ce qui avoit esté fait en 
ceste matière bien pour agréable , et y mit son 
consentement , dont chacun fut fort joyeux. 

I 

■ Il ■■■ » ■ É IM 

CHAPITRE XCVH. 


Comment le traicté de paix fut faict entre le dauphin de France et 
le duc de Savoie , son beau-père. 

En ceste année mesme , mil quatre cent cinquante 
et quatre , fut le traité de paix fait entre le dauphin 
de France et le duc de Savoy e , son lieau-pèrc , par 
les moyens du roy Charles et dudit duc de Bour- 
gongne , qui à ce faire prirent grande peine ; les- 
quels auparavant avoieht eu de grandes questions , 
et formé des plaintes l’un contre l’autre ; car iceluy 
dauphin , qui estoit allié avec le duc de Milan , que 
auparavant on nommoit le comte de Franchisse, 
(François Sforze) avoit desjà détruit etbruslébienle 
nombre de trente, tant bonnes villescomme villages, 
* au pays duditducdeSavoye.Lequeltraité fut fait au 
pays de Vienne , à telle condition qu’iceluy dau- 
phin devoit doresnavant jouir paisiblement des villes 
d’Excluse et Sallence , qui sont deux bonnes villes , 
grosses et marchandes , situées et assises sur le lac 
de rOserme , en une marche qui se nomme Fr us- 
sega; et en vertu d’iceluy traité, debvoient demeu- 
rer paisibles envers ledit dauphin , les Suisses , dont 

cy-devant est faite mention , qui en cette guerre 
avoient tousjours tenu le party dudit duc de Savoye. 
Et pour ce qu’iceluy duc de Milan s’efforça long- 
temps de faire dommage et desplaisir audit de Sa- 
voye , depuis ceste paix ainsi faite', le duc de Bour- 
gongne luy manda que s’il ne cessoit d’endomma- 
ger plus , et lui et ses pays , il lui feroit guerre ; 
mais qu’en tant que touchoit les pays qu’il disoit 
avoir conquis dans la duché de Milan , il s’en rap- 
portoit à luy. Et, par ceste cause, ce différend cessa, 
et demeurèrent les pays dudit duc en paix. 


CHAPITRE XCVIII. 


Coimnent le duc de Gennes voulus! donner cm^ieschement au grand 
prieur de France qu’il n’allast à Rhodes^ 


ApRÈsque frère Nicole de Géresme , grand prieur 
de France , fut averly par le grand prieur de-, 
Rhodes , comment le Turc avoit pris Constantino- 
ple , comme vous avez ouy cy-devant , et que par 
iceluy prieur de Rhodes il fut mandé d’y aller , 
pour faire résistance contre iceluy Turc , qui cha- 
cun jour faisoit de grandes entreprises sur ladite 
isle de Rhodes , il fut devers le roy Charles , en luy 
suppliant d’avoir ayde de luy. Et pour fournir son- 
dit voyage , iceluy roy luy fit de beaux dons d’or et 
d’argent , et mesme de bonne artillerie ; et assem- 


Digitized by Google 


2i4 chroniques (ij54) 

bla*, pour mener avec luy , la quantité de douze 
cents hommes ou environ , entre lesquels il y avoit 
bien mille hommes de bonne esloffe et g-ens de 
guerre , avec lesquels il partit des marches de 
France , en intention d’aller audit voyage ; mais 
quand luy et ses gens vinrent sur les marches du duc 
de Gennes, ils curent fort à souffrir ; et leur furent 
faites plusieurs grândes rudesses par les Genevois 
(Génois) ; etsembloit qu’ils fussent courroucés de 
ce qu’on alloit pour résister contre ledit Turc; car 
vray est , que quand iceluy prieur de France et sus- 
dits gens furent montés sur une caraque en mer, le- 
dit duc de Gennes l’envoya quérir , et le fit retour- 
ner de son entreprise à ceste heure , pour aller par- 
ler <à luy, en intention de luy vouloir faire rompre 
sondil voyage , ce qu’il ne voulut pas faire. Et luy 
fut de nécessité lors de reprendre une autre ca- 
raque , qui luy coustoit pour chacun mois la somme 
de sept vingts escus d’or. 


CHAPITRE XCIX. 


Commentiez François firent une course devant Cuines. 

Pendant le temps que Charles , comte d’Eu , se 
tenoil en sa ville d’Eu, et que là il y avoit grosse gar- 
nison des gens du roy Charles , pour tenir frontière 
contre les Ânglois estants à Calais et à Guines, se mi- 

rent sus très grosse compagnie desdits François , 
tant de ladite ville d’Eu , cotnme des places d’envi- 
ron ; et par un jour de mardy , en iceluy an mil 
quatre cent cinquante et quatre , ils partirent tous 
ensemble , et allèrent courir devant ladite ville de 
Guines , dans laquelle il y avoit grosse garnison 
d’Anglois. Quand le guet dudit Guines apperceut 
la venue des François, il le fit sçavoir à ceux du 
chastcau , qui se préparèrent et mirent sus en bon 
ordre, et donnèrent sur lesdits François. A laquelle 
saillie il y eut de Ijelles escarmouches et vaillances 
d’armes , tant d’un costé comme d’autre ; mais , à 
la vérité , les Anglois sortis de cette place de Gui- 
nes , renversèrent cette fois les François , desquels , 
sans les morts , ils prirent quatre - vingts prison- 
niers , ou environ , desquels ils pendirent inconti- 
nent le nombre de soixante ; entre lesquels estoient 
deux hommes d’armes , dont l’un estoit nommé le 
Lièvre , et l’autre le Grand-Michel , qui oneques ne 
peurent estre receus d’estre mis à finance. Lequel 
comte d’Eu , quand il eut appris ces nouvelles , en 
fut fort courroucé et desplaisant. 

. CHAPITRE C. 

» 

* # 

Comment le seigneur de Blaymont, mareschal de Bourgungiic, fit 
une course en Allemagne. 


Pour ce que l’archevesque de Strazebourg avoit 
t?slé du party de l’arclievesque de Coulongne , qui 
au mois'd’aoust dernier passé, avoit gangné une 
journée contre le duc de Bresincq , lequel estoit 
nepveu du duc de Clèves; en laquelle rencontre, ice- 
luy de Bresincq perdit huit cents hommes de tués, 
outre un grand noml>re qui y demeurèrent prison- 
niers et aussi pour ce qu’aucuns des gens dudit de 
Strazebourg avoient assisté à cet exploit , cela es- 
tant venu à la connoissance du duc de Bourgon- 
gne, à l’instance tant d’iceluy de Bresincq comme 
dudit de Clèves , il ordonna au seigneur de Blay- 
mont, son mareschal de Bourgongne , de lever une 
armée pour conlre-venger ledit de Bresincq , et al- 
ler au pays d’Allemagne , sur les terres dudit ar- 
chevesque : ce que ledit mareschal fit ; car en peu de 
jours après, il tira du pays de Bourgongne le nombre 
<le deux mille hommes de guerre , bien en poinct ; 
et alla sur les terres dudit archevesque , où il brusla 
grand nombre de villes sur les champs , et si il y 
mit au fil de l’espée grand nombre de gens , sans y 
I l'ouver guères de résistance. 

CHAPITRE CI. 


Comment le comte de Charrolois espousa la (illc du duc de Bourbon. 


Après que le duc de Bourg'ongne fut retourné 
de son voyage d’Allemagne , et qu’il se trouva en 
la ville de Nevers, avec les seigneurs et dames dont 
cy-devant je vous ay touché, aussi qu’il fut lûen 
asseuré que le roy Charles estoit très content de 
l’alliance du comte de Charrolois , fds dudit duc , 
et dYsabel , fille du duc de Bourbon, il escripvit 
hastivement lettres à la duchesse de Bourgongne 
sa f emme , qui lors estoit en sa ville de Lille , jiar 
lesquelles il lui mandoit qu’incontinent apres la 
réception d’icellcs , elle fist ledit comte de Char- 
rolois et ladite Ysabel , espouser l’un l’autre. En 
obéissant auxquelles lettres , ladite duchesse , droit 
la nuict de la Toussaincts de cet an mil quatre cent 
cinquante et quatre , les fit espouser ; et pour l’al)- 
sence d’iceluy duc, auxdites espousailles il n’y eut 
guères de bruit, ne de gens présents. Et quand ces 
nouvelles furent espandues par tout le pays, le 
j)cuple estoit fort esmerveillé pourquoy il y avoit 
eu si petite feste et solemnité. Et mesme ceux de 
Paris , et plusieurs du royaume de France , eussent 
mieux aimé que ledit comte de Charrollois eust en- 
core espousé une des filles du roy Charles, coin- 

bien qu’auparavant il avoit eu madame Callierine 
de France, qui trespassa à Bruxelles, comme vous 
avez ouy cy-devant. Toutefois le dimanche, nuicl 
de la Saincl-Martin ensuivant, qui fut le dixième 
jour d’octobre , fut faite en ladite ville de Lille 
une grande fesle, pour la solcmnité de ces nopces, 
où il y eut plusieurs joustes qui se firent par de 
grands seigneurs , chevaliers et escuyers des pays 
dudit duc, avec autres esbattements par les bour- 
geois et autres gens de ladite ville ; auxquelles 
joustèrent ledit comte de Gharrolois , monseigneur 
Adolf de Clèves, cousin-germain dudit comte, et 
Antoine, bastard de Bourgongne, qui se trouvè- 
rent sur les rangs très richement hoüssés et parés ; 
et , pour ce jour , gagna le prix du mieux jouslant, 
un jeune escuyer , nommé Guiot Deusie. 


CIIAPITRR CIL 


Comment les ambassadeurs que le duc de Bourgongne avoit envoyé à 
Franquefort pour le fair.t des tres\ es, retournèrent devers le duc, 
et ce qu’ils y firent. 

Pbsdaiît la feste desdites espousailles , arrivè- 
rent en ladite ville de Lille un chevalier nommé 
messire Pierre Wast, et un docteur en théologie, 
nommé maistre Jacques d’Ostende, qui, par ledit 
duc de Bourgongne, avoient esté envoyés en ambas- 

sado en la ville de Franquefort, en Allemagne, 
à la journée qui s’y estoit tenue à la Sainct- Michel 
dernier passé , et dont cy-devant je vous ay touché 
et parlé. Et firent leur rapport, qu’en icelle ville 
s’estoient rencontrés plusieurs grands seigneurs 
ambassadeurs, tant de l’empereur, du roy Lan- 
celot, qui est roy de Hongrie et de Boesme , comme 
du roy d’Arragon , du duc Louis de Bavière , et de 
plusieurs autres des marches d’Allemagne ; les- 
quels avoienl tous pleine puissance, de par leurs 
inaistres , pour besongner et travailler à icelle jour- 
née , sur le l’aict et l’entreprise qu’on avoit encom- 
mencé pour faire résistance aux Infidelles. A la- 
(|uelle journée il fut conclu de mettre garnisons 
CS frontières contre le Turc , de quarante mille 
combattants, qui se prendroient sur les marches 
de l’Empire ; etil fut ordonné aux ambassadeurs sus- 
nommés , que ledit duc de Bourgongne , leur mais- 
tre , livreroitpour sa part quatre mille combattants 
de pied, et deux mille de cheval. Et en tant que 
touchoit l’ambassade qu’ils avoient faite par-devers 
ledit roy Lancelot , de la part d’iceluy duc , pour . 
avoir trêves, au sujet du débat qui estoit entre 
eux, pour la duché de Luxembourg, qu’iceluy 
roy Lancelot inaintcnoit luy appartenir, ils raj)- 
portèrent que ledit roy Lancelot avoit octroyé cl 
accordé ces trêves audit duc de Bourgongne , et à 
ses pays et subjects, ])Our le terme et l’espace de 
trois ans, en se inonstrant de bonne volonté pour 
faire résistance au<lil Turc. 

CHAPITRE cm. 


Comment le peuple et communauté du pays de Prusse furent rebelles 
et désobéissants à leurs seigneurs. 


Environ le tenjps de la convention qui se tenoit 
audit lieu de Franquefbrt, il y eut au pays de 
Prusse plusieurs grandes tribulations ; car aucuns 
du pays se mirent sus , pour vouloir oster aux 
Prussob leurs terres et seigneuries au temporel , 
qui sont gens de religion, ordonnés et destinés 
pour faire résistance aux Infidelles ; et lesquels lu- 
rent si maltraités par lesdites gens assemblés , que 
besoin leur fut de se retirer et se tenir en aucunes 
de leurs bonnes villes et forteresses du pays. Mesme 
ils ne se creurent pas en seureté , qu’ils ne se fus- 
sent réfugiés par-devers le roy de Pologne, en 
luy requérant qu’il voulust estre leur seigneur , en 
chassant de tous poincts lesdits Prussois , estants, 
comme dit est , gens de religion , fondés sur les 
causes avant dites. Auxquelles requestes, iceluy 
roy de Pologne s’accorda , et se tira dans ledit 
pays , où , par la communauté , il luy fut obéy , 
et par aucunes places estants’ en iceluy. Ce que 
voyant lesdits Prussois , ils trouvèrent moyen d’a- 
voir ayde et secours, et firent venir peu de temps 
après , dedans les villes et places où ils s’estoient 

retirés , grand noinlire de gens d’armes ; et un cer- 
tain jour, ils saillirent d’icelles places tous en- 
semble sur ledit roy de Pologne et ses communes , 
contre lesquels ils gagnèrent une grande journée , 
et remportèrent une notable vietoire; car en ce 
jour mourut desdites communes et des grands sei- 
gneurs , du costé et du partj dudit roy , un fort 
grand nombre de gens. Mesme iceluy roy de Po- 
logne fut eontraint de s’enfuir, et jetta sa cotte 
d’armes et la liousscure qu’il a voit, parterre; et 
fust long-temps qu’on croyoit dans le pays qu’il y 
' fut mort ; mais depuis il fut sceu qu’il s’estoit 
sauvé. Toutefois depuis , ainsi comme Nostre-Sei- 
gneur ayde tousjours le droict , lesdits Prussois 
lurent remis en leurs possessions , et les autres 
punis. 


CHAPITRE GIV. 


Coroment le Grand-Turc conquit le pays de Kachie (Servie). 


Les trêves d’entre le Blancq de Hongrie et le 
Grand-Turc prirent fin à la Saincte-Catherine de 
cet an mil quatre cent cinquante et quatre , et après 
qu’elles furent finies , iceluy Turc , avec toutes ses 
compagnies , qui estoient en grand nombre , tira 
au pays de Rachie ( Servie), d’où par sa puissance 
il mit dehors le Despot, qui en estoit seigneur. 

avec sa femme et ses enfants ; et en demeura ledit 
Turc comme seigneur. Ce qui estant venu à'ia con- 
noLssance dudit le Blaneq de Hongrie , il leva une 
grosse armée , et tira audit pays ; dans lequel, en- 
tre deux bois, il surprit et tira ledit Turc, qui là 
avec ses gens se rafraischissoit , lesquels furent 
surpris en désordre ; et, à ceste heure, ledit Blaneq' 
opéra tellement par sa vaillance , que sur le champ 
il y demeura de tués des gens dudit Turc, six 
mille combattants ou plus ; et de plus il prit trois 
prisonniers de ses capitaines , scavoir des princi- 
paux , lesquels il emmena avec luy en son pays. 


CHAPITRE CV. 

« 

Comnx'nt un frère mineur, nommé frère Didier, fut preschcr 
en Picardie. 

A l’entrée du caresme de cet an , vint es par- 
ties de par-decà un cordelier , nommé frère Di- 
dier , qui se disoit de l’ordre de l’Observance, et 
. <jui avoit esté des disciples de Saincl-Bernardin , 
lequel commença à prescher à Sainct-Quentin , 
durant aucuns jours. A ses prédications, il y avoit 
chacun jour grande quantité de peuples ; car 
Unîtes gens qui estoient débilités, et allant à po- 
tences, et malades, alloient par-devers luy. De 
la il lut en la ville de Péronne, où il presclia par 

l’espace de huit à neuf jours continuellement. A 
susdites prédications, il y avoit tant de peuple as- 
sistant par chacun jour, tant de ladite ville, 
comme du pays d’environ , qu’on l’estimoit se 
monter de dix-huit à ving^t mille personnes. Fina- 
lement, à l’issue de son sermon, il bailloit des 
lavements aux gens qui alloient à potences devers 
luy , qui s’en retournèrent guéris. Et disoit-on que 
cela procédoit d’aucuns joyaux ou reliques qu’il 
avoit dudit sainct Bernardin. De là il, tira en la 
cité d’Amiens , où il prescha par l’espace de quinze 
jours, et auxquelles prédications alloit semhlahle- 
ment grand nombre de peuple; et faisoit, par le 
moyen desdites reliques, guérir plusieurs gens de 
leurs maladies. Et aussi par toutes les bonnes vil- 
les où il passoit , et où il scavoit qu’il y avoit des 
gens qui estoient en haine ou rancune les uns 
contre les autres, il les appelloit, et les mettoit 
d’accord. Et faisoit ces choses dans les marches de 
Picardie, long espace de temps ; et avoit partout 
grande suite de gens, comme si c’eust esté un 
corps sainct ; car il estoit de belle et bonne vie 
au gré du peuple. 

CHAPITRE GVI. 


Commeiit le pape Nicolas trespassaà Rome. 


En CCI an mil quatre cent cinquante et quatre, 
le vingt-sixième jour de mars, trespassa à Rome 
le pape Nicolas, qui fut de grande recommanda- 
tion; et en son lieu, peu de jours après, fut esleu 
un autre pape nommé Galiste, qui estoit Grec, et 
l'ort ancien homme. 


CHAPITRE CVII. 

CommeVt le duc de Bourgongne fat d’accord d’avoir aides sur scs 
‘ pays pour aller en Turquie. 

En ce mesme temps , retourna le duc de 
Bourgongne en ses pays de Picardie , qui avoit 
esté ès Allemagnes , comme avez ouy ; et luj es- 
■ tant venu là , il fit assembler les trois estats de 
ses pays , auxquels U fit de grosses demandes , 
pour fournir au voyage qu’il avoit intention de 
faire contre le Turc. Il en avoit autant fait en ses 
pays de Bourgongne, qui grandement s’y estoient 
employés : Quant aux trois estats de sa comté d’Ar- 

lois, on lui accorda, au cas qu’il iroit au vojage 
contre ledit Turc , cinquante-six mille francs, à 
payer dedans seize mois après ensuivant. De là 
il tira semblablement en ses autres pays , comme 
de Flandres, Brabant, Haynaut, et par toutes ses 
seigneuries , desquelles il tira de grandes sommes 
de deniers. 


CHAPITRE CVIIÏ. 


Comment le duc de Cléves fiança la fille au comte d’Estampes. 


Le jeudy, troisième jour d’avril, de cest an mil 
quatre cent cinquante et quatre, le jour de jeudy- 
absolut , dans la ville de Bruges , Jean, duc de Clè- 
ves, fiança Isabelle , fille de Jean de Bourgongne , 
comte d’Eslampes, en la présence du duc de 
Bourgongne, du comte de Charroloisson filsy dudit 
comte d’Estampes, et plusieurs autres grands sei- 
gneurs; dont le peuple fut fort esmerveillé, pour 
ce qu’iceluiduc de Clèves avoit tenu sur fonds la- 
dite Isabelle , par quoy en estoit-il le parain ; mais 
il ne savoit pas qu’icelle alliance se faisoit par la 
licence de nostre Sainct-Père le pape, qui en avoit 
baillé ses bulles. 


Mousthelet. T. XI. — Chu. nu Math, de Cousst. 

CHAPITRE CIX. 


Comment Jacques Cuer fut conslituiî pcisonuier par l’ordonnance du 
roy Charles ; et de son procès qui fut faict. 


IjE roi Charles avoiten son royaume un homme 
de petite génération, qui se nommoit Jacques Cuer, 
lequel, par son sens, vaillance et bonne conduite, 
se façonna tellement, qu’il entreprit plusieurs 
grosses marchantbses , et si fut ordonné estre ar- 
gentier du roy Charles ; dans lequel office il s’en- 
trctirït long espace de temps en grand règne et 
prospérité. Il avoit plusieurs clercs et facteurs sous 
lùy, qui se mesloient desdites marchandises , par 
tous les pays et royaumes chrestiens , et mesnie jus- 
ques en Sarazinanie. Sur la mer il avoit à ses des- 
pens plusieurs grands vaisseaux, qui alloient en 
Barbarie et jusques en Babylone , quérir toutes 
marchandises, par la licence du souldan et des 
Turcs infidelles; aussi, en leur payant trevaige (tri- 
but), il faisoitvenir desdits pays des draps d’or et de 
soie, de toutes façons et de toutes couleurs ; plus 
des fourrures, servants tant à hommes qu’à femmes, 
de diverses manières , tant martres genettes et 
autres choses estranges , de quoy on n’eust sceu 
finer pour or ny pour argent ès marches de par- 
decà. Il faisoit en outre vendre, par ses fiicteurs. 

tant à l’hostel du roy, comme en plusieurs lieux 
audit royaume de France et dehors, toutes sortes 
de marchandises, de quoy corps d’homme poovoil 
penser et s’imaginer. Dont plusieurs gens, tant 
nobles comme marchands et autres, estoient fort 
esmerveillez. Il gaignoit chacun' an tout seul plus 
que ne faisoient ensemble tous les autres marchands 
du royaume. 

Il avoit bien trois cents facteurs sous luy, qui 
s’estendoient en plusieurs et divers lieux> tant sur 
mer, comme par terre. Et lui estant en ce règne , 
quand le roy Charles commença sa conqueste de 
Normandie, dont cy-devant avez ouy parler, qui 
fût en l’an mil quatre cent quarante et neuf, ice- 
luy Jacques Cuer fut principalement cause" de la- 
dite conqueste, car il enhardit ledit roy Charles 
de commencer à mettre sus son armée , en luy 
offrant de luy prester de grandes sommes de de- 
niers ; ce qu’il fit, dont il eut lors fort la louange 
et l’amour d’iceluy roy son maistre. Au reste , il 
fit un de ses enfants archevesque de Bourges , un 
autre escuyer tranchant du roy, l’autre, éssanson 
d’icelui seigneur ; il lés fit aniioblir j et finalement 
en sondit règne il acquit tant de biens et de cbe- 
vances, que nul ne le scauroil estimer. Mais dame 
fortune assez peu après, luy tourna le dos; car il 
fut fort envié de plusieurs grands seigneurs au- 
tour du roy, et semblablement de plusieurs autres 
gens, entre lesquels il y avoit des marchands du 
royaume, qui souvent disoient que ledit Jacques 

Cuer , soulisle ix)rt et la faveiir que le roy lui don- 
noit, tant es pays estrangers hors de son royaume 
comme en iccluy , ils ne pouvoient rien gangner , 
pour iceluy Jacques. 

Ainsi envie le commença à assaillir ; et fut dit au 
roy qu’il estoit impossible qu’un homme venu de 
petit lieu, comme il estoit, peust avoir assemblé 
tant de chevance, pour mener les marchandises 
qu’il faisoit, et faire les ouvrages et les achapts de 
terres et seigneuries, comme aussi avec les grands 
estats qu’il tenoit ; car en iceluy temps en tout son 
hostel on ne servoit , en quelque lieu que ce fust , 
• que tout en vaisselle d’argent ; à quoy ses envieux 
et malveillants ad joustoient qu’il falloitque ces cho- 
ses se prissent sur les deniers du roy ; et lui disoit- 
on qu’il y avoit assez d’autres causes et matières, 
pour raisonnablement l’emprisonner. La première, 
qu’il convenoit qu’il eust desrobé le roy; la se- 
conde , qu’il étoit vrai qu’un chrestien , qui aupara- 
vant avoit esté pris des gens dusouldan deBabilone, 
estoit eschappé des mains des Infidelles, sous ledit 
souldan , et lequel s’estoit allé rendre en une des 
galées dudit Jacques , qui lors estoit ès marches 
des Sarrazins, sous iceluy souldan. Or, quand 
iceluy souldan en fut adverti, il manda audit J acques 
Cuer , ou à ses facteurs', que si on ne lui rendoit 
ce chrestien , qui s’estoit ainsi eschappe , que toutes 
ses autres galées et marchandises, dont il avoit 
<Tand nombre en Sarrasinasine , quelque sauf- 
conduit qu’ils eussent de lui , il les feroit tous noyer 

et périr, et n’ea auroit jamais rien; et que pour 
le cloute de perdre sesditcs marchandises, iceluy 
Jacques fit rendre ledit chreslien à ce souldan ; 
de laquelle chose le roy fut très mal content. En- 
core lui fut dit une autre raison, pour le plus en- 
flamber contre ledit Jacques Cuer; car en ce 
temps le roy estoit fort énamouré d’une gente et 
belle damoiselle, qu’on nommoit lors communé- 
ment par le royaume la Belle Agnès, à laquelle 
depuis le roy fit donner le nom de la Damoiselle de 
Beauté. El lui fut dit que Jacques Guer avoit em- 
poisonné^ ou fait empoisonner ladite damoiselle; 
duquel empoisonnement, s’il estoit vrai , elle alla 
de vie à trespas. Quand le roy eut ouy tels rap- 
ports , qui estoient grandement à sa desplaisance , 
il ordonna qu’on prist etarrestast ledit Jacques Guer 
prisonnier , et que tous ses biens généralement fus- 
sent mis en sa main ; ce qui fut fait assez tost et en 
peu de jours après. De plus,' le roy ordonna qu’on 
lui fist son procès , et il fut mené dans un chasteau 
en Poitou , qui se nomme le Ghasteau de Luzegnen, 
où là il fut par long espace de temps. Si furent 
ordonnés deux seigneurs de parlement, pour lui 
faire son procès, et maistre Jean Drivet , lors pro- 
cureur-général du royaume de France. 

Or, après qu’on lui eut exposé lesdits cas, et en- 
core un autre, qui fut tel qu’il devoit avoir envoyé 
audit souldan de Babylone, au desceu du roy; un 
harnois complet , à la façon des parties de deçà ; 
ducjuel harnois ledit souldan avoit eu grand désir,. 


Digitized by Google 



aSo CHuoNiQuns {1454) 

afin ct’en faire de pareils en son pays ; car en leurs 
marelles ils ne s’arnioient pas ainsi comme on fait 
par-deçà. Mais quand ledit Jacques eut ouy les ar- 
ticles dont on le cliargeoit, il y fit ses responses 
et excuses le plus doucement, elle plus selon son 
entendement qu’il pouvoit; disant, au premier 
poinct, qu’il avoit toute sa vie servi le roy (iliarles, 
de tout son pouvoir , prudemment et loyalement , 
sans luy avoir fait aucune faute d’avoir pris larpci- 
neusement aucuns de ses deniers ; mais très bien 
par les grands biens que leroy lui avoit faits, il 
s’estoit advancé dans le négoce, et mis dans la mar- 
chandise, en laquelle il avoit gangné son vaillant. 
Quant au second poinct, touchant le chrestien , 
qui avoit esté rendu ; il ne scavoit ni n’avoit rien 
sceu de son eschapatoire, ni de sa reddition, et 
aussi on le pouvoit assez connoistre , parce que ses 
gens et ses galées, quiestoient èsdits pays, ne re- 
tournoient pas devers-lui telle fois en deux ans une 
foisseulemerît ; par quoi ceux qui les gouvernoient 
pouvoient, en son absence, faire plusieurs choses 
qui ne venoient pas à sa connoissançe , et qu’à la 
vérité il n’en avoit oneques esté adverti. Et en tant 
que touchoit l’empoisonnement de ladite Belle 
Agnès, aussi pareillement il n’en avoit jamais esté 
coupable, ni consentant, et de ce se soul)mettoit 
à toutes informations. Et au regard d’avoir envoyé 
un harnois au souldan , dit qu’il se trouva une fois 
en un lieu secret , où il n’y avoit que le roy et lui , 
où ils besongnoient de choses plaisantes au roy ; au- 

quel lieu ledit Jacques dit au roj : « Sire , sous 
» ombre de vous je cog’uois que j’ai de grands 
» biens, profils et honneurs, et inesme. dans les 
» pays des Infidèles ; car, pourvostrc honneur, le 
» souldan a donné sauf-conduit à mes galées et 
» facteurs estants sur la marine, de pouvoir alier 
» seuremenl , et retourner en ses pays quérir et 
» lever des marchandises, en payant trevage (tribut) 
» assez compétent, parquoi j’y trouve de grands 
» profils: » disant ces mots: « Sire, ce que j’ai est 
» voslre. » Et à ceste heure le roy lui fit rcqueste de lui 
presler argent pour entrer en Normandie’ ; à la- 
ipielle rcqueste il accorda de prester au roy deux 
cent mille escus, ce qu’il fit ; et voyant que le roy 
lui monstroit grand signe d’amour, alors il s’en- 
hardit , et lui demanda congé de pouvoir envoyer 
audit souldan un hax-nôis, à la façon des marches 
de France , ce que le roi lui octroya ; et sur cest oc- 
Irov, il envoya ledit harnois, au nom du roy , audit 
souldan, par un de ses gens nommé Jean Village. 
Et quand ledit souldan eust receu ledit harnois, 
il en fust fort joyeux, etreceut ledit Village gran- 
dement bien, et lui fist de beaux dons, comme de 
robes de drap d’or, et autres joyaux; et en res- 
cripvit lettres de remerciement au roy , avec quoi 
il lui envoya plusieurs présents; ainsi, en ceste 
partie, il ne lenoil rien avoir inespris. Lesquelles 
responses furent rapportées au roy , qui, de prime 
face, aucunement ne les prisl pas bien en gré, 
disant qu’il n’estoil pas méinoratif d’avoir donné 

ledit congé, et aussi, à la vérité, ce lui eust esté 
charge ; et ordonna là-dessus de lui faire son pro- 
cès sur le tout. Sur quoi lesdits commissaires tirè- 
rent en la ville de Bourges en Berry, où iceluy 
Jacques Cuer avoit sa principale résidence ; car en 
icelle ville , il avoit fait faire un hostel , tel et si 
spacieux , qu’on le pouvoit bien nommer ouvrage 
de roy, garni de meubles, selon la façon dudit 
hostel ; lesquels biens meubles, avec tous les héri- 
tages qu’il avoit, furent mis en la main du roy. 
En ceste année donc, fut le procès dudit Jacques 
faict , et luy remené au chasteau de Poictiers , où 
il ouyt sa condamnation , . qui fut telle , qu’en tant 
que touchoil le chrestien , dont cy-devant est fait 
mention , il estoit condamné à le racheter, et le 
tirer hors des mains desdits Infidelles, quelque che- 
vance qu’il deust couster ; et si d’adventure il es- 
loit mort , si en devoit-il racheter un autre de telle 
condition, à ses despens. Au surplus, il fut con- 
damné envers le roy , en la somme de quatre cent 
mille escus; et le surplus de ses biens furent, avec 
son corps, confisqués; sur laquelle confiscation du 
corps, le roy lui' restitua la vie. Et pour ce que du- 
dit empoisonnement il n’avoit pas esté trouvé cou- 
pable, et que ce qu’on en avoit adverti le roy, avoit 
. esté par le rapport d’une damoiselle de l’hostel , 
laquelle , pour son mensonge , fut bannie de l’hos-r 
tel du roy, il fut ordonné audit Jacques Cuer , sur 
peine de mort, de n’approcher ne le roy ne la royne, 
à dix lieues près. 

CHAPITRE ex. 

Des espousailles du duc de Clévcs. 

S 

Vous avez ouy par cy-dovant comment le duc 
de Clèves fiança Ysabel , fille du comte d’Estam- 
pes , en la ville de Bruges, le troisiesme jour 
d’avril, l’an mil quatre cent cinquante et quatre ; 
et le mardy , vingt-deuxième jour dudit mois en- 
suivant après Pasques , qui fut l’année suivante , 
mil quatre cent cinquante et cinq , iceluy duc de 
Clèves espousa ladite Ysabeau, dans la ville de 
Bruges, en laquelle il y eut plusieurs grands sei- 
gneurs quy y assistèrent. Et si fut faite grande 
solemnité tant de jouste, comme de plusieurs au- 
tres esbatements. 


CHAPITRE CXI. 

Incident du comte d’Erminacq. 


Au commencement de cest an mil quatre cent 
cinquante et cinq, fut partout publiée une sen- 
tence d’excommuniement , donnée par le pajio 

Nicolas, contre le comte d’Eriniaac, pour raison 
de ce que , trois ou quatre ans auparavant, iceluy 
comte avoit eu habitation charnelle avec une 
sienne sœur germaine, qui estoit, pour ce temps, 
tenue une des belles Femmes du royaume de 
France, de l’asge de vingt-deux ans, et de la- 
quelle il avoit eu deux enfants ; et ieeluy comte 
estoit lors asgé de trente-six ans. Laquelle chose 
estant venue à la connoissance du roy Cliarles , il 
en fut fort desplaisant , pour deux raisons ; Tune 
pource que c’estoit contre la sainte foy ; et l’autre , 
pource qu’iceluy comte estoit descendu de la 
couronne , et que bien luy semhloit qu’aucuns 
chrestiens de l)onnc foy ne dévoient faire telles 
fautes. Néantmoins , pour retirer ledit comte d’i- 
celle folle , et éviter ladite esclandre , il envoya 
jdusieurs fois devers luy des gens de grande façon 
et de bon entendement, pour luy remonstrer le 
grand mal et le déshonneur qu’il se faisoit , et que 
de ce se voulust déporter ; et , en ce faisant , il 
prendroit peine envers le pape , pour luy faire 
avoir son absolution, et luy pardonner son péché. 
Après lesquelles rernonstrançes ainsi faites à luy 
par plusieurs fois , il dit et déclara que de ce il 
se déporteroit. 

Sur ces responses, ieeluy roy Charles croyant 
qu’ainsi il le deust faire, il envoya devers ledit pape, 
lequel, par son moyen et à sa requeste, luy pardonna 
ledit cas , et luy envoya son absolution , sous condi- 
tion qu’il promettroit de ne jamais retourner audit 

péché ; et ce promit-il audit roy Charles , tant pour 
luy comme pour ledit pape ; mais, ce nonobstant, 
peu de temps après, il retourna , comme devant, 
à sondit péché, tellement que depuis il en eut 
encore un enfant. Et pour couvrir sondit cas, il fit 
courir une voix en ses pays , qu’il avoit bulles du 
pape, par lesquelles il pouvoit espouser sadite 
sœur : et , sur ceste voix, il commanda à un cha- 
pelain de son hostel qu’il les espousast^ lequel 
demanda à voir les lettres et bulles devantdites , 
disant qu’autrenient il ne les espouseroit. De la- » 
quelle response iceluy d’Erminac fut mal content, 
et liiy dit qu’il estoit assez croyable , et que jà ne 
les luy monstreroit ; et que s’il faisoit difficulté de 
les espouser , il le feroit jeter en la rivière. Lequel , 
pour le doute qu’il avoit de sa vie , et qu’autrc- 
ment il n’en pouvoit eschaper, espousa lesdits 
comte et sa sœur , coiidjien ^uc sadite sœur ne s’y 
vouloit consentir; et me fut dit qu’il la mainte- 
noit comme par force et violence , et qu’elle estoit 
très desplaisante de leur péché. 

Lesquelles choses revenues à 1^ connoissance , 
tant dudit pape comme du roy, iceluy pape jetta 
de rechef la sentence d’excommuniement sur ce 
comte et sur sa sœur ; et mesme sur ceux qui de ce 
avoienlesté et seroient consentants. Et, pour tous- 
jours tascher à le réduire, le roy manda pour 
aller devers luy le comte de la Marche , qui es- 
loit oncle dudit d’Erminac, et la dame d’Aibret sa 
tante, qui estoientses plus proches parents , et tous 

deux seigneur et dame de grand honneur et de 
bon entendement. Lesquels estant venus par devers 
luy , il leur représenta le mauvais gouvernement 
et la conduite de ce comte, et comment il luy 
avoit fait r’avoir son absolution de la première 
sentence ; aussi comment il avoit promis de s’abs- 
tenirdudit péché ; et leur requit là-dessus qu’ils vou- 
lussent aller par devers luy, en une ville nommée 
Lectour , dans la comté d’Erminac, dans laquelle 
il se lenoit, pour luy remonstrer sa grande faute, 
et comment il estoit hors de foy , et deshonoré 
plus que prince chrestien qui oneques fust descendu 
de la maison de France , et leur chargea de luy 
dire de sa part, que s’il ne se gouvernoit autre- 
ment , qu’en baillant ayde et confort audit pape , 
il le chasseroit si loin , qu’il ne scauroit plus se 
tenir en seurelé en aucuns royaumes chresliens. 
Lesquels oncle et tante se chargèrent d’aller , à 
ce sujet , par devers Itiy , et d’y faire toute leur 
puissance. Ils tirèrent donc leur chemin ès pays 
d’iceluy comte , en intention de le trouver en la 
susdite ville dp Lectour , qui est située en une 
marche où il y a peu de peuple , et est petitement 
habitée de héberges. De laquelle venue iceluy 
comte d’Erminac fut adverty , comme aussi de la 
charge qu’ils avoient; et, quand il peut penser 
qu’ds approchoient de ladite ville, il se mit sus avec 
certain nombre de gens, et alla au-devant d’eux 
aux champs , où , en parlant audit seigneur de la 
Marche, son oncle, il luy dit ces mots - « Beaux 

» oncle, je scay bien pourquoy vous venez en cette 
» marche ; vous pouvez-bien vous en retourner ; 

» car pour vous , ne pour tous ceux qui en vou- 
» liront parler, ne plus ne moins, je n’en feraj 
» autre chose ; et veux bien que vous scachiez, que 
» vous n’entrerez pas en ma ville. » 

Desquelles paroles letUt comte de la Marche et 
la dame d’Albret furent fort csmcrveillcs; car il 
leur sembloit à voir, que s’ils n’esloient ceste nuit- 
là logés en ladite ville, qu’ils seroient en grand 
danger , pour autant qu’il n’y avoit logis à dix 
lieues près , et si c’csloit sur le soir. Toulesfois ils 
luy requirent par si bonne manière, qu’il dut con- 
tent que pour ceste nuictlls logeassent en ladite 
ville de Lectour; ce qu’ils firent. Et, assez tost 
après qu’ils furent logés, le seigneur de Castres, 
fils dudit comte de la Marche , qui estoit cousin- ' 
germain dudit d’Erminac, alla devers luy; et, 
par belles paroles et douces , l’admonesta telle- 
ment, qu’il conclud d’aller devers susdits oncle et 
tante, en leur hostel, et y mena sadite sœur. Au- 
quel lieu il y eut plusieurs paroles et belles re- 
monstrances faites , tant par ledit comte de la 
Marche comme par ladite dame d’Albret, à leur 
niepee, ladite sœur d’Erminac-, en l’admonestant 
qu’elle se voulust oster du péché en quoy elle es- 
toit, et qu’elle faisoit grand mal à elle principa- 
lement, et à tous ceux de leur sang. Auxquelles 
remonstrances ledit d’Erminac survint; et, en se 
démonstrant mal content de icla , il tira sa dague; 

et si ce n’eust esté ledit seigneur de Castres, il 
en eust frappé ledit seigneur de la Marche , à 
quoy il donna résistance. 

Quoi fait, iceluy d’Enninac se retira avec sa- 
dite sœur arrière de sesdits oncle et tante , et s’en 
alla en son chasteau. Après quoi iceux seigneur et 
dame, voyants qu’il estoit ainsi obstiné en son mau- 
vais péché , et qu’il leur sembloit qu’ils avoient as- 
sez trouvé leur niepee en bonne disposition de 
s’abstenir , ponree qu’ils ne pouvoient plus parler 
à elle , ledit comte de la Marcheluy escripvit unes 
lettres bien gracieuses , en reprenant aucune partie 
des choses qui entre eux avoient esté dites ; et en 
ensuivant leur bon propos , par lesdites lettres il la 
requéroit et l’admonestoit fort , qu’elle trouvast 
manière de elle embler (enlever) , et se retirer ar- 
rièredudit d’Erminacson frère, etilsla recepvroient 
et feroient comme on doit faire à ses parents et 
amis si prochains , comme oncles et neveux. Les- 
quelles lettres furent trouvées par ledit comte 
d’Erminac j dont il fut encores plus desplaisant ; et 
pensa ceste nuit , que le lendemain à leur départ 
il iroit aux champs , et les rueroit jus. 

. Or ; ainsi qu’il l’eut pensé , ainsi prit-il peine à 
le faire; car, incontinent que lesdits seigneur de la 
Marche et dame d’Albret furent partis d’icelle 
villedeLectour,iceluyd’Erminaclespoursuivitavec 
un certain nomlire de gens. Et quand ledit seigneur 
d’Albret reconnut que c’estoit sondit cousin 
d’Erminac , il tourna et alla au-devant de lui ; le- 

quel il trouva Tort cscliaulTé , et en grande volonté 
d’achever son entreprise j mais iceluy d’Allehret, 
par douces paroles et remonstrances qu’il lui fit, 
l’appaisa. Et n’y falloitpas à cette heure aller, par 
rigueur , car il n’estoit pas fort pour faire résistance 
contre lui. Si s’en retourna ce comte d’Erminac, 
sans autre chose faire , en sadite ville de Leclour ; 
eticeux seigneur et dame, qui estoicnt beaucoup 
troublés des manières qu’avoit tenues leur neveu , 
tirèrent leur chemin le plus diligemment qu’ils 
peurent devers le roi Charles, auquel ils firent 
leur rapport de tout ce qu’ils avoient trouvé en la 
personne dudit d’Erminac , qui de ce ne fut 
guère joyeux. Et sur ce rapport , aussi pour punir 
icely d’Erminac , le roi lit assembler des gens de 
guerre , jusques au nombre de vingt-quatre mille 
combattants, et les lit entretenir long-temps sur 
la rivière de Loire , d’où il les lit tirer au pays de 
Lionnois et de Bcrgue , qui est du pays de Lan- 
guedoc; car sur Icsdites marches il avolt fait tirer 
toutes les garnisons des pays de Guyenne et do * 
Bordclois ; puis environ l’issue de mai , ils en- 
trèrent dans ladite comte d’Erminac. Si y fut en- 
voyé pour chef de çeste bcsongne , le comte de 
Clermont, qui estoit lieutenant du roi Charles, 
ayant en sa compagnie les comtes de la Marche, 
de Ventadour , et de Dampmartin , avec les sei- 
gneurs de Moutgascon , de Blanchefort , de Lo- 
heac , de Torsy , d’Orval, de Sainte-Traille, ma- 
reschal de France; messire Théaude'de Valpergue, 

bailli de Ljon ; Joachim Rohault, et plusieurs au- 
tres seigneurs et capitaines,, qui incontinent al- 
lèrctit poser et asseoir le siège devant ladite ville 
de L’eclodr , qui est , CÆtnime j’aiditei-devant , ville 
et chasleau nierveilleusement fort , de laquelle 
place ledit d’Erniinac, par subtils moyens, s’ab- 
senta. El ne demeura guère de temps, que toute 
ladite comté d’Erminac, scavoir villes, chasteaux 
et forteresses, dont il y avoit dix-sept places à 
pont-levis , ne lussent toutes mises en l’obéissance 
dudit roi Charles, et ledit d’Erminac contraint de 
s’en aller rendre en un autre petit pays qu’ü avoit 
sur lesjnarcbes d’Arragon. 


CHAPITRE CXII. 

’ t 

D’ung champ qui fut faict en la ville de Valenchiennes , enHainault, 
par deux champions non nobles. 

Vrai est qu’un nommé Mahiot Coquel , cous- 
turiecf lors demeurant en là ville de Tournay, 
avoil voulu avoir, par ci-devant une jeune fille en 
mariage’, outre le gré et la volonté du père de la- 
dite fille ; et pour ce qu’il n’en peust finer par la 
résistance que le père y bailla , ledit Coquel con- 
ceut grande haine contre lui , tellement qu’en peu 
de jours après il fit guet , et dressa embusche sur 
iceluy père , lequel il rencontra dans ladite ville de 

Tournay , assez près du marché au jioisson , et là 
il le tua et mil à mort ; pour loquel cas il s’absenta 
de ladite ville de Tournay , et se rendit en la ville 
de *\ alenciennes, en Ilainaut, où il prit la franchise, 
pour ledit cas; car en ce temps ladite ville estoit ' 

privilégiée de pouvoir recepvoir toutes gens qui 
avoient-fait homicide, en laquelle ilsesloient seu- 
rement, (juant au fait île justice. Or, assez peu après 
qu’il eut pris ladite franchise , et qu’il croyôit en 
vertu d’icelle d’y demeurer paisiblement , un qui 
se nommoit Jacotin Plouvder, lequel estoit demeu- 
rant en ladite ville de \ alenciennes , qui estoit pa- 
rent du père de ladite fille, lequel ledit Coquel 
avoit ainsi tué , fut adverty qu’iceluy Coquel 
s’estoit retiré en ladite ville, où il fll tant qu’il le 
trouva en pleine rue , où il lui dit ces mots : 

« Traislre , tu as faussement et mauvalsement 
» meurdry et tué mon parent , garde-toi de moi ; 

» car ains qu’il soit long-temps je vengerai sa 
» mort. » Lesquelles paroles ledit Coquel souffrit, 
sans en faire plainte ; et incontinent qu’il peust 
estre arrière dudit Jacotin, il tira eù la maison de 
la ville, où il trouva les prévost et jùî^ d’icelle, > • 
auxquels il leur dit , et remonstra ces mots : « Je 
» suis venu en ceste ville , où puis n’agùères de 
» temps j’ai pris la franchise d’icelle , afin d’estre 
» à seureté de mon corps, pour la mort et le , 

» meurtre que j’ai fait en la personne d’un tel ; à 
» laquelle franchise vous m’avez receu. Mais ce ' 

» nonobstant un nommé Jacotin Plouvder est venu 

» à moi bien f’élonneusement , et m’a dit que 
» combien que j’ai, pris ladite franchise, il ven- 
» géra la mort d’un tel , en m’appelant traistre , 

-- » avec plusieurs autres grandes injures. Si je vous 

» requiers que de ce vous plaise me conseiller , et 
» mettre en aide , comme raison est , attendu que 
» m’avez receu à ladite franchise. » 

Sur lesquelles paroles lesdits prévost et jurés 
envoyèrent quérir. ledit Jacotin, qui estoit leur 
subjet, et cela soubs main, ce qui fut fait ; et incon- 
tinent qu’il fut arrivé devant eux, il lui fut dit par 
ledit prévost les paroles et doléances telles qu’a- 
voit fait le susdit Mahiot Coquel , et qu’il regardast 
(Quelle chose il avoit dit et entrepris de faire ; car les 
paroles par lui proférées estoient contre les fran- 
chises de ladite ville, s’il estoit vrai ce que ledit 
Mahiot leur avoit rapporté. A quoy ledit Jacotin 
dit tout haut en la présence des susdits prévost et 
jurés ces mois « Messieurs, je dis et maintiens que 
» faussement et traistreusement Mahiot Coquel a 
» meurdry et tué mon parent , d’aguet et de fait 
» appensé, sans cause raisonnable. » Sur quoi il 
lui futréparty par lesdits prévost et jurés :« Regardez 
» bien ce que vous- dites ; car sans faute , se vous ne 
» prouvez de vostre corps contre ledit Mahiot ce que 
» vous maintenez , pour entretenir les libertés el 
» franchises de cette ville, nous ferons de 'vous 
» faire justice, pourmonstrer exemple à tousau- 
» très; et pour tant ferons ici venir en votre pré- 
» se n ce ledit Mahiot. » Lequel incontinent on fit 

entrer au lieu où lesdils prévost et jurés et Jacotin 
esloient. Et quand ledit Jacotin apperceut icelny 
Maliiot , et qu’il vit qu’autrement il ne pouvoit es- 
cliapper, froidement , à long trait et de longue 
pensée, jetta un petit gage de bataille devant ledit 
Mahiot, disant derechef que faussement et traistreu- 
sement il avoit meurdry et occis son parent, d’a- 
giiet et de fait appensé , sans cause raisonnable, et 
(|ue sur ceste querelle il le combattroit. 

• Auxquelles paroles ledit Mahiot rendit response , 
pour ses excuses , les plus belles et gracieuses qu’il 
peut ; mais nonobstant cela il receiit et leva ledit 
gage. El ce fait , furent Icsditcs parties tous deux 
faits prisonniers de la ville, et chacun d’eux envoyé 
en prison, c’est à scavoir ledit Jacotin ès prisons 
ordinaires de la ville , et ledit Mahiot en une porte 
nommée la porte Tournisienne, et à chacun d’eux 
leur fut baillé un maistre , pour leur apprendre le 
tour de combattre. 

Et pource que ledit Mahiot avoit pris ladite fran- 
chise , et aussi qu’il estoit défendeur , lesdits pré- 
vost et jurés firent payer et délivrer audit Mahiot 
toute sa dépense , tant du maistre qui l’apprenoit , 
comme de bouche , eten autre manière ; et en tant 
qu’il touchoit ledit Plouvier, pour autant qu’il es- 
toil subjetet manant en ladite ville, aussi appel- 
lanl, ils lui laissèrent payer sa despense. Et pen- 
dant le temps de leur emprisonnement, qui fut par 
l’espace de dix mois ou environ , fut leur procès 
fait et débattu par h'sdites parties devant lesdits 

prévost et jurés ; et tellement y fut proeédé , que 
par sentence didinitive fut par lesdits prévost et 
jurés prononcé , qu’ils s’entrecoml)attroient l’un à 
l’autre à outrance sur le marclié de ladite ville de 
Valenchiennes' à certain jour, qui lors leur fut 
déclaré ; et par la mesnie sentence il fut ordonné 
que chacun d’«ux auroitlescheveux coupés tout jus, 
(ju’ils seroient vestus de petits paletots (pourpoints), 
les manches venants jusques aux costés, et depuis les- 
dits costés le remanant (reste) estre tout à nud; et 
iceux pallctots venant par-dessous jusques un petit 
plus bas que ne seroit un pourpoint et une chausse, 
qui iroient jusques un petit au-dessous des genoux; et 
le résidu, avec les pieds, demeurroit nud; ayant cha- 
cun en leur poing un baston de meslier , delà lon- 
gueur d’une aulne , ou un peu moins, bien nouteil- 
leux (noueux) , et en l’autre poing , qu’ils auroient 
chacun un escu de bois, lesdits bastons etescus cha- 
cun d’une mesme façon, grandeur et longueur, sauf 
qu’ils pouvoient faire chacun sur son escu telle 
peinture de saints ou de^ saintes que bon leur sem- 
' bleroit. En cet estât, par vertu de ladite sentence. Us 
debvoient combattre l’un l’autre , tant que l’un de- 
meurast mort sur la place , du moins qu’ü fust jetté 
horsdes lices, qui pour ce se feroient. Laquelle sen- 
tenqe, ainsi prononcée, alla jusques à la connois- 
saricede Charles de Bourgongne, comte de Charro- 
lois , dont ci-devant est fait mention , qui lors es- 
loit lieutenant-général du duc Philippe de Bour- 
gongne son ^ère, en tous ses pays de Picardie , Ar- 

lois ^ Flandres , Hollande, Zélande, Hainanl, Bra- 
bant et Naimir, pour autant qu’il estoit lors es 
voyay’es des Alleinag'nes, en intention d’eslrc et se 
trouver à la convention quisedebvoit tenir parl’em- 
pereur et les autres princes , pour -faire résistance 
contre le Turc et les Infidelles, dont ci-dcvant je 
vous ai fait mention ; lequel , comme lieutenant de 
sondit père , escripvit et manda auxdits prévost et 
jurés, (pie le jour assigné auxdits champions fust 
prorogé à un autre jour ; car son intention estoitd’y 
eslre ; la(juelle journée fut donc prorogée , et mise à 
un autre certain jour ensuivant. 

Ouand ledit jour approcha , que ledit champ 
sedebvoit faire , ledit comte rescripvit derechef aux 
susdits prevost et jurés, une autre prorogation, et 
cela fut fait par plusieurs fois et diverses journées ; 
et inclut dit que lesdites prorogations se faisoient 
à la requesle d’aucuns grands seigneurs , à qui les- 
dites parties estoient serviteurs , afin de trouver 
manière et moyen qu’ils ne fissent pas ledit champ , 
et qn’on les mist d’a<3cord ; mais à cela ne voulu- 
rent consentir lesdits de Valenchiennes , combien 
que par plusieurs fois ils en furent requis et pres- 
sés. Mais ils répondirent que ce seroit contre leurs 
privilèges et franchises , que pas ils ne lairroient 
perdre , pour chose qui leur en deut advenir. El 
p(-)ur mener à fin leur dite sentence , comme aussi 
enlreteniéet garder leurs privilèges et franchises, 
ils firent plusieurs voyages et ambassades devers 
ledit comte deCliarrolois, en le requérant cpi’il leur 

laissast jouir de leur dessusdits privilèges , et que 
lt‘ur sentence peust sortir son effet ; lequel de Gha- 
rolois ne leur voulut oneques accorder , ne souffrir 
que ledit champ se fist. 

Or, pendant le tempsque tels voyagesse laisoient , 
et durant aussi leurs ambassades , il leur fut rap- 
pqrté ([ue ledit duc de Bourgongne retournoit du 
voyage d’Allemagne , dont cy-devant est fait men- 
tion , et que déjà il estoit entré en sesdits pays de 
Bourgongne ; sur quoy ils conclurent ensemlde 
d’envoyer aucuns députés de par eux , devers luy ; 
car, à vous dire proprement , icelle ville de Valen- 
chiennes estoit renommée , dès ce temps-là , pour 
estre la plus riche ville de toute la comté de Hai- 
nauj; ; et ne leur chaloit de la despense , mais qu’ils 
peussent mener à fin leur intention. Si fut mise sus 
ladite ambassade , au desceu dudit comte de Cha- 
rolois ; et allèrent jusques èsdits pays de Bourgon- 
gne , où ils trouvèrent le duc , auprès duquel ils 
trouvèrent façon d’avoir audience. Et quand ils 
furent devant luy , par bonne manière , üs lui re- 
monstrèrent toutes les choses cy-devant dites ; et 
outre cé , comment il avoit promis et juré de les 
laisser jouyr de leurs privilèges et franchises ; aussi, 
comment la question de ceste matière avoit cousté 
grande somme de deniers à ladite ville , et que son 
plaisir fust que , selon leursdites franchises, ils peus- 
sent faire accomplir iceluy champ , selon la teneur 
de leurdite sentence. Quand le duc eut ouy leur in- 
tention et ce pour quoy ils estoient venus par-de- 

vers luy , ils ne trouvèrent autre response , sinon 
qu’il leur dit , qu’en bref , il se.^rouveroit en son 
pays d’Artois , et que luy estant retourné là , il leur 
ïeroittout ce qu’il appartiendroit ; puis , sans avoir 
autre response , ils retournèrent en ladite ville de 
Valenchiennes. Un certain temps après, iceluy ^ 
duc retourna en sa ville de Lille , et de là il fut 
en sa ville de Bruges , auquel lieu ceux ‘ de 
Valenchiennes envoyèrent de rechef encore uqe 
autre ambassade , afin de scavoir sur ce la bonne 
volonté et le bon plaisr dudit duc leur seigneur ; 
auxquels il fut ordonné de proroger le jour qu’ils 
avoient assigné auxdits champions , jusques au mar- 
dy vingtiesine jour de may ensuivant , auquel jour 
son intention estoit d’y estre et s’y trouver en per- 
sonne ; car il devoit aller eii'sa ville de Louvain 
en Brabant ; et que son chemin se prendroit par 
ladite ville de Valenchiennes , et qu’ audit jour il / 
passeroit par icelle. 

De ceste response furent fort joyeux lesdils am- 
bassadeurs , et eu firent leur rapport par-devers 
ceux d’icelle ville , qui pareillement en furent beau- 
coup joyeux. Sur quoy , en toute diligence , ils fi- 
rent faire les préparatifs servant à faire ledit champ, 
qui se fit sur le marché de ladite ville , en une lice 
creuse, laquelle estoit de soixante pieds en rondeur, 
avec des bailles (portes) de bois doubles, tout autour 
et aux environs desdites lices ; lesquelles doubles 
bailles estoient faites pour y mettre dedans des gens 
ordonnés par ladite ville , à garder lesdits cham- 

pions, cl spécialcmenl celnytpii seroit viclorieux. 
Donc ledit duc ])arlit d’icelle ville de Brng’es , et 
tirant son chemin à Louvain , il passa par celte ville 
de Yalcnchiennes, où il fut ladite jouimée. Quant à 
sa personne , elle estoit lo^ée dans la maison de la- 
dite ville , à l’endroit desdites lices , èsquelles fu- 
rent amenés lesdits champions, estant chacuns ainsi 
hahillésque je vous ay dit cy -devant. Après qu’on 
eut oi’donnc que chacun d’eux llst son devoir , cha- 
cun tenant son haston d’une main , et de l’autre sorj 
escu , ils marchèrent l’un contre l’autre , où ils frap- 
pèrent plusieurs horions avec lesdits basions , l’iin 
sur l’autre ; et combien que le susdit Mahiot fust 
homme de petite corpulence, et ledit .Tacotin fort 
etmemhru , néanmoins iceluy Mahiot se défendoit 
assez bien et vaillamment , et blessa ledit Jacotin 
sur la teste ; car pour sa petite stature , il avoit , du 
bout de son pavois , jetté du sablon contre les yeux 
d’iceluy Jacotin , par le moyen de quoy il le croyoit 
grever. Mais quand ledit Jacotin se sentit ainsi at- 
teint dudit sal)lon , il marcha auprès d’iceluy Ma- 
hiot, et le prit à brache de corps, tellement qu’il le 
rua et renversa par terre sous luy , où il luy fît souf- 
frir grand martyre ; et à la vérité , c’est chose abt>- 
minable que de le rccorder; mesmc il sembloit à 
plusieurs estants là , que c’estoit faire contre notre 
foy ; car avec scs mains et ongles , il luy creva les 
deux yeux de la teste., et les luy fit saillir dehors. 
Outre quoy, estant sur son eslomach, à genoux 
il luy crcvoit le cœur , et l’eslrangla de ses mains , 

puis le jelta hors desdiles lices. Et combien que le- 
dit Mahiot , en ce martyre , s’escria plusieui's fois 
pour avoir confession, néanmoins il n’en peut onc- 
qucsrien finer ; et en cet estât , il fut par le bour- 
reau de ladite ville traisné et mené à la justice , 
lequel rendit l’esprit aincois qu’il y vinst , et en ce ^ 
poinct , il y fut pendu. 

En l’année mil quatre cent cinquante-cinq , droit 
le jour de l’Ascension, arrivèrent en la ville de Lille, 
six Turcs, que le duc d’Albanie avoit pris sur ceux 
de ceste nation , lesquels il envoya en présent au 
duc de Bourgongne , qui ordonna de les garder; 
dont il fut fort joyeuX , et en scut bon gré au sus- 
dit duc. ' 


CHAPITRE CXIII. 

Comment , par sabtils moyens, le seigneur de Croy trouva manière 
de faire avoir en mariage à Philippe , son fils aisnë, la fîllc aisnèe 
du comte de Sainct-Pol. 

En iceluy temps, Antoine, seigneur de Croy,, 
quide long-temps avoit tousjours esté premier cham- 
bellan du duc de Bourgongne , qui l’avoit fort en 
grasce, par lesquels moyens il avoit grande aulbo- 
rité dans tous les pays d’iceluy duc , avoit un fils 
nommé Philippe, qui estoit son fils aisné; et ils’advisa 
que Louis de Luxembourg , comlç de Sainct-Pol , 
avoit unetrès gente damoisellc, qui estoit sa fille ais- 

née ; et luy sembla que s’il poûvoil trouver manière 
et moyen de faire ralliance de sondit fils avee la- 
«lite damoiselle , au temps à venir ce seroit pour- 
{grandement relever et exaucer la génération et la 
maison de Croy ; ce qui luy fit recliercher tous les 
moyens dont il peut s’adviser envers ledit comte de 
Sainct-Pol, afin de parvenir au traité de mariage 
(le sondit fils et de ladite damoiselle ; toutesfois . 
(juelques moyens qu’il y trouvast , iceluy comte n’y 
vouloit cond(îSCendre. Et à la vérité aussi , il en 
avoil bien raison , pour ce que ladite damoiselle es- 
toil sortie de si noble lieu-, comme des fleurs-de- 
lys; car sa mère esloit fille du comte de Marie, et le- 
dit deCroy n’esloit descendu que de simple bannière. 

Or, quand ledit de Croy reconnut que ledit comte 
de Sainct-Pol ne se vouloit accorder àcela,il trouva 
les moyens envers ledit duc son maistre, sous d’au- 
tres couleurs qu’il prit , à ce que toutes les terres 
et revenus qu’iceluy comte de Sainct-Pol avoil ès 
pays et seigneuries dudit duc son maistre , fussent 
toutes mises en scs mains , et à cliacune place il y 
fit commettre des gens de par luy. Et entre les 
])rétcxtes et couleurs qu’il rechercha pour y par- 
venir , il dit audit duc que ce comte de Sainct- 
Pol avoit grandeinent offensé envers luy , en tant 
qu’il avoit marié une de ses sœurs à Charles d’An- 
jou , comte du Maine ; et, qui pis est(fit, il luy avoit 
i)aillé , avec sadite sœur, sa ville , son chasteau et 
comté de Guise , le tout, sans le congé et licence 
de luy ; ce qu’il ne pouvoit faire avec raison , at- 

lemlu qu’il esloil sou vassal elsuhjet, à cause il(; 
j)lusieurs seigneuries de Ilainaut, Namur et autres, 
auxquels ladite ville etchasteau de Guise estoieul 
inarchissants ( limitrophes) , et pourroient graiule- 
inentpis valoir. Ce qu’il représentoil audit duc, pour 
le plus enflammer contre ce comte de Sainct-Pol ; * 
lequel, par ces moyens et autres, fut long-temj)s 
qu’il ne pouvoit estre ouy ne escouté en ses raisons , 
ne ravoir sesdites terres et seigneuries en sa main, 
ce quiluy tourna à grand préjudice et dommage. 

Avec cela, ledit seigneur de Croy prenoit peine 
chacun jour envers ledit duc son maistre, d’esloigner 
iceluy comte de la présence de sa personne; à quoy 
il travailla tellement, qu’aincois (avant) qu’il peust 
avoir et obtenir sa paix envers ledit duc , et ravoir 
sesdites terres en sa main , il convint que ledit comte 
de Sainct-Pol accordast audit duc l’alliance du 
mariage de sadite fdle avec le fils dudit de Croy , 
dont les fiançailles furent faites sur certaines et 
grandes peines de repentises. Lesquelles choses ice- 
luy comte de Sainct-Pol ne faisoit pas bien libé- 
ralement ne de bon cœur ; mais à ceste heure il 
ne pouvoit faire autrement. Et convint qu’il baillasl 
sadite fille , pource qu’elle estoit encore jeune 
d’age, à la dame de Croy, femme dudit seigneur, 
afin de l’apprendre et de l’endoctriner; laquelle 
y fut long espace de temps. Et tout ce en quoy on 
luy pouvoit complaire en l’hostcl dudit seigneur 
tic Cro} , on luy faisoit , afin de l’induire à l’achè- 
vement parfait de ce mariage. Et fut menée en la. 

ville de Luxembourg’, de laquelle ledit de Groy 
estoit gouverneur pour ledit duc. ' ^ ' 

El en cesté année mil quatre cent cinquante 
et cinq, ‘ce seigneur de Groy, scachant véritable- 
ment que, ledit comte de Sainct-Pol ne ses autres 
' enfants n’esloienl aucunement contents du para- 
chèvement de ce mariage , il se disposa de prendre 
jour pour les faire espouser ; lequel jour il fit sça- 
voir audit comte de Sainct-Pol et aux autres ses 
eulants, afin que si leur plaisir étoit d’y eslre, il en 
seroit bien joyeux. Lesquelles nouvelles estant ve- 
nues à sa connoissance , ü en fut fort desplaisant , 
et envoya devers le seigneur de Groy, luy présen- 
ter et offrir de payer les sommes d’argent qui 
avoient esté dites, au traite dudit mariage , debvoir 
estre payées par celuy qui de ce se repentiroit ; 
lesquelles offres ledit de Groy ne voulut accepter; 
et aussi il avoit tellement induit ladite damoiselle, 
qui estoit jeune , comme dit est, qu’elle dit que le 
marché luy plaisoit bien. 

Quand ledit comte sceut les responses d’iceluy 
de Groy, et que le jour s’approchoit que lesdites 
espousailles se dévoient faire , il mit sus une grosse 
armée, dont il fit "chef son fils aisné, qu’on nom- 
moit lors Jean Monsieur, et qui de droit estoit, par 
la succession de madame sa mère , comte de Marie ; 
et envoya ses gens, en intention d’aller en ladite 
ville de Luxembourg , pour reprendre et ravoir sa 
sœur ; mais quand ledit de Groy fut adverty de la 
venue d’iceluy Jean Monsieur, il fit monter aussi- 

tost à clieval deux clievaliers de son lioslel , c’cs't 
à scavoâr le soi;rneur de Riibempré et le seig'nenr 
de iMain^armal, qui cstoientses deux nepveux,.et 
avec un homme de son conseil les envoya au. dè>- 
vanl d’iceluy .lean Mnlnsieur, pour luy dire ct dé- 
clarer , que s’il venoit audit Luxembourg" pour 
estre et assister aux nopces de sa sœur, il y fust le 
très bien venu ; mais que s’il y venoit pour' autre 
chose faire, ils luy signifioient que pas n’entreroit 
en la ville. Quand le.sdits chevaliers et cet homme 
tle conseil eurent receu celte charge d’ainsi parler, 
ils partirent dudit Luxembourg, et tirèrent tant 
qu’ils rencontrèrent iceluy Jean Monsieur avec son 
armée ; auquel ils dirent , en la meilleure ma- 
nière qu’ils peurent, la charge qu’ils avoient du- 
dit seigneur de Croy. Desquelles paroles ledit Jean 
Monsieur ne fut pas content, et retourna en sa 
place de Chasleler devers ledit comte son père , 
sans autre cho.se avoir peu besongner en ce voyage, , 
de quoy il fut fort desplaisant ; et nonobstant, tou tes 
ces choses ainsi faites, ledit seigneur de Croy les 
fit espouser, et faire leurs nopces le plus solem- 
nellement qu’il se peut ; et fut là ledit mariage 
consommé. 

GHAPITHE GXIV. 

' V , , 

* ». » • • 

Comraent rarchevcsque de Raios fut conseillé touchant les gens 
d’Eglise. 

* * ’*» '■* ' 

» 

En ceste mesme année, environ Eissué de juin, 
l\arch'evcsque de Rheims fît sçavoir à tous les pré- 
lats , ‘eolléf^es et cliapitres estants dans l’estendue 
<le son arclievesché , qu’ils fussent tous prests et 
rendus à. un. certain jour, qu’il leur fît assigner, 
dans la ville de Soissons, ou procureurs pour eux, , 
et que là il vouloit faire un conseil , louchant le 
faict des gens d’église. A laquelle journée , il y eut 
grande quantité desdits gens d’église qui s’y trou- 
vèrent. Et à ce conseil furent faits plusieurs appoin- 
tements et statuts ; entre les autres , il y fut conclu 
et délibéré, que de là en avant aucuns prestres ne 
tiendrolent avec eux plus aucunes mescliines (jeunes 
fîUes) sur, peine de confîscation de leurs bénéfîces , 
et d’eslre punis à la discrétion dudit archevesque ; 
dont plusieurs desdits gens d’église furent mal con- 
tents; et y en eut grand murmure partout l’arche- 
vesché et lés pays d’environ . Mais quelque chose qu’il 
en fustappointé et conclu, néan tmoins ledit appoin- 
lement ne tint guères de temps ; et fît chacun là- 
dessus comme il avoit aceoustumé auparavant. 

CHAPITRE GXV. < 

. • - *. • * 

De l’ambassade que le duc deBourgo ngiie envoya devers le roy pour 

son voyage de Turquie., » 

Au mois de juillet de cet an rail q^uatre cent cin- 
quante et cinq , le duc de Boufgongne mit sus une 
très grosse ambassade, comme de trois à quatre 
cents chevaux ,,pour aller devers lé roy Charles, 
qui lors se tenoit sur les marches de Berry. Si 
furent chefs d’icelle ambassade , le seigneur d’An- 
thoing son chancelier , et le seigneur de Croy, qui 
furent accompagnés de plusieurs chevaliers et es- 
cuyers , en bon estât ; et leur fut enchargé, de par 
iceluy duc, de supplier au roy qu’il luy pleust 
prendre en sa garde tous ses pays , durant le temps • 
de son absence qu’il serpit en son voyage de Tur- 
quie , pour accomplir le vœu qu’il avoit fait , dont 
cy-devant est faite pleine menticm ; et en outre , 
que son plaisir fust de luy bailler la bannière de . 
France , avec gens et argent pour fournir audit 
voyage ; et outre cela , que pour le faire dans sa 
bonne grasce , il luy pleüst y apporter et donner 
son consentement. Lesquels ambassadeurs , après 
qu’ils eurent accepté et entrepris lesdites charges, 
partirent d’auprès iceluy duc et tinrent leur 
chemin, en intention de trouver ledit rOy Charles; 

et tant cheminèrent cju’ils le trouvèrent en une 
ville, nommée Bourges en Jlerrj, où ils furent lo- 
gés lionoral)lement parles fourriers du roj. 

Et si J troiLvèrcnt le duc d’Orléans, qui avoit 
espousé la niepce dudit duc de Bourgongne, lequel 
les receut grandement et fort honorablement; et 
de là il les mena à ime jdace assez près de là, nom- 
mée le Bois-sur-la-Mer, où le roylors se tenolt, et 
où il présenta au roy ses ambassadeurs, lesquels es- 
tants àgenouxluy firent larévérence. Mais le royles 
fit levcrincootinenl, etlesreceutà très grande joie; 
etassez tost aprèsle roy avec le duc d’Orléans et les- 
dits ainbassadcims se retirèrent , avec aucuns autres 
*de l’estroit conseil du roy, en une petite chambre, 
où ils furent avec peu de gens ; en laquelle iceux 
ambassadeurs dirent et déclarèrent au royla charge 
qu’ils avoienl de leur ambassade, qui contenoit en 
effet les choses dessusdites. Après que le roy les 
eutouys, il leur respondit de sa personne, que si ledit 
duc lui vouloit bailler et remettre en ses mains 
sas villes engagées, situées surla rivière de Somme, 
comme Monstreuil , Abbeville, Amiens, Sainct- 
Quentin et autres villes , et lui envoyer son fils , 
le comte de Charrolois,en son bostel, durant sadite 
absence, il lui lairroil jouir de tous les profits d’i- 
celles villes et seigneuries , et s’acquitteroit de 
garder son fils , ensemble de garder ses autres pays, 
comme il voudroit faire les siens propres. Et en 
tant que touchoit ladite bannière, avec les gens et 
l’argent qu’il lui demandoit , il n’estoit pas dé- 

libéré de le faire , pour autant que toujours il es- 
toit sur sa garde de ses anciéns ennemis d’Angle- 
terre. Et pour ceste heure ne fut autre chose 
acceptée ne conclue , sinon qu^il prindrent jour 
pour retourner devers ledit duc de Bourgongne 
leur seigneur. 

Après donc qu’ils eurent esté et séjourné assez 
long espace de temps au pays, et que de tous costés 
ils eurent esté festoyés , ilsprinrent Congé du roy, 
lequel envoya payer tout au long tout ce que les- 
dits ambassadeurs et ceux ’de leur compagnie 
avoient despendu en ladite ville de Bourges , eux 
estants là. De là ledit duc d’Orléans , la^ duchesse 
sa femme, le comte d’Angoulesme, frère 'dudit 
duc d’Orléans, et la comtesse sa femme’, retour- 
nèrent avec les susdits ambassadeurs , par lès pays 
d’iceux seigneurs, où en chacune place ils les fes- 
toyèrent grandement et honorablement.^Et ainsi 
retournèrent devers ledit duc de Bourgongne, sans 
pour ceste heure avoir peu besongner autre chose, 
ne obtenir rien du roy. 

CHAPITRE GXVI. 


De U résignation que fit l’évesquc de Liège de son évesché. 

En ceste raesme année mil quatre cent cin- 
quante-cinq, environ la Teste de saint Andrieu, 
l’évesque de Liège , considérant qu’il avoit dévotion 
de délaisser le monde , et de se mettre et retirer 
en un lieu solitaire , aussi pour le bien des subjets 
et du pays , comme il lui sembloit , et pour avec 
cé complaire à plusieurs grands seigneurs , ré- 
signa ledit évesché au profit de Pierre Monsieur, 
fils au duc de Bourbon , qui avoit espousé la sœur 
du duc de Bourgongne , par lequel moyen il estoit 
son propre et véritable nepveu. Quand ces nouvelles 
Turent espandues par les pays de Liège, les Liégeois 
en grand nombre en Turent Tort esmerveillés , et 
de prime Tace n’en Turent pas contents. Si se allè- 
rent (trairent) devers leurdit évesque, et lui de- 
mandèrent pourquoi il Taisoit ladite résignation , 
en lui demandant s’il la Taisoit par crainte ou con- 
trainte de quelque seigneur que ce Tust. A quoi il 
leur fit response qu’il ne le Taisoit pas pour ap- 
préViension aucune , mais de sa Trancho et liberale 
volonté, disant que c’estoit pour le bien d’eux et de 
tout le pays, et que meilleur seigneur ne leur pou- 
voit-il bailler que luy , pour les garder et déTendre 

envers tous et contre tous; remonstrant la pro- 
chaineté de lignage qu’il avoit avec ledit duc de 
Bourgongne , comment il estoit frère de la com^ 
tesse de Charolois, etmesme que le' comte de Cler- 
mont , son frère , avoit espousé une des filles de 
France. Bref, il les exhorta tellement, que cha- 
cun d’eux consentit à ladite résignation. 



CHAPITRE CXVII. 


De r^vesché d’Ul.rech». 


PendA-NT le temps de la résignation de cest éves- 
ché de Liège , trespassa l’évesque d’ütrec en Al- 
lemagne. Et pour avoir la dignité et estre fait 
évesque , futparceuxdu chapitre de l’église, mesme 
par les gens de la ville et du pays , esleu Guillebert 
de Brederode , noble homme et grand seigneur ès 
pays de Hollande et Zélande ; mais pourtant il n’en 
fut oneques mis en possession , car David de Bour- 
gongne, fils illégitime dudit duc Bourgongne, avoit 
obtenu desbulles de nostre Saint-Père,* pour parve- 
nir à ladite dignité. Lequel , soubs la fondation 
d’icelles bulles, voulut en prendre possession . 
mais iceluy de Brederode, mesme ceux du pays, y 
mirent et baillèrent opposition et contredit. Et à 
ceste cause s’esmeutau pays une très grosse guerre ; 
car dans ledit esvesché on ne vouloit obéir à ce 

David. Et pour ce, ledit duc de Bourgongne fit 
une grosse assemblée de gens de guerre, qu’il 
manda en ses pays de Picardie, Flandres, Bra- 
bant , Haynaut et autres pays , jusques au nombre 
de vingt mille 'combattants ou environ , et les fit 
tirer par ses pays de Hollande et Zélande , et en- 
trer es pays dudit evesché ; mais quand ledit de 
Brederode connut que c’estoit la destruction totale 
dudit évesché et des terres de l’église, il trouva 
manière et moyen d’appaiser la chose , et fut con- 
tent soy déporter. Et pour récompense lui fut bail- 
lée laprévüslé de Saint-Donast de Bruges, qui est 
une belle et profitable dignité, avec une certaine 
pension sa vie durant , sur les deniers dudit éves- 
ché. Et ainsi la chose cessa ; et fut ledit David re- 
ceu évesque , lequel fit son entrée en ladite ville 
d’Utrecht , où il fut obéy , mais aucunes autres 
bonnes villes dudit évesché n’en voulurent estre 
contentes, et ne voulurent luy obéir long-temps 
duraut'; ce qui depuis leur tourna à grand dom- 
mage et desplaisir , car ledit duc les contraignit par 
sièges et puissances d’armes , tellement qu’ils obéi- 
rent enfin à ce David. 

En ce mesme temps , le pape et le roy d’Arra- 
gon envoyèrent devers ledit duc de Bourgongne , 
qui se lenoit dans son pays de Hollande , en une 
ville nommée La Haye , une grosse ambassade et 
une croisie , pour aller sur les Turcs et Infi- 
delles de notre foi; lesquels ambassadeurs, pour le 
bien de la chose , n’y profitèrent guères. 

CHAPITRE CXVIII. 

De la prinse de Jehan , duc d'Alençon. 

Ati commencement de l’an rail quatre cent cin- 
quante et six, il fut grande renommée par le 
royaume de France, et spécialement sur les marches 
de Bretagne et de Normandie , que Jean , ducd’A- 
lencon, estoit mal content de ce que le duc de 
Bretagne tenoit la ville de Fougères, dont cy-de- 
vant est fait mention , laquelle ville il disoit lui ap- 
partenir , comme estant son propre héritage. Pour 
laquelle r’avoir, il avoit plusieurs fois requis le roy 
Charles , afin de lui en faire raison ; mais pour ce 
qu’on n’y hesongnoit pas à sa volonté et suivant son 
désir , il se troubla en lui-mesme , comme aussi 
pour ce que quand il alloit à l’hostel du roy „ il 
n’estoit pas receu ni ouy comme il lui sembloit 
qu’il devoit estre , attendu ' qu’il estoit sorti de 
la couronne , et si prochain que chacun pouvoit 
scavoir. 

A ceste cause , comme mal meu et conseillé de 
gens de meschant estât, par lesquels aucunes fois les 
princes se trouvent réduits en grand deshonneur 
et dommage , il trouva manière d’avoir alliance 
avec le roy Henry d’Angleterre , qui de long-temps, 
comme aussi scs prédécesseurs, ont esté renom- 

mes et réputés ennemis d’icelui roy Charles de 
France, et de ses prédécesseurs ; et par ces mau- 
vaises alliances , dévoient lesdits Anglois descendre 
dans le royaume par aucunes marches et contrées 
appartenants audit duc d’Alcncon , lesquelles il 
devoit' bailler et mettre entre leurs mains ; et de ce 
fux'ent trouvées et surprises lettres signées de la 
main d’iceluy duc d’Alençon , lesquelles furent 
présentées audit roy Charles. Lequel, quand il re- 
I connut la grande faute qui estoit en ce duc d’A- 
lençon , il en fut fort desplaisant, et en parla plu- 
sieurs fois à aucuns de son plus privé conseil ; et 
disoit qu’il vivoit desplaisamment quand il falloit 
qu’il se donnast de garde de ceux en qui il se de- 
voit fier, mesmement de ceux de son sang. Fina- 
lement, pour obvier à l’entreprise dudit d’Alençon, 
])ar grande et meure délibération de son estroit con- 
seil , il conclud de faire prendre et arrester prison- 
nier leditd’Alencon, comme aussi de saisir et mettre 
entre ses mains toutes ses places , villes , chasteaux 
et forteresses , avec tous ses biens. Pendant laquelle 
conclusion , icelui d’ Alençon estoit absent et hors 
de sa duché et de ses pays ; car pour lors il s’es- 
toit retiré hors desdites marches , afin que quand 
lesdits Anglois entreroient en ses places , il peust 
dire qu’il n’en pouvoit mais , et qu’il estoit absent ; 
et se retira durant icelui temps en la ville de Paris, 
en laquelle il demeura par aucuns jours. Ce qui es- 
tant venu à la connoissance dudit roy, et après qu’il 
fut pleinement et selon la vérité informé dudit cas. 

il orcioiiiia au comte de Dunois , baslard d’Or- 
léans , d’aller à ladite ville de Paris, pour faire et 
constituer prisonnier icelui d’Alencon,coinine dit 
' est, et avec lui le seigneur de Moy, bailly de Ver- 
inamlois , et certain nombre de gens de guerre , 
pour servir et fournir à ladite prise. 

Doncques, environ le jour du Saint-Sacrement de 
cet an , icelui comte de Dunois arriva en ladite ville 
de Paris, et lit demeurer aux champs ledit baill)' 
de \erniandois, et avec lui quarante lances et les 
archers, lesquels, à l’heure que leur avoit ordonné 
ledit d’Orléans, se debvoient trouver au dehors et 
assez près de la porte Saint-Antoine , sur le chemin 
de Melun. Or, quand ledit d’Orléans fut arrivé 
en icelle ville de Paris , et qu’ü sceut où es- 
loit ledit duc d’ Alençon , il manda le prévost de 
Paris et aucuns autres officiers du roj, auxquels il 
dit et déclara sa charge; et leur fit commandement, 
de par le roj son souverain seigneur , d’eslre prests 
et de le secourir, si iceluy Alençon vouloit faire 
aucune désobéissance et résistance; aussi qu’in- 
continent tous ses gens fussent pris et saisis ; et leur 
enchargea que la chose fust tenue secrette jusques 
à ce qu’il eust fourni et se fust acquitté de sou ex- 
ploit ; car si autrement en estoit fait, et qu’il man- 
quast à sadite entreprise , il s’en deschargeroit sur 
euxenvers le roy. Sur lesquels paroles et comman- 
dements , chacun desdits officiers dit qu’il s’acquit- 
teroit de son devoir. Puis quand ledit d’Orléans fut 
bien asseuré de la volonté d’iceux officiers , il tira 

à l’hostel de ce duc d’Alencoii, droit ledit jour du 
Saint-wSacrement;et environ les quatre heures après 
midii'illuy alla_ faire la révérence; lequel d’Alencon, 
sans se douter aucunement, luy fit grande récep- 
tion et honorable ; et après qu’il eut un peu devisé 
avec luy , et qu’il peut scavoir que ses gens , tant 
dedehors commede dedans, esloient auprès de luy, 
il lui dit ces mots : « Monseigneur , pardonnez- 
» moy , le roy m’a envoyé devers vous et m’a baillé 
» charge de vous faire son prisonnier; je ne scais 
» proprement les causes pourquoi ». Et pour à lui 
obéir , en lui mettant lu main sur l’espaule , il 
lui dit derechef : « Je vous fais prisonnier du roi.» 

A laquelle parole ledit d’Alençon monstra manière 
d’estre bien desplaisant , et non sans cause ; et vit 
lors grand nombre des gens dudit d’Orléans entrer, 
tant en son hoslel comme en sa chambre, et con- 
neut bien lors qu’il falloit qu’il obéis t. 

Ce fait, pour le doute de la murmure et du 
bruit qui s’en pouvoit ensuivre dans ladite ville , 
il luy dit : « Monseigneur , sans icy plus faire de sé- 
» jour, il faut partir de ceste ville, et prestement 
A monter à cheval. » A quoy ledit d’Alencon luy 
répartit , qu’il estoit bien là ; et que jà n’estoit be- 
soin de le transporter hors de la ville. Ce nonob- 
stant , il fit tirer les clievaux dudit d’Alençon , et I 
aucuns de ses serviteurs, tels qu’il les voulut 
avoir , et les fit monter à cheval , et, sans long sé- 
jour, il le mena hors de ladite ville, par icelle 
jxirte Sainct-Anloine où assez près ils trouvèrent 

ledit bailly de Vermandois et les quarante 'lances , 
dont dessus est fait mention. Quand ledit d’Alen- 
con les appcrceut de loin , il demanda quelles 
gens c’estoient , et s’il avoit garde et seurelé de sa 
vie ; lequel d’Orléans luy répondit que c’estoienl 
les gens du roy , et qu’il n’avoit garde d’eux , mais 
venoienl pour le mener et conduire devers le roy. 
Kn cel estât , ils tirèrent ce jour jusques à Melun , 
où il demeura par aucuns jours. 

Or, incontinent que le roy fust asseuré de ladite 
prise , il envoya audit lieu aucuns députés de sa 
part, pour interroger ledit d’ Alençon sur les rap- 
ports qui luy avoient esté faits, qui de ce firent 
gi'andemcnt leur debvoirjmais il ne leur voulut 
faire aucunes responses , sinon que quand il les 
eust ouys, il leur dit; que quand il se trouveroit 
par-devers le roy , il ne luy céleroit rien , et qu’il 
scavoit bien qu’il luy avoit baillé le bout , disant 
(ju’il ne falloit point doubter qu’il fust Anglois ; 
car oneques il ne l’avoit esté , ne n’avoit volonté 
de l’estre ; mais beaucoup luy desplaisoit des ma- 
nières que le roy tenoit contre luy et ceux de son 
sang ; car quand ils venoient par devers luy , ils 
estoient des quatre ou six jours avant, ou sans 
qu’ils peussent avoir audience pour pouvoir par- 
ler à luy, et ne tenoit entour luy qu’un nomlire 
de meschantes gens et de meschant estât , issus de 
petite lignée, qui à présent le gou ver noient. 

Telles paroles, ou en substance, disoit ce duc 
d’Alencon ; mais quand le roy fut de ce adverty» 

il manda qu’on le fist avancer par-devers luj ; et 
luj fust ordonné pour son estât et son service, 
huit personnes de ses gens, et non plus. Et en ce 
poinct et cet estât, par ledit hailly de Verrnaudois, 
avec lesdits gens de guerre , et sous sa garde , il 
fut mené devers le roy, qui lors esloit au pays de 
Bourbon nois, dans un cliasteau nommé la Non- 
nette , où il se lenoit lors. 

Et quand il fut là ainsi arrivé, aucuns jours 
après le roy le manda , et le fît venir devant luy , où 
il luy reprocha comment il avoit pris alliance avec 
ses anciens ennemis, auxquels il devoit bailler ses 
places de la Falaise et de Donfront, pour des- 
cendre en son royaume. Sur lesquelles paroles, 
iceluy d’ Alençon , par hautain langage , respondit 
ces mots , ou en substance : « Monseigneur , je 
» ne suis pas traistre, mais bien peut estre que j’ay 
» fait aucunes alliances avec aucuns grands sei- 
» gneurs, afîn de recouvrer ma ville de Fougères , 
» que le duc de Bretagne tient à tort, et sans cause 
» raisonnable , et duquel je n’ay peu avoir raison 
» en vostre cour. » A quoy le roy luy respondit, 
qu’il n’a voit oncques esté refusant de faire à chacun 
raison et justice, et qu’il n’estoit jà besoin, sous 
ombre de telles couleurs, de prendre ne faire 
telles alliances à ses ennemis et adversaires , les- 
quelles il ne pouvoit ignorer ; car U en avoit des 
lettres signées de sa main : et aussi par la relation 
d’un héraut et d’un Anglois d’Angleterre, qu’il 
avoit fait prendre , et qu’il lenoit prisonniers , il 

en avoit esté acertainé. Après plusieurs paroles , 
iccliiy fl’Alençon supplia au roy qu’il luy pleust 
le mettre au délivre et en liberté. A quoy le roy 
luy lit response, que ce n’estoit pas chose à jetter 
en molle , ne si légèrement y besongner , sans 
grande délibération ; car il cstoit bien desplaisant 
quand il convenoit qu’il se gardast de ceux de son 
sang, et ne se scauroit plus en qui fier, et que 
sans faute il luy l'eroit faire son procès tout au long. 

Apres ces paroles, il le fit remener et mettre 
en place seure ; et ordonna de le garder tellement 
tju’on luy rendist compte de sa personne. Auquel 
lieu il fut prisonnier par l’espace de deux ans ou 
environ. Lequel emprisonnement fut aussilost pu- 
blié par tout le royaume de France, et ès pays 
voisins, et en parloit chacun selon son alFection. 
De laquelle matière, je vous lairray à parler quant 
à présent, pource qu’il est besoin de parler de 
plusieurs autres besongnes, qui pendant ledit 
temps, survinrent en plusieurs marches; et re- 
tourneray à ladite matière, en temps et en lieu, 
par où vous connoistrez la fin de son procès. 


Digitized by Google 



268 


CUnONK^UES 


(.456) 


CHAPITRE CXIX. 

D’une ville forteresse sur les marches de Hongrie, où le Turc avoil 

mis le siëge‘. 

Pendant îe temps de l’emprisonnement du de- 
vant nommé duc d’ Alençon , et mesme au mois de 
juillet de ces tan cinquante-six , le Grand-Turc , qui 
dès auparavant, avoit mis le siège devant une ville 
et forteresse, nommée Eniseninsenbeq sur les 
marches de Hongrie, et devant laquelle avoit 
esté l’espace de quatre mois et demy , atout grant 
multitude de peuple infidelle , entre lesquels avoit 
grand nombre de chrestiens réniez et d’aulcuns 
qui, par contrainte, le servoient pour leur vie saul- 
ver. Desquels en y eust un certain nombre qui 
seurent que le Turc avoit juré son dieu Maho- 
met , que ladite ville et chasteau , il assailleroit en 
brie fs jours ; car il estoit troublé de y avoir sé- 
journé si longue espace de temps , et que , par son 
Dieu, il les prendroit par force, ou lui et tous 


I. Chapitre ajouté d’après le manuscrit 497- 
a. Ce nom est tellement défiguré qu’il m’est impossible 
de le reconnoître. Voyez , pour la guerre entre Jean Hun- 
niades et Mahomet 1 1 , Jean de Thrwoez et Histuria cr'Uicn 
regum Humgariœ siirpis miæta, de Etienne Katoiia , t. VI, 
second, pari. 

sessergents y mourroienl tous ensemble. Lesquelles 
nouvelles, aulcuns et preux bons chrestiens, cong- 
noissants ledit Turc estre vaillant et entreprenant , 
et doutants la grande effusion du sang de ceux 
de ladite ville , trouvèrent manière de icelles nou- 
velles leur faire savoir, affin qu’ilsse préparassent , 
et qu’ils ne fussent pas pris de emblée. Et inconti- 
nent qu’ils fussent de ce advertis, signifièrent les 
nouvelles, et firent hastivement scavoir à un grand 
seigneur chrestien, nommé Onidianne(llunniades), 
luy suppliant qu’il leur voulust bailler ayde et se- 
cours. Et quand icellui Onidianne eustouy ces nou- 
velles, à toute diligence assembla grand nombre 
de peuples chrestiens dudit pays, et jusques au 
nombre de neufcents hommes à cheval, et quarante 
mille de pied ; desquels piétons, la plupart estoient 
gens mécaniques et de plusieurs mestiers qui , par 
la rivière de la Duno (Danube) , vers laquelle n’a- 
voit pas mis son siège , entrèrent de nuit en ladite 
ville ; car il n’avoit posé sondit siège que par te^re. 
Et eux ainsi entrés dedans , furent ceux de ladite 
ville grandement réjouis et confortés. Et fut pro- 
prement la nuit de la Magdelaine , que ledit Turc 
fist armer le tiers de ses gens , estant audit siège ; 
et environ dix heures de nuit, fit crier à l’assaut, 
et commanda nuis y aller fors le nombre qu’il 
avoit ainsi ordonné ; ce qu’ils firent. Et dura ledit 
assaut toute ceste nuit , et jusques à l’heure de huit 
heures du matin. Auquel assaut , les chrestiens 
eurent moult à souffrir ; car iceluy Turc et ses 
gens les assaillirent vistement et asprement. Et 

iceux chrestiens se défendirent si vaillamment, 
que ils reboutèrent les Sarrazins , ennemis de 
saincte foy , par plusieurs fois jus de la muraille 
de ladite ville. Et sembloit icellui Turc estre un 
ennemi d’enfer, tant esloit irez et plain de cruauté ; 
et tout incontinent fit faire commandement audit 
tiers de ses gens qu’ils allassent audit assaut ; 
car bien lui sembloit qu’il mettroit lesdits clires- 
tiens à mercy , au moyen de sesdites gens qui es- 
toient frais et nouveaux, pourtant que icetix 
chrestiens avoient toute la nuit esté fort travail- 
lés d’icellui premier assaut. Et ainsi qu’il le com- 
manda fut fait : car pas un chef de guerre , estoit 
renommé par toute Turquie, estre si vaillant et 
crému en armes, tel qu’il n’en avoit oncques point 
esté depuis cent ans. Ainsi donc recommença l’assaut 
contre les chrestiens, qui fut dur et merveilleux ; 
et dura depuis lesdites huit heures sans cesser, 
jusques à quatre heures après midi. A quoy les- 
dits chrestiens, à l’aide de Nostre-Seigneur, bail- 
lèrent telle résistance, et si bien se défendi- 
rent, que icellui Turc fut encore contraint de re- 
prendre l’autre tiers de sesdites gens, qui, à la 
vérité dire , estoient la fleur de tout son ost , et 
entre lesquels avoient grand nombre de gentil- 
lesse des marches de Turquie. Et comme tout 
forsenné, fit recommencer ledit assaut, qui fut 
dur merveilleusement, et où lesditS chrestiens, 
monstrèrent grande vaillance ; car ü dura depuis 
ledit temps de quatre heures, jusques au lende- 
main l’heure de midy. E^ne faut pas doubter. 

que durant lesdils trois assauts, ceux de ladite 
ville eurent moult à souffrir. Et parce qu’ils es- 
toient tant las et foullés , et que plus n’en pou- 
voient, icellui Turc et une partie de ses gens en- 
trèrent en ladite ville. Et ce voyant un droit 
sainct honimç , nommé Capitenne , prenant en sa 
main un crucifix, monta sur une tour à terrasse , 
au plus haut du cliasteau de ladite ville, criant 
à haute voix ces mots : « O Deiis meus ! Deus 
» meus I altissime Patev, veni in adjutorium meum y 
» Déni y libéra populwn quem redemis ti pretioso 
» sanguine tuo ! eniy noli tardare y Deus meus I 
» Übi sunt misericordiœ tuas antiquœ ! V eni, ne T'ur- 
» ci et increduli dicant : Ubi est Deus P » Donc 
ces présents mots cria si haut moult piteusement , 
rendant grosses larmes par les yeux que sa voix 
ouyrent les chrestiens qui encore se combattoient. 
Jà fust-il qu’ils fussent las et fort travaillés ; hélas! 
ce n’estoit pas sans cause; et au moyen d’icellui 
cry , la puissance divine les réconforta de telle ma- 
nière , que , en ceste heure , se trouvèrent tous 
plus frais, plus nouveaux et de meilleur courage 
qu’ils n’avoient esté en nul desdits trois assauts; et, 
par grande vaillance, occirent tous les Turcs qui 
estoient entrés en la ville , et ledit Grand-Turc se 
mist en fuite avec le résidu de scs gens ; et furent 
poursuivis par iceux chrestiens , plus de huit lieues 
loin du pays, tousjours occisant leurs gens; et y 
mourut tant en ladite ville , comme à ladite pour- 
suite, le nombre de cent mille Turcs ou plus. Si 
furent trouvés devant ladite ville que icellui Turc 

avoil i’ait venir à tenir ledit siég^e onze grosses bom- 
l)ardes, desquelles en y a voit les six, dont chacune 
avoit vingt-trois quartiers de long , et bien sept 
quartiers de hauteur , et bien deux cents autres, tant 
petites bombardes que canons. Si furent trouvées 
plusieurs grandes richesses, tant ‘en or et argent 
monnoyé , comme pierres précieuses, avec bagues 
et riches joyaux. Et ces choses j’ai sceu parla copie 
d’une lettre que ledit Onidianne (Hunniades) env oy a 
au roy de Boesme ; lesquelles lurent, par icellui 
roy , envoyées» au roy Charles de France, et à plu- 
sieurs autres princes et grands seigneurs de ce 
royaume, qui depuis furent espandues par plu- 
sieurs bonnes villes , dont les gens d’église et le po- 
pulaire firent de grandes solempnités; et pourceste 
cause, en ay faict icy ce présent chapitre. 


CHAPITRE CXX. 

De Louis, dauphin de Viennois. 

Vous avez ouy, par cy-devant, comment Louis, 
dauphin de Viennois, aisnéfils du roy Charles de 
France , estoit party hors de l’hostel de son père , 
pour les causes y déclarées , et comment il s’es- 
toit retiré en son pays de Dauphiné , où il se tint 
long-temps , et devers lequel le roy envoya plu- 
sieurs fois des ambassadeurs , pour le penser re- 
tirer devers luy , comme aussi les responses qu’ice- 
luy dauphin luy faisoit. 

Or, je vous veux un peu parler comment il par- 
tit de sonditpays de Dauphiné , et en quelle mar- 
che il se retira. Vray est qu’en ce mesme tenips. 
le roy Charles voyant que sondit fils ne vouloit 
retourner devers, luy , ne se corriger de plusieurs 
grandes entreprises qu’il faisoit, tant sur ses sub- 
jets, audit pays de Dauphiné, et sjiécialcment sur 
les gens d’église, comme sur autres, conclut de 
mettre sus certaine quantité de gens de guerre , 
dont le comte de Dammartin fut le. chef, pour 
aller audit pays, en intention de poendre et avoir 
ledit dauphin prisonnier , et le mener -Revers son- 
dit père , afin de le mettre et réduire à obéissance ; 
et ainsi qu’il fust délibéré, il fit partir lesdits gens 
de guerre. Mais cela estant venu à la connois- 
sance dudit dauphin, il pàrtit de sondit pays de 
Dauphiné , et tira son chemin à Saint-Claude, en 
Bourgongne ; et en passant son chemin , il appella 
avec luy le seigneur de Blaymont , mareschal de 
Bourgongne , dont cy-devant je vous ay parlé par 
plusieurs fois , lequel , depuis le traité fait à Ar- 
ras entre le roy Charles , avoit fait plusieurs en^ 
treprises sur le roy et son royaume. Lesquels dau- 
phin et mareschal trièrent ensemble jusques à 
Saint-Nicolas de Warengeville , et de là au pays 
de Brabant, en intention de trouver ledit duc de 
Bourgongne , pour luy dire et remonstrer son 
cas’; mais iceluy duc n’estoit pas encore^ rétourné 
dé la guerre d’Ütrechl, dont cy-devant je^vous ay ^ 
parlé. Lequel, quand il ouyt leS nouvelles dudit 

diiupliin , elToiiùuent il s’esloit’ venu rendre on 
SOS pays, aincois (avant) fju il parlast a luy, escrip- 
vit hastiveinent au roy Charles , pour luy signifier 
ces nouvelles, etsçavoir si c’estoit son bon. plaisir 

qu’il le recent. , 

Pendant lequel voyage , ledit duc escripvit au 
comte de Cliarrollois , son fils, et au comte d’ Es- 
tampes" son ncpveu, à ce qu’ils raccompagnassent, 
seinlfiablemcnt a la duchesse sa femme , à ce qu’on 
fist' tous les honneurs et la meilleure chère qu’on 
lui'pourroit > et comment il avoil envoyé devers le 
roy , afin de scavoir son intention , et que jusques 
à ce qu’il en auroit eu nouvelles, il ne se trouve- 
roit pas dçvers luy. Ainsi par icelle duchesse et 
lès comtes de Cliarrollois et d’Estampes, ledit dau- 
phin fut receu et grandement festoyé dans la ville 
de Bruxelles en Brabant. Or, après que le roy eut 
ouy les nouvelles , comment sondit fils estoit party 
^d’iceïuy pays de Dauphiné, et tiré devers ledit 
- duc, il luy rescripvit qu’il en fist comme il voudroit 
que le roy eust fait, si semldablemeut il se fust tiré 
devers luy. De laquelle response ce duc fut fort 
joyeux, et lors il commença d’approcher et d’entrer 
en Sondit pays de Brabant, pour tirer audit lieu de 
Bruxelles devers ce dauphin ; puis quand les nouvel- 
• les furent venues devers luy , que ledit duc droit 
en la^e ville , ce dauphin, ensemble lesdits comtes 
de ÇLafrollois et d’Estanipes, tirèrent au-devant 
dudit^Ç , lequel futpar eux rencontré aux champs, 
oùtedilduc fit^de grands honneurs à iceluy dau- 

phin , et le receut en très grande joye , et honora- 
blement le mena dedans sa ville de Bruxelles , ou 
il le logea en son hoslel , et mesme luj fit bailler 
la propre chambre qui servoit à son corps, où il 
ayoit accoutumé de-loger. Et après ces réceptions 
ainsi faites, ledit dauphin dit à iceluj duc, par la 
meilleure manière qu’il peut, les causes qui le 
mouvoient d’ainsi estre venu devers luj. Premiè- 
rement, il luy déclara aucunement du gouverne- 
ment qui csloit en 1 hoslel du roy sou père*, com- 
ment il esloit déchassé de luy par aucunes -gens de 
mescluant estât qui le gouvernoient ; aussi coninjent 
il avoit envoyé des gens d’armes pour le prendre 
etarrestcr prisonnier; et, qui pis esloit , comment 
il avoit fiiit mettre toutes ses places-auditpays de 
Dauphiné en sa main; et de plus, n’avoit aucun ap- 
pointeraent ne ordonnance du roy son père , pour 
s’entretenir; que ces choses considérées, il luy 
voulust bailler conseil , confort , ayde et secours 
de gens et de finances , ainsi que plusieurs fois il 
l’en avoit requis par ses lettres précédentes, afin 
de faire guerre à sondit père, ou du moins de luy 
bailler telle ayde , qu’il peust meUre hors -de son 
hoslel aucuns qui ainsi le tiennent en rio-'ueur 
contre luy. ' 

Quand ledit duc de Bourgongne eut ouy les re- 
(juestes que luy fàisoit iceluy dauphin , il lui fit 
response, en lui disant ces mots ; « Monseigneur,' 
» vous soyez le très bien venu en mes’ pays. De' 
» vostre venue je suis fort joyeux ; mais 'en tant 

i8‘. 


' Diç ’ized by Googli 


2-r> CHIiONIQUKS (i456) 

» qu’il louche de vous faire aide de gens et de finan 
» ces, scacbez de certain, que contre tous les princes 
» du monde je vous vondrois faire service de corps 
» et de biens , sauf contre monseigneur le roj, 
» voslre père , contre lequel , pour rien , je ne 
» voudrois entreprendre aucune chose qui fust à 
» son desplaisir. Et au regard de vous faire aide 
» pareillement , pour mettre hors de son hostel au- 
» cuns de son conseil , pareillement je ne le feray 
» pas ;\car je le tiens si puissant , si sage et si 
» prudent , qu’il scaura bien réformer ceux de son- 
» dit conseil, sans qu’il soit jà besoin qu’autrui s’en 
» doibve mesler ; et de ce je m’attends bien à luy.» 
Mais au surplus , il lui offrit derechef son corps , 
ses biens et ses pays , pour en faire à son bon 
plaisir , comme s’ils eussent été siens mesmes , et 
luy ordonna à choisir place dans ses pays , où il 
prendroit plaisir à s’y tenir ; et qu’il lui bailleroit , 
outre cela , provision de vivres si bonne et si ho- 
norable , qu’il en seroil content. Desquelles res- 
ponses , au moyen des belles et gracieuses remons- 
Irances que lui fit ledit duc, iceluy dauphin se con- 
tenta , et fut par long espace de temps en ladite 
ville de Bruxelles , où il estoil grandement honoré 
et festoyé , tant dudit duc comme de tous les au- 
tres princes et seigneurs de ces pays. En aucun 
temps après , il choisit sa résidence en une place 
nommée Gennepe , sur les marches de Ilaynaut , 
qui est upè place plaisante et à déduit de chiens et 
d’oiseaux. Et lui fit ledit duc son appointement tel , 

que par chacun mois il lui faisoit délivrer lroi$ 
mille florins, qui faisoll par an trenle et six mille ; 
et ne manquoit pas (pie par chacuamois , à l’issue 
d’iceluy f son argent ne l'ust prest. Ainsi demeu- 
ra-t-il CS pays dudit duc par le terme et l’espace 
de cinq ans, ou environ , lui et tous ses gens, aux 
despens d’iceluy duc ; et lui requit lors, d’envoyer 
quérir la dauphine , sa femme, cpii estoit fille du 
duc de Savoie , et avec hupielle il n’avoit onccpies 
couché ; ce (pi’il fit , comme vous orrez ci-après , 
quand il en sera temps et lieu. 

Or, quand le roy Charles apperceut et reconnut 
(pie sondit fils s’i^sloil esloigné , et ne vouloit s’en 
retourner devers lui, ni user de son conseil, il fil 
aussitost publier par toutes les bonnes villes de sor. 
royaume, estant en son obéissance, qu’ôn fist bon 
guet de jour et de nuict , et qu’on ne laissast 
jXTsonne aucune , (juelle qu’elle fust , entrer 
dedans les places fortes , ceux de son sang ni 
autres , sans autrement le déclarer ; de (pioi les 
gens populaires , et autres de bon estât , lurent 
fort émerveillés ; car le royaume avoit déjà esté 
long-temps en paix ; et craignoient qu’à cette 
cause, mesmement de ce départ , il ne deubt en ar- 
river (juelque tribulation dans le royaume. El 
poureeque la ville deCompiégne est située sur la 
rivière d’Oise, laquelle est une clef du pays, et 
nu'sme au lez vers les pays dudit duc de lîour- 
gongne , il manda et escrivit au seigneur de Moy , 
bailly dt‘ V ermandois , lequel (^stoit capitaine de 

ladite ville , qu’il la gardast et conservast bien , et 
que d’icelle il n’en partit point, jusques à ce qu’il 
lui feroit scavoir. Et si fit en iceluy temps défendre 
audit Compiègne, àNojon, Senlis, Beauvais , et 
par toutes les autres bonnes villes de sondit royaume, 
qu’aucun , sur peine de confiscation de corps et de 
biens , ne prist plus aucunes raonnoye d’or ni d’ar- 
gent si ce n’estoit de la monnoye qu’il avoit fait , 
et faisoit forger ; de quoy il s’esleva grand mur- 
mure entre les marchands qui avoient accoustumé 
de marchander , et de communiquer ensemble sur 
les marches de Picardie. 


CHAPITRE GXXI. 

D’une ambessade envoyée devers le roy Charles par le duc de Bour- 
i gongne , touchant le faict du dauphin de France. 

Environ la Sainct-Martin d’hyver de cet an, fut 
mise sus une ambassade de par le duc de Bour- 
gongne, qu’il envoya devers le roy Charles. Les 
chefs d’icelle furent messire Jean de Croy , cheva- 
lier , seigneur de Chiniay , bailly de Haynaut , et 
messire Simon de Lalain , aussi chevalier , qui pri- 
rent leur chemin parSainct-Quentin. Laquelle am- 
bassade estoit fondée sur quatre points : le premier 
fut , qu’ils eurent charge de remonstrer au roy , 
ooniment aucuns avoient rapporté audit duc , qu’il 

u’esloit pas bien content de ce qu’il avoit receii le 
dauphin son fils , lui suppliant que de ccste récep- 
tion il ne voulnst estre inalcontent ; car ce qu’il en 
avoit lait avoit esté pour l’honneur du roj , duquel 
iceluy dauphin estoit le fds aisné ; attendu qu’il 
estoitvenu devers lui de lointains pays, et que sans 
charge de son honneur envers toutes nations chres- 
liennes , il n’cust pu refuser ledit dauphin en ses 
terres et seigneuries , et lui faire honneur et ser- 
vice , comme à lui appartient. Le second estoit , 
comment, incontinent qu’il lut retourné de sa 
guerre d’Utrec, il avoit trouvé iceluy dauphin en 
ses pays fort espouvanté ; et en parlant à lui, entre 
plusieurs autres choses, il lui avoit fait plusieurs 
requestes, dont il ne lui en avoit accordé aucunes ; 
mais il l’advcrtit comment il avoit envoyé devers 
le roy. Le troisiesme fut, comment iceluy dauphin 
lui avoit dit la volonté qu’il avoit d’aller contre le 
Turc ; et (|ue quand il plairoit au roy de lui donner 
charge de ce faire, et de lui bailler gens pour l’ac- 
compagner , ainsi qu’à aisné fils de France appar- 
tient , il s’olFroit de se mettre sous luy , et de l’ac- 
compagner et servir audit voyage. Le quatriesme 
fut , à ce qu’il pleust au roy d’avoir iceluy dauphin 
son fils en sa bonne grâce , et de le réduire et re- 
tirer à lui ; à quoy ledit duc s’olTroit de s’employer, 
s’il sentoit que ce fusl le bon plaisir du roy ; 
et touchant les pays du Dauphiné , soy tenir à 
tant , sans plus avant procéder. Lesquels quatre 
articles dessusdits, les ambassadeurs susnommés 

bien et sagement exposèrent à la personne du 
roj , qui leur dit , après qu’il eut ouy leur am- 
bassade , qu’elle contenoit quatre poincts , lesquels 
il avoit bien entendus. Et afin de leur faire faire 
plus seurement leur rapport , il leur ajousta que sa 
l'csponse sur iceux quatre poincts il leur feroit 
bailler par escrit ; ce qu’il fiten la manière qui s’en 
suit. 

Sur les quatre poincts proposés au roy par Jean 
de Croy , bailly de Haynaut , et Simon de Lalain , 
chevalier , ambassadeurs du duc de Bourgongne , 
leur a esté respondu ce qui s’ensuit. 

Et premièrement , quant à la réception que le- 
dit seigneur avoit fait de la personne de monsei- 
gneur le dauphin, le roy a bonne connoissance qu’à 
son fils aisné est bien deu lui estre fait honneur 
et bon accueil par ledit seigneur de Bourgongne , 
et autres princes de ce royaume , quand ils scau- 
roient et connoistroientque leditseigneur dauphin 
se maintiendroit envers le roy son père comme 
bon et obéissant fils est tenu de faire ; et autrement 
ne se doit faire par raison, car l’honneur qui lui 
est donné dépend du roy. 

Quant à ce que monseigneur de Bourgongne a 
trouvé mondit sieur le dauphin fort espouvanté , 
désirant de tout son cœur estre et demeurer en la 
bonne grâce du roy, et qu’il lui plaise lui octroyer 
ses humbles requestes que le roy ne lui avoit 
voulu accorder j le roy est fort esmerveillé dudit 
espouvantement, et ne scait connoistre cause pour- 

quo^ ; car il a trouvé le roy toujours enclin à le re- 
cevoir en sa bonne grâce; et en l’année passée, que 
mondit seigneur a envoyé devers lui, le roy, par 
plusieurs fois, et encore dernièrement ,• Gabriel 
de Berne et le prieur des célestins d’Avignon , il 
leur a dit de bouche , en la présence de monsieur 
le cardinal d’Avignon , envoyé de par le pape , et 
autres seigneurs du sang et notables hommes, en 
grand nombre , qu’il estoit content que mondit 
seigneur vinst devers lui , et de le recevoir et trai- 
ter comme bon seigneur etpèredoit traiter son bon 
et obéissant fils , de lui pardonner et oublier toutes 
choses quelconques passée^ Et pource que les des- 
susdits de Berne et prieur des célestins dirent que 
mondit seigneur avoit de grandes craintes, le roy 
dit, que quand mondit seigneur dui feroit scavoir 
ce d’où cette crainte vient et lui procède , il lui en 
feroit telle et si bonne response , qu’il en seroit 
bien content, et n’auroit cause de rien douter. 
Ainsi n’a pas tenu, ni ne tient au roy, qu’il ne soit 
en sa bonne grâce , et hors de toutes ses doutes et 
craintes. Mais au regard des requestes qu’il lui a 
fait faire, c’est à scavoir , de ne venir devers lui, et 
de ses serviteurs qui toujours ont esté de la partie 
de mondit seigneur, mbes et couchées comme con- 
ditionnelles, en faisant les offres par lui faites, 
jamais le roy n’eust esté meu ni conseillé de les 
lui accorder ; car cela eust esté directement aller 
contre le désir de tous ceux du royaume , et mes- 
mement contre le conseil de mondit seigneur de 

Bour^ongnë , et tles autres seigneurs du sang , et 
notables homme de ce royaume , qui tous lui ont 
conseillé , et l’ont requis de réduire mondit sei- 
gneur , ei d’estre servi de lui ; avec ce , de le pour- 
voir de serviteurs et conseillers , prendre hommes 
sages et notables de ce royaume , qui ayent égard 
à son honneur et à son bien , et le réduire à s’em- 
ployer au service et bien du roy et du royaume , 
ainsi qu’il est tenu et obligé de faire par raison. 

Et quand le roy eust accordé lesdites requestes, 
messeigneurs de son sang , et généralement tous 
ceux duroyaume eussent eu grande cause de penser 
que la* longue absence Se mondit seigneur eust esté 
par. l’intelligence du roy, et de son bon vouloir, 
ce qui n’est pas ; car quand mondit seigneur partit 
d’avec lui , il n’eut congé de demeurer que quatre 
mois , et il y a demeuré près de dix ans , au grand 
regret et desplaisir du roy, qui eust esté fort 
> joyeux que durant le temps de son absence il se 
fusttrouvé es victorieuses besongnes quise sont faites 
pour le recouvrement du royaume ; car la gloire 
du père est quand le fils fait des œuvres louables. 

Quant à ses serviteurs , le roy eust bien désiré , 
le temps passé , et encore désiioit que mondit 
seigneur se servist de gens notables , qui toujours 
lui conseillassent et l’induisissent à toutes choses 
qui fussent pour le bien et l’honneur ; or , en lui 
laissant autour de lui des gens qui autrement le 
conseillassent , ce ne seroit pas pour redresser celte 
inalièi e , ainsi que le roy le désire ; et que pour le 

bien et l’honneur de mondit seigneur , il lust expé- 
dient et nécessaire. 

Pour le troisiesme, louchant la volonléqueinon- 
dit seigneur dit avoir, de s’employer au voyage de 
Turquie; quand le roy a veu les lettres que mondit 
seigneur lui a escrites de Sainct - Claude , faisants 
mention dudit voyage , il est bien esmerveilléqiii a 
meu mondit seigneur à si soudainement prendre 
ceste imagination , de laquelle auparavant il n’a- 
voit rien fait sçavoir au roy ; et semble bien que c’est 
une nouvelle couleur prise pour toujours s’esloi- 
grier ; mais il se debvoit au contraire réduire île 
revenir devers le roy , pour le servir et lui obéir 
ainsi qu’il doil. Et quand il eust eu le désir de 
faire ledit voyage , il eust deu préalablement avoir 
pris peine de se réduire au bon plaisir du roy , et 
de lui obéir , ainsi que selon Dieu et raison il doit 
désirer de le faire ; après quoy il lui eust peu dire, 
et remonslrer l’affection qu’il avoit audit voyage , 
pour scavoirsurce le bon plaisir du roy, sans le con- 
sentement et aulhorité duquel il ne peut ni ne 
doit faire telles entreprises, et mesmement en si 
grandes matières. Et attendu que les Anglois, 
anciens ennemis de ce royaume, chacun jour s’ef- 
forcent et mettent toute leur attente plus que ja- 
mais à envahir les pays , seigneuries et subjets du 
roy ; et que depuis aucun temps , par expérience 
de grands et subtils moyens , ont pourchassé d’y 
avoir entrée , et fait de grandes entreprises , des- 
quelles, si elles eussent sorti leur effect , s’en fus- 


2 84 CHI1ün1QUE.S (i'|56) 

sent ensuivis J’aussi grands et périlleux inconvé- 
nients en ce royaume, qu’il y eut, long'-temps y 
a ; considéré aussi que les Anglois ont fait response 
au légat que le pape a envoyé devers eux , qu’ils 
ne veulent entendre à aucune paix , mais sont en 
continuelle volonté de guerre contre le roy et son 
royaume , par quoy il appert bien que mondit 
seigneur n’a pas grandement pensé à l’estât et seu- 
reté de ce royaume ; carceseroit mettre le royaume 
en trop évident péril , que d’en vuider la cheva- 
lerie et la noblesse , et de demeurer en guerre 
'avec les anciens ennemis , qui continuellement met- 
tent. Ifur jatt^te d y avoir entree par divers et 
subtils moyens; à quoy il a bien pourveu jusques 
ici, et a intention' toujours d’y pourvoir, à l’aide 
de Nostre-Seigneur. Et quand le roy, par paciables 
longues trêves, ou autrement , eust veu, ou verroit 
seureté en son royaume , ainsi qu’il a fait re- 
mohstrer au pape , il n’y a roy ni prince clires- 
tien qui plus avant se sceust ou voulust employer au 
secours de la chrestienté , qu’il eust fait , ou feroit. 

Le quatriesme , à ce qu’il pleust au roy de 
tenir mondit seigneur en sa bonne grâce . et tou- 
chant les pays du Dauphiné , de se tenir à tant , 
sans plus avant y procéder; le roy a toujours 
esté prest , et l’est encore , de recevoir mondit sei- 
gneur bénignement , quand de sa part il se mettra 
en son devoir, ainsi que leroy a toujours dit et 
fait dire aux gens de mondit seigneur , quand ils 
sont venus devers lui. 

Au regard du pays de Dauphiné j quand le roy 
a veu la manière comment mondit seigneur a esté 
conseillé de se départir et absenter ainsi soudaine- 
ment duditpays, nonobstant les douces et gracieuses 
responses qu’il lui avoit faites ; pour obvier aux 
inconvénients qui par la suggestion de ceux qui 
ainsi ont conseillé mondit seigneur , eussent peu 
advenir ; lesquels, puisqu’ils ont ainsi adventnré sa 
personne par voies périlleuses et dangereuses, 
ainsi que lesdits ambassadeurs mesmes l’ont dit et 
proposé , laisoient douter que par le moyen dudit 
pays, et des places et forteresses d’iceluy , ils eus- 
sent peu faire et entreprendre des choses au des- 
plaisir du roy et au préjudice de mondit seigneur 
et du pays , il a esté conseillé de se transporter au- 
dit pays, et d’y donner provision, et le mettre en 
seureté , de manière qu’aucun inconvénient n’en 
pcust advenir; en qiioy toutefois il a tellement 
procédé , que tous ceux du pays , quand ils ont 
apperceu le bon vouloir du roy sur ceste matière 
en ont été très joyeux et consolés ; et a esté le roy 
content qu’ils envoyassent devers mondit seigneur , 
pour lui remonstrer son cas et son devoir, et la 
douceur que le roy a tenue envers lui, afin d’es- 
sayer à le réduire. Et a bien le roy espérance 
qu’oyez les remonstrances dudit pays, estimant • 
que par le bon conseil et l’exhortation de mondit 
seigneur de Bourgongne , mondit seigneur le dau- 
phin se réduira, et fera son devoir envers le roy y 
ainsi que de raison il le doit faire ; et en le faisant , 

le roy oubliera tous les déplaisirs du temps passé, 
le recevra en sa bonne grâce; et le recueillera 
bénignement , comme bon seigneur et père doit 
faire à son bon et obéissant fils. 

Ainsi et par telle manière sé' conduisoient ces 
besongnes entre le royet le dauphin son fils, et ne 
faut douter que de tout son cœur il désiroit de le 
retirer et r’avdir auprès de lui. Et lui sembloit que 
ce qui le tenoit si ‘longuement à retourner , estoit 
par enhort (avis) et par le conseil d’autruy. Et en 
soi-mesme , quand il estoit à son privé', il disoit que 
le .duc de Bourgongne le tenoit en ses termes ; et 
délibéra eq sondit privé conseil, de mettre sus toute 
sÉ^issance,.en intention de vouloir tirer ès pays 
drfmt duc, de Bourgongne , pour par sa puissance 
r’avoir sondit fils , et le remettre et réduire en son 
obéissance ; mais - le seigneur de Prié , en qui le 
roy adjoustoit grande foi et crédence, lui re- 
monstra les grands périls , inconvénients et dan- 
gers qui s’en pouvoient ensuivre , attendu que le- 
dit dauphin estoit si avant ès pays dudit duc, comme 
sur les marches de Brabant ; que sans la licence 
d’iceluy duc , il auroit fort à faire ; et aussi que 
c'est la destruction totale , tant des subjets du roy 
et de ses pays comme de ceux dudit duc ; car , 
par ce moyen , si ainsi le faisoit , la guerre com- 
menceroit entre eux' deux plus forte qu’oncques 
n’avoit esté; m^s plustost, qu’il le laissas! encore un 
espace de temps en cet estât , et il lui sembloit qu’i- 
celuy dauphin reconnoistroit son cas et retour- 

neroitde sa Aolonté par-devers lui. Sur quoi le roy, 
qui estoit sage , prudent, discret et pitoyable, 
ayant compassion du pauvre peuple , et de ce quj 
s’en pourroit ensuivre , freingnit (retint) son cou- 
rage et cessa sadite entreprise , db ^demeurant de 
l’opinion et de Padvis dudit seigneur de Prié , com- 
bien qu’U disoit souventes fois tels mots , ou en 
substance : « Louis est de muable conseil et lé- 
» gère créance, par quoi je ‘doute qu’il ne re- 
» tourne de cy à long-temps ; et n'ai nul gré à ceux 
» qui ainsi le conduisent. » ^ 


CHAPITRE CXXii. . 

s 

i 

Du tremblement de la terre au royaume de Naples , et des villes 
, fondues >. 

Au commencement de cest an‘cinquanle-sep1!>, 
furent envoyées unes lettres par les ambassadeurs 
d’une cité, nommée Pavie-la-Vieille , à ceux de 
la ville de Milan et à ceux, de Breliges , qui est 
du royaume de Naples; desquelles fust envoyé la 
coppie en divers lieux par ce royaume , qui clieul 
en mes mains. Selon ce que j’y ai pu percevoir, 
ce que Icsdites lettres contenoient estoit le plus 

'horrible cas nouvellement advenu, tant en icelle 
cité de Pavie comme eu autres parties , audit 
royaume de Naples, que oncques choses pareilles 
n’avoienlesté veuêsnesceues, tant parla relation de 
nolahlés* saigcs flommes , comme d’autres gens no- 
bles et de nôlde façon , qui affermoient que onc- 
ques en escripture, en grec ne en latin, n’avoit la 
plus grande pugnilion de Dieu , qui estoit advenue 
sur ladite cité et autres places audit royaume, qui 
estoit venue par ung mouvement et tremblement 
de la terre , qui fut tel que on pourroit bien dire et 
cerlifiler icelle cité estre toute destruite, avec grande 
quantité d’hommes et d^’femmes et des enfants; 
car ceux qui en eschappèrent/^ venants, par la grâce 
dé ' Nostre-Seigneur , en SaAoye encore propre- 
ment s’il estoit mort ou vifs, par le grand péril de 
quoi ils auroient esté fort débilités de leur mé- 
moire. Si vous en déclarerai, selon le contenu des- 
dites lettres, par articles, ce que j’en ai veu. 

Premièrement, contenoient lesdites lettres, 
que le quatriesme jour 'de décembre , environ trois 
heures après mie-nuyt, commença enladitecité ung 
tremblement de terre, quidurademy-quart d’heure 
au plus. Si terriblement et si horriblement trembla 
que la cité en fut renversée et mise à ruines avec 
autres places audit royaume. 

Principalement commença ès églises et ès 
temples de Dieu ; c’est assavoir à Sainct-Augustiu , 
qui estoit noble église et grande , laquelle , en ce 
mouvement, fut touttetresbuchée et versée; et fu- 

rent les deux maistresses des voultes ouvertes,, et 
tellement cheurent en bas que tout fut effondré , 
cassé et brisé, par telle foudre, que nul nè oseroit 
ne scauroit penser. 

Item , le comble de Sainct-Pierre-le-Martyr 
cheut en bas , par tel manière que nul ne pouvoit 
aller par les rues ; et n’y demoura tant seulement 
que la muraille. 

Item J l’église Sainct-Dominique fut pareille- 
ment ouverte et toutte cassée, et cbçut à terre. 
Semblablement les églises de Sainct-Laurent et 
Sainct-Jean-le-Majour furent effondrées jusques 
au fondement. L’église Saincte-Marie-la-Majoure, ' 
le monastère Saincte-Glaire, et le clocher de Sainct- 
Eloy , cheurent par terre et furent toutes destruites 
et renversées par plusieurs parties. 

Item J le clocher Sainct-IIerpin , qui estoit par- 
faitement fait, tout de pierre et de bonne mu- 
raille , tellement et si bien que le pareil oncques 
n’avoit esté vu ; car il avoit esté fait des murailles 
anciennes des Romains. 

Item, l’église et clocher de l’église épiscopale, 
avec plusieurs autres églises paroichiales, cheurent 
et fondirent audit mouvement , et plusieurs presb- 
tres, et autres morts, péris desssous. 

hem, le chastel Saint-Henry, qui estoit grand, 
spacieux , fort et puissant , fondit et périt ; et ne es- 
chappa d’iceluy chastel que cinq personnes vi- 
vantes, qui furent villainement affolées (esti'opiées) 
et perclus de leurs membres ; car tous les autres 

qui estoienl en ^rantl nombre audit chaslel demeu- 
rèrent morts dessous la muraille. Et s’y fondirent 
et tresbuchèrent pareillement plusieurs autres 
grands édifices et massonnagcs , tant et tellement 
que les rues estoient emplies ; et sembloit à veoir 
estre tout ung des rues et des susdites maisons ainsy 
fondues ; et quant à aucunes qui demeurèrent 
droictes, sy furent-elles toutes rompues, ouvertes 
et cassées. 

hem , avoit en ladite ville ung palais et édifice , 
nouvellement faict, que avoient fait faire un che- 
valier nommé messire Lyonnel , frère , qui estoil 
le plus ancien chevalier de toute la cité , vaillant 
homme , et un autre nommé BuchilFart Chinche- 
ville, laquelle place et édifice fondit audit mouve- 
ment , et n’y demeura pierre sur autre ; et sous 
icelle furent trouvés mort messire Lyonnel et mes- 
sire Buchiffart, avec leurs femmes, enfants et 
maisnie ( maison ) . Lequel messire Lyonnel, pour sa 
bonté et vaillance , fut fort pleuré et plainct de 
ceux qui eschappèrent vivants, et des autres du 
pays. 

Item , avoit en icelle cité un autre édifice , 
qui se nommoit le palais du cappitaine Coquel , qui 
fondit pareillement ; et soubs icelui furent morts 
ledit cappitaine , sa femme et ses enfants , avec 
grande quantité de soldoyers et autres gens. 

Item, et en icelui royaume de Naples , une 
ville que on appeloit lors le Chastel-noef , laquelle 
toute entièrement fut ruée par terre, par si grande 

horril>leté, que nul ne le pourroit ne sçauroit plus 
dire ne déclarer. Kt droicl ainsi comme à l’heure 
qtie ladite terre ainsi horriblement trembla, le 
peuple qui se pouvoit lever se leva. Hélas! si vous 
eussiez veu et oy les grands cris et lamentables 
pleurs , avec les grandes plaintes et terribles voci- 
l'érations des hommes, femmes et enfants quivui- 
doient à celle obscure nuict et heure hors de leurs 
maisons, et avec eux leurs enfants (ju’ils portoient 
sur leurs espaules, pour cuider sauver leurs vies, 
vous ne l’eussiez peu soutenir. Et ceux qui se peu- 
rent sauver, quand ils furent vuidés, furent tous 
esbahis de veoir les maisons de leurs voisins qui 
fondues estoient, et ne pouvoient ouir ne pères, 
ne mères , leurs enfants , ne sœurs , ne frères , pa- 
rents et amis quelconques. El si grande pitié et 
cruauté estoit, que ce seroit chose impossible à 
escripre ou narrer de langue humaine , la grande 
horribleté et pitié tjui là estoit ; car il sembloit 
que le ciel fust ouvert. Et en oyant leurs amères et 
dures lamentations et piteuses plaintes , la plus- 
part se recommandoient à Dieu comme cuidants à 
celte heure tous mourir. El sachez que grande pi- 
tié estoit à veoir les religieux, presbtres, hommes, 
dames , et damoiselles et enfants qui se pouvoient 
sauver, allants désordonnément jusques au poinct 
au jour, criants par la cité , à haute voix , comme 
brebis sans berger chassées de loups, miséricorde ! 
miséricorde! miséricorde ! desquels mots estoient 
si grands les cris , que il sembloil <|ue les juoi’res 

plouvassenl. Et quand le jour fut venu , on véoit 
à l’œil la cité et les édifices dedans toutes abattues; 
et sembloit que jamais ville n’y eust esté. 

hem J en ceste nuict, fut si f^rand tremble- 
ment dedans la mer , que les gallées qui estoient 
dedans ledit port, et les navires, sembloit que elles 
fussent combattues de cent mille diables , telle- 
ment que ceux qui estoient dessus , certainement 
cuidoient périr ; mais par la grâce de Dieu ne périt 
nuis hommes , fors biens et avoirs. Et sachez que 
les puits et citernes qui estoient dedans Naples, pour 
le grand tremblement qui y fut, les eaux saillirent 
dehors. Et quand le jour fut venu , courut une 
voix, que la nuict venant après debvoit estre un 
trop plus grand tremblement , lequel efibndreroit 
le remanant (reste) , par telle façon que ondiroit 
que oncques ville n’y avoit esté. 

Item J et pour ceste cause, le peuple qui es- 
toit demouré vuidèrent tous , petits et grands , de 
la ville de Naples, et n’osoient dormir ne habiter , 
dessoubs édifices ne murailles ; et se logèrent aux 
champs soubs tentes et pavillons estendus , dont il 
en avoit plus de quatre mille , tous pleins de gens. 
Et par ce moyen fut ladite cité de Naples ainsi 
habandonnée deux jours et une nuict ; et tant que 
plusieurs commencèrent à y faire cavernes et fossés 
dedans terre pour y demeurer, qui estoit bien chose 
piteuse et douloureuse à veoir. 

Item, les frères de l’observance de Saint- 
François et d’autres monastères s’enfuirent tous , 


Digitized by Google 



(i 457) r>E MATHIED DE COUSSY. 

tant en nefs et gallées comme ès bois et ès dé- 
serts, pour sauver leurs vies et eschapper de telles 
cruautés. 

hem, et après icelle punition et desmons- 
trance , durant le temps dessusdit , vuidèrent de 
la cité de Naples aucuns astrologeurs et cartela- 
teurs , qui disoient estranges choses qui debvoient 
advenir ; car ès pays et places que orrez ci-après, 
a esté plus grand horribleté de tremblement , que 
ès cités que avez ouy. C’est assavoir une ville 
qui s’appelloit Arianne , laquelle avec les maisons 
toutes , eut bien deux mille personnes tués ; une 
autre, nommée Accerries, et laquelle avoit bien 
deux cents maisons ; lesquelles deux villes , en- 
semble lesdites maisons et personnes, saufle nombre 
de douze , ont tous esté péris et morts. 

Item, la ville de Nelle, de Salpiny, et le chas- 
tel de la ville de Pelis , et le chastel qui estoit sur 
le grand mont, avec le chas tel de Saint-Germain, 
et l’éfflise de Saint-François, fondirent tous et 
furent mis en ruines. 

Item, fut sceu depuis que en icelui mouve- 
ment fondirent plusieurs autres cités et bonnes 
villes en aucuns royaumes voisins, et spécialement 
une ville ancienne, laquelle fondit; et y eust péri 
huit mille personnes ou plus. Semblablement une 
autre qui s’appeloit Pérodot , en laquelle furent 
péris quatre mille personnes ; une autre qui s’ap- 
peloit Viady , laquelle fondit si nettement, que on 
ne sçavoit à dire s’il y avoit eu bourg ou cité ; 

et pareillement , les \illes d’Ascolly , Saincte- 
Agathe, Harpity, et plusieurs autres : et tout ce 
Tenu par le péché des sodomites , duquel les fem- 
mes se estoient plainctcs à Dieu Nostre-Seigneur. 
Et, pource que icelui pesché estoit en si grand 
règne èsdils pays , il a semblé à plusieurs grands 
clercs, comme théologiens et autres, qui ainsi l’ont 
affirmé, que ce a esté vraye justice et punicion de 
Dieu ; car on y commcttoit si grands et si horribles 
excès en ce pesché et autres, qu’il a voulu faire 
icelles desmonstrances. 


CHAPITRE CXXIII. 


Comment Louis , dauphin de France, manda la dauphine , sa femme, 
aller à Namur , appartenant au. duc de Bourgongne. 

Eî? ceste mesme année , le susdit Louis , dauphin 
de Viennois, aisné fils du roy Charles de France, 
qui long-temps n’avoit esté par devers le roy son 
père, et qui se tenoit encore ès pays dudit cluc de 
Bourgogne , comme avez ouy cy-devant , manda à 
la dauphine sa femme, qui estoit fille du duc de 
Savoie , et laquelle estoit demeurée au pays de 
Dauphiné , de venir devers luy en une ville nom- 
mée Namur, appartenant au duc de Bourgogne, 
qui est située sur les marches de Haynaut et de 
Braisant. Laquelle dauphine , incontinent qu’elle 

eut ouy ces nouvelles, sans requérir l’autorité, 
ne demander la permission dudit duc de Sayoie 
son père, ne du roy Charles, au moins que cela 
vinst à connoissance aucune, partit d’iceluy pays 
de Dauphiné , et tira son chemin par les marches * 
de Bourgogne , estant accompagnée , jusques au- 
dit lieu de Namur, par le prince d’Orange. De 
quoy iceluy dauphin fui fort joyeux, et en sceut 
grand gré à iceluy prince d’Orange. De là tira 
ès autres places d’iceluy duc de Bourgogne , où 
elle fut giandement et honorablement festoyée et 
receue partout. 


CHAPITRE CXXIV. 


Du mariage des deux fils du duc de Sombresset et des deux filles du 
roy d’Escosse. 


En iceluy temps, la royne d’Angleterre, quy 
estoit fille du roy do Sicile, voyant que le duc 
d’Yorc avoil fait et faisoit tous les jours de grands 
troubles et empeschements dans le royaume d’An- 
gleterre , et qu’il avoit pourchassé la mort du duc 
de Sombresset, reconnoissant aussi qu’il avoit fait 
et faisoit guerre au roy d’Escosse , traitla le 
mariage des deux fils dudit de Sombresset avec 
les deux filles du roy d’Escosse , qui pour lors se 
lenoient à l’hostcl du roy Charles ; et partirent 

triceluy hostel environ la Saint- Jean-Baptiste de 
cet an ;,et prirent leur chemin par Paris , pour re- 
tourner en Angleterre ; et , avec ce, par le moyen 
dudit roy de Sicile , son père , et de Charles d’An- 
' jou , comte du Maine, son oncle , elle trouva façon 
envers ledit roy Charles , qu’il mist sus une grosse 
armée de gens de guerre, pour aller audit royaume 
d’Angleterre , en l’ayde dudit roy d’Escosse , con- 
tre iceluy duc d’Yorc, qui tendoit tousjours à par- 
venir à la couronne', et estre enfin nommé roy 
d’Angleterre. Si furent ordonnés pour chefs de 
ladite armée le seigneur de Loheac , maréchal de 
France, et en sa compagnie, Joachim Rohaut, 
avec autres capitaines. Et si y fut ordonné messire 
Pierre de Brezé, séneschal de Normandie, dès 
auparavant la reddition de Rouen , dont cy-devant 
est faite mention. Lesquels firent une course au- 
dit royaume d’Angleterre, et pillèrent un gros 
village qui se nommoit le Port , dans lequel ils ar- 
rivèrent par un jour de dimanche au matin ; et en 
partirent ledit jour mesme , après qu’ils l’eurent 
pülé , où ils gagnèrent un grand butin ; et si y 
demeurèrent de nmrts, de la part d’iceux Anglois , 
quelques trois à quatre cents hommes, et quelque 
petit nombre de la part desdits François. 

CHAPITRE CXXV. 


De l’ambassade que envoya cette dite année le roy Lancelot, devers 
le roy Charles. 


VERslafinde ladite année , le roy Lancelot (Ladis- 
las), quilors se disoit roy detlongrie etdeBohesme , 
envoya devers le roy Charles, qui pour lors se 
tenoit en la ville de Tours, une très grosse ambas- 
sade, parmi laquelle il y avoit un arclievesque , un 
évesque et un comte , avec plusieurs autres grands 
seigneurs, qui estoient en nombre de six à sept 
cents chevaux, ou environ, en bel arroy, pour 
conclure* et parfaire le traité du mariage de ma- 
dame Magdelaine de France, fille du roy Charles, 
lequel fut tout fait et accordé par les parties ; qui 
estoit chose bien desplaisante au duc de Bourgon- 
gne , pour ce qu’il faisoit guerre audit roy Lance- 
lot, au sujet du duché de Luxembourg; car bien 
luy sembloit-il que , par le moyen d’iceluy traité , 
le roy Charles bailleroit ayde et confort à ce roy 
Lancelot , ce qui luy pouvoit porter grand pré- 
judice, et à ses payset sujets. Or, ainsi comme ceste 
ambassade devoit partir de la ville de Tours, et 
mener avec eux ladite Magdelaine devers leur roy 
Lancelot , nouvelles vinrent auxdits ambassadeurs 
que, droit le jour Saint-Clément, iceluy roy Lan- 

celot estoit allé de vie à trespas. Desquelles nou- 
velles le roy Charles , avec ceux de sa cour , et 
spécialement les seigneurs de ladite ambassade, 
furent fort desplaisants et courroucés, et non sans 
cause; car ladite alliance pouvoit estre fort profi- 
table auxdites parties, c’est assavoir au roy Charles 
et à ce roy Lancelot , tant pour la cause dudit 
Luxembourg comme pour ce qu’iccluy roy Char- 
les estoit disposé de r’avoir et reprendre en ses 
mains les terres engagées audit duc de Bourgon- 
gne, tant sur la rivière de Somme comme ès 
autres marches de ce royaume. Et, assez tost apx'ès, 
icelles nouvelles estant venues à la connoissance 
des seigneurs dessusdits , le roy Charles fit faire , 
en l’église Saint-Martin de Tours, un très beau et 
solemnel service , pour le trespas dudit feu roy 
Lancelot, où tous les seigneurs là venus ^n ladite 
ambassade se trouvèrent , comme aussi le roy en 
personne , avec plusieurs princes Qt grands sei- 
gneurs de la maison de France. Puis, quand tout 
eut esté fait , tant et si honorablement que plus 
on ne pouvoit , lesdits ambassadeurs , voyants une 
telle fortune arrivée , conclurent de retourner en 
leur marche , et prirent congé du roy , de la royne 
et de ladite Magdelaine , à laquelle ils délaissèrent 
et donnèrent tous les joyaux et présents que ledit 
feu roy Lancelot leur seigneur luy envoyoit ; et 
si firent de beaux dons de plusieurs autres grands 
joyaux, tant à la royne comme à plusieurs des 
princes et seigneurs de la cour. Et , après que le 

roy leur eut fait délivrer trente mille francs, pour 
fournir à la despense de leur retour, le roy res- 
cripvit à ceux de Paris , et aussi à ses officiers qui 
estoient là , qu’ils festoyassent lesdits ambassa- 
deurs, en toutes les manières qu’ils pourroient. 
Puis toutes CCS choses estant ainsi faites et prépa- 
rées, ils partirent de ladite ville de Tours, depuis 
laquelle ils furent convoyés et conduits par plu- 
sieurs grands seigneurs , et autres officiers en 
grand nombre ; et tirèrent leur chemin vers la ville 
de Paris. 

Quand les Parisiens et les officiers du roy , aux- 
quels U avoit escrit , furent advertis qu’ils arri- 
voient, ils partirent de ladite ville, et, en belle 
ordonnance , ils allèrent au-devant d’eux , bien 
loin hors de ladite ville : si y furent avec eux aussi 
les comtes d’Eu et d’Erminac , et le seigneur de 
Gaucourt , qui estoit grand-maistre d’hostel du 
roy. Et arrivèrent audit Paris par un samedi, hui- 
tiesme jour de janvier audit an ; et le lendemain 
furent menés par les seigneurs et officiers dessus- 
dits en la sainte chapelle du palais, où là leur 
furent monslrées les saintes reliques, c’est assavoir 
la sainte couronne, le cloud, le fer de la lance, 
et aucune chose delà verge de Moyse. Puis, le 
lundi ensuivant , fut fait dans l’église de Nostre- 
Dame un très beau et solemnel service , pour le 
trespas du susdit feu roy Lancelot , auquel se trou- 
vèrent en très bel arroy les seigneurs dessusdits, 
tous en dcuU. Et, le mercredi ensuivant, icelle 

ambassade partit de Paris, pour s’en retourner en 
leur pays de Hongrie. Si furent convoyés hors de 
ladite ville par les seigneurs et officiers dessusdils, 
tant et si honorablement que plus ils n’en pou- 
voient faire. Et pour ce qu’iceux ambassadeurs 
doutoient beaucoup que ledit duc de Bourgongne 
ne leur voulust faire aucun desplaisir , pour autant 
qu’ils scavoient bien que leurdit maistre n’avoit 
pas esté bien content de lui, à cause de ladite du- 
ché de Luxembourg qu’il détenoit contre sa vo- 
lonté , et que de ces doutes ils avoient parlé audit 
roy Charles, icclui roy les lit conduire par ceux 
de ses ordonnances, jusques au nombre de cent 
lances, qui prirent leur chemin par les duchés de 
Bar et de Lorraine, et ainsi s’en allèrent. 

Le mardy , dixiesme jour d’octobre , en l’an mil 
quatre cent cinquante-huit , en la ville de Yen- 
dosme , le roy Charles estant présent, accompagné 
de ses douze pairs de France , et de plusieurs grands 
seiirneurs , tant de son sang comme autres , avec 
plusieurs en grand nombre de notables conseillers , 
tant de sa cour de pailement comme de ceux de 
son grand conseil , estants lez luy , messirc Jean , 
duc d’ Alençon , dont cy-devant est fait mention , fut 
par le roy condamné , pour les traités et alliances 
qu’il avoit faites avec les Anglois , qui estoient an- 
ciens ennemis dudit roy Charles , et au grand pré- 
judice et dommage de luy et de tout son royaume ; 
c’est à sçavoir qu’il fut déclaré criminel du crime 
de lèze-majeslé , et comme tel , condamné à souf 

frir et recevoir la mort , et avec ce , tous ses hiens 
entièrement confisqués au roy. Mais, en faisant 
icelle condamnation , le roy y retint sur le tout son 
bon plaisir , lequel il déclara prestement , et fut tel 
que son plaisir estoit , qu’au regard de la personne 
dudit d’Alencon , il luy plaisoit que l’exécution de 
sa personne ne s’en feroit jusques à son bon plaisir ; 
et quant aux biens qui furent audit d’Alencon , jà- . 
soit-ce que veu l’énormité des cas et crimes , les en- 
fants dudit d’Alençon , selon droit , raison et les 
usages gardés et observés en tel cas , deussent estre 
privés et déboutés de tous biens, honneurs et préro- 
gatives , et mis en telle pauvreté et mendicité , que 
ce fustexcnqile à tous autres , toutefois , eu regard 
aux services des prédécesseurs dudit d’Alencon , 
faits aux prédécesseurs du roy Charles , et à la 
chose publique du royaume , en espérant aussi que 
lesdils enfants de ce d’ Alençon se conduiront et 
gouverneront envers le roy comme bons et loyaux 
subjets doivent faire envers leur souverain seigneur, 
et en laveur et contemplation des grandes requestes 
faites au roy , par Artus , duc de Bretagne , comte 
de Richemont , oncle dudit d’Alençon : le roy , de 
sa grâce , en modérant la confiscation et forfaiture 
des biens dessusdils , voulut , déclara et luy pleut 
que tous les biens meubles qui furent trouvés ap- 
partenants audit duc d’Alençon , seroient et demeu- 
reroienl à sa femme et à ses enfants , réservé l’artil- 
lerie , harnois et autres habillements de guerre 
estant en ses places ou autre part à luy aparté- 

nants, lesquels le roy retint à soy imement , sans 
moyen. 

Et au regard des terres et seigneuries et biens 
meubles , le roy , en modérant , retint à luy les 
ville, chasteau , chastellenie et vicomté d’Alencon, 
les ville , chasteau et chastellenie de Verncuil , tant 
deçà comnxe delà la rivière , avec les apparte- 
nances , appendances et dépendances dcsdltesvilles, 
chasteaux , chastellenies et vicomtés , lesquelles , 
dès lors, le roy mit , adjoint et incorpora au patri- 
moine et domaine de sa couronne ; et avec ce , le 
roy retint à luy le surplus des chasteaux et chastel- 
lenies , tours , vicomtés , seigneuries , rentes , reve- 
nus , possessions et biens immeubles , qui furent 
de ladite duché d’Alencon , avec toutes les apparte- 
nances d’icelle duché , ensemble tous les droits , 
noms, raisons et actions qui furent ou pourroient 
escheoir , tenir ou appartenir autht d’Alencon , à 
cause de ladite duché , tant en propriétés , posses- 
sions , comme autrement , et tous autres droits et 
seigneuries qui estoient parties de la couronne à 
partage de France , où qu’ils soient situés , réservé 
la comté du Perche , dont cy-après sera fait men- 
tion , pour en faire et ordonner par le roy , à son 
bon plaisir. Et aussi retint le roy à luy , le chasteau 
et la chastellenie , terre et seigneurie de Blencitay, 
en Touraine ; ensemble le péage qu’il avoit et pre- 
noit sur les ponts de Tours , et autres rentes , terres 
et revenus qu’iceluy d’Alençon avoit et tenoiten la- 
dite ville et chastellenie de Tours. Semblablement 

il se réserva les services , hommages , droicts , de- 
voirs et reconnoissances qui compétoient et appar- 
tenoient audit d’Alencon , à cause de la comté du 
Perche , sur toutes les terres et seigneuries de No- 
gent-le-Rotrou , ses appartenances , et autres terres 
appartenants au comte du Maine, à cause de la com- 
tesse sa femme. Et pour le regard des autres seigneu- 
ries et biens immeuldes qui furent et appartinrent 
audit d’Alencon , le roy les laissa , et voulut qu’ils 
fussent et demeurassent aux enfants dudit d’Alen- 
çon , ainsi et par la manière qui s’ensuit f c’est à 
scavoir la comté , terre et seigneurie du Perche , 
pour en joujr par le seul fils dudit d’Alencon , et 
par ses hoirs masles , descendants de son corps ’en 
lojal mariage , sans toutesfois aucunes dignités ne 
prérogatives de parties. Quant au surplus desdites 
terres et seigneuries qui furent et appartinrent au- 
dit d’Alencon , il les laissa et voulut qu’elles fussent 
et demeurassent auxdits enfants d’Alencon , tant 
masles comme femelles , pour en joujr et user par 
lesdits enfants , sous la main du roy , jusques à ce 
que chacun d’eux fust en asge de les tenir ; et après 
qu’ils seroient assez âgés , par leurs mains, comme, 
leur propre chose , et par leurs hoirs descendus de 
leurs corps en loyal mariage, le tout selon les cous- 
tumes des pays où lesdites terres et seigneuries sont 
situées et assises. 

Après toutes ces choses ainsi faites et pronon- 
cées , le roy l’envoya par huit hommes d’armes et 
vingt de ses archers , en son chasleau de Loches en 

Berry ; et pour le servir , luy fut ordonné son bar- 
bier , qui estoit aussi son valet de chambre. 

Vous avez, bien ouy , par cy -devant, comment 
le duc Philippe de Bourgongne fit son vœu 
en la ville de Lille , comme aussi plusieurs no- 
• blés de ses pays , afin de l’accompagner ; après les- 
quels vœux ainsi faits, l’empereur envoya audit 
duc ses lettres missives , et avec ce , certain advis 
sur le fait et le dessein dudit voyage , duquel la te- 
neur s’ensuit: 

« La majesté impériale dit que , pour pourvoir à 
la chose publique , contre les Turcs et autres enne- 
mis de la foy salutaire , à quoy il est très nécessaire 
de travailler , il faut ordonner une armée grande et 
si puissante , par les princes chrétiens , qu’elle soit 
preste et très bien ordonnée , en lieu au plus près 
des Turcs que faire se pourra , au mois d’avril pro- 
chainement venant. Et pour ce que ladite majesté 
impériale se veut employer de toute sa pubsance à 
défendre la saincte foy chrestienne , afin que tous 
autres princes cathoUques , mesmement ceux qui 
sont sujets à l’empire , ayent cause et rabon de l’en- 
suivre , baille ladite majesté , par adverlissement , 
ce qui s’ensuit : 

» Premièrement , il est besoin que l’armée qui se 
fera et assemblera soit telle , si grande et si pub- 
sante , qu’elle ne soit pas seulement suffisante pour 
résbter aux Turcs et ennemb de la foy chrestienne, 
mab pour reconquérir les pays qu’ils ont conques- 
lés , et les chasser hors du pays de l’Europe , et que 

ladite armée soit obéyssante à un caj)itaine , sous 
la bannière de la croix de l’empire. 

» Item , qu’il soit pourveu à ce qu’icelle armée 
soit tellement ordonnée, qu’elle puisse durer l’es- 
pace de trois ans , si besoin en est , et qu’en ceste 
présente année soit faite provision des choses né- 
cessaires à ladite armée , pour la première année 
à venir , et qu’en l’autre année , il y soit pourvu 
pour la seconde année ; et en icelle seconde année , 
pour la troisiesme. 

•e Item , pour ladite armée assembler , la majesté 
impériale veult que par toutes les Allemagnes et 
pays voisins sujets à l’empire, trente mesna^es or- 
<lonneront deux hommes à pied , armés et embas- 
tonnés suhisamment , propres à passer à monstres 
(revues); et par ceste manière, l’on lèvera bien deux 
cent mille hommes combattants. Mais ladite estima- 
tion estant faite , s’il est trouvé que cette armée ne 
soit pas sufiisanle , c’est le plaisir de l’impériale 
majesté , que d’autre nombre au-dessous de trente ' 
mesnages , l’on ordonnne un homme à cheval- et 
deux à pied , pour parvenir à l’accomplissement 
d’icelle armée , en ce compris et entendu l’inten- ^ 
tion des Hongres et des Behaignons (Bohémiens). 

» Item, que les princes et cités de l’empire pour- 
voyent , en cette présente année , de bombardes , 
pierres , poudres , charriots et autres convenables 
engins de guerre , selon leur puissance et condi- 
tion , et ce dont ils voudront servir et ayder , ap- 
prester , cueillir et mettre par escrit. 

» Item , qu’ès Allemagnes , il y aura , en trois 
lieux convenables , des députés et trois suffisants 
princes ou autres bien experts en armes, ordon- 
nés , auxquels se présenteront tous ceux qui seront 
destinés et choisis pour aller en ladite armée, afin 
de faire , aux suffisants et bien habillés , passer i 
les monstres , et les non-sufiisants , refuser ; et que 
lesdits trois députés puissent députer et ordonner 
d’autres pour passer lesditcs monstres, ainsi qu’ils 
verront que besoin sera. 

» Item y pareillement soient ordonnées six per- 
sonnes notables pour faire les provisions néces- 
saires pour l’armée dessusdite , à scavoir trois de 
la saincte église et trois séculiers , en trois lieux 
convenables ès Allemagnes , en telle manière que 
les deux soient en une partie, deux en la seconde , 
et deux en la troisième ; et qu’ils ayent puissance 
d’ordonner et députer aucuns sous eux, pour pour- 
voir à ladite armée de vivres, d’argent et d’au- 
tres choses nécessaires , selon que besoin en sera. 

» Item, que lesdits six pourvoyeurs et leurs 
députés , fassent que la taille ou assiette qui se lè- 
vera et prendra , soit tellement ordonnée entre les 
’ riches et les pauvres, selon leur faculté, que l’un 
ne soit grevé au regard de l’autre. 

» hem, que l’on intime et fasse scavoir au 
pape , qu’avec le roy dArragon, les communautés 
de Venise et de Gennes , et autres d’Italie , il soit 
ordonné et résolu d’une armée par mer , aprestée 
audit mois d’avril prochainement venant ati des- 

Iroit de Galiopoly , pour de là,, par Meteline, as- ‘ 
saillir le pays de Turquie. 

» Item. Que ledit pape veuille o^donne^, par 
le moyen des Vénitiens, que Carmarran, Sarrasin 
qui s’est offert d’aller contre le Turc, ait son ar- 
mée preste audit mois d’avril prochain. 

hem y pareillement, que ledit pape veuille 
tant faire envers le roy des Arabiens et les chres- 
tiens de Serriques, à ce qu’ils veuillent ordonner 
et préparer une armée particulière contre le Turc , 
et pareillement envers l’empereur de Trapessunde 
(Trébizonde), chrestien ; qu’ils veuillent esmouvoir 
ceux de Raguse, Vulgarie, Albanie, Damacye, 
Croacie , Esclavonnie , et faire apprester pareille- 
ment leur armée audit mois d’avril. 

» Item, il semble que l’armée de l’empire et 
celle de Hongrie se 'devroienl assembler et mettre 
leurs batailles , et fischer leurs tentes contre les 
plus prochains Turcs de la Danole (Danube) , afin 
qu’on les peust mieux secourir, et de gens et de 
vivres , en défendant ladite rivière. 

» hem, il semble nécessaire à l’empire, que, 
durant ceste saincte besogne , toutes querelles 
meues et à mouvoir contre l’empire , doivent 
cesser , afin que l’on aye union et paix en ce sainct 
œuvre ; et c’est l’intention d’ordonner trêves pour 
cinq ans , commençants icelles trêves au jour 
de Noël prochainement venant, sans les en- 
fraindre , sur certaines peines et grosses amendes, 
afin que toute voye de faict soit ostée, et que jus- 

20 . 

tice seulement aye lieu , et soit monstrée à un 
chacun. 

» Item, il a voulu et proposé, que quiconque 
attenteroit ou enfraindroit par voyes de faict les- 
dites trêves , qu’il escherroit en la peine et seroit 
puni du crime , et abandonné par ban impérial ; et 
qu’en quelque lieu impérial qu’il fust trouvé , il 
fust pris, justicié et exécuté comme coupable du 
crime de lèze-majesté ; et que ceux qui les rece- 
vront , conduiront , ou leur bailleront confort ou , 
ayde, fussent punis de semblable peine comme 
dessus.^ 

» Item, donnera l’empereur privilège à ceux qui 
iront en ladite armée, à ce que leurs seigneuries, 
maisnies (maisons) et biens quelconques, par lesdits 
cinq ans , seront en la sauve-garde impériale , en 
telle manière que par justice l’on ne les pourra 
travailler ni rechercher depuis leur départ, par 
action personnelle ou réelle, ni eux, ni leurs 
biens moyennant que durant l’assemblée de l’ar- 
mée , se auparavant , ils ne se départent et s’en- 
fuyent. Mais s’il advenoit que ladite armée se dé- 
fist et destruisist auparavant lesdits cinq ans passés , 
l’empereur veut que ledit privilège vaille , et aye 
encore effect, depuis que ladite armée sera défaite, 
partout jusques à l’an ensuivant ; et que durant 
ladite armée , usures n’auront cours contre ceux 
qui feront ou auront esté audit sainct voyage, par 
la manière et en la forme cy-dessus exprimée. 

» item , afin que toutes gens ayent meilleur vo- 


Digitized by Google 



(i458) DE MATHIEU DE COUSSY. 5o() 

lonté d’aller audit sainct voyag’e , par la manière 
dessusdite , pour défendre la sainete foy chres- 
tienne, il semble que les prélats devroient faire 
publier la bulle du pape, qui se nomme et appelle 
la croisie , scavoir un ehacun à ses subjets , et l’ex- 
poser et divulguer en grande dévotion et révérence, 
afin d’esmouvoir leurs cœurs audit voyage. 

» Item , afin que toutes ces choses, et autres 
appartenantes à ceste matière, soientpour le bien de 
l’empire, de la justice et du pays, mieux ordon- 
nées: l’impériale majesté a ordonné une autre jour- 
née pour s’assembler dans la ville de Francfort, à 
la Nativité Nostre-Dame prochainement venant, là 
où les eslLseurs de l’empire et autres princes, com- 
tes, barons et communautés du sainct empire se 
trouvent , et où les ambassadeurs ayent plainière 
puissance de leur part, pour besongner en ceste 
matière ; estant instruits , tant du nombre des per- 
sonnes, comme des autres choses dessusdites; et 
qu’à ladite journée, le duc de lîoui’gongne ou ses 
ambassadeurs en sa place, lequel qu’il luy plaira 
pour le mieux, ne veuille faillir à s’y trouver ; aussi 
aux ambassadeurs du duc de Savoyc , à ce qu’ils lui 
ve uille n t reporter ce qui sera fai t et ordonné par deçà , 
et qu’ils veuillent l’induire que lui ou sesdits am- 
bassadeurs en son nom , soient présents a ladite 
journée , et de s’y vouloir présenter comme bon 
prince chresticn. 

» ftem, à ladite journée de Francfort, la ma- 
jesté impériale aura ses ambassadeurs fournis de 

])lainière puissance , tant pour les choses concer- 
nantes ladite armée , comme celles touchant l’hon- 
neur et profit de l’empire ; et que pendant ledit 
temps, lesbesogACs et affaires fussent disposées tel- 
lement , que l’empereur peust estre en personne , 
'comme il en a très grand désir, et qu’il fera sca- 
voir en temps convenable, sçavoir s’il sera à Franc- 
» fort ou ailleurs : et s’il ne le fait scavoir , ladite 
journée se tiendra à Francfort. 

» hem , la majesté impériale admoneste l’am- 
bassade du roj de Pologne , de rapporter audit roy 
ceste conclusion , et l’induire à ce qu’il veuille res- 
crire, avec combien de gens, à quel temps, et en 
quel lieu , sera son intention de dresser son armée, 
pour ayder la chrestienté. 

» Item J finalement , il semble expédient et 
convenable que les choses dessusdites soient inti- 
mées aux roys de France et d’Angleterre, de Cas- 
tille , de Hongrie , de Bohesme , d’ Arragon , de 
Portugal , de Navarre, de Danemarc et de Suède, 
afin que , de leur pouvoir, ils veuillent ordonner et 
disposer leurs armées pour ayder et secourir 
la chrestienté ; et afin que les ennemis de la foy 
soient tant plus desroyés et déboutés hors des 
mettes et limites des chrestiens, par la force 
de l’union des catholiques , entreprenants contre 
iceux. 

. *> Item , que les choses qu’on mènera pour la 
nécessité et le besoin de l’armée , soient menées et 
conduites franchement , sans charge de payer au- 

cunes gabelles, passages ou autres quelconques 
exactions, et sans aucun empeschement. 

» Item J qu’il soit pourveu à ce que ceux qui 
seront à ladite armée , ayent leurs vivres à suffi- 
sance , et autres choses nécessaires pour leur ar- 
gent , et qu’ils ne fassent dommage à quelque per- 
sonne que ce soit, ès terres et pays par où ils 
passeront ; et qu’il soit pourveu à ce que les bom- 
bardes et autres engins qui seront menés audit 
sainct voyage , soient ramenés seurement et sans 
empeschement. » 

Ainsi et par ceste manière fut envoyé iceluiad- 
vis par l’empire des Romains , audit duc de Bour- 
gongne; sur lequel advis, ses ambassadeurs estants 
/à Ragenbourg (Ratisbonne), firent response par 
escrit , en la forme qui s’ensuit : 

» Monseigneur le duc de Bourgongne a veu les 
lettres de l’empereur , par lesquelles U luimandoit 
qu’il se trouvast en personne en la cité de Ragen- 
boiirg, sur le fait de la provision qui est nécessaire 
à mettre pour le secours de la' saincte foy chres- 
tienne , veue la nécessité de nostre saincte foy , 
comme il est bien au long déclaré et contenu ès- 
dites lettres, lesquelles mondit seigneur a receues 
volontiers , et en grande révérence ; et a esté , et 
est très desplaisant des injures faites et commises 
par le très faux et cruel seigneur de Turquie , blas- 
phameur du nom de Jésus-Christ, et ennemy de la 
foy catholique , dont les susdites lettres l’ont ex- 
presse mention ; dans lesquelles lettres, entre au- 

très choses est conlenu,'que monditseij^neur ne se 
tienne pour grevé de venir en personne . jusques 
en reste cité de Ragenbourg , qui a autrefois offert 
pour cette cause personnellement de passer eu 
Asie. 

Le contenu desquelles lettres estant bien veu et 
entendu, nostre très redouté seigneur, monseigneur 
le duc , a voulu abandonner tous ses pays et sei- 
gneuries , et ses gens , et ses pesants et importants 
affaires , en obéissant au mandement de l’empe- 
reur son seigneur ; et est volontiers venu , veu la 
nécessité de la sainte foi catholique , car rien ne 
luy est si cher, après Dieu, et le salut de son 
ame , qu’à son honneur obéir à son prince , et s’em- 
ployer àla défense de nostre sainte foi chrestienne. 
Pour laquelle cause , comme il est contenu èsdites 
lettres, il s’est offert de passer jusques en Asie , 
si les princes chrestiens à ce se disposoient, et que 
les pays et seigneuries que Dieu luy a donné et 
commis à gouverner , fussent et demeurassent , 
durant son absence , en seurelé. Pour laquelle 
chose il a fait depuis aucun temps plusieurs grandes 
diligences , tant de grandes et puissantes armées 
sur mer , comme de notables et solemnelles am- 
bassades, au pape , à l’empereur , et aux roys 
de Hongrie et de Pologne, et pareillement aux 
roys de France et d’Angleterre , d’Arragon , et 
ailleurs en plusieurs endroits , comme il est chose 
notoire à plusieurs gens. Et n’est en rien diminuée 
ni amoindrie sa volonté et son désir , mais il 

tleineiire et pei'sévère en icelle plus qu’oncques. Si 
est-il ici venu en personne par très lointain voyager, 
c’est à scavoir des marches de Flandres et de Ilour- 
gongne; de là ès pays d’Allemagne, par les terres 
et régions d’Avates, de Sommaire et de Bavière, et 
par les cités et bonnes ville de l’empire. Par les- 
((iiels pays d’Allemagne il a esté , grâce à Dieu , 
aux nobles princes, seigneurs et bonnes villes des- 
dits pays, fort notablement et grandement bien 
receu, dont il les remercie tant affectueusement 
qu’il peut , en s’offrant à leur service, et à leur 
faire plaisir en tout ce qui luy sera possible. 

hem , après avoir ouy ce que de la part de 
l’impériale majesté a esté proposé, premièrement, 
j)ar la bouche de révérend père en Dieu , l’évesque 
de Pavie , puis par le cardinal de Saint-Pierre-aux- 
licns ; ouy aussi pareillement ce que de par le pape 
a esté dit et proposé par révérend père en Dieu , 
l’évcsque de Pavie , légat apostoli([uc , dont il se 
passe de faire récit, car chacun le peut encore a voir 
en fraisclie mémoire. 

hem , veu aussi la cédule baillée , par manière 
d’advis , par vous , très révérends pères , magni- 
fiques seigneurs , orateurs et légats de la jiarl 
de l’impériale majesté , noslredit très redoublé 
seigneur, monseigneur le duc, cust esté fort vo- 
lontiers en personne en tous les consails et con- 
ventions qui se sont tenus sur ceste matière , si ce 
n’eust esté rempcscbcmcnt de maladie que vous 
sçayez qu’il a eu par ces jours , et mesmement à la 

dernière journée, qui fut samedi dernier passé , à 
laquelle, à cause de sadite maladie, il ne peiist estre 
ni comparoir , mais y envoya des gens de son con- 
seil , qui de tout lui ont fait le rapport ; sur quoi il 
s’est résolu, sur le fait de ladite cédule, avec mes- 
seigneurs et autres ambassadeurs, des seigneurs 
et communautés qui sont ici présents , en la ma- 
nière que de par eux il vous a esté première- 
'inent récité; parquoi il suppose que l’impériale 
majesté sera en personne à ladite journée com- 
f prise en icelle cédulle; car sa présence est fort 
nécessaire au bien de la matière. Et semble chose 
très difficile d’y prendre bonne conclusion , en 
l’absense de l’impériale majesté. Et si par aucun il 
luiestoit fait trouble ou don né empeschement , par 
quoi il ne peust ou ait occasion de n’estre pas à la- 
dite journée, il semble à mondit seigneur le duc 
que vous tous , messeigneurs, qui estes ici , devez 
travailler de vos pouvoirs à ce que tels empesche- 
ments lui soient ostés; à quoi mondit seigneur 
s’employeroit très volontiers , avec vous , messei- 
gneurs dessus nommés. 

Après quoi il dit, que pour ce qu’il est de très 
lointain pays, et que depuis son despart il a sceu 
que les Anglois ont envahi aucuns de ses subjets et 
seigneuries, pillé et desrobéson pays, bruslé et tué 
gens, pris prisonniers, et fait toutes œuvres qui sont 
ordinaires en temps de guerre ouverte , le tout 
néantmoins, durant la trêve et seureté qu’il croyoit 
avoir bonne et seure avec eux , il ne scait en quelle 

disposition il trouvera lesdits pays. Pour lesquelles 
causes, et aussi parce qu’il a intention de tra- 
vailler envers ses subjets pour l’exécution de ladite 
cédulle , au bien et advantaj'e de ladite matière , 
il ne lui est bonnement possible de se trouver en 
personne à la susdite journée, à laquelle toutes-fois 
il envoyera de notables ambassadeurs en son nom, 
avec pleine puissance de faire et conclure sur le 
fait de ladite cédulle et autrement , touchant le 
fait de cette sainte matière, tout ce qui y appar- 
tiendra et qui sera de besoin. Mais, pource qu’il est 
ici présent, il veut dès maintenant ouvrir et dé- 
clarer son intention et volonté touchant reste 
matière , comme il feroit , s’il estoit en personne 
à ladite journée , ainsi qu’il avoit chargé et or- 
donné à ses ambassadeurs de dire de sa part, 
s’il eust esté occupé tellement qu’il ne peust ici 
personnellement comparoistre et s’y trouver en 
personne. 

Item ,'û. dit premièrement, que pour l’honneur 
et le service de Dieu son benoist créateur, pour la 
défense de nostre foi chrestienne , et à l’exaltation 
du très glorieux nom de Notre-Sauveur Jésus-Christ, 
s’il plaist à l’impériale majesté d’entreprendre le 
saint voyage en personne, à l’encontre <lu Turc 
ennemi de la croix et de nostre sainte foi chres- 
tienne, et de se faire chef de l’armée chrestienne , 
mondit très redouté seigneur le servira et accom- 
pagnera en personne, accompagné de sa cheva- 
lerie, en la meilleure puissance que possible lui 

sera , et n’y. esparj^nera corps ni chevance , ni les 
biens que Dieu lui a prestes. 

Secondement, il dit que, veu et considéré que 
le roy de Hongrie est le plus prochain qui soit pré- 
sent , si l’impériale majesté n’esloit disposée d’en- 
treprendre en personne ce très saint œuvre , et que 
ledit très excellent et très noble roy de Hongrie 
et de Bohesme , auquel mondit seigneur est si pro- 
chain parent que vous , messeigneurs , scavez , 
voulust se disposer , veu sa*jeunesse, à prendre les 
armes le premier , et faire ^ première armée en 
personne contre ledit ennemi de Dieu et de nostre 
foi catholique , ce qui lui seroit chose méritoire 
envers Dieu et en perpétuelle gloire en ce monde, 
en ce cas , mondit seigneur l’accompagnera en 
-personne , garni et suivi de gens le mieux que Dieu 
lui en donnera la puissance, et n’y espargnerason 
corps ni sa chevance. 

Troisiesmement , il dit que s’il advenoit, ce 
que Dieu ne vueille ! que l’impériale majesté et 
ledit roy de Hongrie et de Bohesme n’entreprissent - 
ce saint œuvre , et que d’autres princes chrestiens 
l’entreprennent à puissance convenable , comme 
il est requis en tel cas, mondit seigneur le duc les y 
accompagnera et s’y employera de son corps et de 
ses biens, avec toute la puissance que Dieu lui 
voudra administrer, pouveu toutefois qu’au regard 
des offres dessusdiles , il n’ait empeschement tel et 
si évident , que tout le monde connoisse et puisse 
juger que ce n’est pas par son défaut, laquelle 

chose lui seroitla plus desplaisante qu’en ce monde 
il lui peut advenir ; auquel cas , il y envoyeroit 
aucun prince ou seigneur de son sang , accompagné 
de telle puissance que bonnement lui seroit pos- 
sible. Si vous prie et requiert mondit seigneur, 
que de ceste response veuillez faire vostre rapport 
à l’impériale majesté, et de la prendre et accepter 
en gré et l’interpréter en tout bien ; et vous exhor- 
te en outre , très nobles princes, qu’ayez esgard 
et qu’il vous souvienne des grands degrés et préé- 
minences que Dieu vous a donnés sur les hommes , 
par lesquels vous régnez et seigneuriez sur eux , et 
que vous ne veuillez souffrir l’opprobre qu’on fait 
à celui dont tous les biens vous viennent , et par 
qui vous avez vie et estât au monde , et ce que vous 
voudriez souffrir pour gardeijvostre honneur de la 
folle injure d’un vostre serviteuri Et vous, très ré- 
vérends et magnifiques seigneurs et orateurs, 
princes et communautés de ceste inclite nation , 
souvenez-vous du sang de vos progéniteurs cruel- 
lement respandu par les mains des Turcs , et n’ou- 
bliez à le venger, avec celui de vostre seigneur et 
rédempteur nostre benoist Sauveur Jésus-Christ, 
qui sur toutes nations à vous prochaines et voi- 
sines , vous fait croistre et multiplier en puissance 
et en richesse ; et é^ûtez le très reprochable crime 
d’ingratitude , par laquelle la divine justice priva 
l’ingrat nonchalant serviteur du bien et du gré que 
Dieu lui avoit fait , et lui avoit offert. Et n’est pas 
au reste tant à redouter la puissance de ce cruel 

tyran ; car Dieu , duquel vous portez la querelle , 
a encore à son service l’ange du ciel , qui tout seul 
mit à mort trois cent cinquante mille hommes 
en l’ost du tyran et très puissant senakerip, et le- 
quel , sans doute , combattra encore pour vous et 
en remporterez la victoire , l’honneur et la gloire. 


CHAPITRE CXXyi. 


De l'arabassarfe que le due de Bourgongne envoya devers nostre Saint- 

Père le pape. 


Vous avez ouy plusieurs fois parler par ci-de- 
yant des manières qu’on a tenues sur le fait du saint 
voyage qui se doibt faire en Turquie. Or, en per- 
sévérant en icelui , le duc de Bourgongne, au 
commencement de ceste année mil quatre cent cin- 
quante-neuf, envoya le duc de Cièves, messire 
Jean de Croy , seigneur de Chimay, le seigneur de 
- Bergues-sur-Lezon, et aucunes gens de son conseil 
devers le pape , pour le fait du susdit saint voyage, 
en la viUede Mantua, qui là pour cette cause tenoit 
une journée ; car il avoit mandé de venir vers lui 
audit lieu plusieurs grands princes et seigneurs , 
pour le fait d’icelui saint voyage. Et pour ce qu’en 
allant à ladite journée , iceux ambassadeurs furent, 
pour l’honneur dudit duc leur seigneur , festoyés 
en plusieurs manières, je vous en veUx un peu 

donner d’advertissement , selon la relation qni 
m’en a esté faite par aucuns notables seigneurs 
et gentilshommes d’icelle ambassade. Premier , 
est vrai que lesdits ambassadeurs arrivèrent en 
une ville nommée Versay, qui est la dernière 
ville de la duché de Savoie, et l’entrée du duché 
de Milan, en laquelle ils séjournèrent un jour et 
demi pendant lequel temps ledit duc de Milan eut 
nouvelles de leur venue. Lequel avoit grande vo- 
, lonté de les recevoir et festoyer pour l’honneur 
d’icelui duc de Bourgongne ; car quand il fut as- 
’seuré qu’icelle ambassade prenoit son chemin par 
sadite ville de Milan , il envoya de ses gens jusques 
à l’entrée de son pays faire commandement aux 
hostelains ( aubergiste), que la despense qu’icelle 
ambassade feroit , ils n’en jHÎssent aucune chose , 
et que tout ce qu’ils demahderoient on ne leur fist 
aucuns refus'; et ainsi en fut fait jusques en ladite 
ville de Milan. 

De plus , ledit duc , scachant que cette ambaîf- 
sade s’approchoit ainsi de ladite ville , il envoya le 
comte Galéas de Pavie , son fils aisné et héritier , 
au-devant d’icelle, accompagné de plusieurs nobles 
hommes , au nombre de quatre-vingt chevaux , 
plus de six müle loing dudit lieu de Milan , ce 
qu’on pourroit estimer en ces marches, trois lieues 
ou environ. Et quand il eut trouvé lesdits ambas- 
sadeurs et qu’il congneut ledit duc de Clèves, il des- 
cendit de cheval, se, mit à genoux jusques en terre 
et le salua; quoi fait , descendit aussi ledit duc de 

Clèves de cheval le prit par les mams , puis ils 
^ remontèreDt tous deux à cheval ; et il fît la révé- 
rence aux autres seigneurs de ladite ambassade, se- 
lon qu’à chacun appartenoit. Ensuite ils_ tirèrent 
ensemble deux milles près de ladite villë de Milan, 
auquel lieu le duc arriva en personne , accom- 
pagné de plusieurs chevaliers et escuyers en grand 
nombre, et de plusieurs trompettes et méneslreux, 
où il trouva iceux ambassadeurs. Mais par le ter- 
rible et fort temps qu’il fit lors , tant de la pluie et 
gresle comme pierres qui chéoient du ciel , avec 
grand orage qu’il faisoit lors , de sorte que selon* 
la relation de ceux du pays , oncques n’avoient-iLs 
veu en leur temps telle horreur et tel orage dans 
leur pays , à ceste cause lesdits seigneurs ne peu - 
rent lors guères faire de cérémonies les uns aux 
autres , fors de se prendre l’un l’autre par la main, 
eux estants à cheval. Et combien que ce duc de 
Clèves , qui estoit chef de ladite ambassade , s’ef- 
forcast fort de vouloir mettre ledit duc de Milan au- 
dessus de lui, il ne le voulut oncques consentir. Et 
ainsi allèrent ensemble jusques à ladite ville de 
Milan ,‘ où estant ainsi arrivés , icelui duc mena 
les susdiis de Clèves , de Chimay et de Bergues , lo- 
ger en son palais , et les autres de ladite ambas- 
sade furent logés en un autre sien hostel dans la 
ville. Dans lequel palais , lesdits seigneurs et les 
autres au-dessous trouvèrent leurs chambres riche- 
. ment parées et ordonnées , avec un bon feu pour 
les rafraischir, qui leur fut bienséant. Puis, tost 

après, le souper fut prest. Le lendemain , qui fut 
un samedi, quatriesme jour d’aoust, iceux ambas- 
sadeurs allèrent ouyr la messe dans la grande 
église, estant richement vestus et habillés, chacun 
selon son estât; ensuite ils disncrent et soupèrent 
audit palais. Et après souper , ledit duc les mena 
voir son chasteau qu’il avoit fait faire tout à neuf, 
qui leursembloit estre un des beaux chasteaux 
et des plus forts qu’on pourvoit voir. Et toujours 
icelui de Milan mettoit ce duc de Clèves au-dessus 
de lui , et alloit après lui deux ou trois pas ; et 
quand icelui de Clèves le tiroit et vouloit le faire 
aller auprès et à costé de soi , il n’y vouloit aller, 
et disoit qu’il n’estoit pas assez bon pour aller 
après lui, et qu’ü. se connoLssoit bien aussi dont 
ilestoit venu. Et à la vérité, en ce faisant, ilfai- 
soit honorablement , car bien qu’il fust duc d’icelle 
duché de Milan, si estoit-il descendu de petite gé- 
nération, au regard dudit ducdeClcves;et si tenoit 
ladite duché plus par force et puissance que par 
droict, car plusieurs disoient qu’icelle devoit ap- 
partenir à Charles, duc d’Orléans, cousin-germain 
du roy Charles. Or, en cest estât , ils vuidèrent du- 
dit chasteau, et s’en allèrent à l’esbat aux champs, 
par une des portes d’icelui , où ils trouvèrent de 
petits chiens courants, chassants aux lièvres ; et si- 
lost (ju’il s’en levait un , il y avoit trois ou quatre 
lévriers , à cheval derrière hommes , qui sail- 
loient et prenoient les lièvres à la course. 

■Le dimanche ensuivant , icelui de Clèves, qui 

avoit fait faire un' liabillement pour son corps à 
la façon de Lombardie el du pays , le porta ce 
jour , dont ceux de la ville furent fort joyeux et 
contents ; et disnèrent lesdits seigneurs et leurs 
gens audit palais. Auquel disner il y eut plusieurs 
chantres, trompettes , clairons , luths , harpes et 
autres instruments de l’hostel dudit duc , qui y 
jouèrent durant ce disner. Après lequel les daines 
allèrent voir ledit duc de Clèves et les autres sei- 
gneurs, c’est à scavoir la mère du duc , la mère de 
la duchesse , la fille du duc , qui estoit espousée 
au fils du roy d’ Arragon , une autre belle-fille et 
quatre autres beaux j>etits-fils , tous enfants dudit 
duc de Milan , ayants en leur compagnie quelque 
soixante à soixante et dix dames que damoiselles, 
entre lesquelles il y avoit de très belles filles ex- 
quises en beauté, jusques à une douzaine, richement 
habUlées. Au-devant desquelles ledit de Clèves , 
qui encore ne les avoit vues, alla jusques au mi- 
lieu de la salle , et là s’entre-rencontrèrent , sans 
se baiser pourtant , parce que ce n’est pas la fa- 
çon et la coustume du pays , comme on fait ès par- 
ties de par-deçà ; il les mena dans sa chambre , 
où elles furent environ demie-heure. Après quoi 
elles en partirent pour aller voir une feste et pro- 
cession , qui aussitost ^ fit , laquelle ils appelloient 
en ladite ville' une Offerte , que faisoit ce jour le 
quartier d’une des portes de ladite ville , car cha- 
cune des portes d’icelle en fait tous les ans autant 
àson tour. Pour laquelle voir, lessustlits de Clèves 


Digilized by Google 


1 


( 1459 ) DE MATHIEU DE GOUSJ5T. 025 

et de Milan , avec tous les autres de la suite de 
reste ambassade, montèrent à cheval et s’arres- 
tèrent au-devant du palais, àl’opposite des dames , 
par-devant lesquelles et eux tous ensemW?, ficelle 
offerte passa , qui seroit une chose mervejUepfe à 
recorder ; car là fut veu Tune des plus. ^ayoHijles 
richesses du monde , tant de gens à chev^ comjpaie' > 
de pied , au nombre de quatre mille , dont il n’y 
avoit celui qui ne fust habillé richement , et le 
moindre de soie. Il y en avoit la pluspart charg.és 
d’orfbverie , avec plusieurs couvertures de. chevaux 
enrichies de drap d’or , de pierres et de soie, et 
grande quantité de chariots , dont aucuns estoient 
cliargés tous de vaisselle , d’autres de drap d’or 
et de soie, non ouvrée , et puis d’autres de fine 
pelleterie. ^ î,* , 

Finalement y furent montrées maintes plaisantes 
besongnes, tant par personnages d’hommes et de 
femmes , comme de gens d’armes faisants armes 
pourl’amour de leurs dames. Le lundiensuivant, lors 
que les seigneurset dames n’avoient ni beu ni mangé, 
fut fait, par ledit thicde Milan, l’un des plus nobles 
festoyements que l’on pourroit penser ; car en une 
salle, outre la grande salle dudit palais, furent 
dressées et appointées les tables et les dressoirs, 
richement chargés de tapisseries tendues, et en 
aucuns lieux, de draps d’or. « • . . 

A l’encontre de la table où les seigneurs dis- 
nèrent , qui cstoit de neuf degrés de hauteur, il y 
avoit un riche tapis , sur lequel on avoit travaillé 

21. 

la figure d’un arbre ouvré tout de perles, de 
vlnf^t ou vingt-cpiatre pieds de haut et autant 
de large ; à laquelle table furent assis au disner , 
premièrement ledit duc de Clèves, ainsi comme 
au milieu , habillé d’un manteau chargé de pier- 
reries. Auprès de lui , au-dessous , ledit de Croy , 
seigneur de Chimay , et après ledit duc de Müan, 
le seigneur de Goux, qui estoit conseiller dudit duc 
de Bourgongne , et de par lui envoyé en ladite am- 
bassade. Ensuivant estoit assis messire Féry de 
Clugny ; et ledit comte de Galéas , fils d’icelui duc 
de Müan , fut pour cesle heure assis au bout de la 
table. De l’autre costé dudit duc de Clèves, fut 
assise la duchesse de Milan , et auprès d’elle le sei- 
gneur de Bergiies ; auprès de lui maistre Antoine 
Huveron , aussi un des conseillers dudit duc de 
Bourgongne , pareülement envoyé en la susdite 
ambassade. Et à l’autre bout de ladite table , es- 
toit assise la fille aisnée de ce duc de Milan, qui, à la 
requeste dudit maistre Antoine , lui bailla par cs- 
crit unéj^prOposition, que depuis peu de temps au- 
paravant avoit faite en latin par-devant le pape ' , 
laquelle dura plus d’une bonne heure. Lesquels 
seigneurs et dames furent servis, ne faut pas dire 


1, Hippolyle Sforza , tille de François Sforza, avait 
prononcé ce discours à la réunion solennelle de Mantoue, 
convoquée par Pie II, en mai 14^9 , pour régler les efforts 
communs des chrétiens contre les Turcs Les députés du 
Péloponèse produisirent une vive impression , par le récit 

ni demander comment, car tous biens y furent lors 
présentés. ' 

Après disner on dansa ; et y allèrent de soixante 
à quatre-vingt dames et damoiselles, richement 
vestues de draps d’or et de soye , que ledit duc de 
Milan envoya quérir en la ville ; et fit-on grande 
chère toute la journée. Après le souper, allèrent 
les dames en la chambre dudit duc de Clèves, en 
cottelles justes de draps d’or, d’orfèverie et de soye; 
entre lesquelles ü y en avoit deux qui'jouoient fort 
bien du luth ; et , en ce poinct , remenèrent ledit 
duc de Clèves à la danse. Et combien que selon la 
coustume du pays, les femmes ne sont pas vues par 
les estrangers, vous les eussiez là vues aussi privées 
pour danser en leurs justes prochains liabits , et 
- démonstrer visage de bonne chère , comme frères 
et sœurs pourroient faire ensemble. Et n’y dan- 
soienl à cesle lieure que danse à cours, au son des 
clairons. Et telle damoiselle y avoit, qui melloil 
hors d’haleine deux ou trois gentilshommes pour 
une danse. Certes, on n’eust sccu faire meilleure 
chère, ni plus privée, à aucunes gens au monde. 

Le mardi ensuivant , furent faites des joustes de 
dix gentilshommes habülés tout de blanc, étayants 
leurs chevaux couverts de mesme. 


des souffrances récenles de leurs conipalriotes. Mais mal- 
gré leur éloquence, celle de François Filelfe , du pape 
Pie II, et d’Hippoljle Sforza , celte assemblée se termina 
sans qu’on eiît pris aucun parti. (Vojez Sisinondi, ///Vl. des 
Béf). {(nUennrs, t. X , p. loqet suiv.). 

Et après le souper , pour ce jour , on fut revoir 
la course des lévriers, qui prirent des lièvres et des 
chevreux ; et , au retour firent danses , où les 
dames dansèrent derechef en justes cot telles. Après, 
furent apportés les vins et les espices par plus de 
six-vingts personnes ordonnées en trois parts , cha- 
cune partie scachant son lieu pour servir , en telle 
façon qu’on ne pourroit mieux faire, comme sem- 
hlahlement ils faisoient en leurs autres services ; 
et avoit chacun de ladite ambassade, et aussi les 
autres gentilshommes de leur compagnie , deux ou 
trois gentilshommes qui ne partoient de derrière 
eux, pour scavoir s’il leur falloit aucune chose. 
Et pour tousjours faire feste auxdits ambassadeurs, 
icelui duc de Milan fit tendre une corde du tra- 
vers de sondit palais, environ de cent cinquante ’ 
pieds de hauteur , et de longueur autant qu’on 
pourroit dire de la maison de ville de Bruges en 
Flandres, jusques à l’église de Sàinct-Donnat , qui 
est en icelle. Et là fut veu un Portingalois qui 
monta sur ladite corde , et chemina sur icelle tout 
droit, puis alla à rebours, fit les honnéurs à ge- 
noux, s’assit et se leva sur un pied, dansa sur 
icelle corde au son du tabourin , se pendit à ladite 
corde, la teste dessous, et fit sur icelle corde toutes 
les habiletés que l’on pourroit deviser ; tellement 
que les dames qui le regardoient, muchoient (ca- 
choient) leurs yeux, de grande peur qu’elles avoient 
qu’il ne se tuast. Le lendemain , qui fut mercredi, 
après le disner , la fille àisnée dudit duc de Milan , 

accompagnée de sa mère , en la présence desdils 
ainhassadeurs, récita en latin la proposition qui 
])ar elle, un peu auparavant, avoit esté laite devant 
le pape. Et, ce mesme jour, après le congé pris 
des dames, partirent de ladite ville ces and>assa- 
<leurs, qui lurent convoyés par icelui duc environ 
un mille hors de ladite ville, où il prit congé 
d’eux, en se ])résentant , et s’oUrant tlu tout au 
tluc de Bourgongne , disant que s’il estoit assez 
hou pour estre son serviteur, il n’y avoit prince 
au monde qu’il voulust servir avant lui, et (|ue 
c’estoit la chose qu’il dcsiroil le plus ; et que , 
pour ce l'aire, il n’avoit corps ni biens qu’il ne 
voulust employer, en requérant à aucuns desdits 
• ambassadeurs , qu’ils le voulussent humblement 
recommandera sa bonne grasce.Etatant(alors)s’cn 
retourna, délaissant le susdit comte Galéas, son 
aisné fils, son bastard, et le comte de Sainct- 
Marlin, accompagnés de plusieurs nobles hommes, 
qui convoyèrent ladite ambassade jusques en une 
ville appelée Ijaude, où elle fut festoyce grande- 
ment et honorablement. Le lendemain, qui lut 
jour de jeudi , partirent ces ambassadeurs de la- 
dite ville, icelui comte de Galéas les conduisant 
jusques au dehors de la ville , où il prit congé du- 
dit duc de Clèves et des autres de ceste ambassade ; 
et laissa ledit bastard de Mdan et le susdit comte 
de Saint-Martin, qui le long du pays de Milan 
convoyèrent les susdits ambassadeurs, lesquels, en 
chacun lieu où ils arrivcdenl , estoient festoyés’ et 
deffrayés , comme dessus. 

Or, je vous veux ù présent un peu parler de 
Testât de ceste ambassade, et de ce qui fut fait 
depuis qu’ils furent passés les pays dudit duc de 
Mjlan. Vrai est que ce duc de Clèves et ceux de 
ladite ambassade arrivèrent , par un jour de ven- 
dredi, quinziesme jour dudit mois d’aoust , audit 
an, au giste, en une ville nommée Brugelle, ap- 
parten^^nt au marquis dé Mantua. La marquise sa 
fem^mé,,rsçachant la venue d’iceüx ambassadeurs, 
envoya auparavant au chasteau «Réelle ville, tendre 
et parer bien richement les chambres , et y lit me- 
ner des vivres , à grande plenté (quantité) ; mesme 
plusieursgentilshommes allèrent, en grand nombre, 
au-devant d’eux, pour les recevoir et mener jusques 
audit chasteau. Le lendemain, qui fut un jour de ' 
samedi, ils délogèrent et allèrent disner en une 
place', à cinq mille près dudil Mantua, où ils 
trouvèrent derechef plusieurs vivres que ladite 
marquise y avoit envoyés. Et cedit jour de sa- 
medi, le marquis dudit lieu de Mantua, qui pour 
lors esloit m’alade de fiebvre , envoya au-devant 
de ceste ambassade,- hors dudit Mantua, environ 
trois ou quatre milles avant, son fils aisné, accom- 
pagné de son oncle et de plusieurs nobles hommes, 
en nombre de soixante à quatre-vingts chevaux. 
Après lesquels , allèrent au-devant d’icelle ambas- 
sade tous les ambassadeurs de tous les roys , princes 
e^^res seigneurs qui estoient lors audit lieu de 
Mant^a.-Le frère du marquis de Montférat, et les 
officiers et serviteurs des cardinaux, et autres, 
furent environ trois milles au-dehors dudit Mantua. 

Y alla aussi en personne le cardinal d’Authun , 
par la licence du pape ; ce qu’il faisoit volontiers, 
d’autant qu’il estoit fils du seigneur d’Authun , 
qui estoit chancelier du duc de Bourgongne ; et , 
pour plus se monstrer serviteur dudit duc , il y lut 
accompagné d’un archevesque , d’un évesque , 
d’un abbé, et d’autres seigneurs; et alla au-devant, 
plus loing que les autres , de deux milles. Allèrent 
aussi au-devant dédits ambassadeurs l’évesque de 
Spolette , qui e^it principal gouverneur dudit 
pape , avec le nepveu et les serviteurs et domes- 
tiques du mesme pape. 

Au-<lehors de la porte dudit Mantua , environ la 
distance du jet d’un coup de canon , alla , par 
l’ordonnance d’icelui pape , le cardinal des Ursins 
au-devant de ladite ambassade , grandement ac- 
compagné; ce qu’oncques n’avoit esté veu faire 
par aucun prince , s’il n’estoit roy ; mais ce pape 
avoit ainsi voulu ordonner ces deu^; cax'dinaux, 

-X 

pour démonstrer l’amour et l’affection qu’il avoit 
envers ledit duc de Bourgongne , et pour lui faire 
plus d’honneur. Et ainsi le rapporta icelui cardinal 
des Ursins audit duc de Glèves. En ce poinct donc, 
ils entrèrent avec les susdits deux cardinaux , et les 
deux autres ambassadeurs , estant chacun d’eux au 
milieu d’un archevesque , dans ladite ville de 
Mantua, où ü y avoit grand nombre de trompettes, 
clairons et ménestreux, de la part dudit marquis 
de Mantua, qui, avec les susdits seigneurs, con- 
voyèrent ladite ambassade jusques à l’hosleU’où 

ledit de Glèves se logea ; auquel ce marquis fit faire 
de grands présents , comme de vin , cire , espiees , 
chairs, volailles et avoine, en grand nombre. Le 
lendemain , le pape envoya , après le disner , ledit 
évcsque de Spoletle et sondit nepveu devers ce duc 
de Glèves, pour lui offrir que s’il n’estoit bien logé, 
il lui présenloit une partie de son palais ; et en 
outre , s’il, lui falloit aucune chose , qu’il le de- 
mandast , et il lui feroit avoir. ^Cedit jour mesme , 
assez tost après le départ du susdit évesque et dudit 
nepveu, la femme d’icelui marquis vint, accompa- 
gnée d’environ trente dames et damoiselles , entre 
lesquelles il y en avoif jusques à vingt de- très 
belles filles ; laquelle devisa bien longuement avec 
ledit duc de Glèves ; quoi fait , ils prirent vin et 
espiees, et puis elle en partit. • 

Vous avez ouy comment ce duc de Glèves et 
ceux de ladite ambassade estants en sa compagnie , 
arrivèrent en ladite ville de Mantua , et les hon- 
neurs et réceptions que chacun selon son degré 
leur faisoit. Oir je vous veux parler de la réception 
que leur fit le pape , et de ce qui y fut depuis fait. 
Vrai est, que le mercredi ensuivant ladite entrée 
dé Mantua, le pape, environ sur les huit heures du 
matin , envoya devers lesdits ambassadeurs le des- 
susnommé cardinal d’Authun, accompagné, comme 
dessus est dit, qui mena ce duc de Glèves et les 
autres seigneurs jusques au palais du pape ; auquel 
jour iceluy duc de Glèves estoit vestu d’un long 
manteau , qui estoit' d’un très riche drap d’or , 


Digiiized by Google 



r 


(i46o) OE MATUIEU DE COU SS T. 33 1 

Iraisnant jusques aux pieds, fourré de fines her- - 
mines , avec un bord d’un quartier de large ; et les 
autres ambassadeurs esloient aussi chacun riche- 
iftentvcstus et habillés. Et mena ledit cardinal ice- ' 
luy deClcves, et les susdits ambassadeurs en une 
chand)re de parement , où ils séjournèrent bien 
une heure ; et aussilost après ils entrèrent en ladite 
chambre , au nombre de huit , tant archevesques 
comme évesques, qui disoient y estre envoyés par 
le pape, pour les mener devers lui; ce qu’ils firent. 
Et le trouvèrent assis en son 'siège pontifical, en 
consistoire public,” qui se CaLsoit au bout de la 
grande salle du palais ; auquel siège ledit cardinal 
d’Authun mena ledit duc de Clèves faire la révé- 
rence audit pape; ce fait, il alla baiser son pied , 
puis sa main , et ensuite sa joue ; ce que firent pareil- 
lement tous les autres ambassadeurs , qui y furent 
menés par un archevesque ou un évesque, qui 
semblablement baisèrent ledit pape. Et inconti- 
nent le clerc des cérémonies mena ledit duc de 
Clèves seoir au lieu où les cardinaux ont accoutumé 
de seoir dans ledit consistoire , où l’on ne vit onc- 
ques seoir ambassadeur , quelque grand qu’il fust ; 
mais, comme dit est, ce pape le fit, pour d’autant 
plus honorer le duc de liourgongne, et iceluy duc 
de Clèves à cause de lui. Ce fait, ledit clerc des 
cérémonies mena tous les autres ambassadeurs en 
un lieu, où l’on a accoustunié de mettre et placer 
les ambassadeurs des roys et des princes-; et en pu- 
blic furent leuestout haut les lettres closes que le- 

«.lit duc de Bourgongae escripvoit à ce pape , et pa- 
reillement le pouvoir qu’il avoit donné aux susdits 
ambassadeurs. 

Quoi fait, l’évesque d’Arras eut audience poitr 
faire sa proposition au nom dudit duc, qui dura 
plus d’une grosse heure ,• laquelle il fit notablement 
et grandement , à l’honneur d’iceluy duc de Bour- 
gongne, et desdits ambassadeurs, en excusant le 
duc de Bourgongne , de ce qu’il n’estoit pas venu 
là en personne, ï en baillant cause raisonnable de 
cela ; et à la vérité bien le devoit-il faire , car iceluy 
duc lui avoit fait plusieurs grands bieps et hon- 
neurs. Puis, sadite proposition estant finie, de la- 
quelle ce pape fut très content , ledit pape , de sa 
bouche respondit ces mots : « Quant à la non-ve- 
» nue de très noble , très puissant, et mon très cher 
» fils le duc de Bourgongne devers moy, comme 
» propose l’évesque d’Arras , je scay bien les ex- 
» cuses estre véritables et raisonnables ; et pleust 
» à Dieu que chacun prince de là chrestienté, se- 
» Ion soy, fist aussi bon devoir comme lui! » Puis 
il fit mémoire et récordation des grands devoirs et 
diligences, qu’il scavoi tavoir esté faites par leditduc 
de Bourgongne en personne, tant à Ransebourg(Ra- 
tisbonne), comme en autres lieux, par ses ambassa- 
deurs, pour la matière de quoi l’assemblée se faisoit 
audit Mantua ; et dit que de la venue et présence 
dudit duc de Clèves, et des autres orateurs et am- 
bassadeurs , estoit fort joyeux , en merciant ledit 
duc de Bourgongne et tous ceux de ladite ambas- 

Sade; car il sçavoit bien qu’ils n’estoient pas là 
venus sans grand labeur et despense ; et spéciale- 
ment touchant la très appareillée et bonne volonté, 
qui par ci-devant a esté faite de la part de sondit 
très cher fils de Bourgongne ; et le voit encore de- 
puis 'plus amplement prest à l’exercite contre les 
Turcs et Infidèles j espérant que Dieu et nostre 
créateur nous aidera , comme il a fait par ci-devant, 
en alléguant plusieurs exemples , tant des enfants 
d’Israël comme d’aqtres ; et adjousta , que si nous 
estions petit nombre de chrestièns àl’encOntre des- 
dits Infidèles, nous ne debvions point pour cela 
craindre, attendu nostre bonne volonté, à l’aydè ' 
de nostre grand Dieu , auquel il avoit ferme espé- 
rance. Puis il dit encore, que quand lesdits amljas- 
sadeurs vondrcûent avoir auprès de. lui audience , 
fust en privé, •'à petit nombre, ou autrement, ils 
l’auroiént. Et ee fait, ledit duc de ClèVes et lesdits 
ambassadeurs reconduisirent le' pape jusques au 
plus près de sa chambre j et là ils prirent congé de 
lui ; puis ils s’en retournèrent en leurhostel , ayant 
ledit cardhaad d’Authun toujours avec eux.' Pepuis 
ces choses ainsi faites, iceux ainbassadeurs é)i^ot 
plusieurs fois des audiences vers le pape, ainsi 
qu’ils les demandoient. 

Or , en tant que touche ledit marquis de Mantüa, 
après qu’il eut esté guéri de la maladie dont ci-de- 
vant je vous ai touché , ü alla par deux fois en 
l’hostel d’iceluy duc de Clèves , lui offrir son chas- 
teau et plusieurs autres choses , s’il en eust eu be- 

son ; et depuis, iceluy duc alla semblablement voir 
la marquise, qui estoit sa parente, laquelle lere- 
ceul grandement et honorablement, en faisant plu- 
sieurs danses et esbattements. Puis , le jour de Nos- 
tre-Dame de la my-aoust en ensuivant , le pape, qui 
estoit impotent , se fit porter en une église assez 
près de son palais, et devant lui fit dire la messe 
par le cardinal de Messine, qui estoit grec, oîi le 
duc de Clèves fut assis sur un banc [couvert , vis-à- 
vis des cardinaux, et les autres ambassadeurs de 
sa compagnie en un autre banc. Quand la messe 
lut achevée , ils convoyèrent tous ensemble ledit 
pape jusques en son palais; où estant ainsi arrivés, 
il leur fit la bénédiction , et bailla absolution plai- 
uière à tous ceux qui estoient en estât de grasce , 
et à ceux qui s’y voudroient mettre dedans huit 
jours après. 

Le lendemain , arriva audit Mantua l’ambassade 
du roy Ferrand de Naples, en laquelle estoit le 
duc d’Oudère , et l’archevesque de Bellement , les- 
quels eMrent le lundi ensuivant audience, pour 
faire leur proposition. Mais combien que ledit duc 
d’Oudère fust le plus grand seigneur du royaume , 
après le prince de Tarenle, et duquel prince ledit 
duc estoit vrai héritier , néantinoins il ne fut pas 
mis audit siéffe où avoit esté mis ledit duc de 
Clèves , mais fut seulement mis et assis au lieu or- 
dinaire des ambassadeurs des princes. Or, parce que 
la pluspart des princes d’ Allemagne estoient en 
guerre et division , le pape envoya vers eux des 

ambassadeurs, en les exhortant de Venir à un 
traité de paix ; sur quoy , en déférant au pape , ils 
condescendirent à faire paix ensemble , qui fut pu- 
bliée à Constance le quinze septembre suivant. Et 
attendoit ledit pape que la pluspart des autres 
princes deussent aller en personne devers luy au- 
dit lieu de Mantua; car bien luy sembloit qu’à 
ceste cause il en adviendroit un très grand bien 
pour la chrestienlé, à l’encontre desdits Infidèles. 
« 


CHAPITRE CXXVII. - , 

• • 

De l’ambaS'^ade que le roy Charles envoya devers nostre Saincl-Pére 
' le pape. 

En ce mesme temps, le roy- Charles envoya aussi 
audit lieu de Mantua son ambassade devers nostre- 
dit Sainct-Père. Si y furent députés comme princi- 
paux ambassadeurs, les évesques de Paris et de 
Chartres, ayants avec eux un docteur en théologie, ^ . 

nommé maistre Thomas de Courcelles, et plusieurs 
autres gens notables , comme clercs et conseillers. 

Mais quand lesdits ambassadeurs de France furent^ 
arrivés à Lyon-sur-le-Rosne , et qu’ils sceurent 
l’ambassade dudit duc de Rourgongne estre devers 
le pape , ils conclurent de ne passer outre ladite 
ville de Lyon , jusques à ce qu’ils sceussent et peus- 
sent sçavoir ce qu’avoient fait et besongné lessus- 

mentionné»* ambassadeurs de Bourgong-ne. Et pour 
en estre acertenés, ils enroyèrent audit lieu de 
Mantua le susdit évesque de Chartres, qui à toute 
diligence -s’y en alla ; d’où estant retourné par-de- 
vers eux, ils furent en volonté de ne passer les 
montSy et de retourner en France devers le roy ; 

• car à teste, heure, par aucuns rapports, il y avoit 
eu aucunes questions entre lesdits roy et duc de 
Bourgongne. Et tant en sçay, qu’il estoit croyance 
que ledit pape portoit plus le faict dudit duc de 
Bourgongne , et estoit plus enclin à luy et à faire 
plaisir et honneur à ses gens , qu’à ceux du roy 
* '' Charles. Et bien y parut ; car combien que lesdits 
ambassadeurs de France attendissent d’y aller, né- 
antmbifts siy furent à la fin ; mais de la part d’ice- 
luy pape ils furent très petitement receus ; et de 
soy il leur dit aucunes choses , qui sembloient à 
plusieurs cardinaux et autres grands seigneurs, 
estre peu honorables , et desquelles il se deust bien 
avoir passé. Et quand le rapport en fut fait au roy 
Charles , au retour de sesdits ambassadeurs , il le 
passa légèrement ; car il estoit de soy-mesme sage , 
prudent, et non vindicatif. . ■ > 

* f 

chapitre: cxxviii. 


D’une ambassade envoyée par Je duc de Bourgongne devers le 

Charles. 


roy 


En ceste niesme année , le duc de Bourfronirne 
envoya une aml)assade devers le roy , qui lors se te- 
noit à Montbazon , sur les marches de Touraine 
et d’Anjou. Si y furent envoyés pour chefs messire 
Jean de Croy, seigneur de Chimay, le seigneur de 
Lannoy, gouverneur de Hollande, etThoison-d’Or, 
héraut dudit duc , ses conseillers ; lesquels eurent 
charge , de par le duc leur seigneur, de dire et re- 
monstrer plusieurs choses au roy , qui contenoient 
en effet divers poincts et articles ; dans lesquels , 
par les responses que leur en fît donner le roy par 
escript , èsquelles estoient repris et récités iceux 
poincts , vous pourrez voir et connoistre la sub- 
stance de leur charge et ambassade ; desquelles res- 
ponses la teneur s’ensuit. 

« Premièrement. Touchant ce que vous avez dit , 
que par les responses qui dernièrement furent faites 
à Vendosme aux gens et ambassadeurs de monsei- 
gneur de Bourgongne, sur ce qu’Us avoient pro- 
posé en la présence du roy, mondit seigneur avoit 
trouvé que les susdits ambassadeurs avoient bien 
peu profité ; le roy vous fait dire que les responses 

Monstbelet.Z’, Xi . — Chu. he Math, de CooasY. 2 2 


Digilized by Google 


358 c II n O N I Q U r s 

qui lors y lurent faites de par le roy , furent faites 
par l’advis et délibération des seigneurs de son 
san<; , et d’autres notables ^ens de conseil es- 
tants lors à Vendosme ; lesquelles estoient , et 
sont bonnes et raisonnables , et telles que nion- 
dit seigneur de Bourgongne en doit bien cstre 
content. 

» Et de ce qu’avez dit , que le procureur-général 
du roy , en la présence des princes et seigneurs de 
son sang et d’autres, a chargé mondit seigneur de 
Bourgongne de plusieurs désobéissances ; outre 
plus de ce qu’il a dit qu’en quinze jours on n’au- 
roit pas récité ni raconté les désobéissances d’ice- 
luy ; le roy Cstoitbien adverty qu’en plusieurs cas 
particuliers , les arrests de sa cour de parlement , 
scs mandements et officiers n’avoient esté obéis ès 
terres que mondit seigneur de Bourgongne lient 
et possède en ce royaume. Et pour ceste cause , le 
roy fit dire et remonstrer aux susdits ambassa- 
deurs , en son conseil , par son procureur-général , 
aucuns desdits cas, afin d’en advertir mondit sei- 
gneur de Bourgongne, pour y donner, et faire don- 
ner par ses gens et officiers, obéissance telle qu’il 
appartient et qu’il est tenu de faire. 

» Pour le regard de ce que vous avez dit, touchant 
la matière de la paix faite à Arras, c’est à scavoir 
que mondit seigneur de Bourgogne n’a pas esté à 
ce contraint, ni meu par nécessité, mais pour 
riionnenr et la révérence de Dieu noslre créateur, 
pour l’amour aussi naturel qu’il avoit envers la 

très noble maison de France , dont il estoit 
part}' , et pour la pitié et la compassion du pau- 
vre peuple , qui tant avoit eu à souffrir ; de la- 
quelle matière de paix sont venus au roy tant de 
biens; le roy scait bien et connoistles grands biens 
qui , en tous royaumes et seigneuries, adviennent 
par le moyen de la paix. Pour laquelle cause, et 
pour l’honneur et la révérence de Dieu , et le sou- 
lagement aussi du peuple, pour encore éviter les 
inconvénients qui communément par fait do guerre 
adviennent, mesmement quand les subjets et ceux 
qui sont descendus des maisons royales sont di- 
visés et séparés de leur chef, il y condescendit ; 
car quand l’ouverture de ladite paix lui fut faite , 
libéralement et volontiers ' il s’y arresta, ostant 
hors de sa mémoire toutes les choses du temps passé, 
et sans rien y vouloir espargner du sien ,' jà soit-ce 
qu’au temps que le traité fut fait entre le roy et 
mondit seigneur de Bourgongne , le roy eust re- 
couvré grande partie de sa seigneurie , et avoit bien 
confiance en Dieu de recouvrer le demeurant, 
ainsi que, grâce à nostre sire, il a depuis fait. El 
n’cstoit pas le roy en nécessisté de ce faire ; car 
desjà il avoit recouvré grande partie des cités, 
villes , terres et seigneuries de ses pays de France, 
Bric, Champaigne, Beauvoisis, Picardie, et au- 
tres, qui, du temps qu’il vint à la couronne, es- 
loient en la main de ses ennemis , ainsi que chacun 
scait. 

» Quant aux services que vous dites que mondit 

seio'neur de Bourgongne fit au roy, en faisant 
o-uerre à ses ennemis ; le roy avoit bien con- 
fiance en inondit seigneur de Bourgongne , après 
le traité et appointement fait entre eux ; que 
comme son bon parent, il le deust aider, servir , 
et conforter à l’encontre de ses ennemis , ainsi 
que tous les seigneurs de son sang sont tenus de 
le faire. 

» Et quant au cas contenu en l’article, c’est à sca- 
voir de la guerre qu’il fit par mer et par terre 
contre les Anglois ; le roy se ressouvient bien de 
l’armée que mondit seigneur de Bourgongne fit 
pour le temps , et s’il eust communiqué au roy 
son intention de ce qu’il vouloit faire , le roy 
l’eust adverti de bon cœur de ce qu’il lui eiist 
semblé plus utile et profitable en ladite matière; 
et de sa part il s’y fust tellement employé , tant 
de ses gens comme de sa personne, si l)esoin 
eust esté , qu’il s’en eust peu ensuivre un grand 
bien au royaume. 

» Au regard de ce que vous dites que la ville 
de Paris a esté baillée et mise en la main du 
roy par mondit seigneur de Bourgongne, ses 
gens et soul-doyers de ses deniers, et sans la 
charge et despense du roy ; il est tout notoire 
que le feu conneslable, que Dieu absoille, et 
monsei*^neur de Dunois estoient cliels commis 
et ordonnés de par le roy, pour le fait de 
l’entreprise qui fut faite pour ladite cause. En 
leur compagnie estoient plusieurs autres nota- 

blés sei«;neurs, capitaines et chefs de gnerre, en 
grand nombre et puissance de gens d’armes , jiis- 
qnes au nombre de quatre à cinq mille combattants 
ou plus, le tout aiixdespens du roj ; enfin, par le 
plaisir de Dieu , et par la bonne conduite de ceux 
qui là estoient, et par la fermeté des gens de la- 
dite ville , qui avoient bien vouloir de retourner en 
l’obéissance du roy , leur souverain et naturel sei- 
gneur , ladite ville fut réduite en son obéissance , et 
les chasteaux de la Bastille et du Louvre rendusde- 
puis à mondit seigneur le connestable, au nom du 
roy. Bien est vray que le seigneur de Lile-Adam, 
le seigneur de Ternant, messire Simon de Lalain, 
et autres des gens dudit seigneur de Bourgongne, 
jusques au nombre de six à sept cents combattants, 
furent et s’employèrent à faire les choses dessusdi- 
tes , de par ledit seigneur de Bourgongne , et à ses 
despens; lesquelsbienet honorablements’y compor- 
tèrent, dont le roy fut Bien content ; mais dès aupa- 
ravant, le roy avoit recouvré les principales places 
des environs de Paris , et les clefs des rivières au- 
dessus et au-dessous ; et mesme il y tenoit grand 
nombre de gens de guerre , à ses despens , réservé 
les gens de mondit seigneur de Bourgongne, dont 
dessus est faite mention, qui estoient dedans la 
ville de Pontoise. 

» Touchant les autres bonnes villes et places, 
que ledit seigneur de Bourgongne disoit avoir 
réduites par son moyen, en l’obéissance du roy , 
et mis hors des mains de ses anciens ennemis ; 

il est vray qu’en faisant le traité entre le roy et 
mondit seigneur de Bourgongne , il lut dit que 
chacune des parties devoit faire vuider ses gens des 
places et des frontières appartenants à l’autre par- 
tie ou aux siens , réservé de celles que le roy lais- 
soit à mondit seigneur de Bourgongne , selon la 
forme dudit traité , laquelle chose il a faite et ac- 
complie de sa part , ainsi qu’il appartenoit , sans que 
ledit seigneur de Bourgongne et les siens ayent eu 
quelque peine ou despensc , pour recouvrer les 
places qui leur appartenoient , au moins que cela 
soit venu à connoissance du roy ; mais ainsi n’a pas 
esté fait de la part de mondit seigneur de Bour- 
g’ongne ; car , excepté la ville de Noyon et de Sois- 
sons , il y a eu peu de places appartenants au roy 
et aux siens , tenues et occupées par les gens dudit 
seigneur de Bourgongne , que le roy et les siens 
aient peu r’avoir , sinon quelques-unes , à grands 
frais et despens , et les autres , par grande somme 
d’argent baillées à ceux qui les tenoient , durant 
long-temps après ledit traité. 

» Quant aux services que vous dites que les no- 
bles , vassausf et subjets de mondit seigneur de 
Bourgongne ont faits au roy, en sa conqueste de 
Normandie ; le roy n’est pas mémoratif qu’au re- 
couvrement dudit pays de Normandie , il soit venu 
aucunes gens de guerre de la part de mondit sei- 
gneur de Bourgongne ; mais bien est vrai , qu’en 
la compagnie de monsieur le comte d’Eu , et de 
monsieur le comte do Saint-Pol , parents , subjels 

el serviteurs du roy , vinrent au service dudit sei- 
gneur , à ses gages et souldées, à la susdite reeou- 
vrance de Normandie , plusieurs chevaliers et es- 
enjers , et autres snhjets du roy, tant des pays de 
Picardie comme d’ailleurs , f[ui s’y gouvernèrent 
hien et honorablement , et dont ledit seigneur fui 
bien content. 

» Au regard de ce cpie inondit seigneur <le Bour- 
gongne a l’ait dire en outre par vous , que dès la 
paix faite , il délibéra et conclut de chérir le roy , 
le servir , l’honorer et lui obéir , et qu’il supplie 
au roy qu’il veuille connoistre , qu’encore est-il tel , 
et sera jusques à la mort, si par tort évident il n’est 
contraint au contraire, ce que Dieu ne veuille; le 
roy scait bien et connoist l’ainour , la charité , le 
service , l’honneur et l’obéissance que mondit sei- 
gneur de Bourgongne et les autres seigneurs du 
sang doivent avoir envers lui ; aussi le roy n’a ja- 
mais voulu ne ne voudroit faire chose par quoy il 
ail raisonnablement cause d’avoir autre volonté en- , 
vers lui , que celle qu’il doit avoir. 

» Et à ce qu’outre plus vous avez dit , que mondit 
seigneur de Bourgongne est adverli que le roy est 
induit et pressé par ses hayneux , de prendre et 
(juérir alliances et confédérations à l’encontre de 
lui, et en particularisant par lesdiles alliances, les 
pays de Danncinark, Liège, Bierne, du roy Lancelot 
d’Hongrie, (Ladislas) de l’empereur et des princes 
<;l gens de l’empire, et autres seigneurs d’Allema- 
gne ; cl aussi ipie le roy (juierl fort des trêves gé- 

nérales avec les Anglois , pour nuire et grever à 
mondit seigneur de Bourgongne; le roy est bien 
esmerveillé de ceux qui ainsi , contre vérité , ont ' 
averti mondit seigneur de Bourgongne des choses 
dessusdites ; car , comme vous pouvez scavoir , 
toutes l)onnes alliances et bonnes confédérations 
sont bien requises entre les roys et princes souve- 
rains, pour le bien d’eux , de leurs royaumes et de 
leurs subjets. Et pour entrer ès cas particuliers , il 
est vrai que , dès le temps du feu roy de Dane- 
mark , que Dieu absoille ! par le moyen d’aucuns 
princes d’Allemagne , prochains parents du roy, et 
dudit roy de Danemark , fut ouvert de faire alliance 
entre lesdils deux roys ; après le décès duquel 
roy de Danemark , la matière fut continuée entre 
le roy, nostre souverain seigneur, et le roy de Da- 
nemark qui à présent est ; et par leurs ambassa- 
deurs ont e?té Icsdites alliances faites entre iceux 
roys , pour eux , leurs royaumes et subjets ; et ne 
sera pas trouvé qu’en toutes lesdites alliances , il 
soit fait mention d’aucune chose contre mondit sei- 
gneur de Bourgongne, ne à son préjudice; ains , 
comme prochain parent et subjet du roy , peuvent 
estre lesdites trêves à son avantage , comme des 
autres seigneurs et princes du sang du roy , et au- 
tres du royaume , de voir joint par alliance , un 
tel et si puissant prince , comme ledit roy de Da- 
nemark , au roy nostre souverain seigneur. 

» Au regard de ce que vous parlez , touchant l’al- 
lée du prevost des mareschaux , au pays de Liège , 

et des alliances cjue le roy a entendu et a eu des- 
sein de trouver contre inondit seigneur de Bour- 
gongne ; il ne sera trouvé que ledit jirevost des 
niareschaux eut oneques charge de par le roy , de 
besongner avec ceux dudit Liège , pour ladite ma- 
tière ; mais qu’il y estoit allé |)our aucunes choses 
qui touchoient le faict de la justice et l’honneur 
du roy , à cause de certaines paroles qu’on disoit 
avoir eSté semées par le seigneur de Gamois, An- 
glois , qui lors estoit audit pays de Liège ; et aussi 
n’estoit besoin que le roy envoyast par-dehà pour 
faire alliances avec eux ; car tousjours les Liégeois 
ont eu le roy et la couronne de France en grand 
honneur, amour et révérence , et lui ont offert plu- 
sieurs fols de le servir à l’encontre de ses ennemis ; 
parquoy le roy les a et doit avoir en sa spéciale 
recommandation. 

» Quant au fait de ceux de Bierne ; le roy les a 
bien voulu avoir et recevoir en son lx)n amour et 
intelligence avec lui , en quoi sont compris tous 
ses subjels , amis et alliés ; et n’y a eu chose 
faite , préjudiciable contre mondit seigneur de 
Bourgongne. 

» Touchant les alliances que mondit seigneur de 
Bourgongne dit que le roy avoit prises contre lui 
avec le roy Lancelot , et aussi le mariage qu’il avoit 
accordé de madame Magdelaine avec lui , nonol)- 
stant qu’il fust ennemi d’icelui monseigneur de 
Bourgongne , et que de ladite inimitié il eust fait 
advertir le roy ; au regard desdites alliances, il n’y 

en a esté faites aucunes entre le roy et le susdit Lan- 
celot, roy de Hongrie et de Behaigne (Bohême), et 
aussi n’en estoit-il jà besoin ; car de grande ancien- 
neté , scavoir, dès le temps du roy Jean et du roy 
de Behaigne , qui pour lors esloit , les alliances 
furent faites perpétuelles entre les roys et les 
royaumes de France et de Behaigne , tant pour 
eux comme pour leurs successeurs ; èsquelles 
alliances furent compris nommément feu jnonsei- 
gneiir Philippe , duc de Bourgongne , ayeul de 
rnondit seigneur dé Bourgongne , qui à présent est , 
et ses successeurs. 

» Quant au mariage ; chacun scait qu’il n’est pas 
défendu entre princes chrestiens, de traiter le ma- 
riage de leurs enfants les uns avec les autres ; car, 
par le moyen desdits mariages , en advicnnent 
souventes fois plusieurs biens. Et n’y a aucune chose 
au traité fait entre le roy et inondit seigneur de 
Bourgongne , qui empesche le roy qu’ainsi il ne le 
puisse faire de messeigneurs et dames ses enfants ; 
et comme il est tout notoire , madame Magdelaine 
estoit dès lors en asge de se marier ; et entre les 
princes chrestiens , il n’y avoit pour ledit temps un 
plus grand mariage que dudit roy de Hongrie et 
de Behaigne , et dont vraisemblablement se peust 
ensuivre plus de biens et d’honneurs , à la défense 
et exaltation de la foi. 

» Pour ce qui est des inimitiés que rnondit sei- 
gneur de Bourgongne se disoit avoir contre icelui 
roy de Hongrie et de Behaigne , et dont il avoit fait 


Digitized by Google 



( i46o) DF, M A T H I E J1 n F C O U S S Y, Ô/| -J 

iulvcrlir le roy, le roy ne sceul onc([ues (ju’il y eusl 
j)nhlicjues inimitiés entre ledit roy de Behaigne et 
niondit seigneur de Boiirgongne ; aussi n’avoil-il 
aucune cause de le pt^nser, ains tout le contraire , 
attendu la prochainetc du lignage dont ils se le- 
noient l’un l’autre, et les alliances dessusdites, 
faites entre les maisons tle France et de Bcliaigne , 
csquelles est compris moudit seigneur de Bourgon- 
gne , comme dit est ; et avec ce , qu’il estoil tout 
notoire que moudit seigneur de Bourgongne avoit 
lait offrir par ses and)assadeurs d’aller en lacom- 
j)agnie et soubs la conduite dudit roy de Hon- 
grie et de Bcliaigne , à l’encontre du Turc , et pour 
la dcl'ense de la loi. Ft si on vouloit dire qu’il y 
eust aucune différence entre eux, à cause de sa du- 
ché de Luxembourg ; le roy ne tenoit pas , que 
pourtant le roy de Hongrie i’ust lors ennemi de 
moudit seigneur de Bourgongne , attendu que le 
roy estant à Lyon , ledit roy de Hongrie , pour ap- 
paiser ladite différence , envoya devers le roy, en 
lui offrant de se soumettre à lui, et de tenir son 
ordonnance , pourveu que moudit seigneur de 
Bourgongne le lîst pareillement ; de laquelle chose 
il fit advertir mondit seigneur de Bourgongne , 
par ses ambassadeurs ; ce qu’il ne voulut pas ac- 
cepter. 

» Pour le faict des alliances que mondit seigneur 
dit que le l’oy quiert avec l’empereur, les princes 
électeurs de 1 ’empire et autres princes d’Allemagne, 
à l’encontre de lui ; mondit seigneur de Bour- 

gong’ne peut bien scavoir, que de tout temps il j a 
eu des alliances entre les empereurs et les roys de 
France ; et àceste cause, en toutes les alliances que 
leroja faites avec d’autres piânces, il excepte nom- 
mément l’empereur ; et pareillement , s’il fait paix 
et trêves avec ses ennemis, il y compte l’empereur 
comme son allié. Et au reg'ard des électeurs de 
l’empire et autres princc's d’Allemag'ne , plu- 
sieurs d’iceux sont piécà alliés avec le roy ; mais 
èsdites alliances , il n’a esté fait aucune chose au 
préjudice de mondit seifijneur de Bour^rong^ne. 

» Quant àee que mondit seigneur de Bourgongne 
est adverli que le roy quiert de faire trêves gé- 
nérales avec les Anglois* pour lui nuire et le gre- 
ver ; à ce que vous dites , mondit seigneur de 
Bourgongne peut avoir assez de souvenance des 
bons termes qui lui furent tenus par le roy, du- 
rant les trêves que dernièrement il fit avec les An- 
glois, là où ses gens ambassadeurs furent présents 
et assistants, etêsquelles mondit seigneurs de Bour- 
gongne fulnommément compris, comme les autres 
seigneurs du sang. Et quant aux paroles qui sont à 
présent de ladite matière , le roy n’a point quis , 
ni ne quiert trêves avec les Anglois ; car , Dieu 
merci! il n’a point de nécessité de le faire. Mais 
pour ce qu’il a esté plusieurs fois exhorté par le 
pape et par ses légats qui sont venus en France , 
de vouloir entendre à paix ou trêves avec les 
Anglois, en faveur de la défense de la foi, quand 
onlui en a parlé , il a toujours respondu que 

pour l’honneur de Dieu principalement et en faveur 
de ce que dessus , il estoit content d’y entendre 
par tous bons et raisonnables moyens. 

» Sur ce que mondit seigneur de Bourgongnedil 
qu’aucuns lui ont donné à connoistre que le roy 
est mal content de lui , pour ce que monseigneur 
le dauphin s’est retiré par devers lui, et se lient 
en ses pays et seigneuries , et en s’excusant sur 
cela, il dit que s’il a receu mondit seigneur le 
dauphin , il lui est advis qu’il a fait honneur au roy, 
et que si autrement il eust fait, ce lui eust esté et 
. seroit reprochable et Idasme à jamais; autrefois a 
esté fait response à mondit seigneur de Bourgongne 
touchant celte matière , scavoir que le roy a bien 
connoissànce qu’à mondit seigneur le dauphin est 
bien deu estre fait tout honneur et bon recueil par 
mondit seigneur de Bourgongne et autres princesde 
ce royaume, quand ils scauroient et connoistroient 
que mondit seigneur le dauphin se maintiendroil 
envers le roy son père , comme lion et obéissant 
fils doit l’aire ; qu’autrement il ne se doit faire par 
raison; car l’honneur qui lui est deu dépend du 
roy son père et son seigneur. 

» Et combien que tost après que ledit seigneur le 
dauphin fut ès mains dudit seigneur de Bourgongne, 
icolui seigneur eut fait dire au roy , par ses am- 
bassadeurs , que si c’estoit son plaisir , il s’em- 
ployeroit volontiers à r éd uire ledit seigneur dau phin 
à la bonne grâce et obéissance du roy , ainsi que 
fils doit estre envers son père , de quoi le roy lut 

content et en remercia ledit seigneur de Rour- 
gongne, en lui priant qii’ainsiil le voulust faire, el 
de s’employer comme il voudroit qu’il fist pour 
lui en cas pareil ; et avoit bien le roy fiance qu’au- 
cun bon fruit s’en deust ensuivre., Et néantmoins 
que ledit seigneur dauphin a esté par long temps 
es mains d’icelui seigneur de Bourgongne , le roy 
ne s’est pas apperccu <|u’il s’en soit ensuivi aucun 
bon fruit. 

» Quant à l’excuse que ledit seigneur de Bour- 
gongne prétend faire , à cause des trêves par lui 
prises à certain temps , et trois mois de desdit avec 
les Anglois , anciens ennemis et adversaires de ce 
royaume , pour aucuns de ses pays , soubs ombre 
de ce qu’aucuns capitaines et gens de guerre du 
parti du roy cstoient entrés en ses pays, et que 
Iropgrande charge eustestéaudit seigneur de Bour- 
gongne de faire guerre auxdits Anglois , et aussi 
en mesme temps avoir affaire avec les gens du roy; 
ledit seigneur de Bourgongne peut bien scavoir , 
qu’à cause de l’adversité de la guerre , les gens 
d’armes estants pour le temps d’alors en grand 
nombre , faisoient plusieurs maux et excès en di- 
vers lieux en ce royaume , tant ès pays qui sont 
mesmement au roy , comme en tous les autres du- 
dit royaume , dont le roy estoit bien desplaisant ; 
et si tost qu’il lui a esté possible , il a mis l’ordre 
et donné le remède que chacun a veu. Or, supposé 
qu’aucuns excès particuliers eussent esté faits ès 
pays d’icelui seigneur de Bourgongne , par les gens 

de guerre, ainsi qu’ils faisoienl es autres pays , si 
n’estoit-çe pas cause suffisante et raisonnable pour 
prendre trêves avec les ennemis du roy et du 
royaume, sans le congé, consentement et bon plai- 
sir du roy. 

» An regard des autres trêves longues , et qui 
encore durent , que ledit seigneur de Bourgongne 
a prises avec les Anglois , pour tous ses pays, à un 
an de desdit, soubs couleur du mariage fait de la 
fille du roy de Sicile avec le roy d’Angleterre, et 
aussi des advertissements qu’il dit avoir eu, que par 
le^moyen d’icelui mariageon devoit récompenser les 
Anglois; des pays de Hollande et de Zélande, pour 
le pays de Normandie ; et les terres et seigneuries 
mouvants de la couronne dévoient demeurer au 
roy ; et que le supins des terres et seigneuries dudit 
seignéur de Bourgongne se dévoient conquérir 
par la main , comme du roy et des Anglois ; et 
conlendoit-on, par ce moyen, àdestruire entière- 
ment le susdit seigneur de Bourgongne ; il est bien 
vrai qu’en traitant le susdit mariage , il ne fut 
oneques parlé des choses dessusdites , dont ledit 
seigneur de Bourgongne dit avoir esté adverti. 
Et si s’esmerveille fort le roy, comment ledit sei- 
gneur de Bourgongne a si longuement ad jousté foi, 
et si longuement persévéré en telles choses con- 
trouvées contre vérité ; et s’il en cust fait aucun 
doute , il deust avoir envoyé devers le roy , pour 
estre informé de la vérité , cl non pas prendre les- 
<lites trêves , qui sont préjudiciables au roy et à la 

chose publii^ue de son royaume. Aussi par expé- 
rience il a depuis l)ien peu voir et co^^noistre tout le 
conlraii’e des advertissemcnls qu’il dit lui avoir esté 
faits ; et néantmoins, il a continué et continue en- 
core en icelles trêves , ja-soit qu’il ne loise (soit 
permis) à lui , ou autres princes de ce royaume , 
de faire trêves ou abstinence de guerre avec les 
ennemis, sans le congé du roy, comme dit est. 

» Sur ce que ledit seigneur de Bourgongne allè- 
gue, qu’aucuns disentque la cause du mal contente- 
ment du roy est pour les désobéissances qu’on faict 
dans les pays de monseigneur de Bourgongne , au 
roy et à sa cour de parlement , et pour son excuse 
requiert que les charges dont le procureur-gé- 
néral du roy et sa cour du parlement le chargea, 
en la présence des seigneurs qui estoient à Ven- 
dosme ; et toutes les autres charges qu’il lui veut 
imposer , lui soient baillées par escrit ; et qu’au 
plaisir de Dieu il respondra sur le tout , tellement 
que le roy, les princes, en la présence desquels il 
a esté chargé, et un chacun verra qu’il a esté chargé 
par ledit procureur, sans cause et sans raison ; le- 
dit seigneur de Bourgongne scait bien que le roy 
doit et est tenu faire justice à ses subjets, et de faire 
exécuter les arrests et jugements de sa cour de par- 
lement , qui est sa cour souveraine ; et ainsi il l’a 
juré et promis à son sacre et couronnement. Et 
pource qu’il a eu de grandes plaintes , portants que 
plusieurs des arrests de sadite cour et ses mande- 
ments n’ont pas esté bien obéis ês pays dudit sei- 

gneur de Bourgongne, et que, le roy estant à Ven- 
dosme, vinrent grand nomljre desdits plaintifs par- 
deverslui; pour ceste cause, il fitremonstrer,par son 
procureur, aux gens et ambassadeurs dudit seigneur 
de Bourgongne, les cas particulièrement dont les 
plaintes a donc lui estoient venues, à ce qu’ils en 
advcrlisscnt ledit seigneur de Bourgongne, pour 
y faire donner l’obéissance qu’il apartient et qu’il 
est tenu de faire. 

» Quant à ce que ledit seigneur de Bourgongne 
requiert, que tous les cas dont le procureur du 
roy le voudra charger, lui soient liaillés par es- • 
crit , pour y respondre ; le roy, par diverses fois, 
a fait remonslrer audit seigneur de Bourgongne , 
à ses gens et ambassadeurs , plusieurs plaintes et 
doléances qu’on avoit faites au roy , louchant les 
choses dessusdites ; espérant toujours et se pro- 
mettant que ledit seigneur de Bourgongne y deust 
donner ordre et provision ; ce qui n’a pas esté fait. 
Mais néantmoins , il escrira à sondit procureur- 
général, à ce qu’il fasse diligence de recueillir 
toutes les plaintes et les doléances qu’il a, touchant 
lesdites matières; et les fera sçavoir audit seigneur 
de Bourgongne , par gens qu’il envoyera devers 
lui exprès pour cette cause. 

» Au regard de ce que ledit duc de Bourgongnese 
plaint de la cour de parlement, disant qu’elle ne 
veut entendre à vuider chose qui soit pour lui, ni 
pour ceux qui sont à lui ; mais sont ses causes et 
celles des siens immortelles , sinon qu’elles soient 

contre lui elles siens; il est vrai , que le roy es- 
tant à Vciulosme , il parla dé ceste matière aux 
"ens de sadite cour de parlement , lesquels lui af- 
firmèrent qu’il y a eu autant et plus de causes ex- 
pédiées en ladite cour de parlement , des pays du- 
dit seigneur de Bourgongne et de ses subjets , que 
de nul autre pays ou contrée de ce royaume. Mais 
néantmoins , le roy mandera volontiers à sadite 
cour , qu’elle fasse ès causes dudit seigneur de 
Bourgongne et des siens , bonne et briefve ex- 
pédition. 

« Quant à ce que vous dites, que ces plaintes et 
doléances dévoient estre ouvertes et déclarées , 
que ledit seigneur de Bourgongne a mieux cause 
de SQ douloir que nuis autres, et que le traité d’Ar- 
ras n’a pas esté fourni et accompli ; il semble au 
roy, que ledit seigneur de Bourgongne n’a cause 
de faire plaintes et doléances, à l’occasion dudit 
trailté , comme chacun peut assez scavoir et co- 
gnoistre ; et n’a le roy fait aucune chose au con- 
traire. Mais il souhaite bien que ledit seigneur 
de.Bourgongne voie à part soi , si de sa part il a 
esté bien entretenu. Et deut bien avoir mémoire 
ledit seigneur de Bourgongne des paroles qui fu- 
rent dites , en traittant le mariage de feue madame 
Catherine de France, que Dieu absolve 1 femme de 
monseigneur de Charolois , sou fils. 

« Au regard d’aucunes autres plaintes que ledit 
seigneur de Bourgongne rapporte, de certaines inju- 
res, qu’il dit avoir esté faites, tant à lui conimeà ses 

gens , par manière de dérision ; toutes ces choses 
et semblables doivent estres desplaisanles à tous 
princes ; et quand il vient à leur connoissance , ils 
en devroient faire punition ; mais pource que 
communément elles se disent et se font par gens 
de mauvaise volonté et de petite représentation, jà- 
soit que bien largement il en ait esté sur cela pro- 
féré et fait contre la personne du roy, et nonob- 
stant plusieurs griefves et énormes choses sur ce 
sujet, néantmoins, il se déporte de plus avant en 
parler pour le présent. 

« Finalement, sur ce que ledit seigneur deBour- 
gongne supplie au roy que son plaisir soit de l’a- 
voir en sa bonne grâce , et de le tenir et lui faire 
comme à son parent et serviteur , et qu’au plaisir 
de Dieu il le trouvera toujours , bon , vrai , loyal , 
franc, humble et obéissant ; monseigneur de Bour- 
gongne peut avoir assez veu et reconneu par expé- 
rience , que depuis le traité fait entre le roy et lui , 
le roy lui a tenu termes bons et raisonnables , 
comme il appartient de faire envers son bon pa-* 
rent et serviteur ; et seroit le roy bien joyeux que 
ledit seigneur de Bourgongne se gouvernast tou- 
jours tellement envers lui, qu’il eust cause de 
continuer de l’avoir et de le tenir en sa bonne 
grâce. » 

Les responses dessusdites furent faites aux sus- 
dits ambassadeurs, de par le roy et en sa présence, 
où estoient messeigneurs les ducs d’Orléans et de 
Bretairne , comte du Maine et autres seigneurs du 

sang , présents aussi les gens du grand conseil du 
roy, à Monthazon. 

Apres lesquelles rcsponses ainsi faites , ces am- 
bassadeurs , le lendemain d’icelles , envoyèrent par 
ledit Thoison-tl’Or, qui estoit l’un d’iceux ambas- 
sadeurs, certaine cédule , laquelle il présenta aux 
gens du grand conseil du roy, et à laquelle , par 
l’ordonnance du roy, il fut responduen la manière 
qui s’ensuit. 

« Depuis vostre response baillée, de par le roy, 
en sa présence: vous, messire Jean deCroy, sei- 
gneur de Chimay ; messire Jean de Lannoy, gou- 
verneur de Hollande; et Thoison-d’Or, conseillers 
et ambassadeurs de monseigneur le duc de Bour- 
gongne, vous avez baillé au conseil du roy une cé- 
dule , par laquelle vous dites que vous avez esté 
envoyés de par monseigneur de Bourgongne de- 
vers le roy , pour deux poincts : scavoir, pour ou- 
vertement et clairement lui faire sçavoir et déclarer 
quel a esté mondit seigneur de Bourgongne, quel 
il est et quel il veut demeurer envers le roy ; et 
l’autre , pour sçavoir si le roy est indigné ou mal 
content dudit seigneur de Bourgongne , et les 
causes pourquoi ; et que si le roy a aucune chose 
en son cœur , qui le meuve à estre mal content 
dudit seigneur de Bourgongne , que son plaisir soit 
de le déclarer et de le lui signifier. Et vous dites 
qu’auxdits points qui sont la principale cause de 
vostre venue , il,n’a rien respondu ; pourquoi vous 
suppliez au roy que sur ce vous puissiez scavoir 

son vouloir el son bon plaisir. Pour respondre à la- 
quelle cédule , le roy vous fait dire , que par les 
responses qui vous ont esté baillées, vous pouvez 
voir qu’à chacun desdits deux poincts, dont vous 
parlez , et à tous les articles que vous avez baillé 
par eserit , il a esté suffisamment respondu parle 
roy. Et néantmoins , pource que vous requérez 
avoir plus ample déclaration sur le contenu en 
vostredite cédule, le roy envoyera devers ledit sei- ' 
gneur de Bourgongne aucuns de ses conseillers , 
pour lui faire assavoir sur ce son vouloir et son in- 
tention; et pour connoistre si mondit seigneur est 
et veTit cstre , par effet envers le roy, tel que vous 
l’avez dit et baillé par eserit. » 

En ceste année , les choses furent en adventure 
d’estre' bien troublées en ce royaume ; car vous 
pouvez connoistre par les articles de la susdite 
ambassade, que chacune des parties parloit par 
affection ; et à la vérité , si le roy Charles eust bien 
voulu croire et s’arrester à ce qu’aucuns de ses 
conseillers lui énhortoient contre ledit duc de 
Bourgongne, les besongnes se fussent mises en 
grande rudesse ; mais quand on lui parloit au pré- 
judice d’icelui duc , etmesmement en tous consaux 
où il estoit, c’estoit celui qui en tout le supportoit et 
faisoit ses excuses , par le grand sens et la bonne 
discrétion qui estoit en sa personne. 

CHAPITRE CXXIX. 


D’aucuns gens qui furent prins en la ville d’Arras, sur ce qu’on leur 
imputoitestre vaudois. 

Environ la Pentecoste de l’an précédent, courut 
la voix ès marches de Picardie, cju’en la ville 
d’Arras estoient jdusieurs vaudois , tant hommes 
comme femmes. Et au pourchas d’aucuns, le duc 
de Bourgongne , à qui la ville estoit subjette , à 
cause de sa comté d’Artois , ordonna certains com- 
missaires , pour de ce sçavoir la vérité , et aussi 
en faire justice selon qu’il apparliendroit. El y fut 
ordonné aller le comte d’Estampes , qui estoit ca- 
pitaine-général desdites marches de Picardie , de 
la part d’icelui duc de Bourgongne, afin que les 
exécuteurs et commissaires de ladite bcsongne 
peussent plus seurement besongner en icelle ; car 
besoin estoit d’y avoir un bon chef , parce que de 
prime-face on s’y prit de rude manière , et en fil- 
on prisonniers grand nombre de gens de simple 
estât et de mauvaise vie, desquels aucuns furent 
questionnés , interrogés et preschés par gens qu’on 
disoit estre notables clercs en droict , et depuis li- 
vrés à la justice temporelle , et par icelle ars et 
bruslés. Et pource qu’on disoit iceux exécutés 
avoir accusé plusieurs autres gens de grand re- 

nom et de bonne façon , ayants bonne chevance , 
comme leseigneur de Beaufort et de Ransarl, die-- 
valiers, maistre Antoine Saque-espée, riche et puis- 
sant , un nommé Jean Tacquet , marchant, et 
mesmement Martin Cornille , qui auparavant avoit 
esté receveur-général de toutes les finances dudit 
duc de Bourgongne , et plusieurs autres , avoir esté 
complices et coupables d’icelles vauderies ; icelui 
Martin Cornille , reconnoissant que cela lui pro- 
cédoit par la haine couverte d’aucuns de ses hai- 
neux , il s’absenta de ladite ville et du pays , et s’en 
alla à Rome ou autre part , où bon lui sembla , où 
’ il fut par long-temps. Pareillement , icelui Tac- 
quet se retira en la ville de Paris ; mais ce nonob- 
stant , tous leurs biens meubles et immeubles fu- 
rent pris et mis en la main dudit duc de Bour-' 
gongne, et iceux gouvernés et conduits par gens 
qui désiroient la destruction totale des dessusdits. 
x\u regard des susdits de Beaufort et maistre An- 

O 

loine , ils furent pris et constitués prisonniers en 
grande esclande, et furent par plusieurs fois ques- 
tionnés par voie de faict , et très inhumainement ; 
et faisoit-on cela , afin de leur faire connoistre au- 
cune chose par quoi on eust couleur de les pou- 
voir faire mourir, pour avoir la confiscation de 
leurs biens. Et à ce tenoient fort les mains aucuns 
qui lors estoient du conseil dudit comte d’Es- 
tampes ; mais oncques ne confessèrent-ils chose 
qui leur fust préjudiciable. Et dudit temps fut la- 
dite ville si escriée , (jue tous ceux du pays fai- 

soient grande ditiiculté de s’y trouver. Or advint 
que Philippe de Beaufort, aisné fils dudit sei- 
gneur, qui voyoit que sans cause on traitoit ainsi 
mal sondit père , et que mesme aucuns de ses pa- 
rents et amis l’enhortoient soi composer , de 
fait , icelui de Beaufort composa de payer quatre 
mille escus d’or , afin d’estre délivré de la prison 
où il esloit, icelui Philippe se retira enfin devers le 
roy , où en. sa chancellerie il donna à entendre le 
cas de sondit père, disant qu’il vouloit ester à 
droict en la cour du parlement , qui estoit la fon- 
taine de la justice de ce royaume ; et obtint lettres 
royaux , en vertu desquelles il estoit mandé au pre- 
mier huissier dudit parlement , ou sergent royal , 
qu’on prist ledit seigneur de Beaufort réellement et 
'de faict ès prisons où il estoit , et que sous lionne 
et seure garde on le menast ès prisons du roy à 
Paris , c’est à scavoir en sa conciergerie du palais. 

Or, quand iccluy Philippe eut icelles lettres , il 
prit un huissier et autres officiers et gens du roy ; 
et par ledit huissier, fut ce seigneur de Beaufort, 
pris ès prisons où il estoit , en la cité lez ladite ville 
d’Arras , et mené en ladite conciergerie , où il fut 
long espace de temps 5 et lui estant là , il se soumit 
à ladite cour de parlement , pour par elle estre 
condamné ou absous. Et si furent adjournés les 
dessusdits exécuteurs et commissaires, à la requeste 
d’iceluy seigneur de Beaufort et dudit Tacquel, 
qui desjà de sa volonté s’estoit allé rendre prison- 
nier , afin pareillement de se sousmettre à porter 

punition, telle qu’icelle cour leur ordonneroit. 
Contre lesquels fut fait leur procès bien au long : 
et en la deffînitive, ils furent trouvés purs et inno- 
cents de ce pourquoy ils avoient ainsi esté accu- 
sés ; et furent aucuns de ceux qui ainsi les avoient 
traités , condamnés en réparations honorables , et 
en grandes sommes d’argent. Et fut trouvé par la- 
dite cour , que cela ne procédoit que par hayne , 
et sous ombre d’avoir leurs cbevancest Dont au- 
cuns des conseillers dudit comte d’Estampes, comme 
dit est , furent fort blasmés ; et en donnoit-on de 
grandes charges à deux des secrétaires dudit comte, 
qui pour lors avoient grande audience devers lui, 
dont l’un se nommoit maistre Philibert Boucillart, 
et l’autre maistreJjean Fourme. Et quand ledit duc 
de Bourgongne fut adverti pleinementque tout cela 
procédoit par la manière que dit est , il fit cesser 
tels emprisonnements , et mettre au délivre ledit 
maistre AntoineSaque-espée, et plusieursqui encore 
estoient prisonniers , et lever la main de leurs biens 
et héritages. Ainsi retourna ledit Martin Cornille, 
et les autres quis’estoient absentés en icelle ville ; 
et leur furent rendus et délivrés leursdits biens et 
héritages. 

CHAPITRE GXXX. 


Du tresp»ssement de Charles , septième de ce uoin 

Au mois de juilletderaninil quatre centsoixante 
et un , droit le jour de la Magdeleine , qui fut le 
vingt et deuxième jour dudit mois, alla de vie à 
trespas, le très clirestien roy de France, Charles VII 
de ce nom , dans le chasleau de Meun-sur-Yèrre ; 
dont le peuple dudit royaume fut fort desplaisanl. 
Et y eut en icelui de grands cris et lamentations ; 
car en son temps il avoit liien sagement tenu , et 
grandement bien gouverné sondit peuple en paix 
et en prospérité. Par le trespas duquel, succéda à 
la couronne de France, Louis son aisné fils du 
nom, lequel, quinze années auparavant, estoit 
party de l’hostel de sondit père , et qui oneques 
puis ne le vit , ni ne parla à lui, comme pouvez 
avoir ouy par cy-tlevant. Or lui estant en une place 
nommée Genneppe, sur les marches de Brabant et 
de Ilaynaut, appartenant au duc Plfilippe de Bour- 
gongne , lui furent apportées les nouvelles. De la- 
quelle place assez tost après il partit , et tira en une 
ville située en Ilaynaut , nommée Avesnes ; en la- 
quelle plusieurs princes et seigneurs, avec la plus- 
part de ses officiers, tant ceux des chambres de par- 
lement, des comptes , des requesles , comme gou- 
verneurs, baillifs . et autres officiers de ce royaume, 

tirèrent devers luj, eliacun tendant à fin de r’avoir 
leurs offices. En laquelle ville il fit incontinent un 
beau service, et d’honorables obsèques, pour l’ame 
de sondit feu père. Et incontinent qu’iceluj service 
fut fait et accompli, il fut vestu d’une robe d’es- 
carlate vermeil , comme il appartient à un roy suc- 
cesseur d’un autre, et monta à cheval, et alla jouer 
aux champs. Or d’iceluy Louis , je vous lairray à 
parler quant à présent ; car bien ay-je intention de 
l’aire et commencer mon second livre ’ , depuis son 
advènement et couronnement^ qui sera, selon ce 
que j’ai trouvé, des biens, honneur, vaillance et 
conduite , tant de lui comme de Charles de Bour- 
gongne, comte de Charrollois, fils seul et pour le 
tout dudit Philippe, duc de Bourgongne, pour au- 
tant que lesdits deux princes sont d’assez bon âge 
compétent , et que , à l’aide de Nostre-Seigneur,, 
j’espère qu’ils feront chose méritoire sur le pauvre 
peuple , digne de rédiger et mettre par mémoire , 
afin que leurs successeurs, après eux, puissent 
prendre et ensuivre leurs bonnes mœurs et vertus. 
Et je ne vous parlerai aucunement plus avant de lui, 
pource que depuis son département d’icelle ville 
d’Avesnes, jusques à son couronnement à Bheims, 
je ferai le commencement d’iceluy mon second 
livre ; et à l’aide de Nostre-Seigneur, et de sa glo- 
rieuse Vierge mère, je l’ensuivrai jusques à son 


1 . Je n’ai nu retrouver ce second livre, et rien n’indique 
iju’il ait i>n effet été composé par Mathieu de Coussy. 

Irespas ; au moins , tant que la vie me sera respi- 
rant en corps. Mais je vous parlerai et donnerai à 
connoistre l’entrée du corps naturel dudit feu roy 
Charles dedans la ville de Paris et le service qui y 
fut fait, comme aussi de son enterrement, en l’é- 
glise de Sainct-Denis. 

Vous devez donc scavoir qu’après son trespas , 
le corps de ce très chrcstien roy fut ouvert , ses en- 
l railles mises et posées en un certain vaisseau , à ce 
fait et ordonné tout propice, et puis fut fait un per- 
sonnage , tout au plus près de sa ressemblance , 
vestu et paré en habit et estât royal, qui fut assis 
et posé en un charriotbranlant, iceluy couvert d’une 
grande couverture de velours noir ; et au-dessus, il 
y avoit une grande croix de velours blanc , et sept 
escussons de fleurs de lys d’or de Chypre, par-dessus 
la houssure dudit charriot. Lequel personnage es- 
loit là si bien assis, que chacun le pouvoit voir par 
le devant et le derrière dudit charriot ; et eu ce 
poinct, il fut chargé audit Meun-sur-Yèrre. As- 
sez tost après sondit trespas , il fut amené en la ville 
de Paris , et de là à Sainct-Denis , comme vous or- 
rez. Après lequel corpset le charriot’, pour l’accom- 
pagner , estoient le duc d’Orléans , le comte d’An- 
goulesme , son frère , le marquis de Saluces , le 
seigneur de Chasteau-Brun , le seigneur de Roche- 
fort, bailli de Touraine, le prévost de l’hoslel du- 
dit feu roy , et plusieurs autres , avec grand nom- 
bre de ses gens , rendants pileux cris et lamenta- 
tions par tout leur chemin ; ce que faisoil aussi le 

pauvre peuple , aux lieux par où ils passoient : car 
publiquement , on le pouvoit bien nommer Charles 
le Bicn-Servy et le Bien-Aymé. Et arrivèrent par 
un mercredy cinquiesme jourd’aoust, audit an, en- 
suivant sondil Irespas, environ sur les neuf à dix 
heures de nuit , en l’église Nostre-Dame-des- 
Champs, es faubourgs dudit Paris, là où il demeura 
toute la nuit, et le lendemain, jusques à huit heures 
après midy. 

Et pource que ceux dudit Paris estoienl acerte- 
nés de ladite venue, il fut crié par tous les carre- 
fours d’icelle ville , que chacun ostast les ensei- 
gnes et tous les pots qui estoient aux fenestres 
des maisons, par ceux qui lesavoient, sur peine 
d’emprisonnement de corps et d’amende arbitraire; 
c’est à scavoir depuis la porte Sainct-Jacques jus- 
ques au Petit-Pont, en retournant à l’église Noslre- 
Dame de Paris, au long de la rue de la Calende, 
en tirant vers le Palais , en retournant au Pont-des 
Changeurs , et tout du long de la rue Sainct-Denis. 

Ledit jour de mercredy au soir , furent au-de- 
vant de ladite église de Nostre-Dame-des-Champs, 
environ cent torches toutes assemblées. Et incon- 
tinent qu’on fut adverty que le corps s’approchoit, 
saillit de ladite ville de Paris bien auparavant , huit 
vingts torches , chacune pesant trois livres de cire, 
que la ville avoit fait faire , qui furent portées par 
gens tenants chacun la sienne, et qui ledit corps ac- 
compagnèrent jusques à icelle église. Et à l’en- 
droit où ils trouvèrent le corps , il y avoit au-<le- 
vant d’iceluy un huissier d’armes à cheval, portant 

les armes du roy. Après il y avoit un autre cheval 
portant la masse; et après il y avoit un homme de 
pied portant un baston au poing. Après venoit le- 
dit personnage, auprès duquel il y avoit cinq grands 
destriers tous housses de houssure de satin noir, 
jusques en terre; et avoit chacun desdits destriers 
son homme , qui le menoit , tous vestus de noir , 
avec chaperons de dueil. Après ledit charriqtsui- 
voient les seigneurs cy-devant nommés , qui s’es- 
toient mis à pied ; et après eux suivoient six pages 
tous à cheval , eux et leurs chevaux vestus et hous- 
sés de velours noir ; et avec eux estoit ainsi habillé 
le palfrenier. 

Après suivoit grand nombre de gens à cheval ; 
ensemble un chariot de cuir bouilli , dans lequel 
estoit le corps naturel dudit feu roy , bien enoint 
et embausmé. Et, au bout des faubourgs, allèrent 
au-devant dudit corps le prieur de Nostre-Dame- 
des-Champs, accompagné de grand nombre de 
religieux vestus de leurs surplis , portants Festoie 
et de Feau béniste , et la croix au-devant , qui en 
cest estât recourent le corps ; -et très honorable- 
ment le conduisirent en ladite église. Lequel fut 
posé sur un petit engin a trois roues toutes noires , 
houssé de velours noir, et quatre grands cierges 
auprès de lui; et la mace fut mise au départir 
au-devant du corps , où fut fait le service bien et 
honnestement ledit soir et le lendemain. Et ainsi la 
pluspart des gens de Fhostel partirent pour aller 
coucher; et ne se logèrent ailleurs ni plus loin 
qu’èsdits fauxbourgs de la ville de Paris , et le plus 

près qu’ils pouvoient de l’église de Nostre-Danie- 
des-Champs. 

Le lendemain , qui fut jour de jeudi , devers le 
matin, sur les quatre heures, furent establis, aux 
portes de devers ru niversitc, des hommes, tous 
armés , pour garder qu’homme ne saillist de la 
ville, pour éviter la presse. Et n’y saillist sinon les 
seigneurs et leurs serviteurs, et ceux de l’hostel 
du roy, tous vestus de noir. Et environ les huit 
heures, y arriva ledit duc d’Orléans, avec grand 
nombre d’autres seigneurs, qui furent au service 
qu’on fît en ladite église de Nostre-Dame-des- 
Champs. Et après que le service fut fait , ledit duc 
d’Orléans s’approcha du corps, et lui lit autant de 
révérences comme s’il eust esté vif ; et fît dire par 
les religieux un De profimdis j et lui quatriesme 
estant à genoux , ils dirent une oraison à leur dé- 
votion. Après l’oraison faite , icelui duc et les 
autres se levèrent, en faisant grande révérence au 
corps , au départir. 

A l’heure d’onze heures , fut fait le cri dans les 
rues de Paris , par les crieurs dudit lieu , qui es- 
toient en nombre de vingt-quatre , tous vestus de 
robes et chaperons de deuil , escusson devant et 
derrière, arinoyés des fleurs-de-lys ; lequel cri fut 
tel qu’il s’ensuit : Dites 7<os palenoslres pour le très 
haut et très excellent prince le roj Charles 1^~JI ^ 
de ce nom j et, a heure de trois heures , venez à 
7>igiles , en V église Nostre-Dame de Paris. 

De là, environ trois heures après midi, vint le- 

dit duc d’Orléans, accompagné de tous les i;ei- 
gneurs dessusdits , avec eux les comtes' d’En et de 
Dunois; après eux le seigneur de Torsi, l’amiral 
deFrance, le seigneur de Lohéac, et plusieurs autres 
seigneurs , sans nombre , qui allèrent à ladite église 
deNostre-Dame-des-Champs, tout à clieval. Après 
vint le prévost de Paris , tout à pied , accompagné 
de la plus grand part des conseillers et advocats 
du Chastelet, et les sergents cà verges au plus près 
de lui. 

Après suivoient les seigneurs de la cour de Par- 
lement , où il y avoit six huissiers vestus d’escar- 
late, tenants chacun sa verge ; et le premier avoit 
son bonnet frangé d’or de Chypre, doublé de menu 
vair par dedans. Après venoit le premier président, 
vestu d’un grand manteau d’escarlate pendant jus- 
qu’à terre , accompagné des autres trois présidents 
de ladite cOur ; et puis suivoient deux à deux les 
auti'es seigneurs et conseillers de ladite cour, jus- 
ques à cinquante, tous vestus d’escarlate, portants 
leurs chaperons sur l’espaule ; les advocats après 
pareillement habillés, et qui tous allèrent à ladite 
Nostrè-Dame-des-Champs , au-devant du corps , 
tous à pied. 

En après , alloient les eschevins de ladite^ville 
de Paris, en leurs robes mi-parties, et leurs ser- 
gents devant eux, chacun son escusson à la poitrine 
ès armes de la ville. 

De l’autre costé alloient les conseillers de la 
chambre des comptes , leurs huissiers et sergents 

devant eux ; et les seigneurs et clercs vestus de 
noir. 

Apres alloient ceux de l’Hostel-Dieu , et deux 
cents pauvres, chacun sa robe de deuil , sa torche 
de trois à quatre livres pesant , et deux escussons 
sur chacune torche , et sur la robe deux , l’un de- 
vant et l’autre derrière. 

Après alloient quatorze ou dix-huit aveugles des 
Quinze-Vingts , tous deux à deux , , vestus de noir, 
et l’enseigne d’une fleur-de-lys attachée à chacune 
de leurs robes ; par-devant il y avoit gens pour les 
guider. 

En après alloient soixante hommes , tous vestus 
de noir, qui portoient la châsse et le bois où fut 
mis le corps du roy. 

En après vinrent vingt-quatre crieurs, tenants 
chacun sa cloche , robes et chaperons de noir , es- 
cussons devant et derrière. 

A l’heure de quatre heures après midi, en fort 
dévote et belle ordonnance , commencèrent à ve- 
nir les gens d’église ; c’est assavoir l’ordre des 
Cordeliers, en grand nombre, tous deux à deux, 
leurs croix devant eux; après les Jacobins, leur 
croix devant eux ; les Augustins , et ensuivant les 
Carmes ; et estaient merveilleusement grand nom- 
bre de Mendiants; puis l’ordre des Bernardins, de 
Saincte-Croix , et des Mathurins. ' 

En après venoient grande quantité de gens des 
paroissiens de Paris ; et les prestres après , en 
grande ordonnance , tous deux à deux. En ensui- 

vant la procession vinrent grande quantité de croix 
des églises collégiales et régulières , puis venoient 
les gens des églises , à la main dextre , tous deux à 
deux; et ceux de l’université, à la main sénestre. 
Pareillement, les gens de l’église de Nostre-Dame, 
de la Saincte-Chapelle du Palais , estoient les uns 
parmi les autres , et le thrésorier de la Sainte- 
Chapelle du Palais , et le dojen de Pans estoient 
ensemble. Mesijae il j avoit fort grande quantité 
de gens d’église et d’escoliers ; et le long de la 
procession de l’église il y avoit treize crosses , dont 
l’archevesque de Bordeaux faisoit le bout du costé 
dextre, et le recteur de l’université, et ses be- 
deaux , avec leurs masses , estoient du costé sé- 
nestre. 

Icelles processions s’entretenoient et alloient en 
belle ordonnance au-devant du corps , pour le re- 
cevoir. A cinq heures , sonnants les cloches, les 
processions commencèrent à retourner ; les Corde- 
liers les premiers, les Jacobins les seconds ; puis les 
Augustins, puis les Carmes, deux à deux, en 
ordre , ainsi qu’ils estoient allés ; puis les Bernar- 
dins, et ceux de Sainte-Croix, et les Mathurins; 
puis deux cents torches toutes allumées , en la fa- 
çon qu’ils estoient allés ; leurs robes , leurs chape- 
rons et escussons de mesme. Puis vinrent les églises 
paroissiales. En après, les crieursde Paris, qui es- 
toient vingt - quatre , sonnants chacun sa clochette 
en sa main , avec leurs robes de noir et leurs escus- 
sons. Après vinrent à main dextre les gens d’église 

chantans, et Tuniversité à main sénestre , tous deux 
à deux. Monseigneur de Bayeux, lequel estoit à 
Nostrc-Dame-des-Champs, faisoit lors le bout de 
la main dextre , et le recteur celui de la main sé- 
nestre. Apres vinrent un peu loin une partie des 
serviteurs du feu roy , et deux à deux d’un costé 
et d’autre; puis monseigneur de Paris au milieu, 
tenant une verge , avec ses seigneurs autour de lui, 
et estaient bien deux cents devant la croix. Après 
cela, au milieu de la rue, vinrent les quatre hérauts 
d’armes, vestus de velours noir, ayant les armes 
dessus, tout à pied, devant le corps. Après vint la 
cour de parlement autour du corps, la chambre 
des comptes , et les secrétaires allants en-deçà et 
delà la rue. Et ceux qui portoient le corps estoient 
au milieu, au nombre de soixante. Et y avoit des- 
sus le corps un grand drap d’or de quelques deux 
pieds de hauteur, de velours bleu semé de grandes 
fleurs-de-lys d’or de Chypre par-dessus; lequel 
drap estoit tenu par monseigneur le président, et 
avec lui les autres plus anciens de sa cour, lesquels 
estoient vestus d’escarlate pareille à monseigneur 
le président de parlement. Les seigneurs estoient 
monsieur maistre Jean le Damoiseau , président ; y 
estoit monsieur maistre Robert Thiboulé , second 
président en parlement , et Mathieu de Nanterre , 
aussi président. Pour les seigneurs des requestes 
du palais estoit maistre Jean de Sanzay. Dessus le 
drap il y avoit une pourtraiture faite du mieux que 
l’on avoit peu à la ressemblance du roy trespassé , 

laquelle estoit mise par engins sur le drap d’or ; 
elle avoit une couronne en la teste, posée sur un 
bonnet qui lui toucholt les oreilles , et ensemble 
un peu des joues , et avoit un pourpoint de damas 
violet , ensemble des manches faites à l’ancienne , 
d’une façon bien large , une robe par-dessus , assez 
juste , de velours bleu , toute semée de lleurs-de- 
lys , tout au long de la jambe , et dessous le pied ; 
outre quoi , elle avoit une grande robe de velours 
bleu , faite en grand habit royal , fourrée d’her- 
mines, toute semée de fleurs-de-lys ; et avoit des 
gands tous neufs ès mains ; et lenoit en sa main 
dextre le sceptre royal, et dans l’autre main un 
baston où il y avoit une main de justice au bout; 
dessous sa teste il y avoit un grand carreau de ve- 
lours violet. Et en ceste façon on la portoit parmi 
la ville ; et partout sur le corps, et par manière de 
sépulture , le poisle , ainsi qu’on le porte sur le 
corpus Christij dont les bastons estoient portés par 
le procureur du roy au Chastelet, et autres en- 
semble. Or il y avoit six bastons ; et afin que le 
monde veist mieux la chose , le poisle fut mis un peu 
arrière. Après le corps venoit monseigneur d’Or- 
léans, portant un grand manteau de deuil , à grand 
chaperon ; et alla ainsi sur son mulet , lequel deux 
hommes de pied menoient en pleurant et lar- 
moyant. Auprès d ’eux monseigneur d’ Angoulesme , 
portant un grand manteau et un chapperon ; le 
comte d’Eu , et monsieur de Dunois pareillement ; 
et n’y avoit qu’iceux quatre portants manteaux. 

De plus, il y avoit sept ou huit chevaux, où es- 
toient monseigneur le chancelier,' d’un costé ; et 
en l’autre costé de la rue, estoit les chambellans 
du roy,'le grand escuyer, et bien quatre-vingts 
hommes portant deuil , et les pages tous à cheval , 
pour monstrer au peuple qxi’ils l’avoient apporté 
là-dedans. Après venoit un chariot de cuir bouUli, 
ensemble grande route (troupe) de gens, à pied et à 
cheval. Et incontinent que le corps entra à Nostre- 
Dame de Paris , ils commencèrent à dire vigiles ..Jlt 
fut porté le corps , ensenible l’image du roy ; et fut 
mis en une chappelle toute noire et couverte de 
cierges ardents, tout au milieu du chœur. A vigiles 
estoient messeigneurs d’Orléans, d’Angoulesme , 
d’Eu et de Dunois, et autres grands seigneurs. Et 
là furent dites bien et honorablement vigiles des 
morts en l’église Nostre-Dante de Paris , qui estoit 
armoyée en la manière qui s’er^iiit. 

Premièrement, il y a deux pilliers à l’entrée 
de Nostre-Dame , où à chacun il y avoit un grand 
escusson de tiercelin (étoffe), avec les armes du 
roy ; dessus la porte, devers le cloistre de monsieur 
de Paris pareillement ; derrière l’huis , aux deux 
portes devers le cloistre , aussi pareillement ; à l’en- 
trée de ladite église de Nostre-Dame, à chacune 
des trois portes, deux escussons de fleurs-do-lys 
tiercelin ; et en la chappelle où estoit le roy , il y 
en avoit quatre de tiercelin , à la façon dessus dite ; 
ensemble deux estendards, mis ensemble au bout 
de la nef' du chœur, de tiercelin bleu, à trois 

fleurs-de-lys chacun; et tout le surplus de l’église, 
semé d’escussons sans nombre. L’ornement de l’é- 
glise estoit à commencer près de la grande porte , 
proche la figure Saint-Christophle ; et au-devant 
des orgues il y avoit une toile bleue, semée de 
fleurs-de-lys , sans cierges , et après en leur rang 
des autres cierges , en tirant jusques à la croisure , 
de costé et d’autre. L’autre costé estoit pareille- 
ment tendu de toile à fleurs-de-lys. Dessous le haut 
giipg il y avoit un autre rang quasi un peu plus 
haut que le milieu des pilliers. En -deçà et delà 
de la nef et dessous les cierges, estoit la toile 
tendue pareillement comme dessus , parée de fleurs- 
de-lys. A costé du second rang, tant deçà comme 
delà, il y avoit un rang de cierges. Dessous les 
chappelles hautes, en commençant au bout de 
l’entrée, le tout estoit comme les autres, en tirant 
jusques auboutd^anef, sans toile tendue. Atousles 
pilliers de la nef on avoit mis grosses barres , qu’un 
homme y eust esté facilement jusques à la poitrine ; 
èsquelles entre les piliers on avoit mis, sans nombre, 
des torches à double rang , d’un costé et d’autre , 
chacune torche de trois ou quatre livres ; autour les 
pilliers delà la nef encores des cierges ; et aussi 
pareillement autour les pilliers, derrière le mur. 

Voici l’ornement du chœur : 

Premièrement, au pompière, à l’entrée il y 
avoit un rang de cierges, et au-dessous il y avoit 
une toüe de bleu, semée de fleurs-de-lys. Tout au 
milieu du chœur estoit la chappelle toute noire , à 

cinq grandes croix, couverte de cierges ; ensemble 
les quatre escussons de satin noir et frange tout 
autour, noire ; et dessous estoit le corps , ensemble 
la statue du roy par-dessus le drap d’or, avec grand 
nombre de torches , à deux escussons chacune, au- 
tour de la chappelle. La chappelle estoit bien de 
hauteur de quatre brasses, de long trois brasses, 
et de large pareillement. 

Aussi pareillement , et aux cierges du chœur 
dessous , tout autour, semé de fleurs-de-lys en toile 
bleue, toute tendue par-dessous; et les pilliers 
dedans le chœur estoient tous tendus, ensemble 
les cierges tout autour du chœur, et autour du 
grand autel tout plein, l’ornement de l’autel et 
toute la custode corpus Christi de velours noir haut 
et bas ; ensemble les courtines de tiercelin noir, à 
l'range noire; pareillement l’autel de derrière le 
grand autel , coüvert de velours, haut et bas ; en- 
semble les courtines de tiercelin noir à frange 
noire. La place de l’évesque de Paris toute ornée 
de velours , et le chœur ensemble tout tendu de 
satin. Bref, au regard du luminaire, il n’y avoit 
homme qui le sceust escrire ; car tout ce qui estoit 
dans ladite église de Nostre-Dame fut allumé tout 
le long des vigiles ; les torches et les cierges de l’es- 
curie y furent bien et honorablement aheurés ; et 
y avoit, tant d’évesques que d’abbés , et aussi d’ar- 
chevesques et patriarches, jusques à quatorze cros- 
ses : ainsi fut fait le service des vigiles, le jeudi 
au soir. 

Le vendredy , sur l’heure de six du matin, com- 
mença la sonnerie ; entre sept et huit heures on 
commença la messe des morts ; car il n’y a jamais 
qu’une messe ; et tenoient le chœur, monseigneur de 
Chartres et monseigneur de Troyes, évesques ; et di- 
soit la messe, monseigneur de Bayeux, patriarche ; 
monseigneur de Poitiers estoit diacre , et monsei- 
gneur de Beziers sous-diacre. Quand ce vint à l’of- 
frande, les quatre hérauts du feu roi portèrent pre- * 
mièrement le présents au-devant du seigneur d’Or- 
léans, car quand eux furent à costé du corps , ils se 
mirent à genoux jusques en terre. Après vint le sei- 
gneur d’Orléans, lequel estoit mené par quatre 
hommes , savoir : deux qui le tenoient parmy les 
bras, .et deux qui portoient le manteau derrière. 
Quand il fut à costé du corps, il s’inclina et s’en vint à 
l’offrande ; et n’olTrit sinon lui. Au retour, les hé- 
rauts qui estoient au costé du corps firent la révérence 
comme dessus, et pareillemnet monseigneur d’Or- 
léans. Après l’offrande , il y fut fait un sermon par 
maistre Jean de Chasteaufort , dont son thesme es- 
toit : Memenlo judicii mei , Domine. En la fin il dit 
comment le roy avoit receu le corpus Christi en 
grande dévotion , et comment il s’estoit confessé ; et 
adjoustd beaucoup de bonnes paroles du roy mort, 
t en disant qu’à l’heure qu’on récitoit la passion de 
saint Jean l’évangeliste , et qu’on en estoit à ces pa- 
roles : inclinalo capite emisil spiritum , ü rendit lors 
l’ame à Dieu ; et là furent les pleurs. 

Suit l’ordre de l’assiette du chœur,. 

Premièrement, à l’entrée du chœur, à la main 
dextre, au premier siège , monseigneur d’Orléans , 
monseigneur d’Angoulesme au second siège , mon- 
seigneur d’Eu en ensuivant, monseigneur de Du- 
nois au quatriesme : les quatre dessus nommez por- 
toient le deuil ; puis le seigneur de Lohéac , après 
le seigneur de Torsy, monseigneur l’amiral, le 
marquis de Salluces, le seigneur de Chasteau- 
Brun , le seigneur de Rochefort, le grand escuyer, 
le seigneur de Donolles, ensemble un autre gé- 
néral ; en ensuivant les chanoines , et du rang de 
monseigneur de Paris, estoient les évesques et 
ahhez, chacun par ordre, et ceux qui estoient à 
la main dextre du chœur. 

A la main sénestre, au premier siège , monsei- 
gneur le chancelier de France, messeigneurs les 
deux présidents joignants, maistre Bureau Boucher, 
maistre Estienne Le Fèvre , maistre Jean le Da- 
moiseau , maistre de Sanzay , maistre Mathieu de 
Nanterre. 

Ensemble vinrent dix ou douze de la Grande 
Chambre; et pour fournira messeigneurs de la cour 
des comptes_, et les secrétaires, furent mis des bancs 
à costé de l’autre, au-dessous aussi ; après estoient 
les chanoines, au bout d’en-haut de la main se- 
nestre ; et y estoit , monsieur le recteur , trois 
doyens et quatre procureurs; et vous voyez par là 
l’ordre du chœur. 

La messe estant dite, ainsi que les seigneurs s’en 
alloient , ils firent dire certaines oraisons sur h* 

corps par ceux qui faisoicnt l’office ; et avant que 
l’office fust fait, estant à la fin de dix heures et de- 
mie devers le matin , à l’issue de Nostre-Dame , 
fut fait le cri par les crieurs, devant l’Hostel-Dieu 
de Paris , en la manière qui s’ensuit : Priez pour 
V ame du très haut, très puissant et très excellent 
prince le roi Charles II de ce nom; et le disoient 
deux fois ; et venez en la grande église Notre- 
Dame de Paris , à une heure , pour accompagner 
le corps jnsques à Saint-Denjs en France. Donc , 
entre une et deux-heures après midy , la compagnie 
estant rassemblée à Nostre-Dame de Paris, toute la 
cour du parlement, ensemble l’église et l’univer- 
sité , sur les trois heures partirent par ordre , sa- 
voir : ceux de l’église , les autres ensuivant ; et en 
la façon qu’avoit esté apporté le corps, de Nostre- 
■ Dame , ils passèrent la rue de la Calende, et au- 
devant du palais , sur le pont aux Changeurs ; et 
au milieu du pont ils posèrent le corps, pour ce 
que les mesureurs de sel , au miUieu du pont, doi- 
vent rendre le corps aux saleniers de la rue Saint- 
Denys; et par ainsi eux le prirent, et les mesureurs 
de sel baillèrent leurs robes de dueil, et de là le 
corps fut porté devant Saint-Innocent. Quand ce 
vint au dehors de la ville, la pluspart de la sei- 
gneurie monta à cheval , et les hérauts aussi mon- 
tèrent de mesme ; et autour du corps il y avoit 
quelques vingt hommes armez des archers de la 
ville de Paris, la procession tenant tousjours son 
chemin, les chanoines avec leurs aumusses four- 

rées. Quand ie corps fut au village qui se nomme 
la Chappelle, l’abbesse de Montmartre , ensemble 
ses religieuses , arrivèrent au-devant dudit lieu , et 
là il fut posé ; et y furent dites plusieurs belles 
oraisons ; de là il fut porté à une petite croix qui 
est entre les deux grandes croix, au-dessus du 
Landy, laquelle divise la justice de Paris d’avec 
celle de Saint-Denys, là où ceux dudit Saint-Denys 
attendirent le corps, lesquels estoient enchappez , 
et portoient la plus belle croix que l’on pouvoit , 
et tout en oriflambe. Et là fut posé le corps, puis 
toutes les processions de l’université s’en retournè- 
rent quand ils eurent receu le corps ; et furent dites 
certaines oraisons par monseigneur de Chartres , 
et fut mis le corps sur deux traiteaux, et les bonnes 
gens de Saint-Denys voulurent prendre le corps 
pour le porter ; mais ils ne furent pas assez forts , 
et il y pensa avoir un peu de desbat ; alors monsei- 
gneur de Dunois ordonna que ceux de Paris le por- 
tassent ; et par ainsi il fut porté par ceux de Paris 
jusques dedans l’église Saint-Denys; car il estoit 
nuit. Et pour ce qu’il estoit trop tard, ne furent 
point lors dites les vigiles , mais un grand nombre 
d’oraisons et respons sur le corps. * 

L’ornement de l’église estoit tel : Premièrement,, 
à l’entrée des trois portes de l’église Saint-Denys 
il y avoit six escussons de tiercelin noir, et armez 
du roy , sçavoir ; à chacune des portes , deux ; et 
aux deux croisées il y avoit deux fins estendards de 

tiercelin, à trois fleurs-de-lys par dedans à chacun. 
Toute la nef, d’un costé et d’autre , estoit tendue 
de satin noir ; et le haut de la nef estoit tendu de 
toile bleue semée de fleur-de-lys d’un costé et 
d’autre. Le devant du chœur estoit tendu de ve- 
lours noir ; l’autel de dedans le chœur pareillement 
de satin noir; tout autour de la chappelle, avec 
frange noire ; la chappelle où fut mis le corps du roi 
estoit semblablement toute tendue de velours. 

Le grand autel pareillement, comme aussi tous 
les autres de ceste église, tant qu’il y en a, estoient 
garnis de velours, et le haut et le bas de satin ; le 
haut de l’église de derrière le chœur estoit tendu 
de toile blanche semée de fleurs-de-lys; et au re- 
gard du luminaire , au milieu du chœur, il y avoit 
une chappelle à cinq croix, toute noire, aussi 
igrande que celle de Paris, des cierges par-dessus, 
et des torches avec les escussons tout autour de la 
chappelle ; bref, elle estoit aussi triomphante que 
celle de Paris. 

Au regard de la nef il y avoit des barrières parmy 
les pilliers, et des torche à double rang, comme 
à Nostre-Dame de Paris, d’un costé et d’autre, 
avecdes cierges sans nombre toutautour du chœur, 
en grande quantité. Bref, on peut dire qu’il n’y 
avoit guères moins de luminaires qu’à Nostre-Dame 
*de Paris. On sonna le service à cinq heures; et du- 
rant les vigiles, qui furent honorablement dites à 
sept heures , les crieurs de Paris lirent leur cry en 

la manière qui s’ensuit : Pnez pour Vame du 
très haut et très puissant prince le roj Charles PII 
de ce nom. A l’heure de huit heures commença 
la sonnerie et la messe des morts. Messei^neurs 

O 

de Poitiers et de Chartres tenoient le chœur ; et la 
messe fut dite par monseigneur de Bayeux, pa- 
triarche ; monseigneur d’Angers servant de diacre 
et monseigneur de Beziers de sous-diacre. Quand 
ce vint à l’offrande , il n’y vint que monseigneur 
d’Orléans. Leshérauts allants devant, vinrent offrir, 
et firent honneur au corps comme ils avoient fait 
dans Nostre-Dame de Paris. L’assiette du chœur 
fut pareille comme à Nostre-Dame de Paris, ex- 
cepté que le recteur ni ses quatre procureurs n’y 
estoient point ; cajt* incontinent que ceux de Saint- 
Denys eurent receu le corps , toutes les processions 
s’en retournèrent , et l’université aussi. 

La "messe estant dite, monseigneur d’Orléans et 
toute la seigneurie , ensemble madame d’Orléans , 
se mirent dans la chappelle là où le corps devoit 
estre enterré, comme aussi les évesques, les abbez, 
avec aucuns des seigneurs de la cour, et grand 
nombre de chevaliers et escuyers ; et fut après ap- 
porté le corps, ensemble la portraiture, par les 
serviteurs de l’autel du chœur, jusques dedans la 
chappelle , les religieux de cette église venants au- 
tour du chœur , en chantant ce qu’il appartient 
en tel cas; et y avoit grande presse. Au-dessus de 
la voûte de la chappelle il y avoit un grand cram- 

pon de fer à tendre les cordes , lesquelles furent 
mises en un coffre de cuir, par des gens préposez 
exprès à ce faire ; et fut descendu le coffre de cuir 
en la fosse et posé sur deux barres de fer ; et les 
chambellans, tant qu’ils peurent, soustinrent le 
drap d’or, pour garder que le peuple ne le vist. 

Quand on eut demeuré là une demi-heure, le hé- 
raut d’armes cria tout haut : Or ojez. Et faillit que les 
oraisons n’estoient pas encor achevées de dire. Peu 
après , monseigneur de Bayeux mit de la terre en 
sa main, et la jetta dans la fosse. Alors le héraut 
dit ce qui s’ensuit à haute voix, tout en pleurant : 
Priez pour V ame du très excellent y très puissant 
et très victorieux prince le Charles VII de ce 
nom. Et ayant dit cela, il prit sa mace en la 
main , et arriva contre le corps en la fosse. Pen- 
sez qu’ü n’y eut si bon cœur qu’il ne pleurast lors. 
Puis après l’espace de temps que l’on pouvoit'ache- 
ver un Pater noster, il retira sa mace , les armes 
devers le haut , et cria Vive le roi! lors les secré- 
taires se mirent à crier : Vive le roi Loujs. 

Aussi il y avoit deux notaires dans la chappelle , 
pour recevoir l’instrument, comment ceuxde Saint- 
Denys confessoient avoir receu le corps. Inconti- 
nent cela fait, furent mis deux ays sur la fosse; et 
lors monseigneur d’Orléans s’agenouilla dessus, et 
dit une oraison le plus dévotement qu’il peust ; et au 
partir, il passa par-dessus les ays , et fit deux révé- 
rences sur la fosse , les autres n’en firent qu’une ; et 

lous passèrent autour (le la fosse. Et ainsi est-ce la 
fin de la vie et des obsèques de Charles VII de ce 
nom. Au temps du disner, à l’heure de trois heures, 
s’assembla toute la seigneurie ; ensuite la cour du 
parlement arriva. Madame d’Orléans y estoit '. 


I. Ici se termine le manuscrit de la bibliothèque royale. 


FIN DO ONZIÈUE VOLUME , ET DES CHRONIQUES DE MATHIEU 

DE COUSSY. 

